
1. 


DEMERS PENTRU PATRIMONIUL CULTURAL 
AL PROVINCIEI 


O cercetare despre istoria şi etnologia 
Banatului înrolată sub această formă, deşi 
ar putea părea străină la prima vedere, pen- 
tru preocupările mele ştiinţifice de până 
acum, ea reflectă sigur afinităţile mele pen- 
tru un anume domeniu al etnologiei cât şi 
pentru monumentele istorice. De altminteri 
în cercetări anterioare de istorie medievală 
şi arheologie am făcut uneori apel la sursele 
etnologice pentru a găsi soluţii şi sugestii în 
înţelegerea unor forme materiale ale trecu- 
tului pe care l-am investigat. Istoria morii 
medievale din Banat am abordat-o în trea- 
căt atunci când discutam despre economia 
medievală a Banatului Montan. Investigarea 
arheologică a spaţiului bănăţean de la 
Dunăre şi până la Mureş m-a adus în con- 
tact direct cu monumentele istorice ale pro- 
vinciei. Am inclus de la bun început moara 
de apă între martorii semnificativi ai patri- 
moniului istoric al Banatului. Caietele mele 
de însemnări arheologice din anii 1984-1985 
poartă dovada celor dintâi însemnări despre 
moara de apă, despre terminologia acesteia. 
Fotografiile cu piese dezafectate din morile 
de la Ilidia şi Socolari, făcute atunci în anul 
1985, astăzi şi-au regăsit locul firesc în 
această abordare devenind între timp mar- 
tori istorici importanţi. 

Oportunitatea unei abordări globale la 
nivelul provinciei s-a ivit în anul 2009 când 
am câştigat un grant transfrontalier cu pro- 
iectul „Valea Caraşului şi valea Nerei, artere 
de comunicaţie” în cadrul programului IPA. 

Partenerul oficial al muzeului reşiţean a 
fost din nou Muzeul oraşului Vrsac, cu care 
de altminteri derulasem şi în anul 2007 pro- 
iectul „Patrimonium Banaticum”. Echipa de 
proiect a fost structurată din arheologi 
(Adriana Radu, Dacian Rancu, Dragan Jova- 
novi€) şi etnologi (Mircea Taban, Vesna 
Stancov) care au abordat cele două culoare 
culturale ale Caraşului şi Nerei prin prisma 
arheologiei şi etnologiei zonei. Evaluarea 
unor monumente tehnice nu este posibilă 
fără aportul şi talentul unui arhitect. Am 


beneficiat şi la acest proiect de pasiunea 
pentru monumente şi profesionalismul arhi- 
tectului Dragoş Zipfl de care ne leagă o 
lungă şi fructuoasă colaborare. 

Sugestii, materiale documentare am pri- 
mit de la prieteni şi instituţii de specialitate 
din România. De aceea se cuvine în acest 
context să adresăm mulţumiri şi recunoş- 
tință doamnei dr. Paula Popoiu, director 
general al Muzeului Satului din Bucureşti, 
care ne-a pus cu amabilitate la dispoziţie 
documentaţia despre morile din Banat aflate 
în muzeu. Aceleaşi gânduri pentru doamna 
Mirela Creţu, director ştiinţific a Muzeului 
„Astra” din Sibiu, cât şi mai tânărului coleg 
de acolo domnul Ştefan Păucean. Recunoş- 
tinţa noastră se îndreaptă şi către profesorul 
universitar loan Godea de la Oradea, care 
ne-a copleşit, ca de fiecare dată, cu informa- 
ţii despre monumente. Documentarea noas- 
tră n-a putut ocoli Muzeul Etnografic al 
Transilvaniei din Cluj, unde a ajuns o moară 
cu mai bine de jumătate de veac în urmă. 
Demersurile noastre au găsit solicitudine la 
domnul Tudor Sălăgean, directorul Muzeu- 
lui Etnografic al Transilvaniei. Un gând de 
recunoştinţă domnului Paul Sever Sandu, 
cunoscător şi iubitor al minunatei zone a 
văii Cernei. Documentarea noastră despre 
moara de apă din Serbia n-ar fi fost posibilă 
fără amabilitatea colegei Vesna Stancov de 
la Vrsac, pe care o asigurăm şi aici de preţu- 
irea noastră. 

Momentul de bilanţ al unui proiect, 
finalizat de fiecare dată cu o lucrare, este 
unul de bucurie pentru că încheie o etapă de 
muncă şi în acelaşi timp este o bucurie şi o 
emoție să urmăreşti impactul lucrării în 
lumea ştiinţifică. 

Nu poţi să scrii istoria morii de apă din 
Banat şi să faci un repertoriu al monumen- 
telor fără să cunoşti satele şi oamenii care 
au grijă de ele. Am străbătut încă o dată 
satele bănăţene, aşa cum am făcut-o când 
m-am ocupat de bisericile medievale, ori de 
cetăţi, şi am trăit un sentiment de deznă- 

dejde şi neputinţă în faţa unor monumente 
istorice fragile şi vulnerabile amenințate de 
o dispariţie rapidă. Sentimentul pierderii 
unui patrimoniu definitoriu pentru trecutul 
provinciei bănăţene nu poate provoca decât 
mâhnire. Acest sentiment de deznădejde 
este accentuat la gândul că opţiunile de 
schimbare a destinului de la dispariţie a 
morii de apă din Banat, a conservării lor în 
mediul ambiental sunt atât de puţine şi de 
aplicat imediat. Odată ce şi-a pierdut func- 
ţia economică în lumea satului, ce conferea 
sensul existenţei sale, moara de apă, străve- 
che şi genială maşină hidrotehnică, pare să 
aibă destinul pecetluit. Viaţa morii de apă 
s-a legat de aceea a lumii rurale. Satul bănă- 
ţean din spaţiul montan al provinciei este o 
comunitate în disoluţie, cu o lume îmbătrâ- 
nită şi împuţinată numeric, care n-a reuşit 
să-şi regăsească rostul într-o lume ce se gră- 
beşte să se topească în imensul creuzet al 
unei Europe ce se doreşte unită. Dezintegra- 
rea satului bănăţean, cu instituţiile sale 
străvechi, cu tradiţiile şi monumentele 
industriale ţărăneşti îşi are începuturile cu 
mai bine de şase decenii în urmă, atunci 


când a început colectivizarea socialistă a 
agriculturii şi industrializarea forţată a pro- 
vinciei. 

Istoriografia etnologică a sesizat încă în 
anii 80 ai secolului trecut, în plină epocă 
socialistă fenomenul de dezintegrare din 
viaţa satului a instalaţiilor de industrie ţără- 
nească. Statisticile publicate mereu eviden- 
ţiau o dispariţie accentuată într-un ritm 
alarmant a morii de apă din România dar 
care n-au sensibilizat pe nimeni atunci ca şi 
acumi!. Moara de apă cu o situaţie juridică 
complicată marcată de proprietatea în grup, 
în mijlocul unor comunităţi locale în disolu- 
ţie ea aşteaptă încă o soluţie de salvare de 
la autoritatea locală şi centrală, de la comu- 
nităţile ştiinţifice, academice, de la instituţi- 
ile de cultură de oriunde poate veni o spe- 
ranţă de viaţă. 

Lumea europeană spre care tindem să 
ne integrăm, din nefericire anonimi şi dero- 
baţi, şi-a creat demult instituţii care se 
ocupă de conservarea morilor de apă păs- 
trate, cu restaurarea lor, cu studiul acestora 
şi cu diseminarea informaţiilor în reviste 
speciale consacrate morii?. 


' Ruşdea, 1981, p. 209-230; Dăncuş, 1981, p. 235-238. 

> Federations des moulins de France; Federations 
Francaise des Associations de sauvegarde de Moulins; 
Revista Moulin de France. 

ENERGIA HIDRAULICĂ A BANATULUI. 
RÂURI ŞI PÂRAIE 


Discuţia despre moara de apă din Banat, 
o instalaţie ce foloseşte energia apei, nu 
poate ocoli subiectul hidrografiei spaţiu- 
lui bănăţean. Hidrografia, în înţelesul în 
care o defineşte literatura de specialitate, ar 
cuprinde descrierea cursului apelor, cu refe- 
rinţe complexe la caracteristicile acestora 
şi la încadrarea lor în peisajul geografic al 
unui spaţiu bine delimitat?. 

Dunărea, de la vărsarea Tisei în fluviu, 
de la Pancevo şi până la Orşova, delimi- 
tează hotarul sudic al provinciei. Pe sec- 
torul bănăţean al Dunării se delimitează la 
Baziaş hotarul între cursul mijlociu al flu- 
viului, care începe la Bratislava şi se încheie 
la Baziaş, şi Dunărea de Jos, de la Baziaş la 
vărsarea în mare“. Cursul fluviului pe sec- 
torul est panonic are putere domoală şi o 
viteză medie de circa 0,9-1,5 m/s ceea ce a 
îngăduit amenajarea unor mori plutitoare 
consemnate în documentele veacului al XVI- 
II-lea. Dunărea de Jos apuseană, pe sectorul 
Baziaş-Gura Văii, pe o lungime de 136 km, 
străbate relieful montan al Carpaţilor Porţi- 
lor de Fier prin care şi-a ferestruit cel mai 
spectaculos defileu europeans. Dunărea dre- 
nează în acest sector ape adunate din bazi- 
nul hidrografic al Caraşului, Nerei, Bârzavei 
şi Timişului, captând în acelaşi timp cursu- 
rile unor râuri mai mici din Munţii Locvei, 
Almăjului şi Munţii Mehedinţi. 

Radimna îşi are obârşia în Munţii Loc- 
vei pe care îi străbate de la est către vest pe 
un curs de 24 km, ocolind printr-o buclă 
largă către sud prin satul Radimna până la 
confluenţa cu fluviulf. Aici erau cartate, în 
anul 1967, un număr de 6 mori cu ciutură 
abandonate, una în funcţiune la Radimna şi 


3 Ujvâri, 1959, p.7. 

+ Ibidem, p. 41-43. 

5 Ibidem, p. 43; Geografia Dunării, p. 285-286. 

* Sencu, Băcănaru, 1976, p. 72; Geografia Dunării, 
p. 279. 


alte două la Şuşca”. Pârâul Boşneag adună 
apele pârâului Baronul şi Valea Mare după 
care străbate Depresiunea Moldova Veche. 
În perioada mai sus invocată se aflau şase 
mori pe Boşneag. La est de strâmtura Dună- 
rii de la Pescari-Alibeg, culmile sudice ale 
Munţilor Locvei sunt fragmentate de valea 
Liborajdiei, de-a lungul căreia se aflau şase 
mori în funcţiune şi alte 14 abandonate. 

Depresiunea Liubcova se delimitează 
între cele două zone de strâmtură ale flu- 
viului, la răsărit strâmtura de la Drencova- 
Cozla, iar la vest cea de la Pescari5. Această 
unitate depresionară este străbătută de 
valea Liborajdiei, valea Sichieviţei ce dre- 
nează apele pârâurilor Camenița, Ravensca 
şi Gramesca, valea pârâului Oraviţa şi a 
pârâului Berzasca. În acest bazin de 82 km:, 
pe apele Cameniţei, Ravenscăi şi Grames- 
căi se păstrează şi acum mori cu ciutură, al 
căror număr la sfârşitul secolului al XIX- 
lea era impresionant. Pârâul Berzasca îşi 
are izvoarele în Munţii Almăjului, la sud de 
Rudăria, şi adună într-un bazin de 228 km? 
apele Comoroşniţei şi ale pârâului Drago- 
sela. Mori cu ciutură se aflau până în anii 
din urmă pe cursul inferior al râului Ber- 
zasca dar şi pe afluentul acestuia pe Drago- 
sela. Pârâul Sirinea, lung de numai 16 km, 
ce închide la răsărit bazinul depresionar 
Liubcova, a avut amenajări cu mori. 

Munţii Clisurii, ce fac parte din masivul 
Munţilor Almăjului, închid cursul Dunării 
de la Berzasca până la valea Jebeniţei. Mici 
depresiuni fragmentează culoarul dunărean 
la Sviniţa şi Dubova'*. Depresiunea Dubova 
s-a format într-o ruptură a zonei de falie pe 
care o taie Dunărea, între Cazanele Mari şi 


7 Atlasul Porţile de Fier, p. 112, Pl. XCIV. 
3 Geografia Dunării, p. 283. 

 Taban, 2008, p. 151-155. 

1 Cucu, 1980, p. 19. 

Cazanele Mici. Pe acest sector al Dunării 
de Jos apusene văile Plavişeviţa, Liubotina, 
Iuţi, Tisoviţa şi Mraconia fragmentează cul- 
mile Munţilor Clisurii ce coboară uneori 
până în albia fluviului. Cartarea mai îna- 
inte invocată, din 1967, a marcat un număr 
de două mori pe Mraconia, alte patru la 
Dubova, trei mori la Tisoviţa şi alte opt mori 
abandonate, în stare de ruină pe Tisoviţa, la 
Dubova. Depresiunea Ogradena-Orşova se 
delimitează între două zone de strâmtură 
ale fluviului. Confluenţa Cernei cu Dună- 
rea constituie reperul major al hidrografiei 
Dunării în acest sector al fluviului“. 

Munţii Banatului ocupă circa 65% din 
suprafaţa sudică a provinciei în timp ce 
Câmpia Timişului şi Câmpia Torontalu- 
lui ocupă 6700 km?, adică 77% din spaţiul 
nordic al provinciei pe care s-a pliat actu- 
alul judeţ Timişi:. Orohidrografia întregii 
provincii este determinată de dispunerea 
reliefului montan. În Munţii Semenic îşi 
au obârşia râurile Nera, Bârzava, Pogănişul 
şi Timişul, care constituie fiecare în parte 
mari bazine hidrografice, cu reţea stufoasă 
de pâraie. Nera coboară din Munţii Seme- 
nic şi intră la Pătaş în Depresiunea Almă- 
jului pe care o străbate de la nord la sud, 
ferestruindu-şi drum între Şopotu Nou şi 
Sasca printr-o zonă de chei pentru a stră- 
bate apoi Câmpia Caraşului până la vărsa- 
rea în Dunăre. Nera primeşte în Depresiu- 
nea Almăjului pâraiele Miniş, Lăpuşnicel, 
Mocerişul, ce drenează apele de pe versanţii 
sudici ai Munţilor Aninei, iar de pe malul 
sudic Prigorul, Rudăria, Bănia, Şopotul şi 
Putna“. Pe cursurile inferioare ale acestor 
ape, în Depresiunea Almăjului s-a amena- 
jat poate cea mai impresionantă şi densă 
reţea de mori cu ciutură, păstrată, în parte, 
până astăzi. Rudăria îşi are obârşia în vârful 
Svinecea Mare, străbătând 22 km până la 
confluenţa cu Nera. Mori cu ciutură au fost 
amenajate pe cursul râului încă din zona 
Cheilor Rudăriei, la sud de sat, şi până în 
luncă, la extremitatea nordică a hotarului 


" Geografia Dunării, p. 91; Cucu, 1980, p. 58. 

'= Ardelean, Zăvoianu, 1979, p. 23; Sencu, Băcănaru, 
1976, p. 14; Munteanu, 1998, p.9. 

'3 Sencu, Băcănaru, 1976, p. 64-65. 

comunei Rudăria. Pâraiele Bănia, Gârbovăţ 
şi Şopot au cursuri scurte ce nu depăşesc cu 
mult 10 km, care drenează apele mici de pe 
versanţii nordici ai Munţilor Semenic. Cur- 
surile inferioare, în intravilanul satelor ce 
au luat numele apelor, au amenajări de mori 
cu ciutură, multe funcţionale şi în momen- 
tul actual al cercetării noastre. Cursul râu- 
lui Miniş, principal afluent pe malul nordic 
al Nerei, ce vine pe o lungime de 24 km din 
Munţii Aninei, a fost utilizat pentru amena- 
jări de mori în Depresiunea Bozovici. Poten- 
ţialul hidrografic al Nerei pentru construcţia 
unor instalaţii de măcinat a fost exploatat şi 
pe cursul inferior al râului de la Naidăş până 
la Socol. 

Caraşul izvorăşte din estul Munţilor Ani- 
nei având un curs orientat spre nord pentru 
a-l schimba după o buclă spre est şi sud- 
est, croindu-şi drum printr-o zonă de chei, 
extrem de spectaculoasă. Râul străbate, 
după ieşirea din chei, bazinetul Caraşova, 
unde suferă o altă gâtuire pentru a ieşi apoi 
în zona Dealurilor Oraviţei:. De-a lungul 
celor 85 km ce dezvoltă un bazin hidrogra- 
fic de circa 1118 km? în care primeşte nume- 
roşi afluenţi. Astfel, în aval de Caraşova, pe 
malul drept primeşte apele Lupacului, Dog- 
necei, Bărcăşului şi Ciornovăţului, ce-şi au 
obârşia în Munţii Dognecei, în timp ce pe 
malul stâng adună apele pâraielor Gârlişte, 
Lişava, Oraviţa şi Vicinic, care coboară din 
Munţii Aninei. Energia hidraulică a Caraşu- 
lui şi a afluenților a pus în mişcare o impre- 
sionantă salbă de mori cu ciutură. Afluenții 
Caraşului de pe malul stâng curg prin văile 
ce fragmentează zona piemontană a Dea- 
lurilor Oraviţei cu altitudini cuprinse între 
400-500 m şi care coboară treptat aproape 
de 150 m către Câmpia Caraşului'5. Culmile 
prelungi ale dealurilor Oraviţei ce coboară 
dinspre Munţii Aninei spre vest ori câmpu- 
rile înalte din Câmpia Caraşului delimitează 
cursurile Vicinicului, ale Oraviţei şi Lişavei. 

Râul Pogăniş, în cursul său de 100 km 
din crestele Semeniciului şi până în câmpia 
bănăţeană, străbate întregul spectru al relie- 


14 Sencu, Băcănaru, 1976, p. 68-70. 
'5 Mihăilescu, 1978, p. 24. 

fului provinciei'S. Cursul inferior al acestuia, 
în câmpie, pe circa 30 km, este meandrat şi 
cu despletituri, ca atare greu de utilizat pen- 
tru amenajarea de mori, în schimb, pe cur- 
sul mijlociu, la Ersig, bunăoară, documen- 
tele au consemnat mori încă din perioada 
medievală. 

Bârzava îşi are obârşia sub culmile 
Munţilor Semenic, prin care şi-a croit o vale 
adâncă până la Reşiţa. Un traseu îngust, cu 
aspect de chei, marchează pe circa 30 km, 
între Câlnic şi Bocşa, drumul Bârzavei prin 
Munţii Dognecei. Râul în aval de Şoşdea 
intră în Câmpia Moraviţei”. Cursul râului, 
în cei 30 km prin câmpie până la conflu- 
enţa cu Timişul, are meandre şi despletituri. 
Documentele de cancelarie au consemnat 
un număr important de mori pe cursul mij- 
lociu al râului în secolele XIV-XV. Mori au 
fost amenajate în perioade mai recente şi pe 
Birdeanca care este un vechi curs părăsit al 
râului format la Gătaia ce se revarsă în râu 
la sud-vest de oraşul Deta. 

Timişul, cu un curs lung de 241 km şi cu 
bazin hidrografic de circa 5300 km?, repre- 
zintă un semnificativ actor al hidrografiei 
provinciei. Râul coboară din Munţii Seme- 
nic, intră prin bazinetul de la Teregova în 
Depresiunea Caransebeşului unde face o 
buclă şi cursul său se îndreaptă spre nord 
intrând în câmpia bănăţeană la Jena”. Râul 
Sebeş, lung de 23 km, ce-şi uneşte apele cu 
cele ale Timişului la Caransebeş, constituie 
cel mai important afluent al acestuia din 
spaţiul montan. În acelaşi sector montan, 
Timişul primeşte apele pâraielor Slatina, 
Goleţ, Petroşniţa şi Bucoşniţa, ce coboară de 
pe pantele răsăritene ale Munţilor Semenic, 
iar din Munţii Ţarcu, alături de Sebeş, vin 
râurile Armeniş, Ilova, Bolvaşniţa. Docu- 
mentele medievale şi de la începutul epocii 
moderne au consemnat construcţia morilor 
pe Timiş dar şi pe afluenții acestuia. 

Râul Bistra, afluent al Timişului, îşi 
adună apele dintr-un bazin de 900 km: de 
la poalele Munţilor Poiana Ruscă şi arcu. 


'5 Ardelean, Zăvoianu, 1979, p. 51. 

17 Sencu, Băcănaru, 1976, p. 62; Munteanu, 1998, p. 35. 
'83 Ardeleanu, Zăvoianu, 1979, p. 52. 

19 Sencu, Băcănaru, 1976, p. 59. 

Mori de apă cu ciutură, atestate în docu- 
mente de cancelarie ori cercetările moderne 
de etnografie, au funcţionat pe cursul râului 
Bistra ori ale afluenților acestuia pe Bistra 
Mărului, Glimboca, Rusca. Râul Nădrag, cu 
o lungime de 33 km, adună apele pe versan- 
ţii vestici ai Munţilor Poiana Ruscă”. 

Cerna, cu un bazin de 1500 km?, dre- 
nează apele de pe versanţii Munţilor Cer- 
nei. Ea străbate o vale tectonică până la 
Pecinişca unde îşi schimbă direcţia de curs 
brusc spre sud până la confluenţa cu Dună- 
rea. Afluenții cu debit mic ai Cernei, precum 
Iauna, Prisăcina ori "Ţăsna situaţi pe cursul 
superior al râului au fost exploataţi pen- 
tru amenajarea de mori cu ciutură. Cel mai 
important afluent al Cernei, ce-şi are obâr- 
şia în Munţii Cernei, este râul Belareca. În 
bazinetul de la Cornereva ea drenează apele 
unor pâraie precum Camăna, Studena şi 
pârâul Ramna, a căror energie este utilizată 
şi astăzi pentru mori cu ciutură şi vâltori. 
Belareca, la ieşirea din sectorul de chei de la 
Globurău, pătrunde în Depresiunea Meha- 
dica unde colectează apele unor afluenţi ce 
coboară din Munţii Semenic dar şi din Mun- 
ţii Cernei. Pârâul Liubiana sau Bolvaşniţa 
coboară de sub vârful Arjana. Pârâul Meha- 
dica, cu o lungime de 42 km, drenează apele 
de pe versantul estic al Munţilor Seme- 
nic. Apele cu cursuri scurte, cuprinse între 
10-30 km, precum cele ale Globului, Cernei, 
Apa Satului la Cănicea, Luncaviţa, Craiova, 
au pus în mişcare roţile unor mori de apă în 
perioada modernă şi recentă. 

Bega colectează apele din spaţiul nord- 
estic şi de câmpie al Banatului pe un spa- 
ţiu de 2241 km?. Apele afluenților de pe 
cursul superior, din zona piemontană din 
nord-vestul provinciei, Gladna, Valea Mare, 
Miniş, Cladova au fost exploatate pentru 
construcții de mori. Albia râului a fost regu- 
larizată schimbând traseul vechiului curs în 
epoca modernă. Traseul iniţial al râului, în 
aval de Timişoara, numit Bega veche, dre- 
nează apele din Câmpia Torontalului”. 


20 Ardelean, Zăvoianu, 1979, p. 50. 
= Muntean, 1989, p. 34; Ardelean, Zăvoianu, 1979, 
p. 53. 

Mureşul de-a lungul cursului inferior, 
pe o lungime de peste 150 km, delimitează 
frontiera nordică a Banatului. Râul a repre- 
zentat încă din vechime o importantă arteră 
de circulaţie, care lega Transilvania de spa- 
ţiul câmpiei panoniene. Documentele scrise 
de la începuturile Evului Mediu au consem- 
nat porturile amenajate pe culoarul inferior 
al râului până la Szeged şi comerțul intens 
cu sare adusă cu navele pe apa Mureşului”. 
După ieşirea din defileu Mureşul străbă- 
tea câmpia vestică, unde a avut numeroase 
meandrări şi braţe până la regularizările din 
perioada modernă%. 

Discutând problema hidrografiei Bana- 
tului, care reprezintă suportul pe care s-a 
dezvoltat moara de toate tipurile în spa- 
ţiul provinciei, nu este lipsit de interes să 
invocăm aici constatări esenţiale în ceea ce 
priveşte densitatea reţelei hidrografice în 
Banat”. Densitatea reţelei hidrografice este 
exprimată prin rezultatul unei fracţii în care 
lungimea râului, în kilometri, este împărţită 
la suprafaţa bazinului, exprimată tot în km2?. 
Râurile din spaţiul montan al Banatului — 
Caraşul, Nera, Cerna şi Timişul, care sunt 
direct tributare Dunării — au fost incluse 
în categoria bazinelor de ordinul I, cele- 
lalte două mari râuri ale provinciei, Bega 
şi Mureşul, au bazine de categoria a II-a. 


>= Kovâch, 1980, p. 193-196. 
>3 Ujvari, 1972, p. 299. 
+ Moraru, Savu, 1954, p. 59. 


Hărțile cu densităţile reţelei hidrografice 
pentru bazinele de ordine I-II şi cele pentru 
ordinele III-IV sunt extrem de sugestive. 
Ele relevă pentru sudul Banatului, cu zona 
Clisurii, densități cuprinse între 0,70-0,80 
km. Timişul* care are un bazin de 5702 km? 
înscrie pentru spaţiul Caraş-Severinului 
densități cuprinse între 0,56-0,67 km. Râul 
Nera” cu un bazin de 1452 km? înscrie den- 
sităţi 0,75 km în Depresiunea Bozovici care 
scad apoi pe cursul inferior la 0,60. Râul 
Cerna?, cu un bazin de 1511 km?, are o den- 
sitate a reţelei hidrografice cu valori calcu- 
late pe diverse sectoare ale cursului între 
0,50-0,60 km. Dunărea, de la Baziaş până 
la confluenţa cu Cerna, are un bazin de 1381 
km? pentru care a fost calculată o densitate 
a reţelei hidrografice la valori cuprinse între 
0,70-0,84 km la un km?. 

Discuţia cu privire la reţeaua hidrogra- 
fică pe care noi am invocat-o aici numai prin 
prisma amenajărilor de mori arată că masi- 
vitatea reliefului, natura solurilor, vegeta- 
ţia şi chiar factorul antropic au influenţat 
densitatea reţelei hidrografice>. Numărul 
de 500 de mori înscrise în evidenţele Comi- 
tetului Naţional al Apelor din România în 
anul 1957 şi dispunerea acestora în spaţiul 
provinciei bănăţene este strâns legat de den- 
sitatea reţelei hidrografice din Banat. 


=5 Ibidem, p. 58-59. 
> Ibidem, p. 85. 
>7 Ibidem, p. 85. 
25 Ibidem, p. 85. 
> Ibidem, p. 64-69. 

3. 


ISTORIE ŞI ETNOLOGIE. 
SURSELE ISTORICE ŞI ISTORIOGRAFIA 


Reconstituirea trecutului morii de apă 
în spaţiul provinciei se poate aborda prin 
recursul la sursele scrise, pe de o parte, şi, 
în măsura în care s-au păstrat şi au devenit 
martori concludenţi, la monumentele din 
teren, care întregesc documentaţia ştiinţi- 
fică. Privite în perspectiva lungă a istoriei, 
sursele istorice scrise reprezintă suportul 
major pe care se poate construi istoria morii 
de apă din Banat. Martorii etnologici apar- 
ţin epocii moderne sau perioadei recente. 
Banatul, o provincie istorică de frontieră, a 
suferit pierderi masive în domeniul monu- 
mentelor istorice, cu deosebire al arhitec- 
turii ecleziastice medievale şi moderne, fie 
ea din zid ori din lemn. Morile medievale şi 
ale epocii moderne erau construcţii modeste 
numai din lemn şi, ca atare, n-au putut 
supravieţui presiunii timpului şi oamenilor. 
Arheologia medievală, care ar fi putut oferi 
informaţii în această privinţă, n-a înscris, 
pentru acest spaţiu european, o direcţie de 
cercetare a aşezărilor în care moara medie- 
vală să fie una din ţintele cercetării. Dome- 
niul acesta al investigării arheologice a 
morii de apă s-a constituit relativ recent 
şi în cercetarea europeană acumulând, cu 
toate acestea, rezultate spectaculoase. 

Apelul la sursele istorice scrise îngăduie 
o jalonare a drumului morii de apă în spaţiul 
provinciei bănăţene. Ea este sigur consem- 
nată în acte la mijlocul secolului al XIII-lea. 
De altminteri, documentele de cancelarie 
semnalează numai în două cazuri, pe râu- 
rile Timiş şi Bârzava, mori de apă. Prezenţa 
acesteia în actele de cancelarie ale secolului 
al XIV-lea şi al XV-lea devine mai consis- 
tentă odată cu impunerea normelor juridice 
ale regatului angevin maghiar provinciei 
bănăţene. Izvoarele diplomatice continuă 
să rămână unica sursă de informaţii pentru 


3 Bloch, 1959, p. 85-87; Rynne, 1989, p. 2-4. 

istoria morii de apă şi pentru secolele XVI- 
XVII. Sigur, Banatul a beneficiat în această 
privinţă de o publicare sistematică a izvoa- 
relor diplomatice referitoare la comitatele 
Caraş, Timiş şi la Banatul de Severin, încă 
din a doua jumătate a secolului al XIX-lea 
graţie erudiţilor Pesty Friges şi Ortvay Tiva- 
dar?:. Întregiri au adus în perioada recentă 
cercetările lui Costin Feneşan:?. 

Documentele diplomatice medievale 
oferă repere pentru o statistică a morii de 
apă din Banat, pentru dispersia acesteia în 
spaţiul provinciei şi pentru regimul ei juri- 
dic. Informaţiile cu privire la moara de apă 
în veacul al XVIII-lea provin din sursele 
austriece. Administraţia austriacă a consti- 
tuit arhive temeinice atât la nivelul adminis- 
traţiei locale a provinciei, cât şi al instituţi- 
ilor centrale unde se regăsesc informaţii cu 
privire la agricultura, economia şi finanţele 
provinciei bănăţene, încă puţin cercetates. 
S-a realizat, în aceeaşi perioadă a secolului 
al XVIII-lea, cartografierea satelor bănă- 
ţene, unde se regăsesc şi informaţii cu pri- 
vire la morile de apă, la regularizarea unor 
râuri din câmpia bănăţeană. 

Documentele din perioada recentă au 
păstrat planuri ale morii de apă, planuri ale 
sistemului de aducțiune, a captărilor din 
râuri, care însoțesc de regulă autorizaţiile 
de construcţie a morilor. 

Morile cu roată verticală de la por- 
ţile oraşului Timişoara apar în gravuri din 
secolul al XVII-lea, reluate uneori până în 
secolul al XVIII-lea. Oraşul, cu secvenţe 
diverse ale lumii urbane, domină imagis- 
tica din producţia editorială, dar şi cea de 
stampe din secolele XVII-XVIII. Moara plu- 


3: Pesty, Krass6, III-IV, 1882-1883; Ortvay, 1896. 
3: Feneşan, Documente, 1978. 

33 Feneşan, 1997; BarGtti, I, 1893, II, 1900-1904. 
34 Vârtaciu, pl. 2-10. 

titoare din Banat este mai bine cunoscută 
datorită puţinelor imagini fotografice păs- 
trate de la începutul secolului al XX-lea. 
Moara a devenit obiect de studiu pentru 
etnografi târziu, în a doua jumătate a vea- 
cului trecut, atunci când ea, de fapt, a înce- 
put treptat să dispară din peisajul provinciei 
bănăţene. S-a ajuns în acest fel ca moara 
plutitoare, bunăoară, să fie cunoscută şi 
evaluată din imaginile fotografice păstrate. 
O situaţie întru totul asemănătoare regăsim 
în privinţa morii cu roată verticală, în ciuda 
numărului mai mare de exemplare ce func- 
ţionau încă în anul 1957. S-a ajuns să fie 
publicată numai documentaţia grafică pen- 
tru o singură moară din bazinul Begăi şi o 
alta pentru o moară din Kovin36. Moara cu 
roată orizontală din Banatul montan s-a 
bucurat de atenţia stăruitoare a cercetării 
etnologice din ultimele trei decenii marcată 
de importante acumulări în scrisul isto- 
ric. În ciuda acestei stăruitoare aplecări nu 
regăsim în istoriografie o documentaţie pe 
măsură, cu planuri şi relevee de arhitectură, 
care să însoţească şi să susţină discursul 
istoric. Demersul mai vechi din anul 1908 
al lui Cs. Sebestyen Karoly despre morile de 
la Caraşova s-a fundamentat pe un studiu 
de arhitectură al morii. Documentaţia de 
arhitectură cu privire la morile de la Rudă- 
ria şi cele de la Topleţ s-a realizat printr-un 
studiu al unui institut de specialitate din 
Bucureşti în anul 1971 şi a stat la baza unor 
studii publicate pe această temă. O rapor- 
tare la statistica morii de apă din Banat, la 
nivelul anului 1957, când se aflau în func- 
ţiune 509 mori cu roată orizontală şi 74 cu 
roată verticală, arată că un procent infim al 
acestora au făcut obiectul unei cercetări sis- 
tematice închegate pe baza unei documen- 
taţii de arhitectură şi topografie a morilor 
bănăţene. În această privinţă demersul nos- 
tru de cercetare a morii de apă din Banat a 
fost însoţit punctual de o documentaţie de 
arhitectură pentru un număr de 67 de mori. 
Istoriografia morii de apă aduce la scena 
scrisului istoric abordări diverse venite din- 
spre istorici, etnologi, lingviști, arheologi şi 


35 Demşea, Zănescu, 1972, fig. 1-2, 8. 
3 Țăranu, 1979, p. 125-130; Djekic, 1990, p. 87-90. 
37 Sebestyen, 1908, fig. 1-3. 

ingineri. Chestiunea morii de apă în spaţiul 
restrâns al unei provincii a Banatului, bună- 
oară, ori într-o abordare generală istorică, a 
fost prezentată din perspective diverse. Pre- 
ocupări punctuale construite pe surse din 
arhive pot fi identificate în scrieri din prima 
jumătate a secolului trecut38. Interesul pen- 
tru această chestiune s-a coagulat abia în 
a doua jumătate a secolului XX. Un studiu 
din anul 1947 al geografului Marius Bizerea 
a deschis seria unor preocupări punctuale. 
EI a propus o discuţie despre moara cu tur- 
bină, adică morile cu roată orizontală din 
perspectivă etnologică la nivelul global al 
provinciei româneşti, unde a urmărit şi a 
încercat să ofere răspunsuri legate de origi- 
nea, vechimea şi difuziunea acestei clase de 
mori de apă“. 

Moara de apă a devenit o preocupare a 
cercetării istorice la începutul deceniului al 
şaptelea, evidentă în scrisul istoric, pe de o 
parte, şi, în acelaşi timp, prin cercetarea pe 
teren a monumentelor din spaţiul bănăţean 
în anii 1965-1970. Două evenimente majore 
pe plan naţional au dat impuls cercetării şti- 
inţifice: lucrările de amploare pentru hidro- 
centrala de la Porţile de Fier, pe de o parte, 
şi decizia de amenajare a unui muzeu naţio- 
nal de istoria tehnicii populare la Sibiu. Ele 
au susţinut logistic şi financiar cercetarea 
etnologică. Morile de apă din Clisura Dună- 
rii şi cele din spaţiile învecinate ale Podi- 
şului Mehedinţului şi ale văii Tismanei din 
Gorj au fost investigate de Monica Budiş şi 
Gheorghe Dinuţă, iar una din instalaţiile de 
la Plavişeviţa a ajuns chiar în Muzeul Satu- 
lui la Bucureşti“!. Cercetările de teren au 
fost valorificate în studiile publicate între 
anii 1968-1975 de Monica Budiş“, Natalia 
Marcus şi Gheorghe Dinuţă+. 

Celălalt centru de interes temporar 
pentru moara de apă din Banat a apărut la 
Sibiu după decizia din 1963 de constituire 
a unui muzeu naţional de istorie a tehni- 


33 Pamfilie, 1910, p. 177, 180-187; Iorga, 1927, p. 16-28. 
39 Bizerea, 1947, p. 1-12. 

1 Ibidem, p. 3-5. 

+ Dinuţă, 1971, p. 67-69. 

+2 Budiş, 1968, p. 217-223. 

+3 Marcu, 1971, p. 64-65. 

+ Dinuţă, 1971, p. 47-48. 

cii, care rămâne de altfel una din cele mai 
remarcabile realizări muzeologice din peri- 
oada recentă. Cercetările de teren din anii 
1965-1967 au oferit oportunităţi de studiu 
pentru Cornel Bucur, Hedwiga Ruşdea şi 
Herbert Hoffmann. Studiile publicate între 
anii 1968-1981 s-au focalizat pe problemele 
tehnice, de arhitectură şi organizare a morii 
de apă cu roată orizontală ce domina peisa- 
jul montan al Banatului. Herbert Hoffmann 
s-a arătat preocupat de particularităţile sis- 
temului de admisie prin butoni la moara cu 
ciutură din Banat şi de moara plutitoare“. 
Foarte preocupat de problema morii pe vase 
el a încercat să fixeze existenţa acesteia în 
Banat încă în veacul al XV-lea şi poate chiar 
mai târziu. Documentele de arhivă austriece 
ale veacului al XVIII-lea, cu privire la Banat, 
au fost mereu invocate în discursul lui Hoff- 
mann despre moara pe vase. Cercetările de 
teren din vecinătatea Banatului derulate 
de Hedwiga Ruşdea au meritul de a fi adus 
întregiri semnificative la cunoaşterea morii 
cu roată orizontală pentru spaţiul de sud şi 
sud-vest al României, pe de o parte şi, în 
acelaşi timp, au sesizat şi au înscris atunci, 
la nivelul anului 1981, derularea din plin a 
„procesului de dezintegrare din viaţa satu- 
lui contemporan a instalaţiilor de industrie 
țărănească”4€. Studiul de caz despre morile 
din satul Podeni, judeţul Mehedinţi, afectate 
în fapt de dezintegrarea satului românesc 
contemporan, rămâne exemplar în această 
privinţă. Demersul lui Cornel Bucur, plecat 
din acelaşi centru de cercetare de la Sibiu, 
a fost unul complex şi de durată. Remar- 
cabilă rămâne implicarea sa în publicarea 
ştiinţifică a rezervației mulinologice de pe 
apa Rudăriei şi restaurarea acesteia în vre- 
mea din urmă. Abordarea problemei morii 
de apă propusă de Cornel Bucur s-a derulat 
pe două paliere, unul care priveşte etnologia 
morii de apă şi celălalt a vizat istoria aces- 
tei maşini hidraulice în spaţiul românesc. 
Discuţia cu privire la moara de apă s-a axat 
exclusiv pe morile cu roată orizontală din 
Banat, a căror bună cunoaştere din teren 
i-au îngăduit încheieri pline de substanţă 


15 Hoffmann, 1981, p. 125-158; Idem, 1968, p. 275-280. 
+ Ruşdea, 1978, p. 199-219; idem, 1981, p. 209-230. 


cu privire la administrarea şi funcţiona- 
rea acestora”. Celălalt palier al discursului 
său, ce priveşte perspectiva istorică a morii 
de apă, pe care nu-l împărtăşim, rămâne o 
improvizație istoriografică şubredă, fără 
susținere documentară“. 

Tendinţa de cercetare a morii de apă 
manifestată în istoriografia românească în 
deceniul al optulea s-a resimţit şi la nivelul 
provinciei bănăţene, când putem cuantifica 
abordările acestei teme. Preocupările etno- 
logilor timişoreni Eutimiu Lăpăduş şi Nico- 
lae Ţăranu“* se înscriu în această direcţie. A 
fost un demers firav care s-a oprit la morile 
de la Topleţ şi la moara cu roată verticală 
de la Poeni, ceea ce reprezintă puţin, chiar 
foarte puţin dacă avem în vedere numărul 
impresionant de peste 500 de mori cu ciu- 
tură care încă funcționau şi cele 74 de mori 
cu roată verticală din Banat. Remarcăm 
în studiul lui Nicolae Ţăranu efortul de a 
înscrie morile de la Topleţ într-un cadru de 
originalitate a arhitecturii care le defineşte 
şi diferenţiază. Influențele venite dinspre 
lumea central europeană, dar şi din vechiul 
regat, evidente în arhitectura rurală a zonei, 
s-au răsfrânt şi în planimetria morilor de pe 
valea Bigărului. 

Morile plutitoare de pe Mureş, dispă- 
rute deja din peisajul zonei, însă cu o istorie 
îndelungată, au beneficiat de două restitu- 
iri istoriografice propuse de Dan Demşea5 
şi Erich Lammert*. Studiul lui Lammert, 
scris din perspectiva etnologiei şvăbeşti din 
Banat, se dovedeşte foarte bine informat şi 
cu conexiuni la acumulările din istoriogra- 
fia europeană despre evoluţia morii de apă 
în general şi a morii pe vase în special. El 
invocă rolul mănăstirilor cisterciene şi bene- 
dictine în difuziunea morii de apă în acest 
spaţiu, susținut pe acumulări venite dinspre 
istoriografia franceză pe tema muncii în 
regula mănăstirilor catolice. Se remarcă în 
aceeaşi perioadă construcţia istoriografică 
inedită propusă de Karol Lupşiasca*. El a 


+7 Bucur, 1981, p. 201-218. 

43 Bucur, 1968, p. 195-210; idem, 1974, p. 49-66. 

+ Tăranu, 19703, p. 125-131. 

5 Demşea, Zănescu, 1972, p. 214-224. 

5 Lammert, 1975, p. 9-27. 

5: Lupşiasca, 1984, p. 157-189; idem, 1995, p. 267-298. 

înscris o viziune foarte bine structurată asu- 
pra morii cu ciutură, o maşină hidraulică, 
venită din gândirea tehnică a unui inginer 
hidrotehnician. Discursul său cu elemente 
tehnice şi un recurs la argumentele istorice 
şi lingvistice se înscrie într-o tradiţie des- 
chisă în istoria ştiinţei româneşti de profe- 
sorul inginer Dorin Pavel. 

Cercetările lui Mircea Taban se deta- 
şează de departe în preocupările istoriogra- 
fiei bănăţene cu privire la moara de apă. El 
şi-a construit studiile pe cercetări sistema- 
tice de teren în bazinele marilor râuri din 
Banat. Abordarea pe care a propus-o pentru 
morile de la Sichieviţa, Mehadia, Mehadica, 
Topleţ, Rusca Teregova şi Feneş au meritul 
de a fixa în scrisul istoric o serie de monu- 
mente, multe astăzi dispărute, şi de a oferi 
în discursul său consideraţii cu privire la 
sistemul economic al morii, la arhitectura şi 
istoria recentă a acestora5?. Restituirea isto- 
riei morii de apă din Banat în Evul Mediu a 
fost făcută recent de O. Răuţs. 


53 Pavel, 1954, p. 21-30. 

54 Taban, 1986, p. 53-65; idem, 1988, p. 15-22, idem, 
2010, p. 121-137. 

55 Răuţ, 1993, p. 26-42. 

Istoriografia multiculturală a provin- 
ciei reflectă abordări ale subiectului venite 
dinspre etnologia maghiară şi sârbă. Morile 
plutitoare de la Szeged au constituit o abor- 
dare punctuală în studiul lui Juhâsz Antal. 
Abordări generale ale istoriei morii, ori ale 
etnologiei acesteia, în care se regăsesc şi 
chestiuni din istoria bănăţeană, au fost dis- 
cutate în scrisul istoric al lui Zs. Vajkais?, la 
T. Sabyânst şi G. Oszvâth5. Morile de apă 
din Banatul sârbesc au făcut obiect de stu- 
diu în ansamblu pentru Milan MilosevS, 
sau numai secvențial pentru o anume clasă 
de mori“!. Studiile etnologilor sârbi însoţite 
de documente grafice şi de arhivă întregesc 
documentaţia cu privire la moara de apă în 
Banat. 


56 Juhâsz, 2006, p. 127-141. 

57 Vajkai, 1978-1980, p. 351-369. 

58 Sabyân, 2003, p. 242-250. 

59 Oszvâth, 2002, p. p. 069-103. 

s% Milosev, 1954, p. 147-168. 

* Radovic, 1953, p. 78-85; Djekic, 1990, p. 87-90. 

4. 


MOARA DE APĂ — O MAŞINĂ HIDRAULICĂ 


Problema morii de apă se regăseşte în 
discursul tehnic despre maşinile hidraulice 
sau motoarele hidraulice, în informaţii mai 
recente pe aceeaşi temă. S-a produs o trans- 
laţie de limbaj dar şi conceptuală din dis- 
cursul tehnic în cel istoric şi etnologic. Pro- 
fesorul Dorin Pavel, un remarcabil gânditor 
în domeniul turbinelor hidraulice, a abordat 
în lucrările sale despre Maşini hidraulice 
şi problema morii de apă. Ulterior chesti- 
unea a fost reluată într-o abordare despre 
motoarele hidraulice. Invocarea morii de 
apă în evoluţia maşinilor hidraulice se regă- 
seşte frecvent şi în literatura tehnică euro- 
peanăs. 

Discuţia pe care o deschidem aici este 
o chestiune de principiu, de parcurgere a 
opiniilor scrisului istoric şi tehnic pe acest 
subiect. Ea nu vizează chestiuni tehnice spe- 
ciale, legate de calcule matematice specifice 
ingineriei hidraulice, aşa cum am regăsit 
aceste abordări în unele scrieri etnologicess. 
Sigur, există o întreagă ştiinţă, cu formule 
matematice şi fizice care calculează energia 
hidraulică a unei vâne de apă, energia meca- 
nică rezultată în urma transformării ener- 
giei hidraulice, puterea şi alte noţiuni“ pe 
care nu le abordăm pentru că nu avem com- 
petenţa necesară, pe de o parte, şi pe de altă 
parte nu credem că şi-ar găsi locul într-un 
discurs istoric şi etnologic. Opţiunea noastră 
pentru terminologia de maşină hidraulică 
sau motor hidraulic are în vedere definirea 
lor. Maşina este definită drept sistem tehnic 
alcătuit din piese cu mişcări determinante, 
care transformă o formă de energie în altă 


s* Pavel, 1954, p. 21-26. 

s Pavel, Voia, 1981, p. 21-22. 

% Anastasi, 1956, p. 145-148. 

%5 Hoffmann, 1981, p. 132-136. 

% Pavel, 1954, p. 106; Pavel, Voia, 1981, p. 14-20. 

formă de energie sau în lucru mecanic”, iar 
motorul este definit o maşină de forţă care 
transformă o formă de energie oarecare 
în energie mecanică. Motoarele hidrau- 
lice sunt clasificate în două clase mari: roţi 
hidraulice şi turbine hidraulice. Moara cu 
roată verticală se înscrie în clasa roţilor 
hidraulice, pe când moara cu axul vertical 
şi roata orizontală aparţine clasei turbine- 
lor hidraulice fiind socotită un prototip al 
turbinei cu acţiune. Roata-turbină, întâlnită 
la morile cu ciutură din România este cata- 
logată în scrierile profesorului Dorin Pavel 
„cea mai veche turbină”. 

Moara cu axul orizontal şi roată verti- 
cală şi moara plutitoare, care aparţine ace- 
leiaşi clase de mori, sunt maşini hidraulice 
ce pot fi incluse în clasa roţilor hidraulice. 
Ele au toate caracteristicile tehnice înscrise 
între parametrii care definesc funcţionarea 
unei roţi hidraulice”. Sistemul hidrotehnic 
al unei mori cu axul orizontal, este format 
dintr-o roată de mari dimensiuni fixată pe 
un ax orizontal care preia energia cinetică 
sub forma unui şoc hidraulic. Roţile hidrau- 
lice sunt clasificate în roţi de curent şi roţi 
cu admisie”:. Roata de curent întâlnită la 
morile plutitoare funcţionează cu energia 
cinetică a apei prin impulsul asupra palete- 
lor roții de mari dimensiuni. Roata era con- 
struită din două mari discuri legate între ele 
cu pale de lemn. Axul orizontal pe care era 
fixată roata transformă energia hidraulică 
prin intermediul unei roţi dinţate fixate pe 
ax cuplată la instalaţia de măcinat, în lucru 
mecanic. Roţile hidraulice cu admisie infe- 
rioară sau superioară sunt atestate în docu- 


%7 DEX, ediţia a II-a, 1998, s.v. maşină. 
s8 DEX, ediţia a II-a, 1998, s.v. motor. 
% Pavel, 1954, p. 106. 

70 Pavel, Voia, 1981, p. 21. 

1 Pavel, Voia, 1981, p. 23. 

mentele scrise, sub aceste forme în seco- 
lele XIV-XV2. Roţile cu admisie superioară 
sunt construite pentru căderi mari de apă, 
în timp ce roata hidraulică cu admisie infe- 
rioară este utilizată pentru debite mari însă 
care au căderi reduse'3. Aceste tipuri de roţi 
hidraulice utilizate la mori foloseau energia 
de poziţie a apei, spre deosebire de roţile 
de curent şi ca atare aveau un randament 
sporit, ce ajungea până la 60% faţă de cel al 
roții de curent”. 

Moara cu axul vertical şi roata orizontală 
este inclusă în cadrul maşinilor hidraulice 
în clasa turbinelor hidraulice. Din punct de 
vedere tehnic turbina este un „motor alcă- 
tuit dintr-un rotor (solidarizat cu un arbore) 
şi dintr-un stator, care transformă energia 
potenţială a unui fluid în energie mecanică 
de corp solid”7%5. Moara cu roată orizontală şi 
axul vertical este înscrisă între prototipurile 
turbinei de egală presiune. Ceea ce defineşte 
funcţionarea unei turbine de egală presiune 
este fluxul hidraulic cu o presiune egală în 
stator şi rotor. Energia cinetică venită prin 
cădere în stator este transformată în energie 
mecanică în rotor”. La moara cu roată ori- 
zontală, în opinia profesorului Dorin Pavel, 
se întrunesc structural, într-o formă primi- 
tivă, toate elementele unei turbine de egală 
presiune. Statorul este realizat în cadrul 
morii de jgheabul sau butoniul de admisie, 
iar rotorul îl reprezintă roata cu linguri sau 
cauce al cărei butuc este fixat pe un ax ver- 
tical legat de piatra alergătoare. Admisia 
se face printr-un singur injector existând 
un flux hidrodinamic” (Fig. 128/2). Acest 
demers teoretic al profesorului Dorin Pavel 
este însoţit de reconstituiri grafice şi calcule 


72 Pesty, Krass6, III, p. 147; Zichy, Okl. 1895, VIII p. 
150-152, la Jebel „unum molendinum trium rotarum 
desubtus pellens super fluvio Themes”. Pentru alte spa- 
ţii din regatul maghiar în vremea lui Sigismund de 
Luxemburg a se vedea Malyus, II, 1, p. 51-54 la 1400 
amintită „molendinum duarum rotarum que in pulsu 
aquarum a parte inferiori pelluntur”; Ibidem, p. 108 ,... 
ac  quartam parte eiusdem mollendini  desuper 
pellentis...”. 

73 Pavel, Voia, 1981, p. 41, 44. 

74 Pavel, 1954, p. 25. 

75 DEX, ediţia a II-a, 1998,p. 1120, s.v. 

7% Pavel, 1954, p. 105-106; Lupşiasca, 1984, p. 158. 

77 Pavel, 1954, p. 106-107, fig. 101. 

matematice menite să susţină înscrierea 
morii cu roată orizontală între prototipu- 
rile turbinei hidraulice de egală presiune. 
Regăsim în discursul tehnic mai înainte 
invocat şi prototipul unei turbine rustice 
cu roata verticală cu linguri” (Fig. 128/1). 
Statorul are forma unei conducte forţate, 
lungă de 14-20 m, dispusă vertical. Rotorul 
este un butuc gros cu diametrul de 0,5-0,8 
m în care sunt fixate linguri de lemn. Admi- 
sia apei se face în acest caz printr-un singur 
injector pe direcţie tangenţială, ceea ce o 
diferenţiază de prototipul turbinei de egală 
presiune. 

Moara de apă cu roată orizontală şi cu 
axul vertical are aceeaşi structură a ame- 
najării hidrotehnice. Apa, a cărei energie 
este utilizată la mori, este captată dintr-o 
sursă, fie ea apa unui râu sau a unui pârâu 
de munte. Priza de apă se realizează prin- 
tr-un baraj ridicat de-a lungul cursului apei. 
Forma şi structura barajului era adaptată 
la dimensiunea albiei râului şi la debitul 
acestuia. Documentele de arhivă păstrate 
din anii 1905-1906 cu privire la morile cu 
roată orizontală de la Lăpuşnicu Mare şi de 
la Gârlişte, bunăoară, cât şi cele cu privire 
la morile cu roată verticală din râul Timiş, 
de la Armeniş aveau reglementată această 
chestiune a barajului prin autorizaţia de 
construcţie a moriis. Se impuneau din start 
condiţiile tehnice privitoare la înălțimea 
barajului, a materialelor de construcţie uti- 
lizate în încercarea de a nu crea obstacole 
majore pe cursul râului, care ar fi putut con- 
duce la inundarea zonei. Ridicarea stăvila- 
rului pe râu pentru captarea apei nu trebuie 
să afecteze morile amenajate în aval. Regle- 
mentările din actele recente specifică punc- 
tual acest lucru. Actul de autorizaţie a con- 
strucţiei morii din Armeniş din anul 1906 
înscrie această obligaţie pentru construc- 
torul moriis:. Documentele medievale de la 
începutul secolului al XV-lea, referitoare la 


75 Pavel, 1954, p. 106, fig. 101. 

79 Pavel, 1954, p. 107, fig. 102. 

s AST, fond, Prefectura Severin, Dosar 3605/1906; 
(AST = Arhivele Naţionale ale României. Serviciul Jude- 
ţean Timiş). 

s AST, fond. Prefectura Severin, Dosar 353/1906. 
Gârlişte. 

morile de pe valea Bârzavei, reflectă o stare 
conflictuală mereu aprinsă între două mari 
proprietăţi, cea de la Remetea, aparţină- 
toare familiei nobiliare Himfy, şi cea de la 
Gherteniş. Iazurile ridicate pe Bârzava în 
anul 1408 de familia de Gherteniş au lăsat 
fără apă cele 22 de mori ale nobililor de pe 
domeniul Remetea. Problema rezolvării 
echitabile a aceleiaşi surse de apă de către 
toţi proprietarii de mori de pe cursul râului, 
indiferent de clasa de mori construite, este 
la fel de veche ca şi moara de apă. Rezolva- 
rea chestiunii apei s-a făcut pe toată durata 
lungă a istoriei prin cutumă, iar în perioada 
recentă prin reglementări legale scrise. 

Aducţiunea apei se făcea de la locul 
de captare prin baraj, numit iaz, şi până la 
moară printr-un canal săpat paralel cu cur- 
sul apei. Canalul de aducțiune era adaptat 
la condiţiile zonei. Forma şi dimensiunile 
acestuia erau determinate de volumul de 
apă adus, de debitul acestuia şi de nive- 
lul de înclinare, de panta terenului. Cana- 
lul de aducțiune pentru morile din zonele 
înalte de la Cornereva, de la Bogâltin care 
preiau apa din pâraiele Ciumerna, Topla, 
Ramna şi chiar din Belareca este o amena- 
jare modestă, puţin adâncă, el nedepăşind 
jumătate de metru în lăţime. O situaţie 
identică întâlnită la ieruga de la Morile ale 
Două de la Ilidia care este adâncă de circa 
0,25 m şi lată de 0,40 m, care are însă un 
debit constant. Canalul de aducțiune pen- 
tru morile din zonele joase de la Răcăşdia 
sau Vrăniuţ, bunăoară, este cu mult mai 
lat ajungând la 1,50-2 m lăţime. Bazinul de 
acumulare se găseşte, de regulă, la capătul 
canalului de aducțiune, amenajat înaintea 
sistemului de admisie. Ieruga era lărgită, 
malurile erau amenajate cu zid sec de piatră 
sau cu scânduri, în peretele lui erau prevă- 
zute două deschideri cu stavilă, una pentru 
jgheabul de admisie, cealaltă pentru cana- 
lul de refugiu a apei atunci când moara era 
oprită. Lungimea canalului de aducțiune 
era cuprinsă între 30 m şi 1500 m, la Ilidia, 
bunăoară. 

Admisia se făcea în sistem deschis prin- 
tr-un jgheab, de obicei, ori în sistem închis 


s: Ortvay, Temes, p. 396. 

prin butoni. Jgheabul de admisie avea o 
secţiune semicirculară şi era făcut dintr-un 
lemn scobit, din ţeavă de metal secţionată 
sau, mai recent, din betoane. Alteori avea 
o secţiune patrulateră deschisă pe o latură 
şi era făcut din aceleaşi materiale mai sus 
amintite. De regulă secţiunea era mai largă 
şi îngustă la capătul fixat în gura canalu- 
lui de aducțiune, iar la capătul opus, lângă 
roată, avea o secţiune îngustă şi înaltă pen- 
tru a mări forţa de injecție. 

Admisia în sistem închis, la fel de veche, 
se făcea printr-un trunchi de copac găurit. O 
ţeavă din metal sau o conductă din betoane 
a înlocuit trunchiul de copac. Secţiunea 
de evacuare în cazul admisiei închise era 
reglată printr-un sistem ingenios din dopuri 
de lemn găurite, de formă tronconică mon- 
tate în gura conductei de admisie. Graiul 
bănăţean numea această conductă închisă 
de lemn butoni. Dopul de lemn găurit din 
gura butoniului se numea gălețea (Fig. 78). 

Admisia, în cazul morilor cu roată ver- 
ticală şi axul orizontal, se făcea printr-un 
jgheab, iar după modul de cădere al apei era 
o admisie inferioară, sau de sus, cu admi- 
sie superioară. Moara de la Armeniş, pen- 
tru care s-a păstrat documentaţia, relevă o 
admisie inferioară. Documentaţiile sumare 
nu îngăduie încheieri pe tema admisiei la 
morile cu roată verticală din Banat. 

Evacuarea apei din instalaţia hidroteh- 
nică relevă câteva soluţii standardizate, 
după tradiţia locală şi influenţe din vecină- 
tăţi. Moara cu roată orizontală are instalaţia 
hidrotehnică, de regulă, amenajată într-un 
spaţiu subteran, o groapă adâncă de până 
la 2 m şi placată cu zid sec fără liant. Încă- 
perea subterană are o deschidere prin care 
apa este evacuată într-un canal de forma şi 
dimensiunile canalului de aducțiune, care 
conduce fluxul de apă înapoi în albia râului. 
Evacuarea apei de pe canalul de aducțiune, 
atunci când moara nu funcţionează, se face 
printr-un canal mai mic, sub forma unei 
bucle între bazinul de acumulare şi cana- 
lul de evacuare. Bazinul de acumulare este 
prevăzut cu două vane prin care apa este 
dirijată către sistemul de admisie, iar dacă 
moara nu funcţionează, se deschide sta- 
vila de la canalul de evacuare care conduce 

fluidul în ieruga de moară. Acest sistem cu 
by pas îl întâlnim la morile de la Ilidia, de 
la Răcăşdia, din Almăj, dar şi din cătunele 
Cornerevei. Moara Orască de la Mehadica, 
Moara din gura Osoinei de la Pârvova, cea 
de la Vrăniuţ au amenajate în capătul cana- 
lului de aducțiune două jgheaburi paralele 
care intră în camera subterană a morii. Unul 
din jgheaburi constituie sistemul de admi- 
sie a apei la instalaţia hidrotehnică, celălalt 
este un canal de evacuare a apei în situaţia 
când moara este oprită. Aceste galerii de 
fugă sunt făcute din lemn sau mai recent 
din tablă. Dirijarea fluxului de apă se face în 
acelaşi mod prin cele două vane amenajate 
în punctele bazinului de acumulare. Moara 
Ghitera de la Vrăniuţ relevă în această pri- 
vinţă o situaţie deosebită, cu amenajări spe- 
ciale. Exista în clădirea morii un sistem de 
scripeţi care manevrează închiderea şi des- 
chiderea celor două vane de pe cele două 
jgheaburi, unul dirijează admisia apei, celă- 
lalt reprezintă o galerie de fugă. Am întâlnit 
mai rar, este adevărat, la Gârnic bunăoară, 
la morile de pe Gramensca, dar şi la Răcă- 
şdia un sistem rudimentar şi mai periculos 
de manevrare a fluxului. Jgheabul de admi- 
sie la Răcăşdia sau butoniul cu găleţea la 
Gârnic sunt utilizate şi ca sistem de refugiu 
al apei, instalaţia hidrotehnică fiind blocată 
de pe o parte cu ajutorul ridicătorului, dar 
şi cu o prăjină înfiptă în palele roții. Moara 
cu ax vertical a transpus în practică un stră- 
vechi model al antichităţii care a folosit însă 
forța umană sau animalieră: „urmărind 
ideea de a utiliza în acest scop forţa apei nu 
trebuie decât adăugată o roată hidraulică la 
capătul arborelui vertical, reducând toată 
instalaţia la o mare simplitate nelipsită de 
eleganţă mecanică”. Instalaţia de măcinat 
se află în acelaşi plan cu roata orizontală a 
morii. Axul vertical al roții de apă era fixat 
în butucul roții, iar la capătul superior era 
fixată în piatra alergătoare, prin intermediul 
părpăriţei, o lamelă de metal cu două vârfuri 
ascuţite fixate în intradosul pietrei alergă- 
toare. Energia cinetică a apei se transformă 
în energie mecanică. Axul vertical al roții 


5 Anastasi, 1956, p. 145-146. 
5 Lupşiasca, 1984, p. 158. 

de apă, adică arborele motor, îndeplineşte 
în acelaşi timp şi rolul unui ax de transmi- 
sie ce acţionează asupra pietrei alergătoare. 
Arborele motor constituie în acelaşi timp un 
ax motrice la roata de apă şi un ax de trans- 
misie către piatra alergătoare. Se produce 
în acest fel o transmisie simplă, directă prin 
care energia cinetică este convertită în lucru 
mecanic. Calculele făcute şi discuţiile teh- 
nice pe această temă exced cadrul discuţiei 
pe care încercăm s-o promovăm, pentru care 
facem aici sigur trimiterile de rigoares5. 

Moara cu roată verticală cu axul ori- 
zontal prezintă o situaţie mai complicată 
în ceea ce priveşte transformarea energiei 
hidraulice în energie mecanică. Instalaţia 
mecanică de măcinat cu cele două pietre 
se află dispusă în plan orizontal în timp ce 
roata hidraulică are o poziţie verticală. Între 
arborele motor, aşezat în plan orizontal, 
şi axul vertical al instalaţiei mecanice s-a 
interpus un mecanism de transmisie. Acest 
organ de maşini este compus dintr-o roată 
dinţată, fixată pe arborele motor şi un tam- 
bur-pinion din vergele fixat pe axul vertical 
al instalaţiei de măcinat. Roata dinţată, care 
are circa 2/3 din diametrul roții hidrau- 
lice, are dispuşi pe intrados dinţi din lemn 
pe circumferința acesteia, care se îmbină cu 
tamburul-pinion determinând în acest fel o 
mişcare circulară pietrelor de moară. Calcu- 
lele matematice făcute într-un studiu de caz 
privind moara cu roată verticală de către 
H. Hoffmann, randamentul acestor insta- 
laţii de măcinat oferă repere de compara- 
ţie cu morile plutitoare şi cele cu roată ori- 
zontalăs€. 

Demersul nostru în acest context al rela- 
ţiei moară-maşină hidraulică a urmărit o 
evidenţiere a acumulărilor pe această temă, 
restrângând discuţia la discursul istoric şi 
etnologic pe cât posibil. Apelul la demon- 
straţii cu formule matematice şi fizice, întâl- 
nit frecvent în construcţiile unor etnografi, 
l-am ocolit cu bună ştiinţă deoarece demer- 
sul nostru nu se adresează unui grup ţintă 
tehnic ci unui spectru larg cu deschidere 
umanistică. 


s Hoffmann, 1981, p. 135; Pavel, 1954, p. 106. 
s* Hoffmann, 1981, p. 135. 

Fig. 5. Ilidia. Morile ale Două 

Pl. 15. Ilidia. Moara de la Muican 

Pl. 20. Socolari. Moara de la Sultana 


50 


https://biblioteca-digitala.ro 





Be 


MOARA CU ROATĂ VERTICALĂ ŞI AXUL ORIZONTAL 


Pornim de la o constatare demult accep- 
tată în scrisul istoric cât şi în lucrările teh- 
nice care aşează moara în rândul maşinilor 
hidraulice. Principiul utilizat în clasificarea 
maşinilor hidraulice moderne, a turbinelor 
sau a roţilor îl constituie poziţia axului, care 
poate fi verticală sau orizontală. Moara cu 
roata verticală are poziţia axului orizontală. 
Am adoptat această prezentare cu specifi- 
caţia exactă a poziţiei axului şi roții, întâl- 
nită de altfel în scrisul istoric. Documentele 
de cancelarie au consemnat mori cu roată 
verticală în veacul al XIV-lea. Moşia Voia 
de pe cursul inferior al Caraşului a ajuns în 
anul 1377 în stăpânirea nobililor Himfy şi 
odată cu ea şi moara cu admisie inferioară“. 
Moşia Jebel avea în anul 1424 o moară cu 
trei roţi cu admisie inferioară. Avem în cele 
două cazuri invocate aici repere certe de 
mori cu roată verticală în spaţiul de câmpie 
al Banatului. Foarte probabil că actele din 
secolul al XIII-lea care menţionează mori, 
fără a specifica felul admisiei se referă la 
moara cu roată verticală, ţinând seama că 
ele funcționau pe râuri importante în câm- 
pia joasă bănăţeană. Nobilii din familia de 
Cenad aveau în anul 1256 locuri de moară şi 
moară cu două roţi pe Timiş în satul Ciavoş. 
Un document din 1270 confirmă funcţiona- 
rea unei mori pe Bârzava, în câmpia joasă de 
lângă Gătaia. Morile din câmpia bănăţeană 
din veacul al XIII-lea, invocate mai înainte, 
foarte probabil au fost mori cu roată verti- 
cală, dar în absenţa unor precizări cele două 
mărturii documentare rămân dovezi circum- 
stanţiale. 

Statistica mereu invocată, din anul 
1957, arată că, la nivel naţional, România a 
înscris un număr de 3450 de mori cu roată 
verticală. Banatul, spre deosebire de alte 
provincii istorice, avea la momentul acela 


57 Răuţ, 1993, p. 26-28. 

un număr de 74 de mori cu roată verticală. 
Era un număr restrâns de astfel de instala- 
ţii, dacă avem în vedere Transilvania unde 
erau 740 de mori în sudul Ardealului şi 
2047 în nordul provinciei ardelene. Oltenia 
şi Muntenia aveau 272 de mori. Cele 74 de 
mori cu roată verticală şi axul orizontal se 
aflau în număr de 41 pe râul Timiş, 12 erau 
pe Bega, 5 funcționau pe Bârzava, câte 6 
mori erau în funcţiune pe fiecare din râurile 
Caraş şi Cerna şi doar 4 mori pe râul Nera. 
Morile cu roată verticală din Banat repre- 
zentau 2,1% din numărul total al instalaţii- 
lor de acest tip care funcționau în România. 
Ponderea masivă a morii cu roată verticală 
era în Transilvania cu un procent de 73%. 
Moara cu roată verticală se regăseşte în 
foarte puţine abordări ale scrisului istoric 
şi etnologic. Regăsim de obicei prezentări 
punctuale ale unor instalaţii din Transil- 
vania şi Banat, dar niciodată o monografie 
zonală ori una generală consacrată morii 
cu axul orizontal şi roata verticală. Privită 
prin prisma patrimoniului etnologic al pro- 
vinciei bănăţene, moara cu roată verticală a 
dispărut total din satele Banatului şi chiar 
din muzeul în aer liber al satului bănăţean 
din Timişoara. Moara cu roată verticală din 
Banat rămâne aşadar un patrimoniu istoric 
pierdut. 

Puţine studii istorice şi etnologice şi-au 
focalizat interesul asupra acestei categorii 
de mori din Banat. În absenţa unor relicte 
din teren sau a unor mori cu roată verticală 
conservate în muzeele în aer liber, recursul 
la monumentele de pe cursul superior al 
Begăi prezentate de Nicolae Ţăranu” şi la 
cele din zona Kovinului, discutate de Milan 


55 Irimie, 1968, p. 423, 485. 

5 Lungescu, Godea, 1973, p. 127-134; Popescu, 1973, 
p. 135-154. 

% 'Tăranu, 1979 a, p. 125-131. 

Milosev”, constituie puţinele surse de dis- 
cuţie. Documente de arhivă de la începu- 
tul secolului trecut oferă informaţii despre 
morile cu roată verticală de pe râul Timiş, 
de la Armeniş*. 

Structural, moara cu roată verticală şi 
axul orizontal are aceleaşi amenajări hidro- 
tehnice întâlnite la morile cu roată orizon- 
tală. Diferenţele între cele două clase de 
mori se fac în domeniul admisiei apei şi al 
transmisiei. 

Priza de apă se face printr-un baraj 
amenajat peste albia râului. Aducţiunea se 
realizează prin canalul de aducțiune săpat 
paralel cu albia râului. Documentul îna- 
inte invocat din anul 1905 a înscris urmă- 
toarele date: moara lui Simescu Pavel din 
Armeniş nr. 50 foloseşte canalul morii de 
pe malul drept al râului Timiş, pe care se 
afla şi moara lui Mihai Grigorovici*. Pentru 
captarea apei s-a ridicat un stăvilar înalt de 
1,90 m (Fig. 80). Canalul de aducțiune de la 
baraj şi până la vărsarea în râul Timiş are 
o lungime totală de 270 m. Distanţa de la 
stăvilar la moara lui Simescu este de 76 m, 
iar de la moara lui Simescu până la moara 
lui Grigorovici este de 106 m. În amonte 
de baraj se afla amenajată o altă moară ce 
aparținea lui Nicolae Veto din Armeniş nr. 
6. Distanţa de la stăvilarul morii lui Simescu 
şi până la vărsarea canalului de aducțiune 
pentru moara lui Nicolae Veto era de 156 m. 
Documentul din 25 martie 1905 preciza şi 
date despre căderea de apă amenajată pen- 
tru aceste mori. Căderea de apă la moara lui 
Simescu era de 1,40 m. Amenajarea canalu- 
lui de aducțiune şi ridicarea barajelor pen- 
tru captarea apei nu trebuia să provoace 
daune morilor învecinate şi nici proprieta- 
rilor de terenuri riverani morilor”. Admi- 
sia apei la roata verticală a morii se făcea de 
regulă printr-un jgheab de lemn. Documen- 
taţia scrisă despre morile de pe cursul supe- 
rior al Begăi, despre cele din satul Poieni 
oferă informaţii în această privinţă. Morile 


% Milosev, 1954, p. 155-159, pl. I-II. 

% AST, fond Prefectura Severin, Dosar 3605/1906. 

% AST, fond Prefectura Severin, Dosar 3605/1906. 
Autorizaţie hidro Armeniş. 

% AST, fond Prefectura Severin; Dosar 3605/1906. 
Armeniş. 

cu roată verticală din zona Făgetului de la 
Poieni, Luncani şi Fărăşeşti au avut un sis- 
tem de admisie inferioară%. 

Sistemul hidrotehnic era format din 
roata verticală fixată pe un ax orizontal. 
Roata morii din satul Poieni a avut diame- 
trul de 3,20 m. Constructiv a fost realizată 
din două discuri paralele cu o distanţă de 
0,70 m între ele. Obada fiecăruia era sus- 
ţinută de patru spiţe. Un număr de 25 de 
palete simple din scândură erau fixate între 
cele două discuri ale roții. Obezile roții se 
numeau în zonă „colaci” iar paletele fixate 
între ele erau numite „lopeţi”%*. Axul roții 
era lucrat din lemn de ulm cu o secţiune 
pătrată sau octogonală. El măsura 3,50 m 
lungime, iar laturile secţiunilor aveau 0,40 
m. Axa roții avea încastrat în capete două 
osii din oţel, care se roteau în lagărele de 
lemn (Pl. 123). Paralel cu roata verticală 
de apă era fixată pe acelaşi ax o roată din 
lemn în care erau înfipte cuie din lemn. 
Aceste cuie erau dispuse circular pe intra- 
dosul acestei roţi numit din pricina struc- 
turii „roata cu măsele”. Diametrul roții 
dinţate era de 1,35 m. Cuiele din lemn erau 
lucrate din esențe tari, rezistente la fre- 
care, de regulă din carpen sau corn”. Roata 
dinţată se interpunea pe tamburul pinion 
montat pe axul vertical al instalaţiei meca- 
nice de măcinat. Arborele motor pe care era 
fixată „roata cu măsele” transmitea în acest 
fel, prin intermediul cuplului roată dinţată- 
tamburul pinion, mişcarea de rotaţie în plan 
orizontal la piatra alergătoare. Axul pini- 
onului se afla la capătul superior în părpă- 
riţa fixată pe intradosul pietrei alergătoare, 
iar la extremitatea de jos se afla tamburul- 
pinion în contact cu roata dinţată (Pl. 123). 
Axul instalaţiei mecanice se fixa în părpă- 
riță, iar capătul inferior se sprijinea într-un 
lagăr numit „broască”, terminologie întâl- 
nită aidoma şi în cazul morilor cu ciutură, 
cu axul vertical. Angrenajul de transmisie, 
tamburul-pinion se numeşte crig, o termi- 
nologie apropiată de aceea întâlnită în Tran- 


% 'Tăranu, 1979 b, p. 129; Blaj, Grigorescu, 1985, p. 73, 
fig. 11. 

% Ibidem, p. 127. 

%7 Ibidem, p. 127. 

silvania unde acesta se numea crâng sau 
felinar*. Manevrarea instalaţiei de măcinat, 
reglarea distanţei între piatra stătătoare 
şi cea alergătoare se face după aceeaşi teh- 
nologie întâlnită la morile cu ciutură. Axul 
vertical al instalaţiei de măcinat pe care 
se afla crigul se sprijină pe o bârnă de ste- 
jar. Paralel cu axul vertical al instalaţiei de 
măcinat se află braţul ridicătorului, ambele 
fiind fixate pe bârnă, numită puntea crigu- 
lui. Braţul ridicătorului care formează cu 
puntea crigului o pârghie manevrează în 
acest fel distanţa între pietre, cât şi pornirea 
şi oprirea instalaţiei, prin cuplarea şi decu- 
plarea roții dinţate din crig. Se remarcă la 
moara de la Poieni amplasarea unui dispo- 
zitiv pentru ridicătorul pietrelor de moară, 
numit granic. Dispozitive asemănătoare s-au 
întâlnit la morile cu ciutură de la Topleţ şi 
Răcăşdia dar şi la morile cu roată verticală 
din depresiunea Beiuşului:%. Un dispozitiv 
asemănător au avut morile cu roată verti- 
cală din Serbia şi la Kovin, publicate de M. 
Milosev:*:. Foarte probabil că aceste inven- 
ţii tehnice au apărut la sfârşitul secolului 
al XIX-lea sub impulsuri venite din mediul 
industrial. Moara de pe Ţrna Bara, de lângă 
Kovin, era o amenajare ce măsura 14 m/6,50 
m cu două încăperi pentru morar!:*. Roata 
verticală montată pe axul orizontal a avut 
diametrul de 4,20 m şi era lată de 0,94 m. 


9% Bucur, 1977, p. 127. 

% 'Ţăranu, 1979, p. 127. 

1% Lungescu, Godea, 1973, p. 133, fig. 7; Popescu, 1973, 
p. 150. 

1% Milosev, 1954, p. 159, fig. 5. 

1% Milosev, 1954, p. 155-159, fig. 4-5. 

Mecanismul de ridicare a pietrelor 
numit granic sugerează un împrumut din 
limba sârbă pentru mecanismele întâlnite 
la morile din Banat. Arhitectura morii dove- 
deşte o transpunere a instalaţiei tehnice în 
structurile unei locuinţe rurale. De altmin- 
teri, morile cu roată verticală cu capacitate 
mai mare de prelucrare a cerealelor, compa- 
rativ cu moara cu ciutură, au avut amenajate 
una sau două cămăruţe pentru morar. 

Moara din Poieni a avut pereţii din 
bârne legate între ele prin montanţi verticali 
fixaţi în talpă şi cunună. Bârnele erau îmbi- 
nate la colţuri în cheotoare, iar în montanţi 
se îmbinau prin sistemul nut şi feder (Pl. 
123). O arhitectură rustică mobilată sumar 
se întâlneşte şi la morile verticale din vestul 
Banatului. 

Dispariţia morilor cu roată verticală din 
peisajul spaţiului bănăţean marchează o 
pierdere a patrimoniului tehnic şi cultural 
al unei provincii, a unui segment definitoriu 
din acest patrimoniu, care o face mai săracă 
şi mai puţin atractivă cultural. Sursele de 
arhivă pot aduce informaţii inedite privind 
vechimea acestei categorii de mori pe apă, 
difuziunea ei în spaţiul provinciei, dar nu 
vor compensa niciodată o pierdere cultu- 
rală, un patrimoniu tehnic mai atent păstrat 
şi conservat în alte spaţii europene. 

Fig. 9. Şopotu Vechi. Moara din Piatră 


58 


https://biblioteca-digitala.ro 


+3,85 
—SZ — 























+1,77 
SL — 






































* SECTIUNE 1-1 


Puii Y 
r PA 
DO 
rr sa 
Pg să 
Pati 
+1,77 Pe si 
Rl e: pi 
7 pe 
00 audă 
Po pici 
Pe a PE ca 
De a pe 
ta Pai 
Pt a Psi 
pă pe ai 
Pi Sa 
000 ca Pai 
pa BN ua 
E Ea. 
Pa e 
Pap 
25 
Pui 
CANAL dal 





IE) 
(99 
3 


























CANAL EVACUARE _APA 











XA 
poză 


| variabil 


*PLAN CAMERA ROTII 


CANAL DEVIERE 


SCARA METALICA 
DE PISICA 


ROATA DIN LEMN 








ACUMULARE 








4,03 
50 3.03 50 
82 12 


GOL ACCES CAMERA ROTII 




















le | 







































































SR 
= 
=, RF: 
ACCES 
20,25 *PLAN MOARA 
—variabil— 
ici LOC PT. FOC 
o -—fara cos de fum-— 
_ 


Pl. 25. Şopotu Vechi. Moara Țigănească 


59 


https://biblioteca-digitala.ro 











13 











«SECTIUNE 2-2 



















































+3,85 






































+1,77 ES pr, 
N 208 
GOL ACCES 
CAMERA ROTII ial 
—1,83 
SCARA METALICA DE PISICA 
INVELITOARE TABLA PLANA 
FATADA C PERETI ZIDARIE PIATRA ROSTUITA 
+3,85 
41.77 
+0,00 
ADUCTIUNE 
0! Soul, 
—1,83 
SE 
] sa 
1 2 3m 








Pl. 26. Şopotu Vechi. Moara Ţigănească 


60 


https://biblioteca-digitala.ro 


e FATADA bD 


INVELITOARE TABLA PLANA 
PERETI ZIDARIE PIATRA ROSTUITA 3.25 
+3, 


+1,77 





+0,00 








— 1,83 























+3,85 


2, 
«FATADA a 
N +17 


USA LEMN 








+0,00 


— 1,83 








Pl. 27. Şopotu Vechi. Moara Țigănească 


61 


https://biblioteca-digitala.ro 





ă 


ăneasc 


18 


Fig. 10. Şopotu Vechi. Moara 


62 


https://biblioteca-digitala.ro 


+4,05 
SL — 













































































CANAL EVACUARE _APA 
4.00 





























| CIMENT i 
20,00 


























COL ACCES 













CANAL ADUCTIUNE 
(6) 





ACCES 
CAMERA ROTII 
„015| 
variabil 
* PLAN MOA 
a 





+ 4,00 | J 



























L DEVIERE 


























Pl. 28. Şopotu Vechi. Moara Nouă 


63 


https://biblioteca-digitala.ro 














O ] 3m 
ROATA DIN LEMN | E O 
“PLAN CAMERA ROTII 14 








+4,05 
SL — 
























































+4,05 
SA: 























+1,78 
NL — 


*FATADA C 








| 

| 

| 
_l 
— 



























































INVELITOARE TABLA PLANA 
PERETI ZIDARIE PIATRA ROSTUITA 
+4,05 
FATADA a 
+1,78 
i. să 
0,00 
SE 















USA LEMN 





FISURA IN ZIDARIE 


Pl. 29. Şopotu Vechi. Moara Nouă 


64 


https://biblioteca-digitala.ro 





+3,56 
2 





BAZIN 
ACUMULARE | 





















CANAL DEVIERE 























GOL ACCES - 
CAMERA ROTII VU 
A 
| 
ca BAT NULARE 
AAA, 
ACCES 
sa 030 D OIEN 
variabIi 
5 C_ L] «PLAN MOARA 








GOL CHEPENG 
ACCES CAMERA ROTII 


























a ia 
ePLAN CAMERA ROTII 
i ROATA DIN LEMN 0 1 2 3 
l Ie | 
CANAL ADUCTIUNE 


Pl. 30. Şopotu Vechi. Moara Ghetera 


65 


https://biblioteca-digitala.ro 


INVELITOARE TABLA PLANA 
PERETI DIN BUSTENI 
ELEVATIE ZIDARIE PIATRA 


3,56 






+ 1,66 
SA 


«FATADA a 








356 INVELITOARE TABLA PLANA «FATADA b 
n PERETI DIN BUSTENI 





























Pl. 31. Şopotu Vechi. Moara Ghetera 


66 


https://biblioteca-digitala.ro 





Fig. 11. Şopotu Vechi. Moara Ghetera 

Fig. 16. Dolina. Moara lui Andrei 

6. 


MOARA PLUTITOARE ÎN BANAT 


Istoria morii plutitoare din Banat este 
legată de apele Mureşului şi ale Tisei, care 
delimitează de altminteri frontierele de 
nord şi vest ale provinciei şi numai într-o 
mică măsură de cele ale Dunării. Statistica 
morilor din anul 1957 nu a înscris mori plu- 
titoare în Banat, deşi câteva încă se aflau în 
funcţiune. Reţeaua hidrografică remarcabilă 
a provinciei bănăţene a favorizat funcţiona- 
rea unor mori plutitoare doar pe apele mari, 
pe Mureş, Tisa, Timiş şi Bega în spaţiul nor- 
dic al câmpiei bănăţene. 

Istoria morii plutitoare i-a preocu- 
pat deopotrivă pe istorici şi etnologi, care 
au abordat chestiunea târziu, în momen- 
tul dispariţiei lor. Discursul istoriografic a 
fost construit pe apelul la izvoare scrise din 
secolul al XVIII-lea, pe mărturii cartogra- 
fice din aceeaşi vreme sau ceva mai timpurii 
şi pe imagini fotografice din secolul al XX- 
lea. Erich Lammert a deschis acest subiect 
în anul 1975 într-un demers mai amplu 
la nivelul provinciei privitor la etnologia 
şvabilor bănăţeni'“. Studiul lui Demşa şi 
Zănescu privitor la morile plutitoare de pe 
Mureş, din sectorul arădean al râului, aduce 
elemente inedite privitoare la amenajarea 
hidrotehnică modernă a cursului râului şi 
la impactul acestei operaţiuni în funcţiona- 
rea morilor plutitoare:*. Problema morii de 
apă din Banat se regăseşte inserată într-o 
abordare globală a temei, la nivelul conti- 
nentului european de către Daniela Grăf:%. 
Documentele administraţiei provinciei din 
secolul al XVIII-lea, cu referinţe la morile 
plutitoare de pe Mureş, au oferit substanţă 
în discursul lui Herbert Hoffmann des- 
pre moara plutitoare din Transilvania şi 


1% Lammert, 1975, p. 9-20. 
104 Demşa, Zănescu, 1972, p. 213-229. 
1% Grăf, 2009, p. 467 şi urm. 

Banat:%. Istoriografia maghiară s-a arătat 
preocupată de chestiunea morii plutitoare 
la nivelul regatului medieval maghiar sau în 
abordări punctuale:”. Studiile lui Sabjan ori 
cele ale lui Juhâsz:* au discutat problema 
morii plutitoare în contextul gestionării 
apei în Evul Mediu, sau au stăruit punctual 
asupra instalaţiei de măcinat amenajate pe 
Tisa. Morile plutitoare de la Dunărea de jos 
apuseană, dintre Kovin şi Tâtel, au făcut 
subiect aparte al discursului Mirjanei Djeki€ 
cu privire la moara de apă din Voivodina:%. 

Începuturile morăritului pe vase care 
pluteau pe râuri mari ale continentului 
european sunt fixate formal la mijlocul seco- 
lului al VI-lea. Mărturia lui Procopius din 
Cesareea despre asediul Romei de către goți 
în anul 537, unde se regăseşte o descriere a 
morilor plutitoare amenajate de generalul 
Belizarie pe râul Tibru, fixează un reper în 
istoria morilor plutitoare“. 

Daniela Grâf, care a avut preocupări 
speciale pe această problemă, a cartat circa 
700 de locaţii cu mori plutitoare, într-o 
durată lungă a istoriei, de la începuturile 
Evului Mediu şi până în perioada recentă. 
Ea invocă acolo descoperiri şi atestări din 
sursele scrise, din secolul al VIII-lea de 
lângă Mainz, altele din secolele IX-X de pe 
Rin, Sade, Sena, Garonne şi Loire, ce dove- 
desc o difuziune a tehnologiei morăritului 
pe nave de-a lungul marilor râuri ale Euro- 
pei la începuturile Evului Mediui“. De la 
începutul veacului al XII-lea morile pluti- 
toare se răspândesc odată cu abaţiile cato- 


1% Hoffmann, 1981, p. 125-156. 

1%7 'Takacs, 1907 b, p. 144-150; Vajka, 1983, p. 351-360. 
1% Juhâsz, 1960, p. 127-140; Sabjân, 2003, p. 242-140. 
109 Djeki€, 1990, p. 87-91. 

"9 Lammert, 1975, p. 11. 

 Grăf, 2009, p. 467-468. 

lice în spaţiul central european, pentru ca în 
veacul al XIII-lea documentele de cancelarie 
să marcheze prezenţa acestora la frontiera 
de răsărit a lumii creştine europene. Morile 
plutitoare lucrau în veacul al XIII-lea pe 
Dunărea mijlocie în spaţiul regatului arpa- 
dian maghiar'?. 

Istoria acestei clase de mori amenajate 
pe vase care pluteau este mai bine cunos- 
cută în spaţiul central şi est european odată 
cu veacul al XVIII-lea. Explozia demogra- 
fică şi lucrările de amenajări funciare, care 
au dus la creşterea suprafeţelor cultivate, 
au avut consecinţe în planul creşterii numă- 
rului morilor. Informaţiile cu privire la 
moara plutitoare în Banat devin cu adevă- 
rat relevante odată cu veacul al XVIII-lea, 
când provincia a fost integrată sistemului 
administrativ şi de exploatare economică 
al Imperiului Habsburgic::3. Documentele 
grafice şi foto din secolul al XIX-lea şi de la 
începutul secolului următor oferă o imagine 
a morii plutitoare de la Dunărea de jos apu- 
seană":4. De altminteri, cartările cu difuziu- 
nea morii pe vase la Dunăre şi pe afluenții 
acesteia Tisa, Mureş, propuse de Daniela 
Grăâf, marchează prezenţa certă a morii plu- 
titoare odată cu secolul al XVIII-lea şi un 
vârf al acumulărilor în secolul al XIX-lea“. 

Discuţia cu privire la morile plutitoare 
din Banat se poartă numai pe sursele isto- 
rice scrise şi pe imaginile, nu foarte nume- 
roase, din secolul trecut, păstrate cu aceste 
mori de la Arad, Periam, Lugoj, Timişoara 
(Fig. 70). Momentul apariţiei morii pluti- 
toare în Banat a preocupat istoricii şi etno- 
logii care s-au cantonat în această chestiune. 
Arătam mai înainte că pentru o cercetătoare 
cu viziune europeană asupra problemati- 
cii, la Daniela Grăf moara plutitoare este 
utilizată cu certitudine numai din veacul 
al XVIII-lea. Este perceptibilă însă în dis- 
cursul istoric o tentativă de a fixa prezenţa 


"2 Grăf, 2009, p. 468; Sabjân, 2003, p. 242. 

"3 Jordan, 1967, p. 29-38; Feneşan, 1997, p. 9-36. 

"4 Sabjân, 2003, p. 2426-248, fig. 12-14; Djekic, 1990, 
p. 88, fig. 1, 2; Demşea, Zănescu, 1972, p. 220-223, fig. 
1-9. 

"5 Grăf, 2009, p. 475, fig. 10-12. 

morilor plutitoare pe malurile Mureşului 
încă din secolul al XII-lea::€. S-au invocat în 
acest demers dovezi istorice indirecte, măr- 
turii circumstanţiale. Existenţa unui port 
la Mureş la Sâmbăteni: în anul 1138, pre- 
zenţa depozitului de sare adusă pe Mureş 
la Szeged, atestat în anul 1222, navele de 
diverse tipuri ce aduceau sarea din Tran- 
silvania'"5 în vremea respectivă sugerează, 
fără doar şi poate, importanţa Mureşului 
ca arteră de comunicaţie, dar nu certifică în 
nici un fel existenţa morilor pe vase în seco- 
lele XII-XIII pe Mureş. Prediul Molinari“*, 
consemnat într-un act din 15 iunie 1428, 
aflat în vecinătatea abației Bizere, indică o 
colonie de morari pe malul Mureşului, ce 
puteau deservi deopotrivă mori cu roată 
verticală ori cele amenajate pe nave. 

Documente din Evul Mediu târziu, 
din anul 1522, cele din anii 1606 şi 1604, 
marchează existenţa morilor plutitoare la 
Szeged şi pe Mureşul inferiori. Secolul al 
XVII-lea, care a reprezentat un moment de 
vârf în difuziunea morii pe vase în Europa, a 
integrat şi spaţiul bănăţean al Mureşului în 
difuzarea acestei tehnologii. 

Informaţia scrisă din secolul al XVIII-lea 
aduce cu adevărat moara pe vase din Banat 
în rampa de cunoaştere istorică. Banatul, în 
urma păcii de la Passarovitz din 1718, este 
integrat imperiului habsburgic cu o admi- 
nistraţie subordonată direct curţii impe- 
riale. Colonizările germane din secolul al 
XVIII-lea nu au rămas fără urmări nici în 
domeniul morilor pe nave. Documentele 
atestă funcţionarea morilor plutitoare de 
tip german în veacul al XVIII-lea. Se emit 
acte normative pentru funcţionarea şi anco- 
rarea morilori:2:. Moara de tip german şi 
meşterii germani cuceresc piaţa din regatul 
maghiar încă din prima jumătate a secolului 
al XVI-lea, aşa cum sugerează un document 


"5 Demşea, Zănescu, 1972, p. 214; Lammert, 1975, p. 15. 
7 DIR, C, I,p.2-3. 

"5 DIR, C, I, p. 335. 

"9 Juhâsz, 1927, p. 253-254. 

12 Juhâsz, 1960, p. 127; Lammert, 1975, p. 15. 

'= Takats, 1907 b, p. 148; Hoffmann, 1981, p. 130. 

din 1527:%2. O statistică a morii pe vase în 
secolul al XVIII-lea la Szeged, publicată cu 
ceva vreme în urmă de Juhâsz, este extrem 
de sugestivă cu privire la ritmul de difuzi- 
une al acestei clase de mori în Banat:*. Au 
funcţionat la Szeged în anul 1750 un număr 
de 22 de mori pe vase, în anul 1768 era 36 
de mori plutitoare, pentru a ajunge la 47 de 
mori în anul 1777, iar la momentul de vârf 
lucrau 71 de mori plutitoare:24. 

Documentele din veacul al XVIII-lea 
provenind din sursele austriece, pe care de 
altminteri şi-au construit discursul istori- 
ografic cei care au abordat problema morii 
plutitoare, oferă un spectru de informaţii 
divers, arată o preocupare a administraţiei 
locale, dar şi a celei centrale de la Viena, 
pentru a reglementa problema navelor şi 
a morilor plutitoare de pe Mureş, dar şi de 
pe râurile interioare ale provinciei. Direc- 
ţia sării din Presburg (Bratislava) a cerut, 
în anul 1743, desfiinţarea digurilor pentru 
mori'35. O circulară către Administraţia dis- 
trictelor bănăţene din 24 iulie 1744 specifica 
interdicţia de a se ridica mori, iar reparația 
celor vechi se putea face doar cu aprobare 
prealabilă::*. Documente din anul 1747 pro- 
venind de la Administraţia curţii maghiare 
au solicitat măsuri de curăţire a maluri- 
lor Mureşului pe de o parte, şi pe de altă 
parte o demarcare strictă a locurilor pentru 
mori:*7. Se urmărea în acest fel o fluidizare 
a circulaţiei navelor cu sare din Transilva- 
nia. Un act din 23 septembrie 1750, prove- 
nind de la Administraţia Curţii maghiare, 
a reluat problema morilor de pe Mureş şi a 
stăvilarelor de la mori care periclitau cir- 
culaţia navelor::8. Un oficial însărcinat cu 
transportul sării a înaintat în 8 septembrie 
1750 un raport prin care se solicita evacu- 
area a două mori din albia Mureşului, care 
aparţineau obercnezului Ioan din Chesiuţ şi 


'*2 Takats, 1907 b, p. 147. 

15 Juhâsz, 1960, p. 128. 

124 Ibidem, p. 128. 

125 Hoffmann, 1981, p. 139. 

12 Barotti I-IV, p. 196. 

127 Barotti VI-VII, p. 439-4440. 
12 Barotti, VI-VII, p. 441. 

lui Cristian Bicaler!%. Acţiuni similare s-au 
derulat şi pe râurile interioare ale provin- 
ciei, unde funcționau mori plutitoare care 
provocau pagube riveranilor. Un document 
din 1727 relevă efortul administraţiei pen- 
tru evacuarea morilor de pe Bega'3%. Moara 
plutitoare, în ciuda acestor impedimente, a 
cunoscut o difuziune ascendentă în cursul 
veacului al XIX-lea. Creşterea suprafeţe- 
lor cultivate şi suportul demografic au fost 
factori favorizați. Vârful difuziunii acestei 
tehnologii a morăritului pe vase a fost atins 
către mijlocul secolului al XIX-lea. Declinul 
fenomenului se constată odată cu a doua 
jumătate a secolului al XIX-lea, care se va 
derula lent până către mijlocul secolului al 
XX-lea. Energia aburului, în plin avânt în a 
doua jumătate a secolului al XIX-lea, a afec- 
tat morăritul pe vase. O statistică din anul 
1860 a înscris un număr de 300 de mori 
plutitoare pe Mureş, pentru ca numărul lor 
să scadă la 131 în anul 1884 şi doar la 67 în 
anul 191013. A fost începutul sfârşitului pen- 
tru moara de apă din spaţiul european. O 
situaţie identică întâlnim pe Tisa, la Szeged, 
care a fost un important centru de produc- 
ţie a morilor plutitoare încă din secolul al 
XVIII-lea. Aici, la Szeged, producţia de mori 
pe nave a încetat odată cu anul 1870, iar din 
anul 1876 pare cea dintâi moară cu aburi. La 
sfârşitul veacului, în anul 1900, mai funcţio- 
nau la Szeged doar 10 mori, iar până în 1918 
a mai rămas doar una'%?. Statistica din anul 
1957 a înscris în România doar 35 de mori 
plutitoare, din care 12 au funcţionat pe râul 
Olt şi 17 pe Someş, în Transilvania:33. Docu- 
mente fotografice ilustrează periplul morii 
plutitoare la începutul secolului al XX-lea 
la Timişoara, pe Bega, la Lugoj, pe Timiş 
şi la Kovin (Fig. 79). Energia apelor fluviu- 
lui n-a fost utilizată, aici în zona Banatului, 
pentru morile plutitoare. De altminteri un 
act al Autorităţii de transport naval imperial 
de la Orşova, din 5 februarie 1906, comu- 


29 Barotti, VIII-IX (XXI), p. 567. 

'3 Barotti I-IV, p. 455-456. 

13: Demşea, Zănescu, 1972, p. 220; 230. 
132 Juhâsz, 1960, p. 130. 

'33 Hoffmann, 1981, p. 137-138. 

nica faptul că pe sectorul Dunării inferioare 
de la Moldova Veche la Orşova nu au func- 
ţionat mori plutitoare. Apusul morii plu- 
titoare din Banat s-a desfăşurat la mijlocul 
secolului trecut. Anul 1044 a marcat dispa- 
riţia morilor din Periam, anii 1946 şi 1947 
au înscris dispariţia din peisajul văii Mure- 
şului a morilor de la Chelmac, Căprioara şi 
Igriş. Moara din Ususău s-a menţinut până 
în anul 1954. Ultimul relict al patrimoniului 
rural pe apă — moara Belotin - a fost dis- 
trusă în anul 1963, marcând dispariţia morii 
plutitoare din Banat!3. Astfel, aici în Banat 
se încheie un capitol al unei istorii europene 
de peste un mileniu şi jumătate. Aici la fron- 
tiera de răsărit a Europei, moara plutitoare, 
care a cunoscut în ultimele două secole o 
înfloritoare şi prosperă perioadă, şi-a înche- 
iat aventura europeană fără a lăsa martori 
în peisajul cultural al provinciei. 

Moara plutitoare sau moara pe vase are 
o structură complexă formată dintr-un vas 
pe care se afla instalaţia de măcinat şi un vas 
mai mic pe care se sprijinea axul orizontal al 
roții hidraulice. Aşadar moara pe vase este 
o moară cu roată verticală şi axul orizontal 
fixat pe două corpuri plutitoare. Se cuvine 
să precizăm de la bun început că cercetă- 
rile noastre limitate la Arhivele Statului din 
Timişoara nu au identificat planuri de mori 
plutitoare din Banat, ca atare discuţia pri- 
vind structura acestora se reduce la obser- 
vaţiile pe documentaţia fotografică păstrată. 
De altminteri nici documentele ulterioare cu 
privire la morile de pe Mureş sau Tisa nu au 
fost însoţite de documente grafice ale morii 
plutitoare din secolele XIX/XX. Studiul lui 
H. Hoffmann despre moara plutitoare şi-a 
focalizat documentaţia pe morile plutitoare 
din Ardeal şi Oltenia'3%. Muzeul de amploare 
europeană al civilizaţiei tehnice din Sibiu 
adăposteşte două mori plutitoare. 

Nava moară era o construcţie solidă, 
capabilă să susţină structura unei case, a 
unei locuinţe cu două încăperi. Documentele 
fotografice de epocă relevă o casă ţărănească 
alungită, cu pereţii din lemn, acoperişul 


134 Demşea, Zănescu, 1972, p. 222. 
'355 Hoffmann, 1981, p. 133; Vojka, 1983, p. 360. 

în două ape cu învelitoare din şindrilă ori 
tablă. Structura era formată din două spaţii, 
unul destinat instalaţiei de măcinat, adă- 
postirii animalelor, celălalt oferea adăpost, 
odihnă şi căldură morarului:3%. Nava moară 
ce susţinea casa morii şi instalaţia mecanică 
se numea ladie sau ladic:37. Ambarcaţiunea 
auxiliară, de dimensiuni reduse, descope- 
rită avea menirea de a sprijini axul orizon- 
tal al roții hidraulice. Cele două nave erau 
legate cu grinzi pentru a asigura rigiditate 
şi totodată derularea transmisiei de la axul 
motor la instalaţia mecanică. Axul orizon- 
tal al morii pe care se afla roata hidraulică 
avea montat la una din extremităţi, aflată 
în nava moară, roata dinţată. Aceasta are 
fixate pe intrados cuie din lemn de esenţă 
tare, dispuse circular, care interacționează 
cu un tambur-pinion fixat pe axul vertical 
al pietrei alergătoare. Acest mecanism sim- 
plu, arhaic, de transmisie a mişcării din 
plan vertical în plan orizontal al pietrei de 
măcinat funcţionează la morile plutitoare 
după acelaşi principiu întâlnit la moara cu 
roată verticală. Moara plutitoare utilizează 
în exclusivitate roata verticală cu admisie 
inferioară. Din perspectiva admisiei, roata 
hidraulică cu admisie inferioară, care uti- 
lizează forţa curentului apei, are un randa- 
ment mai scăzut raportat la roţile hidraulice 
cu admisie superioară sau medie. Studiile cu 
privire la moara plutitoare din Transilvania 
au evidenţiat problemele legate de ampla- 
samentul morilor plutitoare şi mai ales cele 
izvorâte din amenajările speciale ale unor 
stăvilare pe cursurile de apă pentru aceste 
mori'38. 

Cercetarea istorică a fost preocupată de 
centrele de producţie a morilor plutitoare 
din spaţiul Banatului. Au fost evidenţiate 
centre zonale la Arad şi Szeged, dar alături 
de acestea au funcţionat şi ateliere zonale, 
unde se asamblau navele care erau echipate 
mai apoi cu mori. Periam, port la Mureş, a 


'3 Lammert, 1975, p. 19; Demşea, Zănescu, 1972, p. 223- 
225; Vojkai, 1983, p. 353; Takats, 1907 b, p. 144. 

137 Demşea, Zănescu, 1972, p. 223-225. 

'33 Hoffmann, 1981, p. 133; Takats, 1907 b, p. 147-148; 
Vojkai, 1983, p. 355. 

fost şi un centru local de manufacturare a 
morii plutitoare:5%. Morarii din valea Mure- 
şului s-au constituit în asociaţii profesio- 
nale, în bresle. Documentele atestă bresle 
ale morarilor:* la începutul secolului al 
XIX-lea la Timişoara şi culoarul Mureşului. 

Pietrele de moară pentru morile pluti- 
toare erau aduse iniţial de la Caraşova, mai 
apoi din centre de pietrari din Transilvania 
şi Ungaria. O analiză de caz, construită pe 
informaţii din arhivă la nivelul anului 1860, 


'33 Lammert, 1975, p. 19; Juhâsz, 1960, p. 129. 
140 Kakucs, 2008, p. 223, 224. 


94 


relevă repere în ceea ce priveşte producti- 
vitatea acestor instalaţi. Morile de la Arad, 
în număr de 17, măcinau pe zi 980 kg, iar la 
Micălaca funcționau în aceeaşi perioadă 6 
mori, care măcinau într-o zi 740 kg boabei“. 

Demersul nostru pentru moara pluti- 
toare din Banat şi-a propus plasarea acestei 
clase de mori în peisajul cultural de ansam- 
blu al istoriei şi etnologiei morii de apă din 
Banat. 


141 Demşea, Zănescu, 1972, p. 226. 

Fig. 17. Topla. Moara Vâlculeştilor 

Fig. 19. Topla. Moara Adămeştilor 

Fig. 20. Topla. Moara Drimească 

Fig. 21. Lunca Florii. Moara lui Căpăţ 


108 


https://biblioteca-digitala.ro 


« SECTIUNE 1-1 


+3,06 
—SZ — 

















Pl. 58. Lunca Zaicii. Moara lui Vulpeş Gheorghe 


109 


https://biblioteca-digitala.ro 


+3,06 
—SZ 


«FATADA a 


+1,29 
—SZ = 





USA DIN LEMN CU _PROFILATURI 
TREPTE DIN BOLOVANI ASEZATI IN FATA INTRARII 


+3,06 
A: A 


eFATADA C 


+ 1,29 
—SZ — 

















+3,06 
—SIZ — 


+ 1,29 
SS / 








+0,00 


« FATADA D 


— 1,60 
SL INVELITOARE SINDRILA 

PERETI DULAPI SCINDURA 

GRINDA LEMN 

STILP— ELEVATIE BOLOVANI DE RIU 





Pl. 59. Lunca Zaicii. Moara lui Vulpeş Gheorghe 


110 


https://biblioteca-digitala.ro 





Fig. 22. Lunca Zaicii. Moara lui Vulpeş 

Fig. 23. Bogâltin. Moara lui Bădâni 

7. 


MOARA CU ROATĂ ORIZONTALĂ 


A. MOARA CU ROATĂ ORIZONTALĂ 
ŞI AX VERTICAL. STRUCTURI. 
TERMINOLOGIE 


Moara cu roată orizontală şi axul ver- 
tical este o maşină hidraulică. Structura 
morii are două componente majore: insta- 
laţia hidrotehnică şi instalaţia mecanică de 
măcinat. Apa, a cărei energie pune în miş- 
care moara, are un sistem de aducțiune şi 
unul de admisie care fac din moară o maşină 
hidraulică. Terminologia structurilor morii 
a preocupat în egală măsură istorici, etno- 
logi, ingineri, interesaţi cu toţii de originea 
acestei maşini hidraulice, de centrele de 
difuziune a ei în spaţiul european şi româ- 
nesc şi care au căutat în lingvistica morii, 
argumente pentru promovarea ideilor pe 
care le-au susţinut. Începuturile preocupă- 
rilor de investigaţie pe tema terminologiei 
şi structurii vin dinspre geografi. Marius 
Bizerea cataloga această clasă a morii de 
apă drept moară cu turbină'*. Demersul său 
din anul 1947 a vizat întreg spaţiul Româ- 
niei. Moara în sine are un nume persona- 
lizat în fiecare aşezare după poziţia ei în 
cadrul satului, moara din deal, din vale, din 
gropi, bunăoară, după numele proprietaru- 
lui, cum întâlnim la Cornereva, al grupului 
de familii care au ridicat-o, după sensul de 
rotire al roții, la Rudăria întâlnim numirea 
de Îndărătnica:%. Tipul de roată orizontală 
cu apelaţia specifică în diverse zone ale spa- 
țiului românesc a determinat şi denumi- 
rea morii cu roată orizontală. Nu este lipsit 
de importanţă pentru istoria morii de apă 
că moara cu roată orizontală în Banat, la 
Topleţ, bunăoară, dar şi în Mehedinţi încă 
se numeşte râşniță. Asemănarea tipologică 
cu străvechea râşniţă manuală rămâne izbi- 


142 Bizerea, 1947, p. 2. 
'43 Lupşiasca, 1995, p. 267. 

toare. Ea se numeşte moară cu ciutură, în 
Banat, Oltenia şi Haţeg:4. Terminologia de 
moară cu făcău se întâlneşte în zonele sub- 
carpatice de la Buzău, Prahova, Muscel:%. 
Moară cu titirez este o denumire cunoscută 
în Vrancea şi în Mehedinţi:+6. 

Roata cu axul motor şi jgheabul de 
admisie constituie elementele esenţiale ale 
instalaţiei hidrotehnice. Aceste elemente 
structurale ale morii apar consemnate în 
investigaţiile morii cu roată orizontală din 
Banat:7, din spaţiile învecinate din Mehe- 
dinţi:45, Gorj:%, şi Haţeg:50. Roata are un 
butuc din lemn în care sunt încastrate pale 
din lemn scobit. Istoriografia a consacrat ter- 
menul de ciutură pentru roata orizontală cu 
linguri. Constatările noastre recente confirmă 
observaţii mai vechi neglijate, care arată inelul 
de lemn montat în gura butoniului cu numirea 
de ciutură. 

Etimologia termenului ciutură, transla- 
ţia şi mutaţia de sensuri suferită continuă să 
frământe opiniile celor angrenaţi în această 
discuţie:s!. Cred că se cuvine să consemnăm 
opinia pe care am întâlnit-o la Sicheviţa în 
legătură cu termenul de ciutură, altminteri 
puţin în uz astăzi în satele cu mori: „buto- 
iul are în gură o ciutură în care se introdu- 
cea găleţeaua”. Dinuţă, în cercetările sale 
de teren din Clisura Dunării, a consem- 
nat o constatare asemănătoare: „la capă- 
tul de jos, în gura butoiului se află un inel 
de lemn, lat de 20 cm, denumit de localnici 
ciutură iar în el este introdus un dop găurit, 


144 Bizerea, 1947, p. 2; Lupşiasca, 1995, p. 2609. 

145 Ibidem, p. 2. 

14% Ibidem, p. 2. 

147 Toşa, 1984, p. 6; Novacovici, 1923, p. 22. 

"45 Budiş, 1986, p. 219. 

14 Cărăbiş, 2002, p. 36-37; Cărăbiş, 1968, p. 235. 

'5 Lupşiasca, 1995, p. 270-273. 

'5: DEX, 1998, S.V.Ciutură = găleată sau vas din lemn, 
din doage sau scobit care serveşte la scos apa; 
Lupşiasca, 1995, p. 269-270. 

tot din lemn - găleţică — prin care jetul de 
apă...”. O descriere a morii din Măidan, un 
sat de la poalele Munţilor Aninei, făcută de 
învățătorul din sat în anul 1895, este extrem 
de relevantă, în opinia noastră, cu privire 
la ciutură: „din zătoniu se conduce apa pe 
buduroniu (o butoarcă mare de 4-6 metri 
lungă) în al cărei capet (din jos) este băgat 
în el o ciutură şi în aceasta o ţeavă, ce stau 
pieziş ca se lovească tare apa în lingurile din 
roată”:s2. Denumirile pentru palele din butu- 
cul roții au denumiri diverse în Banat: aripi, 
cauce, linguri's3. 

Axul vertical al roții care transmite 
mişcarea la instalaţia mecanică de măci- 
nat se numeşte fus. Axul motor vertical are 
la capătul inferior un vârf din metal, numit 
călcâniul fusului iar în partea superioară a 
fusului este introdusă o tijă de metal numită 
stăniu. Stăniul este fixat în părpăriţă, pe o 
lamelă de fier fixată intradorsal pietrei aler- 
gătoarei'54. Călcâniul fusului se roteşte într-o 
piatră scobită la mijloc numită broască. 
Întreaga instalaţie hidrotehnică cu fusul, 
roata şi broasca sunt aşezate pe o grindă, 
sau un lemn în formă de furcă. Această 
grindă care stă în permanenţă în apă se 
numeşte cobilă la Măidan, Teregova sau tăl- 
poanea morii'5. O terminologie asemănă- 
toare întâlnim în spaţiul învecinat al Olte- 
niei:56. 

Instalaţia mecanică de măcinat are cele 
două pietre mărginite de ocoli, de obicei din 
lemn, coşul cu cereale, o ladă mică în care 
curg, boabele numită postăviță, aşezată sub 
coş, un lemn care prin trepidaţiile cu postă- 
viţa aruncă boabele între pietre, numit cio- 
cat, titirez, chichirezi, şi stinghiile de lemn 
care susţin coşul numite mânile:”. 

Sistemul de aducțiune are o priză a apei 
numit iaz, un canal de aducțiune numit 
ierugă'5s. Bazinul de acumulare creat pe 


'5 Dinuţă, 1971, p. 69; Liuba, lana, 1895, p. 103. 

'5 Bizerea, 1947, p. 3; Lupşiasca, 1995, p. 277. 

'5'Toşa, 1984, p. 10; Tăranu, 1977, p. 66. 

'5 Liuba, Iana, 1895, p. 104; Toşa, 1984, p. 10; Lupşi- 
asca, 1995, p. 277. 

15 Cărăbiş, 1968, p. 236. 

'57 Toşa, 1984, p. 10; Novacovici, 1923, p. 23; Budiş, 
1968, p. 221-224; Cărăbiş, 1968, p. 238. 

15 Novacoviciu, 1923, p. 92; Bizerea, 1947, p. 2. 

ierugă cu pereţii îmbrăcaţi în scânduri se 
numea la Răcăşdia, datorită formei, coră- 
bii:5. Acest sistem primitiv cu pari şi scân- 
duri se întâlneşte încă prin Almăj la Prigor 
dar şi pe râul Belareca. Admisia se făcea pe 
un jgheab deschis numit vălău sau jgheab:*. 
Admisia apei în sistem închis, din lemn sau 
metal, se făcea printr-un butoni:*!. 

Trebuie remarcată în denumirea păr- 
ţilor structurale ale morii cu roată orizon- 
tală folosirea arhaismelor specifice graiu- 
lui bănăţean. S-au perpetuat aici formele 
arhaice călcâni, cuni, tălpoane, butoni, care 
în multe abordări etnologice au fost prelu- 
ate deformat provocând forme corupte ale 
unor termeni străvechi. Invocăm în această 
privinţă elementul definitoriu de admisie 
la moara de apă din Banat numit butoni. 
Iniţial era lucrat dintr-un lemn lung scobit 
pe mijloc care a fost înlocuit cu o ţeavă de 
metal sau cu un tub de betoane. Studiul lui 
Herbert Hoffmann consacrat admisiei la 
mori „Un dispozitiv de ameliorare a admi- 
siei la mori «butonul»” introduce în cir- 
cuitul ştiinţific încă din anul 1968 o gravă 
inadvertenţă în terminologia morii cu roată 
orizontală. Confuzia semantică între butoni, 
dispozitiv de admisie la moară, şi buton s-a 
perpetuat mai apoi în cataloage sau studii 
ştiinţifice:s2. Culegerea şi perpetuarea unor 
terminologii greşite a industriilor popu- 
lare ca şi în cazul unor toponime complete 
ne îndepărtează de înţelegerea etimologi- 
ilor. Terminologia morii de apă din Banat 
relevă pe de o parte specificul lingvistic al 
provinciei şi al graiului bănăţean iar pe de 
altă parte reflectă influenţele venite dinspre 
lumea slavă, fireşti într-un spaţiu de fron- 
tieră şi de vecinătăţi cum este poziţionat 
Banatul. 


B. MATERIALE ŞI TEHNICI DE 
CONSTRUCŢIE 


Lemnul a continuat să fie utilizat şi 
atunci când arhitectura morii a adoptat 


155 Novacoviciu, 1923, p. 22. 

15 Bizerea, 1947, p. 2; 

'5: Lupşiasca, 1995, p. 280; Tăranu, 1977, p. 67. 

'5: Hoffmann, 1968, p. 275-276; Civilizație românească, 
1995, p. 112; Bucur, 1981, p. 212. 

materiale mai puţin perisabile şi s-au înăl- 
ţat mori cu roată orizontală din cărămidă 
şi din piatră. Discuţia privind materialele 
de construcţie la mori vizează, în abordarea 
noastră, doar amenajările păstrate în funcţi- 
une, ori în stare de ruină, deoarece cerceta- 
rea istorică n-a înscris încă în preocupările 
ei identificarea şi cercetarea arheologică a 
morilor medievale. Documentele de cance- 
larie ale epocii medievale şi moderne n-au 
păstrat înscrisuri în această privinţă. 

Principalul material de construcţie ce 
şi-a păstrat un statut special mai tot tim- 
pul a rămas lemnul. Accesul facil la această 
resursă în spaţiul montan al Banatului, pre- 
lucrarea lejeră şi fără apelul la meşteri spe- 
cializaţi sunt numai două din argumentele 
care explică perpetuarea folosirii sale pe o 
foarte lungă perioadă de timp. Construcţiile 
din lemn păstrate, din care unele conservă 
inscripţionări aparţin, cele mai timpurii, 
mijlocului secolului al XIX-lea. 

Moara din Grop de la Ilidia, un monu- 
ment din lemn aşezat pe o fundaţie cu boltă 
din zid, poartă inscripţionări pe uşă din 
această perioadă. Invocarea argumentului 
statistic relevă ponderea absolută a lemnu- 
lui în arhitectura morilor din Banat. Astfel, 
din cele circa 100 de mori cu roată orizon- 
tală păstrate, doar o pătrime sunt construc- 
ţii din zid, covârşitoarea majoritate aparţi- 
nând arhitecturii lemnului. De altminteri, 
şi la construcţiile din zid lemnul continuă să 
fie folosit la şarpantă, la instalaţia de măci- 
nat şi, uneori, la planşee şi instalaţia hidro- 
tehnică. 

Apelul la resursele locale de materiale, 
la meşterii locali şi la experienţele acumu- 
late în tehnicile de construcţie a locuinţe- 
lor sunt evidente, iar discursul istoric pe 
această temă a evidenţiat specificul pro- 
vinciei bănăţene în domeniul arhitecturii 
în lemn. Arhitectura lemnului la construc- 
ţiile civile şi la cele ecleziastice a acoperit 
în întregime spaţiul Banatului din amurgul 
Evului mediu şi până în perioada recentă. 
Conscripția din veacul al XVIII-lea, invocăm 
aici bunăoară pe cea din 1757, din Eparhia 
Caransebeşului, dar şi statistici mai târzii 
din a doua jumătate a veacului al XIX-lea, 
oferă imaginea atotcuprinzătoare a unei 

lumi rurale dominate absolut de construcţi- 
ile din lemn ale caselor şi bisericii'S. Resur- 
sele locale au determinat alegerea esenţelor 
lemnoase la construcţia diverselor segmente 
din ansamblul unei mori, fiind evident pre- 
ferate esenţelor tari şi durabile la umezeală 
precum stejarul, gorunul şi salcâmul, iar 
altele mai moi la construcţiile interioare ale 
instalaţiei de măcinat şi ale învelitorii morii. 
Transferul de experienţă din domeniu arhi- 
tecturii civile rurale a fost evident şi în acest 
caz:54. Moara din lemn era aşezată pe trun- 
chiuri de lemn masiv, prelucrate sumar, 
alteori îngrijit, în patru feţe, şi care consti- 
tuiau talpa construcţiei. Lemnele se îmbinau 
la capete în tăieturi cu secţiune dreptun- 
ghiulară ori semirotundă, tehnică cunoscută 
îndeobşte sub numele de cheotori. Lemnul 
masiv, de obicei de esenţă tare, cu secţiuni 
de până la 0,40/0,40 m se numeşte în spa- 
ţiul bănăţean cu un termen de origine slavă 
„bulvan”:5%. Pereţii din cununi de bârne ori- 
zontale se ridicau peste talpa morii încheiaţi 
la colţuri în acelaşi sistem de „cheotoare”. 
Denumirea locală pe care am întâlnit-o la 
Cornereva dar şi la Sicheviţa, în Clisura 
Dunării, pentru acest sistem de îmbinare se 
numeşte „în ţopi”. Sistemul de îmbinare în 
cheotoare era preferat pentru construcţiile 
de mici dimensiuni, de cel mult 4/5 m. Pen- 
tru uşa de acces în moară, fixată de fiecare 
dată într-unul din colţuri, constructorii de 
mori au apelat la doi stâlpi verticali montați 
în talpă şi în coadă. Pereţii laterali ai morii 
se legau de cei doi montanţi prin sistemul 
nut şi feder. Cei doi montanţi aveau caneluri 
pe mijloc, în care se îmbucau exact crestă- 
turile proeminente făcute în bârnele pere- 
ţilor. Construcţiile mai recente au adoptat 
în locul bârnelor blană de scândură lată de 
0,30-0,40 m, îmbinate în aceeaşi tehnică. 
Bârnele tradiţionale dispuse în cununi erau 
cioplite sumar pe două feţe, iar uneori şi în 
patru feţe. Pereţi din bârne rotunde în sec- 
ţiune a păstrat doar Moara din Vale de la 
Putna. Tăietura pentru îmbinarea bârnelor 


15 Suciu, Constantinescu, 1980, I, p. 274-284; Teicu, 
2007, p. 43; Săcară, 1987, p. 50-51. 

15 Săcară, 1987, p. 51. 

15 Săcară, 1987, p. 55; Popescu, 1990, p. 27. 

rotunde de la Putna, făcută din secure, are o 
secţiune semirotundă (Fig. 74; 95; 130). 

Construcţiile de mori recente, din ultima 
jumătate de veac, au înlocuit bârna cu blăni 
de scânduri tăiate mecanic. Utilizarea blă- 
nilor, în fapt a unei scânduri late şi groase, 
a dus la o folosire a îmbinării pereţilor în 
stâlpi verticali, montați în talpă şi coardă. 
Sistemul invocat şi mai înainte se numeşte 
„în căţei”. Construcţiile de dimensiuni mai 
mari, cu pereţi lungi de 6-8 m, cum întâl- 
nim la morile de la pârâul Camenița, de la 
Sicheviţa, la cele de la Gârnic dar şi la cea 
de la Bogodinţ, de pe Nera, au utilizat ridi- 
carea pereţilor în căţei încă din veacul al 
XIX-lea. Acest sistem de îmbinare a părții 
proeminente a bârnei în şanţul făcut de-a 
lungul montanţilor verticali, cunoscut sub 
denumirea de lambă şi uluc, mai uzual în 
spaţiul bănăţean sub numele de nut şi feder, 
are o lungă tradiţie în arhitectura civilă din 
lemn:66. 

Lemnul era utilizat pentru şarpanta 
morilor, ce are cel mai adesea structura, sub 
o formă simplă, numai din căpriori şi lăteţi. 
Construcţiile din piatră ale morilor aveau un 
sistem de grinzi aşezate pe pereţi, pe care 
punea o şarpantă. Căpriorii erau de regulă 
din lemn rotund, numiţi în spaţiul bănăţean 
corni, şi se aşezau direct pe o coardă sau 
cunună, cum se numeşte bârna superioară 
din cununa de bârne orizontale:*. 

Instalaţia de măcinat era amenajată 
numai din lemn. Trunchiuri masive din 
lemn, prelucrate sub forma unui paraleli- 
piped, formau patul instalaţiei de măcinat, 
aşezat uneori pe două grinzi masive din 
interiorul morii. Coşul pentru boabe, oco- 
lii erau de regulă lucraţi din materiale mai 
uşoare avute la îndemână. Instalaţia hidro- 
tehnică, cu butoniul, roata, axul acestuia şi 
axul de la ridicător erau lucrate din esențe 
tari rezistente la apă. 


Piatra 

Utilizarea pietrei la construcţia unei 
mori conferă acesteia durabilitate în timp 
şi vizibilitate în peisajul geografic unde a 
fost ridicată. Apelul la acest material de 


15 Vuia, 1975, p. 412; Marcu, 1992, p. 112; Godea, 1996, 
p. 52. 
157 Săcară, 1987, p. 59; Popescu, 1990, p. 28. 

construcţie este condiţionat nemijlocit de 
resursele locale, pe de o parte, şi de tradi- 
ţiile locale în materie de arhitectură în zid. 
Absența unei tradiţii a arhitecturii din zid, 
care se propagă de la centrele urbane spre 
lumea rurală, lasă resursele locale neu- 
tilizate. 

Instalaţia hidrotehnică, cu roata şi axul 
vertical al acesteia, de regulă, erau ampla- 
sate într-un spaţiu subteran, o groapă săpată 
în terenul în pantă. Ziduri din rocă de râu, 
fără lianţi căptuşeau, asemenea unei fân- 
tâni, pereţii spaţiului subteran. Albia râuri- 
lor şi pâraielor constituia, aşadar, cea mai 
importantă carieră pentru utilizarea pietrei 
la construcţia morilor. Zidul de piatră fără 
liant avea o îndelungată tradiţie, fiind ridi- 
cat pentru delimitarea proprietăţilor, a cur- 
ţilor şi grădinilor. Astfel de ziduri seci pot fi 
văzute şi acum la Globurău, bunăoară, lângă 
cele două mori, delimitând grădinile şi gos- 
podăriile. Am întâlnit în cercetările noastre 
de arheologie preventivă din Munţii Cer- 
nei, la Cornereva stâni pentru oi, amenajate 
la 1000 m altitudine, din ziduri uscate fără 
lianţi. Tehnica zidurilor fără liant, din pia- 
tra rulată, a fost folosită la toate morile din 
lemn şi din zid pentru amenajarea încăperii 
subterane. Piatra de carieră, cioplită, a fost 
utilizată la construcţiile de mori de la Ilidia, 
Feneş, Gârlişte, Şopotu Vechi, Moceriş şi 
Bozovici. Resursele locale din calcar şi tra- 
diţia unei arhitecturi din zid impusă de la 
mijlocul secolului al XIX-lea s-au răspândit 
şi la construcţia morilor din zid cu roată ori- 
zontală. Carierele de calcar şi travertin cal- 
caros, piatră moale cum se numea în zonă la 
Ilidia, au jucat un rol determinat în înflori- 
rea unei arhitecturi rurale din zid, la Ilidia, 
Ciclova Română, Socolari, sate aşezate la 
poalele Munţilor Aninei. Cuptoarele de var 
ce exploatau resursele locale de calcar de la 
Ilidia, de pe Valea Mare, au stimulat arhi- 
tectura de zid în satele din această zonă a 
Banatului în a doua jumătate a veacului al 
XIX-lea. 


Cărămida şi țigla 

Producerea cărămizii la începuturile 
evului mediu, în secolul al XII-lea este 
documentată prin descoperiri puţine şi spo- 

radice, la Ilidia, bunăoară, odată cu seco- 
lele XIII-XIV ea va fi utilizată la construc- 
ţii militare şi civile. Utilizarea cărămizii la 
casele rurale din Banat se impulsionează 
abia la începutul secolului al XIX-lea. 
Morile cu ziduri din cărămidă, de la Topleţ, 
Moara lui Haşcă, de la Moceriş, Bârz şi 
Feneş sunt construcţii târzii de la sfârşitul 
secolului al XIX-lea şi începutul secolului al 
XX-lea. Ţigla pentru învelitoarea acoperişu- 
lui pătrunde târziu, la începutul secolului al 
XX-lea în arhitectura rurală:68 


C. ARHITECTURA MORII CU ROATĂ 
ORIZONTALĂ DIN BANAT 


Monumentele păstrate prezintă struc- 
turi unitare, în ciuda unei diversităţi plani- 
metrice şi a materialelor de construcţie 
utilizate. Moara din lemn are o arhitectură 
simplă, arhaică, reluată în acelaşi tipar 
până în epoca recentă. Ele au un plan rec- 
tangular de obicei, restrâns la un spaţiu 
de strictă utilitate, arareori se adoptă un 
plan alungit de formă dreptunghiulară, 
în care-şi găseşte loc o bârnă sau o podină 
pentru sacii cu măciniş şi o vatră deschisă. 
Morile din lemn din bazinul Belareca au 
un plan pătrat ce măsura 2,60 m/2,70 m şi 
2,40/2,50 m la Bogâltin, 2,70 m/2,80 m la 
moara din Globurău şi chiar 2,30 m/2,10 
m la moara de la Pogara de Sus. Amenajă- 
rile din lemn de la Topleţ a avut o structură 
patrulateră ce măsura 3/3 m, la Moara lui 
Chige. Adoptarea unui plan dreptunghiular, 
cu spaţiu lărgit, a fost soluţia folosită la Ili- 
dia, unde morile au avut dimensiuni de 6/4 
m, 4,90/3,10 m, la Şopotu Nou măsurau la 
baza 4 m/3m iar la Şopotu Vechi aveau 4,79 
m/3,74 m la Moara Ghetera şi 4,60 m/3,30 
m la Moara Pleşoanea. Integrarea unui 
spaţiu suplimentar în arhitectura morii din 
lemn, destinat pentru adăpostul şi hrănirea 
cailor pe durata măcinării, a impus alungi- 
rea planului. Morile de la Gârnic şi cele din 
Clisură, din cătunele din jurul Sicheviţei au 
adoptat un astfel de plan. Moara de la Libo- 


15 Toşa, 1982, p. 91; Petrescu, 1963, p. 165; Stahl, 1963, 
p. 124. 

rajdea a avut un plan dezvoltat ce includea 
unitar moara, într-un spaţiu de 3,30/3,00 
m şi grajdul de 3,00/3,00 m!%. 

Construcţia morii din lemn avea la 
temelie o talpă dintr-un trunchi de copac 
prelucrat în secţiune patrulateră. Talpa 
morii era aşezată, în parte pe zidul sec, ce 
proteja camera subterană şi o parte pe sol. 
Acolo unde terenul plan nu permitea ame- 
najarea unei camere subterane, moara era 
aşezată pe piloni de lemn ori pe pile din zid 
ce înlocuiesc de fapt pilonii de lemn, cum 
dovedesc monumentele de la Topleţ. Talpa 
în acest caz era aşezată pe piloni cu furcă 
sau pe piloni simpli ce aveau decupată în 
capăt o crestătură. Acest sistem de aşezare 
a tălpii morii îl întâlnim la morile de la Efti- 
mie Murgu, la Şopotu Nou şi Putna. (PL. 61, 
99, 100; Fig. 63; 74; 96). 

Pereţii morii sunt ridicaţi în cununi de 
bârne orizontale îmbinate la capete cu cres- 
tături. Acest sistem de ridicare a pereţilor, 
aşa numită tehnică Blockbau, îl întâlnim 
pe durata lungă a istoriei şi pe spaţii vaste 
din regiunile cu lemn ale Europei:'7. Pere- 
ţii din bârne rotunde s-au întâlnit într-un 
număr restrâns de monumente. Moara din 
Vale de la Putna păstrează bârne rotunde în 
structura pereţilor (Fig. 74). Bârnele erau 
prelucrate de obicei pe patru feţe. Construc- 
ţiile recente au înlocuit bârnele cu blană de 
scândură prelucrată mecanic, care se înche- 
iau însă în acelaşi străvechi sistem în cheo- 
toare. Crestăturile pentru îmbinarea bârne- 
lor erau semirotunde, drepte şi mai rar în 
unghi ascuţit. Acest sistem de îmbinare a 
pereţilor în cheotoare se numeşte în spaţiul 
bănăţean „în ţopi”. 

Morile din lemn care aveau o plani- 
metrie dreptunghiulară, întâlnită de obicei 
pe valea Sicheviţei, pe valea Gramensca, la 
Gârnic, dar şi pe valea Caraşului la Răcăşdia 
şi Vrăniuţ. Constructorii au adoptat pentru 
această planimetrie tehnica de îmbinare a 
pereţilor din bârne scurte în sistemul nut 
şi feder. Bârnele scurte ale pereţilor aveau 
decupată o proeminenţă numită lambă, 
care se îmbina în canelurile montanţilor 

verticali, încastraţi în talpă şi coardă. Pere- 
ţii din bârne scurte îmbinate în căţei, cum 
erau numiţi montanţii verticali, se întâlnesc 
în zone cu resurse limitate ori unde mate- 
ria primă de bună calitate lipsea. Pereţii au 
înălţimi de 1,41 m la Dolina, 1,68 m la Cor- 
nereva, 1,72 m la Putna dar şi de 240 m 
la moara de la Vrăniuţ. Morile de lemn de 
pe apa Rudăriei au înălțimi de circa 1,50 
m. Moara de lemn de la Ilidia, din grupul 
celor două, are înălţimea peretelui de numai 
1,32 m. Morile au o volumetrie monocelu- 
lară dezvoltată pe planul simplu adaptat 
unei stricte utilităţi. Cele două elemente 
invocate aici, planimetria şi volumetria unei 
mori, erau, fireşte, dependente de funcţia 
practică şi economică a morii. Puţine cazuri 
din monumentele investigate pe teren pre- 
zintă abateri de la regula spaţiului mono- 
celular prin alipirea a două şi rareori a trei 
nuclee celulare. Morile de la Gârnic şi cele 
din cătunele de la Sicheviţa au o structură cu 
două nuclee funcţionale, unul destinat acti- 
vităţii economice şi celălalt adăpost pentru 
animale. Aceste spaţii cu două celule, une- 
ori erau separate printr-un perete de lemn. 
Această modificare volumetrică era deter- 
minată de distanţa mare faţă de sat şi de 
necesitatea adăpostirii animalelor pe durata 
lungă a măcinişului. Un caz de excepţie în 
privinţa volumetriilor l-a prezentat Moara 
Ghitera de la Vrăniuţ, ce are două spaţii 
pentru funcţionarea morii şi unul pentru 
odihna rândaşului care deservea moara. 
Acoperişul are în structura sa şarpanta 
sau structura de rezistenţă şi învelitoarea. 
Toate construcţiile din lemn au adoptat şar- 
panta din căpriori, care constituie un sistem 
de acoperiş de veche tradiţie şi cu o mare 
difuziune în spaţiile regiunilor împădu- 
rite. Perechile de căpriori, îmbinate la vârf 
prin sistemul nut şi feder se fixau direct pe 
cunună şi pe această structură se băteau 
lăteţii în care se lega învelitoarea. Construc- 
ţiile din zid ale morilor de la Ilidia, bună- 
oară, au acoperişul pe căpriori fixaţi în grin- 
zile transversale de pe pereţii morii. 
Acoperişul în două ape avea cote 
cuprinse între 3,40 m, la Eftimie Murgu, 
la Moara Firizoanea, de 3,68 m la Ilidia, 
Moara din Grop şi 3,97 m la Prigor. Moara 

de la Vrăniuţ avea cota la coama acoperişu- 
lui de 4,43 m. 

Acoperişul de la monumentele păstrate 
din secolul al XIX-lea şi al XX-lea reflectă 
soluţiile diverse adoptate de constructori, 
întâlnite de altfel şi în arhitectura vremii. 
Majoritatea monumentelor din lemn au 
adoptat acoperişul în două ape. Timpanul, 
numit în spaţiul bănăţean fundoane, a fost 
încheiat uzual cu scândură verticală fixată 
pe căpriori şi pe coardă. Şarpanta a fost 
făcută din lemn rotund, de obicei, ori prelu- 
crat sumar. 

Acoperişul în patru ape reprezintă o 
soluţie de veche tradiţie în arhitectura lem- 
nului”. Acoperişul de acest fel s-a păs- 
trat la ruinele din lemn de la Ilidia, la cea 
din Lunca Florii, Lunca Zaicii, la câteva 
din morile de la Eftimie Murgu. Întâl- 
nim la monumente de la Dolina - Moara 
lui Andrei, la Îndărătnica de la Perete, la 
Viloanea, Trăiloane, Bătolea, Pătoanea de 
pe apa Rudăriei, soluţia unui acoperiş în trei 
ape (PL. 92, 93). 

Învelitoarea acoperişului constituie o 
problemă sensibilă cu deosebire în cazul 
morilor din lemn lipsite de tavan. Înveli- 
toarea din şindrilă a fost soluţia de veche 
şi îndelungată tradiţie. Monumentele de la 
Gârnic, de pe valea Gramensca şi majori- 
tatea morilor de pe apa Rudăriei au înveli- 
toare din şindrilă. Uzual ea a fost înlocuită 
cu ţiglă sau tablă. Plăcile din azbociment 
au fost utilizate frecvent, cu circa trei-patru 
decenii în urmă, ca o soluţie economică pen- 
tru învelitorile morilor. Soluţiile invocate 
mai înainte pentru acoperişuri şi învelitori 
se întâlnesc şi la moara din zid de piatră ori 
cărămidă. 

Mori construite în parte din zid şi parte 
din lemn, o soluţie întâlnită încă din arhi- 
tectura ecleziastică medievală, pot fi încă 
văzute la Ilidia şi la Gârnic (Fig. 113). Moara 
din grop de la Ilidia are o fundaţie înaltă din 
piatră fasonată acoperită cu o boltă semi- 
cilindrică, peste care s-a aşezat construcţia 
din lemn a morii. Morile de la Gârnic, de pe 
valea Gramensca sunt aşezate într-o zonă 


i” Antonescu, 1992, p. 90-92; Vuia, 1938, p. 80; Stahl, 

carstică. Piatra moale, cum este numită în 
graiul local bănăţean travertinul, a fost uşor 
de exploatat şi prelucrat pentru a ridica 
pereţii încăperii pentru adăpostirea cailor, 
adosate construcţiei morii din lemn. Planşe- 
ele care separă cele două încăperi ale morii 
au fost, de regulă, din bârne sumar prelu- 
crate fixate direct pe talpa morii. 
Arhitectura în piatră în lumea rurală 
bănăţeană modifică aspectul  aşezărilor 
începând de la mijlocul secolului al XIX-lea. 
Au existat în mediul rural experienţe ante- 
rioare. Monumentele ecleziastice din piatră 
şi cărămidă, şcoli şi clădiri oficiale laice şi 
militare s-au ridicat încă de la finele vea- 
cului al XVIII-lea şi la începutul secolului 
al XIX-lea. A doua jumătate a veacului al 
XIX-lea a fost perioada de largă difuziune a 
arhitecturii din zid, cu precădere în spaţiul 
montan unde existau resurse pentru piatră 
şi lianţi şi unde impulsul a venit dinspre 
centrele urbane şi industriale ale zonei, con- 
stituite de administraţia austriacă la Ora- 
viţa, Anina, Caransebeş, Băile Herculane!?. 
Moară din zid de piatră ori cărămidă 
întâlnim la Feneş, la Şopotu Vechi, Bârz, 
Moceriş, Lăpuşnic, la Borlovenii Vechi, Gâr- 
lişte şi Ilidia, unde se păstrează încă patru 
din cele zece mori de piatră ce au fost ridi- 
cate aici. Dacă urmărim dispunerea pe hartă 
a zonelor cu mori din zid, invocate mai îna- 
inte, constatăm pe de o parte că acestea sunt 
în număr mult mai restrâns în raport cu cele 
ridicate din lemn, şi pe de altă parte ele se 
regăsesc în sate sistematizate la începutul 
secolului al XX-lea, unde exista o tradiţie a 
arhitecturii din zid. S-a produs un transfer 
de influenţă din arhitectura casei rurale, în 
cursul veacului al XIX-lea, către arhitec- 
tura morilor. Statistica meşteşugarilor din 
lumea rurală a Banatului în a doua jumătate 
a veacului al XX-lea relevă un număr impre- 
sionant de meşteri zidari. Satul Măidan 
din vecinătatea Oraviţei avea la începutul 
secolului al XX-lea un număr de 200 meş- 
teri cioplitori în piatră!'3. Tradiţia arhitec- 
turii germane din zid, adusă de colonişti în 


'72 'Tăranu, 1975, p. 103; Săcară, 1987, p. 63; Petrescu, 
1963, p. 164-165. 
'73 Liuba, Iana, 1895, p. 129. 

Banat, s-a răsfrânt asupra structurii gospo- 
dăriei româneşti şi a arhitecturii rurale din 
lumea satului bănăţean. Meşterii pietrari 
aduşi de administraţia austriacă la mijlocul 
secolului al XIX-lea pentru lucruri de utili- 
tate publică, invocând aici numai construc- 
ţia liniei ferate Anina-Oraviţa-Baziaş, cu 
un impresionant număr de poduri, tuneluri 
şi viaducte, au creat o tradiţie şi în lumea 
rurală românească. 

Ilidia, un sat românesc din preajma Ora- 
viței, aşezat ca şi Socolari, Ciclova, Măidan 
între dealurile joase cu culmi ce nu depăşesc 
200-300 m, ilustrează arhitectura rurală din 
zid dezvoltată în a doua jumătate a secolului 
al XIX-lea, unde morile şi-au găsit o inte- 
grare firească în structura unui sat sistema- 
tizat. Casele din zid de la Ilidia au un par- 
ter înalt construit peste o pivniţă acoperită 
cu boltă din piatră de calcar. Unele din ele 
păstrează inscripţii în piatră ori pe zid din 
anii 1856 ori 1922 bunăoară, ce marchează 
repere în evoluţia arhitecturii satului Ilidia. 
Case din piatră cu parter înalt şi cu pivnițe 
acoperite cu bolți semicilindrice se întâl- 
nesc la Socolari, Gârlişte, Ciclova Română, 
Topleţ, Mehadia şi pe valea Bistrei. 

Bolta semicilindrică din piatră de calcar 
utilizată frecvent la case a fost preluată şi în 
arhitectura morii cu roată orizontală. Cazul 
morilor din zid de la Ilidia, mult invocată 
aici, ni se pare exemplar, din această per- 
spectivă a discuţiei. Morile din zid păstrate, 
Moara Mică, Moara Bălanilor, Morile ale 
Două sunt construcţii simple, monocelulare, 
ridicate peste o boltă semicilindrică înaltă. 
Moara din grop, din extremitatea sud-estică 
a satului Ilidia, a fost construită din lemn 
peste o fundaţie înaltă învelită într-o boltă 
semicilindrică din piatră. Canalul de aduc- 
ţiune, construit pentru patru mori din Ili- 
dia, are o lungime de peste 1500 m şi trece 
prin zece curţi, pe sub case, pe sub grajduri 
până la vărsarea în Vicinic. Casele din zid 
au amenajate bolți deasupra canalului de 
aducțiune, ceea ce dovedeşte că acesta era 
anterior momentului construcţiei din zid a 
gospodăriilor aliniate la stradă. Organizarea 
satului Ilidia în a doua jumătate a secolului 
al XVIII-lea a păstrat morile şi topografia 
acestora, pe care le-a integrat în ansamblul 

urbanistic al aşezării. Două din monumente, 
Moara Mică şi Moara Bălanilor, au fost con- 
struite din zid de piatră, asemenea arhitec- 
turii de ansamblu a Ilidiei. 

Morile de la Feneş, din culoarul Timi- 
şului, au fost construite din zid de cărămidă 
ridicat peste o boltă semicilindrică din pia- 
tră de calcar. Morile de la Şopotu Vechi, 
Lăpuşnicu Mare şi de la Bozovici au o arhi- 
tectură din zid de cărămidă. Cele două des- 
chideri în camera subterană, pentru intra- 
rea şi refugiul apei din instalaţia hidroteh- 
nică, sunt acoperite cu o grindă la morile 
din Almăj. Planimetria construcţiilor din 
zid a fost adaptată la forme simple, de obi- 
cei un patrulater regulat ori un dreptunghi, 
doar atunci când planul morii trebuia inte- 
grat într-un ansamblu construit, la Topleţ, 
la Moara lui Haşcă, bunăoară am întâlnit un 
plan neregulat. Dimensiunile planimetriei 
se înscriu la Ilidia la cotele 4,11 m/2,17 m şi 
5,75 m/3,92 m, la morile de la Feneş sunt de 
3,50 m/3,50 m şi respectiv 4,35 m/4,25 m, 
la Plavişeviţa erau de 4 m/3 m, la Bârz sunt 
4,36 m/3,41 m, 4,43 m/3,29 m. Şarpanta 
este aşezată, de regulă, la aceste construcţii 
din zid, pe grinzi, iar învelitoarea a fost din 
tablă ori ţiglă. 

Pridvorul este un element inedit întâlnit 
în arhitectura morilor de la Topleţ şi de la 
Eftimie Murgu. Această galerie deschisă, cu 
o balustradă, amenajată de-a lungul pere- 
telui lung al morii o întâlnim la Moara lui 
Jărgea de la Topleţ şi la Moara Brusoanea 
şi Micloşoanea de la Eftimie Murgu. Prid- 
vorul amenajat la nivelul podelei, prin pre- 
lungirea în exterior a grinzilor din planşeu, 
a fost amenajat la mori înălțate pe piloni de 
lemn ori pile de zidărie. Accesul în pridvo- 
rul aflat la 1 m deasupra solului se face pe o 
scară din lemn (Fig. 40; Pl. 70). Moara Bru- 
şoanea are în această privinţă o arhitectură 
specială, în opinia mea, unul din cele mai 
frumoase şi spectaculoase monumente întâl- 
nite la morile din Banat. Galeria este legată 
de o pasarelă din scândură până la bazinul 
de acumulare al Morii Bruşoanea. O scară 
din lemn facilitează în acelaşi timp accesul 
direct în pridvorul morii (Fig. 41; Pl. 100). 

Pridvorul deschis amenajat peste par- 
terul înalt al caselor din zid, se numeşte în 

Banat „cindă”. Casele din zid de la Ilidia, 
bunăoară, ridicate în a doua jumătate a 
secolului al XIX-lea au „cinda”, acest prid- 
vor deschis, amenajat de-a lungul casei. 

Arhitectura morilor din lemn se dis- 
tinge prin câteva aspecte legate de tradiţi- 
ile locale, dar şi de interferenţe cu spaţiile 
învecinate Banatului, cu zona colinară a 
Mehedinţului şi Gorjului, dar şi a spaţiului 
Hațegului. 

Arhitectura morilor pe piloni extrem de 
spectaculoasă se concentrează la monumen- 
tele păstrate pe valea Rudăriei, dar se pot 
încă vedea monumente ridicate pe piloni şi 
la Putna şi la Şopotu Nou. Recursul la sub- 
strucţia pe piloni a construcţiilor din Rudă- 
ria s-a făcut şi pentru monumentele ridicate 
în Cheile Rudăriei, deci într-o zonă în care 
piatra domină peisajul. Moara de la tunel 
credem că ilustrează exemplar acest lucru. 
Nivelul inferior al morii, ce adăposteşte 
instalaţia hidrotehnică, a fost amenajat 
prin săparea în stâncă a unei gropi semio- 
vale, deschise către albia râului, în care au 
fost fixaţi pe margini două şiruri paralele 
de stâlpi din lemn, pe care s-a aşezat talpa 
morii (Fig. 209; Pl. 88). Pentru Morile Viloa- 
nea şi Roşoanea, aflate pe albia râului în 
aval, s-a adoptat un sistem asemănător, o 
parte a malului a fost terasată şi susţinea 
moara, iar o parte a împingerilor erau pre- 
luate de grinzi de piloni montați sub moară. 
Pilonii din lemn sunt asociaţi uneori cu 
stâlpi de zidărie uscată fără liant. Morile 
Îndărătnica de la perete şi Îndărătnica din- 
tre râuri ilustrează aceste soluţii simple, 
spectaculoase, cu materiale locale avute la 
îndemână, la care au apelat constructorii de 
mori de pe apa Rudăriei. Monumentele cele 
mai spectaculoase şi reprezentative pentru 
arhitectura din lemn pe piloni sunt repre- 
zentate, în opinia mea, de Moara Micloşoa- 
nea şi Brusoanea. Asocierea unui pridvor 
acoperit cu o streaşină prelungită conferă 
elementul definitoriu al arhitecturii acestor 
mori din lemn. 

Arhitectura morilor pe piloni de lemn 
Şopotu Nou şi de la Putna se restrânge la 
stricta utilitate, cu amenajări simple din 
bârne rotunde ori cioplite. Morile de la Gâr- 
nic şi Sichieviţa, susţinute în parte pe piloni 

din lemn, se înscriu în această categorie. 
Mori pe piloni de lemn se cunosc la Haţeg la 
Ponoarele. Râu de Mori şi în Gorj la Arcani 
şi Găleşoaia bunăoară. 

Pilele din zid uscat fără liant sau cele 
din zid cu mortar de la Topleţ se constituie 
într-un aspect definitoriu în arhitectura 
din lemn a morilor din Banat. Ansamblul 
de mori de la Topleţ, de pe apa Bigărului, 
se definesc ca un grup aparte în arhitectura 
morii de lemn aşezate pe pile de zidărie, în 
arhitectura spaţiului bănăţean. Evoluţia de 
la lemn la pila de zidărie, în cazul morilor de 
la Topleţ, este marcată de relicte de piloni, 
păstrate la unele monumente şi după ridi- 
carea pilelor din zidărie. Pridvorul supra- 
înălţat la nivelul pilei, pe care este aşezată 
moara, cu acces pe scări din lemn, conferă 
distincţie acestui monument din Topleţ (Fig. 
26). Apelul la zidul uscat fără liant este însă 
mult mai frecvent în arhitectura morii de 
lemn din spaţiul montan al Banatului. Nive- 
lul inferior al morilor cu instalaţia hidroteh- 
nică de regulă este unul subteran. Groapa 
deasupra căreia se ridica moara avea două 
deschideri, una mai mică prin care se adu- 
cea apa din ierugă pe un jgheab, cealaltă mai 
mare pe unde ieşea apa de la roata morii 
îndărăt în ierugă până la vărsarea în râu. Un 
zid sec fără liant, îmbrăca nivelul subteran 
al morii pentru a-l feri de eroziunea apei. 
Canalul de aducțiune a apei, dar mai ales cel 
de refugiu, erau placate pe margini cu zid de 
piatră fără liant. Tipologic, nivelul subteran 
are forme diverse, circulară, ovală, semio- 
vală, deschisă, care au fost determinate de 
fiecare dată de natura solului ori a rocii în 
care s-a făcut amenajarea. Amenajarea pen- 
tru nivelul subteran din zid fără liant adese- 
ori este ridicată peste nivelul de călcare pen- 
tru a oferi, pe terenul în pantă pe care sunt 
construite morile, o platformă orizontală. 
Moara Popeştilor de la Cornereva are ziduri 
din piatră fără mortar amenajate de 2,40 
m. Moara de la Muican de la Ilidia prezintă 
structuri de zid uscat de 1,90 m, care sunt 
preluate organic mai apoi şi pentru canalul 
de fugă şi cel de refugiu al apei (Fig. 113). 
Moara lui Adam de la Topla are camera 
inferioară îmbrăcată în zid uscat, pe o înăl- 

ţime de 1,98 m. Soluţii tehnice ingenioase 
se întâlnesc la amenajarea nivelului inferior 
al Morii Drimeştilor de la Topla. Camera 
subterană, amenajată sub forma unui patru- 
later, este îmbucată în zid uscat, care a fost 
supraînălțat pe două din laturile patrula- 
terului, el măsurând de la nivelul podelei 
-1,55 m (Fig. 20; Pl. 55). Zidul este îngrijit 
lucrat din rocă locală prelucrată. O lespede 
lungă de 1,45 m a fost pusă peste gura cana- 
lului de refugiu, ea preia asemenea unei 
grinzi buiandrug împingerile zidului sec 
ridicat deasupra acestuia (Fig. 20; Pl. 56). 
Aceeaşi soluţie, însă cu o lespede mai mică, 
s-a folosit la zidul paralel al morii unde se 
află jgheabul stator care aduce apa la roată 
(Fig. 20; Pl. 56). Moara lui Milă Pălean 
de pe apa Ciumernei de la Bogâltin atrage 
atenţia în privinţa rezolvării amplasamen- 
tului prin soluţia zidurilor uscate fără liant. 
Monumentul cu plan patrulater (2,50/2,40 
m) este amplasat pe un teren accidentat în 
pantă mare unde problema nivelmentului 
a fost rezolvată printr-o amenajare a unui 
trunchi de piramidă din piatră fără liant, 
deasupra căruia a fost amplasată moara din 
lemn (Fig. 54; Pl. 61). Construcţia din zid 
sec, fără mortar, măsoară 1,60 m. Fluxul de 
apă, care intră prin jgheabul morii, iese pe 
sub construcţia din zid printr-o deschidere 
foarte mică. O lespede din rocă locală, lungă 
de circa 0,65 m, amplasată la baza construc- 
ţiei, deasupra canalului de refugiu, preia 
împingerile zidului (Fig. 54; Pl. 61). Solu- 
ţia unei grinzi buiandrug din piatră de la 
Moara din Bogâltin reflectă ingeniozitatea 
meşterilor locali în rezolvarea problemelor 
tehnice ridicate de natura terenului, soluţie 
la care s-a făcut apel şi în cazul mai înainte 
invocat al morii de la Topla. Zidul din pia- 
tră fără mortar care delimitează grădina din 
preajma morii de pe Ciumerna şi monumen- 
tul în sine creează imaginea unei arhitecturi 
rurale în care piatra, lemnul şi apa se inte- 
grează în mod armonios. Morile din Cheile 
Prisăcinei, amplasate pe un teren cu mari 
denivelări au o arhitectură asemănătoare 
în care zidurile uscate, fără mortar, pile 
din zidărie ridicate în acelaşi mod au rezol- 
vat problemele puse în faţa constructorilor 
rurali. 

Fig. 24. Topleţ. Moara lui Haşcă 

Pl. 70. Topleţ. Moara lui Jărgea 

Pl. 73. Topleţ. Moara lui Cunicel 

Fig. 27. Topleţ. Moara lui Cunicel 

Fig. 28. Globurău. Moara din sat 


143 


https://biblioteca-digitala.ro 


+3,15 
















|___ TREPTE DIN PIETRE DE MOARA UZATE 


| 
| «PLAN MOARA 
| 
| 


ePLAN COTA —2,05 *ePLAN ACOPERIS 

Pl. 78. Globurău. Moara 2 


145 


https://biblioteca-digitala.ro 


IL 


+3,59 
=SZ—= 


+3,59 
=SZ= 











PERETI DIN SCINDURI 


e SECTIUNE 1-1 e FATADA C 





*ePLAN COTA —1,76 











l 





JGHEAB DE REFUGIU 
DIN TABLA GROASA 





TRUNCHI POM-— 
MONTANT PT. BALUSTRADA 











STILP LEMN 
OR 
O 1 2 3m 
| IN MINI O 
PASARELA SCINDURI 
1490 —0,32 MONTANT PT. BALUSTRADA 
3,55 90 
Ge 39 
*PLAN MOARA 


Pl. 79. Mehadica. Moara Orească 

D. INSTALAŢIA HIDROTEHNICĂ A 
MORII CU ROATĂ ORIZONTALĂ 


Gestionarea apei pentru morile ridi- 
cate de-a lungul râurilor a fost o chestiune 
mereu invocată în documente scrise, încă 
din perioada medievală şi reglementată în 
epoca modernă şi recentă de administraţia 
locală a provinciei. Documente medievale 
de danie din secolele XIV-XV înscriu morile 
şi locurile pentru moară. Distrugerea iazuri- 
lor de pe Bârzava şi a canalelor de aducțiune 
a apei a fost mereu un obiect de conflicte şi 
procese între nobilii din familia Himfy de 
la Remetea, în hotarul nordic al Berzoviei, 
şi vecinilor de pe moşiile de la Gherteniş şi 
Halimba. Documentele din anii 1408 invocă 
astfel de acţiuni de abatere a cursului apei, 
prin care cele 24 de mori au rămas fără 
apă!74. 

Construcţia morii şi odată cu ea a ges- 
tionării apei captate din râu a fost strict 
reglementată în secolul al XIX-lea şi în peri- 
oada următoare. Autorizaţiile de constru- 
ire a morilor din anul 1906 pentru Obeşte- 
rescu Nicolae din Lăpuşnicul Mare, pentru 
Simescu Pavel din Armeniş şi pentru Duda 
Adam la Gârlişte stipulează condiţiile în 
care pot fi construite morile, canalele de 
aducțiune şi modul cum se realizează priza 
apelor. Actul numărul 14790 pentru moara 
de la Lăpuşnic, preciza că lucrările autori- 
zate permiteau ridicarea unui stăvilar de 
fund în albia râului Lăpuşnic, în locul şi la 
cotele menţionate în planul de situaţie şi a 
unui canal de moară pe malul stâng al pârâ- 
ului Lăpuşnic, care evoluează conform pla- 
nului aprobat, iar după atingerea morii apa 
se varsă înapoi în pârâul Lăpuşnic:$. (Pl. 
124). Autorizaţia de construcţie pentru o 
văială la Gârlişte înscrie aceleaşi obligaţii 
ca şi în cazul unei mori, în privinţa amena- 
jărilor tehnice pe pârâul Gârlişte. Stăvilarul 
de fund ridicat pe apa Gârliştei va avea înăl- 
ţimea de 0,50 m, canalul de aducțiune tre- 
buie să respecte caracteristicile impuse în 
planul de situaţie. (Fig. 80). Obligaţiile pro- 


174 Ortvay, Temes, p. 395. 
175 AST, fond Prefectura Severin, Dosar 364/1906. auto- 
rizare hidrotehnică Lăpuşnic. 

prietarului, înscrise în actul invocat, erau de 
a întreţine în bune condiţii albia pârâului 
Gârlişte, pe o distanţă de 100 m în amonte 
de stăvilarul ridicat şi 40 de metri în aval 
de instalaţia construită. Documentele din 
17 iulie 1905 emise la Lugoj pentru Simescu 
Pavel din Armeniş vizau ridicarea unei 
mori cu o roată verticală, cu ax orizontal şi 
sunt utile pentru datele tehnice privitoare 
la amenajarea de pe râul Timiş. Canalul de 
aducțiune avea o lungime de 270 metri de 
la priza de apă şi până la moara construită 
de Simescu. Amplasarea morii nu provoca 
daune celorlalte două morii, aflate pe ace- 
laşi canal de aducțiune şi nici proprietarilor 
de terenuri din vecinătate. 


Captarea apei 

Problema captării apei a ridicat pro- 
bleme de natură juridică şi tehnică. Cerce- 
tările din Banatul montan au evidenţiat în 
această privinţă utilizarea unor soluţii adap- 
tate condiţiilor specifice, locale pe fiecare 
curs de apă unde s-au ridicat mori. Pâraiele 
cu un debit foarte mic precum Apa Satu- 
lui de la Socolari ori pe afluenții mai mici 
ai râului Belareca, bunăoară pe Ciumerna, 
Topla ori cele de pe Studena, cele de pe 
Bigăr de la Topleţ nu necesitau lucrări spe- 
ciale pentru captările de ape. Iazurile păs- 
trate pe Belareca de la Cornereva, pe Vici- 
nic, la Ilidia ori cele de pe pârâul Rudăria au 
oferit oportunităţi de cercetare ale acestor 
instalaţii. 

Morile de la Ilidia se aflau în intravi- 
lan, o parte din ele, în număr de opt iar 
alte patru se aflau pe lunca Vicinicului. 
Trei iazuri au fost amenajate pentru morile 
din intravilan. Unul din iazuri alimenta pe 
canalul de aducțiune Morile ale Două din 
capul estic al satului, altul ridicat lângă 
gospodăria lui Adam Voica alimenta patru 
mori, barajul cel ridicat lângă Traian Murgu 
aducea apă pentru o moară, iar cel ridicat 
lângă casa lui Petru Lascu aducea apa din 
râu pentru cele trei mori de pe Sălişte. Alte 
două iazuri opreau apa râului pentru cele 
două mori de pe Valea Mare din extremita- 
tea de răsărit a satului. Două din iazurile de 
la Ilidia aveau baza din zid de piatră, deasu- 

pra căreia erau aşezate trunchiuri de copaci 
lungi numiţi bulvani. 

Iazurile de pe pârâul Rudăria sunt con- 
struite din cununi orizontale de bulvani, 
aşezate de-a latul pe cursul apei. Deasupra 
barajului din bulvani a fost aşezat un para- 
pet din trunchiuri scurte cu lungimi de 2-2,5 
metri, care au rostul asemeni unei streşini, 
de a împiedica eroziunea albiei râului la 
baza barajului de bulvani (Fig.93). Această 
amenajare pentru captarea apei se numeşte 
iaz. Apa pârâului Belareca, la Cornereva, 
pentru Moara Popească are iazul construit 
în amonte de moară din trunchiuri lungi 
de lemn, care creează o diferenţă de nivel 
de peste 1,50 m, de unde apa este adusă pe 
ierugă până la moară şi vâltoarea aflată în 
vecinătatea ei (Fig.93; 107). 

Barajele de pe pârâul Camena de la 
Lunca Florilor, studiate odinioară de Euti- 
miu Lăpăduş, au fost construite în aceeaşi 
tehnică. Grinzi din salcâm lungi de 6 m erau 
aşezate în cununi orizontale de 4-5 lemne. 
Stâlpi groşi din aceeaşi esenţă erau înfipţi în 
albia râului, la distanţe de doi metri, pentru 
a susţine stăvilarul ridicat de-a lungul râu- 
lui'76. Protecţia barajului împotriva erodă- 
rii era asigurată de mănunchiuri de nuiele 
prinse între grinzi şi cu vârful în afară. 

Emilian Novacoviciu, într-o monografie 
a satului Răcăşdia, descria tehnica de ame- 
najare a iazului, a canalului de aducțiune la 
morile ridicate lângă pârâul Ciclova. Iazul 
era construit din pari bătuţi în albia râului, 
între care se împleteau nuiele apoi se fixau 
acolo laolaltă pământ, paie şi tulei:7. Teh- 
nica de amenajare a iazului era specifică în 
acest caz unui spaţiu plan, cu consum de 
lemn redus. 

Iazurile amenajate pe Belareca, Vicinic, 
Rudăria au avut o diferenţă de nivel de 1,50- 
2,50 m unde se forma un lac, de unde apa 
era captată printr-un canal până la moară. 

Canalul de aducțiune se numeşte în 
spaţiul aşezărilor bănăţene ierugă. Caracte- 
risticile canalului de aducțiune erau date de 
configuraţia terenului şi de natura solului. 
Documente de arhivă mai înainte invocate 


175 Lăpăduş, 1975, p. 140-141. 
177 Novacoviciu, 1923, p. 22. 


154 


din anul 1905 şi 1906 pentru amenajările 
de pe pâraiele Gârlişte, Lăpuşnic ca şi cea 
de pe râul Timiş au avut datele tehnice îna- 
inte stabilite prin planurile aprobate. Astfel, 
la Lăpuşnic, moara lui Obeşterescu a avut 
un iaz lung de 13 m, care trebuia să fie din 
piatră de râu ce putea fi uşor demontat, iar 
canalul de aducțiune a avut 142 m lungime. 
(Fig.80). 

De-a lungul unui canal de aducțiune au 
fost ridicate mai multe mori cu o vâltoare 
alături la Cornereva, pe apa Belarecăi, bună- 
oară. Vâltoarea este o amenajare simplă din 
scândură îngustă, cu spaţii între ele legate 
sub forma unei pâlnii, un trunchi de con 
aşezat cu gura în jos. Curentul de apă adus 
printr-un jgheab curăța şi spăla ţesăturile 
din lână. Alături de mori şi vâltori au func- 
ţionat de-a lungul aceluiaşi canal de aduc- 
ţiune, instalaţii de văiegărit care prelucrau 
materialul textil din lână. Documente de 
arhivă păstrează planul instalaţiei de văie- 
gărit de la Gârlişte din anul 1905. Morile 
şi instalaţiile de prelucrat lână de la Lunca 
Florii de pe pârâul Camăna aveau canalul de 
aducțiune lung de 430 m, amenajat paralel 
cu cursul pârâului Camăna la 75-80 m de la 
albia acestuia'78. Canalele de aducțiune din 
râul Nera pentru cele două mori, Boldeasca 
Bătrână şi Boldeasca Nouă, de la Borlove- 
nii Vechi, au o lungime de 70 m. 

Cazul morilor de pe apa Rudăriei este 
semnificativ şi în privinţa canalului de aduc- 
ţiune a apei de la priză până la moară, deoa- 
rece instalaţiile se află înşirate în spaţiul 
stâncos al cheilor şi până în zona de luncă cu 
teren moale şi cădere în pantă foarte lentă. 
Moara de la Tunel, după cum sugerează şi 
numele, are canalul de aducțiune săpat în 
stânca muntelui. Tunelul săpat în stâncă are 
o înălţime de 1,60 m şi o lăţime la bază de 
1,10 m. Din această perspectivă a amenajării 
şi a arhitecturii ea reprezintă una din cele 
mai spectaculoase mori din lemn din spaţiul 
Banatului. Morile aflate în zona de strâm- 
tură a râului, Trăiloanea, Viloanea, Roşoa- 
nea şi cele două mori Îndărătnica, fiecare 
cu un iaz de-a lungul râului, nu departe de 
ele au avut nevoie de un canal de aducțiune 


175 Lăpăduş, 1975, p. 141, schiţa 1. 

foarte scurt. Instalaţiile din zona de luncă a 
râului se află pe o ierugă lungă, cu curs de 
apă domol, ceea ce, de altminteri, a şi deter- 
minat ridicarea lor pe stâlpi. Pârâul Bigăr, 
cu un debit puţin consistent, are iazuri sim- 
ple din câteva îngrădituri de piatră de cal- 
car, iar ieruga este scurtă. Analiza de caz a 
ierugilor de la Ilidia relevă particularităţile 
locale determinate de topografia zonei şi au 
avut impact chiar asupra arhitecturii caselor 
amplasate de-a lungul traseului ierugii. Lun- 
gimea canalului de aducțiune, ce pleacă de 
la priza de apă din iazul de la Adam Voica, 
este de circa 1600 m, de-a lungul său s-au 
aflat patru mori. Traseul acesteia este situat 
pe panta înaltă a unei văi pe care o străbate 
Vicinicul. 

Morile de pe Gramesca de la Gârnic sunt 
situate într-o zonă calcaroasă, unde apa 
pârâului nu are un debit prea mare şi con- 
stant. Iazurile, şi în acest caz, sunt simple 
aglomerări de piatră şi nisip, de unde por- 
neşte o ierugă firavă. Datorită debitului unic 
al apei morile au fost amplasate pe piloni, 
iar conducta forţată ce duce apa la roată are 
montată o găleţea. S-a amenajat aici pe Gra- 
mesca un jgheab pe piloni care adună apa 
pârâului, care se risipeşte în mai multe vâni 
printre stâncile calcaroase. 


Bazinul de acumulare 

Canalul de aducțiune la terminalul său 
este uşor lărgit şi are amenajări sumare, 
menite să acumuleze o cantitate mai mare 
de apă şi în permanenţă la gura conductei 
forţate, indiferent de forma în care a fost 
făcută. Cantitatea de apă care vine pe ierugă 
şi constanţa debitului determină amploarea 
bazinului de acumulare creat la terminalul 
ierugii. Amenajarea bazinului de acumu- 
lare la morile de la Răcăşdia a fost descrisă 
de Emilian Novacoviciu în felul următor: 
„înaintea moarei sunt încheiate mai multe 
lemne, căptuşite cu scânduri pe margini şi 
pe jos pe fund, care se zic „corăbii”, pen- 
tru că aşa înfăţişare arată, prin construirea 
lor. Corăbiile la capătul către moară, sunt 
mai înguste, pe când, în partea opusă sunt 
mult mai largi, formând un sân, pentru ca 
să se adune apa în ele. De la capătul îngust 
al corăbiilor îşi ia începutul un vălău făcut 

din scânduri, ori dintr-o salcă cu mijlocul 
scobit““79. 

Amenajări simple, primitive, pentru 
acumularea apei de felul celei descrise 
mai sus am întâlnit, acum, în anul 20141, în 
puţine situaţii pe teren deoarece ele au fost 
înlocuite de materiale recente din piatră şi 
betoane. Moara Vâlculeştilor de pe Topla 
are o astfel de amenajare primitivă. Bazi- 
nul este îmbrăcat în scânduri pe fund şi pe 
margini. El are două guri, una către butoni, 
cealaltă către canalul de refugiu lateral al 
apei, care se închid cu o singură uşă mică, 
rabatabilă din lemn. De altminteri la această 
moară întreaga instalaţie este din lemn, atât 
roata cât şi jgheabul de aducțiune a apei. O 
înjghebare absolut identică a bazinului cu 
scânduri am întâlnit la moara pentru coceni 
de la Prigor, de la Gura Ibâlcinei. Amenajă- 
rile de pe pârâul Camăna au avut bazinele 
căptuşite cu lemn şi scânduri!s. Bazinele 
de acumulare erau îmbrăcate de regulă în 
zid sec fără limţi. Morile de la Ilidia au avut 
bazinele de la capătul ierugii amenajate în 
acest fel. Ele aveau două guri pentru apă, 
una alimenta butoniul, cealaltă servea la 
evacuarea apei pe un canal ocolitor, de refu- 
giu (PI, 117; 118), 

Materiale moderne au înlocuit la mai 
toate morile amenajările vechi din lemn ori 
din zid uscat. Întâlnim acum la Răcăşdia, 
Bogodinţ până la Cornereva, Eftimie Murgu, 
Topleţ, Sicheviţa şi Gârnic numai bazine 
de acumulare lucrate din pereţi de betoane 
(Fig. 106; 147; 57; 58). 

Modelul acesta tehnic de căptuşire a 
bazinelor de acumulare cu scânduri şi lemne 
îl întâlnim şi în spaţiile învecinate în bazi- 
nul Bahnei din Mehedinţi. Bazinele de acu- 
mulare de la morile de pe Bahna placate cu 
scânduri se numeau podul morii's. Acelaşi 
mod de amenajare a bazinului, lat de 4-5 m 
şi îngustat la 1,25 m în zona conductei for- 
ţate, placat cu scânduri îl întâlnim la morile 
din Gorj de pe Jaleş, numit ca şi în Mehe- 
dinţi podul morii'*?2. 


17 Novacoviciu, 1923, p. 22. 
150 Lăpăduş, 1975, p. 143. 

'5 Budiş, Itu, 1098, p. 221. 
152 Cărăbiş, 1968, p. 235. 

Sistemul de admisie al apei 

Sistemul de admisie este un element 
esenţial al instalaţiei hidrotehnice a morii. 
El are o lungime de 5-8 m, măsurat de la 
limita bazinului de acumulare şi până la 
roata orizontală. Structural el se prezintă în 
două forme, una deschisă sub forma unui 
jgheab, cealaltă închisă sub forma unei con- 
ducte!'8. Dacă pornim de la premisa accep- 
tată în ingineria hidrotehnicii, că moara 
cu roată orizontală reprezintă un prototip 
al tehnicii de egală presiune, atunci siste- 
mul de admisie la moară este în fapt o con- 
ductă forţată!54. Adeseori în cursul expunerii 
noastre am utilizat, pentru una sau alta din 
formele întâlnite la mori, termenul de con- 
ductă forţată. De altminteri, şi în abordările 
de istoria morii din lumea inginerilor hidro- 
tehnicii întâlnim terminologia invocată mai 
înainte de conductă forţată. 

Materialul folosit iniţial pentru sistemul 
de admisie a fost lemnul, doar în perioa- 
dele recente acesta a fost înlocuit de metal 
sau betoane. Lemnul a fost utilizat deopo- 
trivă pentru forma deschisă a sistemului 
de admisie, cât şi pentru forma închisă, de 
conductă. Sistemul de admisie în formă des- 
chisă se numeşte jgheab în zona Cornereva 
şi în Almăj, la Rudăria, spre exemplu. Am 
întâlnit însă şi denumirea de vălău pentru 
această formă la Răcăşdia, bunăoară'%. 

Sistemul de admisie sub forma închisă a 
unei conducte se numeşte butoni. Denumi- 
rea specifică graiului bănăţean butoni am 
regăsit-o pe teren la Ilidia, în Depresiunea 
Oraviţa, la Lăpuşnic, în Almăj, la Sicheviţa şi 
la Topleţ. Butoniul era un trunchi de copac 
lung de 5-6 m, golit la interior. Structural el 
are funcţia unei conducte forţate. Conducta 
din lemn a constituit forma primară a siste- 
mului de admisie la moara cu roată orizon- 
tală. Trunchiul era găurit pe mijloc, contro- 
lat cu ajutorul focului, realizându-se astfel 
o conductă din lemn. Secţiunea de evacuare 
a apei din butoni era controlată prin dopuri 
de lemn cu secţiunea tronconică, care se 


18 Pavel, 1954, p. 27. 
15 Lupşiasca, 1995, p. 280. 
185 Novacovici, 1923, p. 22. 

introduceau în butoni, deasupra roții. 
Aceste ajustaje din lemn, cu pereţii subţiri, 
aceste diametre mai mici decât al conduc- 
tei, măreau presiunea jetului la ieşirea din 
conducta forţată. Dopul de lemn, montat 
în capul butoniului, în ciutură, se numeşte 
găleţea. Utilizarea butoniului cu găleţea s-a 
făcut în zonele carstice unde apele au debit 
mic şi variabil. Puterea jetului injectat în 
roată din butoni prin găleţea era mult cres- 
cută, mărind în acest fel randamentul insta- 
laţiei de măcinat (Fig. 78; 153). 

Roata a fost iniţial lucrată numai din 
lemn. Ea a fost treptat înlocuită, sub impac- 
tul civilizaţiei moderne, cu roţi făcute din 
metal. Structura unei roţi orizontale se 
compune dintr-un butuc în care sunt fixate 
de regulă un număr de 14-16 pale din lemn 
scobite. Observațiile noastre făcute la 
morile de la Ilidia şi Socolari, cu mulţi ani, 
în urmă dar şi cele recente la morile cerce- 
tate în Almăj sau pe Belareca au consemnat 
câteva observaţii. Butucul are o înălţime de 
40 cm şi un diametru la capete de 26 cm, la 
moara de la Sultana de la Socolari. Longi- 
tudinal este decupat pe mijloc cu o secţiune 
de formă patrulateră de 12 cm. Axul roții, 
care este axul motor, străbate butucul, unul 
din capetele axului va fi aşezat în broască, 
iar celălalt în piatra alergătoare (Fig. 153; 
Pl. 126). 

Dimensiunile butucului de la roata Morii 
lui Cernescu de la Pogara sunt apropiate de 
cele amintite mai înainte. El are o înălțime 
de 35 cm şi cu diametru de 30 cm. 

Pe mijlocul butucului sunt decupate 
fante cu secţiune dreptunghiulară, de 10/3 
cm în care sunt fixate lingurile roții. Roata 
morii lui Cernescu de la Pogara avea un dia- 
metru de 1,10 m. Roţile măsurate la morile 
de la Lăpuşnic aveau diametrul de 1,20 m, 
o valoare asemănătoare de 1,18 m am întâl- 
nit la Topleţ. Roţi cu diametru mai mare 
de circa 1,40 m se întâlnesc la morile de la 
Ilidia, Răcăjdia şi Bogodinţ. Instalaţiile de 
măcinat de mici dimensiuni de pe apa Ciu- 
mernei de la Bogâltin sau cele de pe Topla şi 
Cămana au roata cu diametrul în jurul valo- 
rii de 1,10 m. 


'55 Hoffman, 1968, p. 276-277 cu forma greşită buton. 

Palele roții erau din lemn cioplit, ase- 
meni unei linguri sau cauc. Pe temeiul aces- 
tei asemănări şi-au preluat şi denumirile 
întâlnite la morile de la Ilidia şi la moara 
de la Socolari şi sunt extrem de reprezenta- 
tive pentru structura roții orizontale a morii 
(Pl. 130-133). Ele au o formă hidrodinamică 
prin care preiau energia vânei de apă injec- 
tată din butoni (Fig. 125; Pl. 126). Lungimea 
palei la Moara din Grop şi Moara Bălanilor 
de la Ilidia este de 50 cm, iar lăţimea lor nu 
depăşeşte 12 cm. Apa loveşte într-un spaţiu 
convex care măsoară pe axe 34,4 cm/10,5 
cm (Pl. 130-133). Ea este rigidizată în butuc 
printr-o coadă cu secţiune dreptunghiu- 
lară, care măsoară 7,4 cm/2,6 cm. Grosi- 
mea palelor nu depăşea 7-8 cm. Roata din 
metal a preluat aceste forme pe care une- 
ori le-a simplificat. Butucul este un inel de 
metal în interiorul căruia s-au sudat două 
bare de metal în cruce, pe care s-a fixat axul 
motor. Palele lucrate din tablă sunt sudate 
pe acest inel. 

Axul roții era iniţial din lemn, prelucrat 
în secţiune pătrată şi introdus în butucul 
roții prin cuie de lemn sau de metal, ce stră- 
pungeau atât butucul cât şi axul roții (Fig. 
153). Moara din Pogara avea un ax de 1,40 
m lungime. Moara de la Sultana de la Soco- 
lari a avut axul motor de 2,60 m lungime cu 
o secţiune pătrată de 10 m. Morile de la Ili- 
dia aveau axul motor cu lungimi între 1,90- 
2,10 m. Dimensiunile calculate, la morile de 
pe apa Rudăriei, ale axului motor au valori 
cuprinse între 2,40 şi 2,70 metri lungime. 
Se remarcă în privinţa axului morile de la 
Răcăjdia, cu valori de 3.05-3,20 metri. Cele 
două extremităţi ale axului au terminaţii din 
metal. În capătul inferior al fusului se află 
un cui sau un vârf de metal, care se roteşte 
în broască. Capătul superior al fusului este 
prevăzut cu o bară rotundă de metal, intro- 
dusă în fus şi care se fixează prin interme- 
diul părpăriţei pe intradosul pietrei alergă- 
toare. Această bară de metal se numeşte stă- 
niu la Topleţ, dar şi în alte zone din Banat şi 
Oltenia. Roata şi piatra alergătoare a morii 
sunt centrate perfect paralel prin interme- 
diul axului vertical, care devine în acest fel 
un ax motor, dar şi unul de transmisie. El 

transmite mişcarea de la cuplul motor la 
instalaţia mecanică de măcinat. 

Broasca are acest nume deoarece stă 
mereu în apă. Termenul desemnează o pia- 
tră de râu, o băuţă ovală, care are scobit pe 
mijloc un orificiu în care se învârteşte căl- 
câiul fusului. Ea este fixată pe un lemn, pe 
fundul camerei subterane a morii, aflat de 
obicei în apă (Fig. 90; 103). 

Lemnul pe care este fixată broasca şi 
care susţine întregul sistem hidrotehnic al 
morii se numeşte furcă, cobilă sau tălpoa- 
nea morii. Se apelează de regulă la esenţă 
tare, care să reziste la acţiunea apei. Morile 
de la Ilidia au talpa sub forma unei grinzi, 
cu secţiune pătrată fixată la unul din capete 
în zidăria uscată a camerei subterane a 
morii (Fig. 113; 115). Morile de la Sicheviţa 
au păstrat forma arhaică a tălpii dintr-un 
lemn de băgrin sub forma unei furci, fixată 
cu cele două braţe în groapa subterană. Cele 
două exemplare aduse în muzeul reşiţean de 
la Sicheviţa au lungimea de 2,11 m şi respec- 
tiv 1,88 m, iar cele două braţe ale furcii 
măsoară 0,60 m. Aspectul tălpii le-a impus 
şi numele din terminologia morii de furcă 
sau crăcană (Fig.126; Pl. 129; 126). Impactul 
civilizaţiei industriale asupra morilor de apă 
din Banat a adus schimbări şi în această pri- 
vinţă. Lemnul a fost înlocuit cu o grindă de 
metal cu secţiunea dreptunghiulară la Bogo- 
dinţ, sau patrulateră şi rotundă la morile de 
la Topleţ şi Rudăria, bunăoară. 


E. INSTALAŢIA MECANICĂ 
DE MĂCINAT 


Instalaţia mecanică conferă utilitate 
indispensabilă morii pentru viaţa cotidiană 
prin prelucrarea cerealelor şi transformarea 
lor în făină. Părţile esenţiale ale instalaţiei 
mecanice sunt cele două pietre, una fixă şi 
cealaltă mobilă. Celelalte componente ale 
sistemului mecanic, coşul pentru cereale, 
lada în care se adună făina, mecanismele de 
reglare a distanţei între pietre, de reglare 
a fluxului boabelor către cele două pietre 
au fost adaptări şi îmbunătăţiri făcute în 
timp. Moara privită prin prisma instalaţiei 
de măcinat reprezintă, sigur la o altă scară, 
râşniţa antică. Energia umană ori animali- 

eră pentru punerea în funcţiune a fost sub- 
sumată în acest caz de energia hidraulică. 
Cele două pietre sunt centrate pe axul ver- 
tical al roții cu pale care este în acelaşi timp 
axul motor dar şi unul de transmisie. Pie- 
trele de moară sunt aşezate pe o construcţie 
solidă din lemn, fixată, de regulă, pe plan- 
şeul din bârne al morii. Patul pe care sunt 
fixate pietrele la Ilidia a fost lucrat din trun- 
chiuri de lemn de formă paralelipipedică, 
lungi de circa 2 m, înalte de 0,50 m şi late 
de 0,35 cm. Alte două bârne mai scurte se 
aşezau peste ele şi pe această masă se fixau 
pietrele. Măsurată în ansamblu această 
amenajare pentru instalaţia mecanică avea 
la Ilidia dimensiuni de 2,13 m/0,95 m la 
una din mori; 2,08/0,98 m la alta, bună- 
oară (Pl. 11-16). Acolo unde lemnul masiv cu 
circumferinţe de 0,60-0,90 m lipsea, aceste 
paturi pentru instalaţia de măcinat s-au 
amenajat din două bucăţi. O altă soluţie 
pentru amplasamentul pietrelor de moară 
constă din fixarea în pereţii laterali a două 
grinzi masive deasupra cărora se aşeza patul 
morii de formă patrulateră, făcut la rându-i 
din grinzi masive. O atare situaţie se întâl- 
neşte bunăoară la Bogâltin, la Cornereva şi 
la Gârnic. O variantă a acestei soluţii a fost 
înălţarea unei podine de circa 0,40-0,60 m 
între cei doi pereţi ai casei morii. Instalaţia 
mecanică de măcinat era aşezată pe o parte 
a acestei podine care ocupă aproape jumă- 
tate din spaţiu interior al morii, S-a apelat 
la această soluţie la Dolina, la Moara lui 
Andrei, la Topla la Moara Vâlculeştilorr, la 
Bogâltin, la Topleţ, la Globurău şi la Putna. 
Piatra de jos, numită piatră zăcătoare, 
era fixă. Deasupra ei se afla piatra mobilă 
numită şi umblătoare sau alergătoare. Cele 
două pietre transpuneau la alte dimensiuni 
şi cu altă energie anticul sistem al râşniţei 
compus din meta şi catilus. Piatra alergă- 
toare era cuplată la axul rotor al instalaţiei 
hidraulice prin intermediul unei piese meca- 
nice numită părpăriţă. Ea era făcută dintr-o 
lamelă de metal înfiptă în piatra alergătoare 
şi fixată în acelaşi timp în tija de metal a 
axului motor. Cele două pietre erau îngro- 
pate tradiţional, într-un cadru de lemn de 
formă pătrată decupat circular la interior. 
Acest schelet de lemn, înlocuit mai recent 

cu metal, se numea ocoli sau colaci şi avea 
menirea de a aduna făina ieşită de sub roţi 
(Pl. 127). 

Dimensiunile şi calitatea de finisare a 
pietrelor este extrem de diversă la morile 
cercetate în spaţiul bănăţean. De regulă 
piatra alergătoare avea diametrele cuprinse 
între 0,70 — 0,90 m. Piatră cu diametrul de 
0,90 m şi 0,95 m am întâlnit la Topleţ, la 
Şopotu Vechi la Moara Bădească, la Lunca 
Florii, la Feneş şi la Globurău. Morile de la 
Ilidia, de la Şopotu Vechi, Topleţ, Dolina, 
Gârnic au avut pietre cu diametrul între 
0,70 — 0,80 m. Au fost însă şi instalaţii ce 
foloseau pietre alergătoare de dimensiuni 
mai mici de 0,55, la Şopotul Nou, de 0,60 
la Topla, la Şopotul Vechi, la Plavişeviţa. 
Rebuturi de piatră de moară, cu diametrul 
de 0,45-0,55 m, întâlnit la Plugova în casa 
unui meşteşugar local, care prelucra pietre 
de moară. Sigur o chestiune importantă la 
care cercetarea istorică trebuie să răspundă 
este cea a centrelor de producţie a pietrelor 
de moară, pe de o parte şi pe de altă parte 
a ocurenţei rocilor prelucrate. Răspun- 
sul pe care-l putem oferi este unul parţial, 
construit pe ancheta de teren pe care am 
întreprins-o. Determinarea exactă a naturii 
rocilor utilizate o poate face doar o analiză 
petrografică de către un geolog, ceea ce lip- 
seşte în stadiul actual al cercetării. Morile 
din Almăj de la Prigor şi Rudăria utili- 
zau roca locală, iar tradiţia locală a păstrat 
amintirea meşterului pietrar Nichifor M. O 
situaţie similară găsim şi pentru morile de 
la Plugova, unde pietrele erau prelucrate 
local de un meşter zidar, care era şi ciopli- 
tor de pietre. Atelierul lui Milă Bucur de 
la sălaşul de la Brănici, din valea Belareca, 
păstrează în curte urme ale meşterului pie- 
trar. Am găsit la cercetările din 2011, 5-6 
pietre rebuturi aruncate în curte, ori folosită 
la scara de acces. Morile din Cornereva erau 
aprovizionate cu pietre de moară de meşte- 
rii locali. Ocurenţa rocii se afla evident în 
Munţii Cernei, care dominau bazinul râului 
Belareca. Aceeaşi situaţie locală s-a adoptat 
pentru morile de pe valea Nerei de la Bor- 
lovenii Vechi. Nicolae Burcea, un meşter 
pietrar din Borlovenii Vechi, prelucra roca 
locală pentru pietrele de moară. Un centru 


https://biblioteca-digitala.ro 


de pietrari a funcţionat în Clisura Dunării la 
Jupalnic, care aproviziona inclusiv morile 
de la Topleţ. Ei exploatau şi prelucrau roca 
din zona Sicheviţa-Dubova. Un centru pen- 
tru prelucrarea pietrelor de moară a funcţio- 
nat în nordul-estul Banatului la Pietroasa:*. 
Meşterii pietrari de la Pietroasa exploatau 
resursele locale, cu prelucrare diferită pen- 
tru diverse tipuri de făină. Ancheta făcută 
de Nicolae Ţăranu a consemnat date inte- 
resante pentru procesul prelucrării pietre- 
lor de moară, a duratei acestuia şi a costului 
unei pietre de moară's8. Durata de produc- 
ţie pentru piatra de moară era de minim a 
lună de zile, iar un meşter prelucra în medie 
anual 5-6 pietre de moară. Ea era evaluată 
şi se vindea în perioada interbelică cu suma 
de 2500-3000 lei. 

Aspectul extrem de bine îngrijit, ce 
denotă o atentă prelucrare şi finisare a pie- 
trelor de moară de pe valea Caraşului de la 
Ilidia, Răcăjdia, Caraşova sugerează exis- 
tenţa unor centre specializate în această 
zonă, care au funcţionat la Caraşova şi la 
Surducu Mare, dar posibil şi în alte zone, la 
Maidan, bunăoară. Resursele locale gene- 
roase de la poalele Munţilor Aninei au fost 
intens exploatate de la mijlocul secolului al 
XIX-lea, când s-au derulat în zonă lucrări 
publice de mare amploare la care au fost 
aduşi meşteri pietrari din Ilidia, care au 
generat apariţia unor centre locale de meş- 
teri pietrari. Prelucrarea pietrelor de moară 
mai bine cunoscută prin ancheta etnogra- 
fică de la Pietroasa denotă derularea acestui 
proces sub aceiaşi parametri cunoscuţi pen- 
tru centre de pietrari din Transilvania, de la 
Ciceu, bunăoară, dar şi din alte spaţii înve- 
cinate'5. Un element important al sistemu- 
lui mecanic al morii îl constituie angrenajul 
de ridicare. El regla distanţa dintre piatra 
stătătoare şi cea alergătoare şi asigura por- 
nirea morii. Structural el era compus din- 
tr-o bară de lemn fixată prin îmbinare sau 
coliere în capul de la tălpoanea morii, adică 
de la grinda sau furca din apă, pe care se 
sprijinea instalaţia hidraulică. Axul ridică- 


'% 'Tăranu, 1979, p. 155-158. 
'5 Ibidem, p. 155-158. 
1% K6s, 1963, p.94-102; Vajkai, 1983, p. 351. 

torului, iniţial numai din lemn, era vertical, 
deci paralel cu fusul morii şi străpungea cu 
puţin podeaua morii. Se forma în acest fel 
o pârghie, cu unul din braţe alcătuit de axul 
motor care lega piatra alergătoare de roată 
din apă, iar celălalt braţ format de grinda 
din apă pe care stătea roata şi fusul, broasca 
reprezenta punctul fix, de sprijin al pârghiei. 
Ridicarea sau coborârea pietrei alergătoare 
se făcea prin intermediul acestei pârghii. 
Mecanismele simple arhaice erau acţionate 
cu pene de lemn care mişcau axul ridicător 
(Fig. 91, 109, 110; 121). Acest sistem arhaic 
cu pene se întâlneşte încă la Cornereva, la 
Dolina, la Borlovenii Vechi, la Şopotu Nou 
şi la Sicheviţa. Un mecanism de ridicare cu 
şurub se întâlneşte la majoritatea morile 
păstrate. Remarcăm în această chestiune 
mecanismul din lemn, fixat pe podina din 
interiorul morii pe Topla la Moara Vâlcu- 
leştilor (Fig. 85; 100; 103; 115; 131). 


F. REPERTORIUL MORII CU ROATĂ 
ORIZONTALĂ DIN BANAT 


BÂRZ 


Satul Bârz aparţine de comuna Dalboşeţ 
fiind situat pe rama nordică a Depresiunii 
Almăjului. Pârâul Bârz este un afluent micuţ 
de pe malul stâng al Nerei. 


1. Moara Marinească 

Moara are o structură din zid de cără- 
midă, tencuită, cu acoperiş în două ape şi 
învelitoarea din tablă. Construcţia are un 
plan dreptunghiular cu dimensiunile de 
4,36/3,41 m (PL. 119; Fig. 81). O inscripţie 
pe frontonul clădirii indică numele morii, 
inițialele unor proprietari şi constructori, 
cât şi anul 1959. Acesta poate fi anul con- 
strucţiei sau al unei reparaţii. Planşeul ce 
separă cele două niveluri ale morii a fost 
turnat din beton peste o podea din bârne. 
O intervenţie cu betoane se pare că s-a 
aplicat la nivelul camerei inferioare, după 
cum sugerează aspectul exterior (Fig. 81). 
Camera subterană cu instalaţia hidrotehnică 
a fost iniţial zidită pe două laturi, latura cu 
jgheabul de aducțiune şi canalul de refugiu 
rămânând deschisă (Fig. 81). Conducta for- 

ţată este dintr-o ţeavă de metal cu diametrul 
de 0,60 m, având o cădere de 3,2 m. Insta- 
laţia hidraulică, cu roata şi axul acesteia din 
lemn, cu găleţeaua din lemn a conservat un 
model vechi al morii de apă. Coşul este pe 
un cadru din lemn fixat în perete. Postăviţa 
se remarcă prin gura perfect rotundă decu- 
pată dintr-o bucată de bârnă prelucrată. 


2. Moara mică 

Atrage atenţia prin îmbinarea unor 
forme şi structuri arhaice cu elemente de 
construcţie modernă din betoane (Pl. 120; 
Fig. 82). Nivelul inferior al morii a fost refă- 
cut din betoane într-o perioadă recentă. 
Groapa peste care s-a ridicat construcţia 
morii a fost îmbrăcată într-un zid de beton. 
Acelaşi material s-a folosit şi pentru bazinul 
de acumulare amenajat în capătul canalu- 
lui de aducțiune. Zidul de beton al came- 
rei inferioare a fost uşor supraînălţat de la 
nivelul solului, peste el fiind amplasată casa 
morii. Construcţia are planul unui patrula- 
ter cu dimensiunile de 4,43/3,29 m. Pereţii 
sunt din cununi de bârnă orizontale, înche- 
iaţi în cheotoare tăiată în coadă de rându- 
nică (Fig. 82). Acoperişul foarte ascuţit, 
în două ape, are învelitoarea din plăci de 
azbociment. Frontoanele au fost închise cu 
scânduri. Instalaţia de măcinat păstrează în 
bună parte forma şi structurile vechi. Jugul 
care susţine coşul, fixat într-un colier pe 
patul instalaţiei de măcinat şi pe unul din 
pereţii morii, împreună cu lada pentru făină 
denotă înlocuiri recente (Fig. 82). Remar- 
căm şi aici, la Moara mică, aceeaşi con- 
strucţie tipologică a postăviţei ca la Moara 
Marinească (Fig. 82). Instalaţia hidraulică 
păstrează formele arhaice din lemn. Buto- 
niul, dintr-o ţeavă metalică cu diametrul de 
0,60 m, este prevăzut cu o găleţea din lemn. 
Roata din lemn are 16 palete pe butuc, întă- 
rite printr-un cerc metalic. Axul roții, furca 
pe care este aşezată şi ridicătorul sunt din 
lemn. 


BORLOVENII VECHI 


Satul este aşezat pe rama nord-estică 
a Depresiunii Almăjului, acolo unde râul 
Nera, ce coboară de pe Semenic îşi face 
intrarea în spaţiul depresionar. 

Cele două mori se află pe malul Nerei, la 
circa 2 km de sat, la locul numit Leu, unde 
a fost amenajată o fortificaţie preistorică pe 
promontoriul dealului (Pl. 116). 


1. Moara Boldeasca Nouă 

Construcţie de formă patrulateră din 
rocă locală, completată cu cărămidă (Fig. 
53). Dimensiunile laturilor patrulaterului 
sunt de 4,10/4,20 m, iar înălţimea patru- 
laterului este de 4,16 m (Pl. 116; Fig. 87). 
Acoperişul în patru ape are învelitoarea 
din tablă, neglijent prinsă, care a înlocuit, 
fireşte şindrila. Moara este abandonată cu 
instalaţia hidraulică în bună parte distrusă. 
Lipseşte roata cu axul vertical, păstrându-se 
încă doar furca şi axul din metal al ridică- 
torului. Arhitectura camerei inferioare este 
extrem de interesantă, fiind realizată unitar 
ca şi a pereţilor morii (Fig. 87). Spaţiul ame- 
najat la subsol pentru instalaţia hidraulică 
avea dimensiunile de 2,89/3,70 m. Canalul 
de refugiu al apei, lat de 1,20 m şi adânc de 
1,20 m, are pereţii laterali din zid (Fig. 53). 
Buiandrugul aşezat peste canalul de fugă era 
din lemn (Fig. 87). Butoniul, aflat în stare 
avansată de degradare, a fost lucrat din- 
tr-un trunchi de copac golit pe mijloc. Un 
planşeu de scânduri late, aşezate pe grinzi, 
separă cele două niveluri ale morii (Fig. 87). 
Bazinul de acumulare avea două canale pen- 
tru apă, unul care alimenta roata, celălalt, 
aşezat alături, deversa apa tot în camera de 
la subsol atunci când moara nu funcţiona. 
Un sistem identic s-a întâlnit la Pârvova la 
Moara din Gura Osoinei. 


2. Moara Boldeasca Bătrână 

A fost construită cu un plan identic şi 
volumetrii asemănătoare (Fig. 52; 88; PL. 
116). Planul morii este un patrulater cu latu- 
rile de 4,80/4,00 m (Pl. 109). Zidurile au 
fost ridicate din rocă locală şi piatră de râu 
care a fost sumar prelucrată. Ele au o înăl- 
ţime de 1,66 m. Acoperişul în patru ape are 
învelitoarea din tablă zincată plană (Fig. 
52; Pl. 109). Se remarcă montanţii verti- 
cali, fixaţi în căpriori şi grinzi, de care a fost 
agăţat coşul de la instalaţia de măcinat (PL. 
109). Camera inferioară are o formă geo- 
metrică regulată, amenajată până la cota de 

-1,85 m (Fig. 88). S-a folosit şi în acest caz 
tehnica zidului uscat. O boltă semicilindrică 
susţine zidul deasupra canalului de refugiu. 


BOZOVICI 


Comuna Bozovici este aşezată în depre- 
siunea intramontană a Almăjului, la conflu- 
enţa Nerei cu Minişul. Acest afluent al Nerei 
şi-a ferestruit albia printre pereţii calcaroşi 
înalţi ai Munţilor Aninei. Două mori au 
fost amplasate pe Miniş la hotarul nordic al 
Bozoviciului. 


1. Moara Mică 

Construcţia morii s-a făcut din zid 
de cărămidă tencuită. Ea are planul unui 
patrulater cu laturile de 4/6 m. Acoperi- 
şul în două ape are învelitoarea din ţiglă 
(Fig. 55). Casa morii cu instalaţia de măci- 
nat este acoperită cu tavan aşezat pe grinzi. 
Planşeul care separă instalaţia mecanică de 
cea hidraulică este aşezat pe grinzi masive. 
Încăperea subterană cu instalaţia hidrau- 
lică este construită din zid cu mortar. Ea 
măsoară 3,80/3,20 m şi coboară până la 
cota de -2 m. Gura canalului de refugiu al 
apei are o lăţime de 2,30 m. EI are amena- 
jată o boltă din cărămidă (Fig. 89). Jghea- 
bul de aducțiune a apei la roată s-a făcut din 
beton. Roata morii şi axul acesteia sunt din 
metal (Fig. 89). 

Moara este amplasată lângă şoseaua 
Bozovici-Anina la circa 3 km nord de Bozo- 
vici. Acest amplasament a determinat pe 
rândaşi să amenajeze un adăpost din lemn 
pentru animale imediat lână drum. 


2. Moara Neamţului 

Moara se regăseşte pe valea Minişului în 
amonte de Moara Mică. Este o construcţie 
amplă din zid cu dimensiunile de 10,5/6,5 
m. Acoperişul în două ape, cu o înălțime la 
coamă de 2,94 m, are învelitoarea din ţiglă 
(Fig. 56; 90). Instalaţia, acum abandonată, 
a avut două roţi, fiind printre extrem de 
rarele instalaţii de mori cu ciutură din Banat 
cu două roţi. Cele două roţi antrenau două 
instalaţii de măcinat, una din ele, fără coş, 
măcina ştiuleţi de porumb pentru uruială 
la animale, cealaltă instalaţie de măcinat, 


161 


cu coş, prelucra cerealele. Instalaţia pentru 
ştiuleţii de porumb avea diametrul pietrei 
alergătoare 1,06 m, iar cealaltă a avut o pia- 
tră cu diametrul de 0,86 m. Spaţiul interior 
a avut compartimentare pentru animale. 
Acestea intrau pe uşă în moară şi aveau un 
spaţiu de 4/3,50 m, cu o iesle unde erau 
legate. 

Instalaţia hidrotehnică era amenajată 
într-o încăpere subterană săpată până la 
-1,70 m, cu dimensiunile de 4,40/3,50 m. 
Una din roţile morii era din lemn şi a avut 
diametrul de 1,40 m, iar cealaltă roată era 
din metal cu acelaşi diametru de 140 m 
(Fig. 56; 90). 


BĂUŢȚAR 


Satul este situat în nord-estul Bana- 
tului montan, pe drumul ce leagă Banatul 
de Haţeg. O moară cu ciutură din această 
zonă a fost cumpărată în jurul anului 1960 
de către Pompei Mureşan şi Valer Butură şi 
transferată la Muzeul Etnografic al Transil- 
vaniei (Butură, 1968, p. 33). 

Moara are un plan dreptunghiular, de 
mici dimensiuni. Pereţii din cununi orizon- 
tale de bârne au fost încheiaţi în cheotoare. 
Acoperişul în două ape a avut învelitoarea 
din şindrilă. Instalaţia de măcinat a fost 
aşezată pe un postament de grinzi fixat în 
pereţii laterali. Instalaţia hidrotehnică era 
făcută în întregime din lemn. Nivelul infe- 
rior al morii, cu instalaţia hidrotehnică se 
afla într-o groapă cu zidărie uscată fără liant 
(Pl. 1143). 


BOGODINȚ 


1. Moara din Vale 

Satul este aşezat pe valea Nerei între 
localităţile Naidăş, la vest, şi Slatina Nera, 
în nord-est. Moara este amplasată în extra- 
vilan la circa 1 km vest de Bogodinţ. Priza 
pentru apă s-a făcut pe malul drept al râu- 
lui, iar canalul de aducțiune are circa două 
sute de metri. Moara a fost reamenajată 
într-o perioadă anterioară anului 1985, păs- 
trându-se vechea structură din lemn care 
a fost aşezată, din nou, peste o fundaţie 
din betoane, roata şi jgheabul de admisie 

a apei fiind construcţii noi din metal (Fig. 
51). Moara are un plan dreptunghiular care 
măsoară 10,09/3,95 m, acoperişul înalt de 
1,35 m, în două ape are o învelitoare din 
ţiglă. Cele două frontoane sunt din scândură 
prinsă de căpriori şi coardă. Pereţii morii cu 
o înălţime de 1,90 m sunt din blăni închise 
la colţuri în cheotoare, numai pe laturile 
lungi s-au folosit blăni scurte, fixate în 
montanţi (Fig. 86). Acelaşi sistem cu mon- 
tanţi fixaţi în talpă şi cunună se întâlneşte 
la uşa de acces în moară (Fig. 86). Instala- 
ţia de măcinat şi-a păstrat forma arhaică. 
Coşul este într-un cadru de bârne cioplite, 
fixate pe unul din pereţii lungi ai morii şi 
pe grinzile ce susţin căpriorii acoperişului 
(Fig. 86). Pietrele masive de măcinat cu dia- 
metrul de 1,00 m erau aşezate pe un pat jos, 
cioplit dintr-un singur trunchi de copac. Se 
remarcă, şi în cazul morii de la Bogodinţ, 
sistemul de ridicare a pietrelor cu două 
braţe de metal prinse pe un şurub, sistem 
întâlnit la Răcăşdia şi Vrăniuţ, în vecinătate. 
Posibil ca acest sistem de ridicare a pietre- 
lor cu ajutorul unui şurub masiv cu două 
gheare montat pe un stâlp să fi fost adoptat 
în anul 1991, după cum sugerează o inscrip- 
ţie de pe braţul acestei macarale. Podeaua 
care separă cele două încăperi era din bârne 
aşezate peste o structură din grinzi masive. 
Întreaga structură a morii era aşezată pe 
două pile masive din zidărie, înlocuite acum 
cu două pile din betoane (Fig. 86). Întreaga 
instalaţie hidraulică este în stadiul actual 
din metal. Fusul, roata, ridicătorul, talpa de 
sprijin, jgheabul de admisie sunt din tablă şi 
ţeavă de metal (Fig. 86). Jgheabul de admi- 
sie este fixat într-o structură de beton pre- 
văzută cu trei guri care dirijau apa la funcţi- 
onarea şi oprirea morii. El are o lungime de 
4,60 m. 


BOGÂLTIN 


Satul Bogâltin aparţine de structura 
administrativă foarte întinsă a comunei Cor- 
nereva. Pârâul Ciumerna este un mic aflu- 
ent de pe malul stâng al râului Belareca, ce 
coboară din Munţii Cernei şi străbate satul 
Bogâltin dinspre răsărit către apus. În intra- 

vilan funcţionează două mori, moara lui 
Bădâni şi moara lui Milă Pălean. 


1. Moara lui Bădâni 

Este amplasată în cadrul gospodăriei 
extinse a lui Gheorghe Bădâni. Construcţia 
de mici dimensiuni, măsurând 2,70/2,60 m, 
a fost ridicată din lemn cu acoperiş în două 
ape având învelitoarea din ţiglă. Pereţii sunt 
din cununi de bârne încheiate în cheotoare, 
numai la colţul cu uşa de acces s-au utilizat 
montați cu caneluri, în care sunt încastrate 
capetele bârnelor (Fig. 23). Două bârne 
pătrate în secţiune, care străpung pere- 
ţii, susţin instalaţia de măcinat. Pietrele 
sunt aşezate pe un pat din două trunchiuri 
masive, cioplite (Fig. 85; Pl. 60). Coşul care 
măsoară la gură 50/40cm este amplasat 
într-un colţ al morii, susţinut de un stâlp şi 
de pereţii laterali (Fig. 85). Piatra masivă 
are diametrul de 70 cm. Un eşafodaj înalt de 
80 cm ocupă jumătate din spaţiul interior al 
morii, pe el se află pietrele de măcinat, iar 
cealaltă parte este pentru sacii cu măciniş 
(Fig. 84; Pl. 60). Apelul la această soluţie 
tehnică era impus de configuraţia terenului, 
care nu oferea spaţiul necesar pentru ampla- 
sarea instalaţiei hidraulice sub podeaua 
morii. Constructorii au săpat în albia pârâ- 
ului, pe terenul în pantă, o groapă de -1,50 
m adâncime pentru amplasarea instalaţiei 
hidraulice, a roții şi fusului (Pl. 61; Fig. 84). 
Groapa a fost îmbrăcată în zid sec. Roata, 
fusul şi ridicătorul au fost confecţionate din 
metal (Fig. 84). Jgheabul de admisie actual 
a fost turnat din beton. 


2. Moara lui Milă Pălean 

Este amplasată în intravilan pe ace- 
laşi curs al pârâului Ciumerna, într-un loc 
îngust mărginit, pe de o parte, de un gard 
din zid sec al unei gospodării şi albia Ciu- 
mernăi, pe cealaltă parte. Moara este o 
amenajare modestă din lemn, care măsoară 
2,40/2,50 m, cu o înălţime de 3 m (PL. 62). 
Pereţii au fost ridicaţi din bârne scurte de 
circa 1 m, îmbinate în montanţi la mijloc 
şi unul din capetele laturilor, în timp ce la 
celălalt capăt erau strânse în cheotoare (Fig. 
54; Pl. 63). Acoperişul în două ape are înve- 
litoarea din ţiglă. Instalaţia de măcinat cât 

şi structura spaţiului interior supraînălţat 
cu podină este întrutotul asemănătoare cu 
cea de la Moara lui Bădâni (Fig. 83; Pl. 63). 

Se remarcă aici amenajarea din zid 
sec compact, asemenea unui trunchi de 
piramidă, a camerei inferioare cu fusul şi 
roata morii (Fig.54). El are doar deschi- 
dere îngustă pentru canalul de fugă al apei. 
Admisia apei se face pe un jgheab din scân- 
duri. Fusul şi roata sunt din metal. Ileruga 
care alimentează moara este mică şi primi- 
tivă. Proporţiile monumentului şi arhitec- 
tura sa, parte din lemn parte din zid sec, 
conferă acestuia originalitate. 


CARAŞOVA 


Satul Caraşova, cu o populaţie slavă 
catolică, se află situat într-o zonă depresi- 
onară la ieşirea râului dintr-un spectaculos 
sector de canion. 

Un studiu al etnologului Cs Kâroly 
Sebestyen din anul 1908 înscria un număr 
de 14 mori cu roată orizontală pe apa 
Caraşului, la Caraşova (Sebestyen, 1908, 
p. 50-51). Amenajarea mulinologică de la 
Caraşova, cu descrierea exactă a tipului de 
moară o întâlnim extrem de fidel redată în 
studiul înainte menţionat (Sebestyen, 1908, 
p. 51-58, fig. 1-6). 

Moara studiată, cu planuri şi studiu de 
arhitectură din 1908, a supravieţuit până 
la momentul actual, între puţinele instala- 
ţii rămase în Caraşova, ce făcea parte din- 
tr-un grup de trei mori amplasate sub podul 
de la intrarea în Cheile Caraşului. A sufe- 
rit transformări la instalaţia de măcinat, la 
sistemul de transmisie. A păstrat neschim- 
bată arhitectura consemnată în scris şi gra- 
fic la momentul 1908. Are un plan patrula- 
ter alungit, cu pereţii din bârne încheiate în 
cheotoare (Pl. 113). Acoperişul în patru ape 
are învelitoarea din şindrilă. Se remarcă o 
prelungire a acoperişului care protejează 
spaţiul de acces în moară. Admisia apei se 
face pe un jgheab din scânduri. Roata de 
lemn a avut diametrul de 1,20 m şi avea 16 
cauce de lemn fixate în butuc (Sebestyen, 
1908, p. 57). Paletele roții au lungimea de 

50 cm şi sunt late de 20 cm, fiind identice 
tipologic şi dimensional cu cele întâlnite la 
Ilidia şi Socolari, bunăoară (PL. 113). 


CORNEREVA 


Cornereva este centrul uneia din cele 
mai întinse comune din Banat care gru- 
pează în jurul său un număr de 42 de cătune 
risipite în depresiunea de la poalele Mun- 
ţilor Cernei. Aceste aşezări, unele mai mici 
altele mai mari, se înşiruie pe văile pâraie- 
lor Ramna, Camăna, Topla, Ohaba, Studena, 
toţi afluenţi ai râului Belareca, care dre- 
nează apele de pe versanţii Munţilor Cernei. 


1. Moara Popeştilor 

Se află pe marginea sud-estică a satu- 
lui între malul stâng al pârâului Belareca 
şi drumul spre sătucul Dolina. Construc- 
ţia monocelulară are o planimetrie simplă, 
patrulateră, cu dimensiunile de 3,26/2,78 
m (Fig. 57; Pl. 43-44). Pereţii din blăni faso- 
nate, înalţi de 1,68 m, au fost aşezaţi pe 
o talpă dintr-o bârnă. Cei patru montanţi 
încastraţi în talpă şi cunună asigură închi- 
derea pereţilor din blăni prin sistemul nut 
şi feder (Pl. 43; Fig. 57). Acoperişul în două 
ape, cu învelitoarea din ţiglă, se sprijină pe 
o structură din patru căpriori. Frontoanele 
au fost închise cu scândură (Fig. 91; Pl. 44). 
Instalaţia de măcinat a fost aşezată pe două 
grinzi masive, care străpung pereţii late- 
rali ai morii, imediat deasupra tălpii (Fig. 
57; 91). Piatra alergătoare are diametrul de 
0,70 m. Aducţiunea apei se face printr-o 
ierugă lungă de circa 200 m, paralelă cu 
cursul râului Belareca. Instalaţia hidraulică 
este amplasată sub construcţia morii într-o 
groapă adâncă de -2,37 m, măsurată de cota 
+0,00. Groapa este delimitată către albia 
râului de o pilă din zidărie fără liant şi de 
malul înalt în partea opusă. Lemnul a fost 
folosit pentru realizarea întregii instalaţii 
hidraulice. Ieruga în faţa morii este închisă 
în scânduri fixate pe pari, prevăzute cu des- 
chideri pentru apă (Fig. 57). Jgheabul pen- 
tru apă, roată, fusul acesteia au fost lucrate 
din lemn (Fig. 57). Acumularea de apă cre- 
ată în capătul ierugii avea trei guri cu stă- 
vilare prin care apa era dirijată: una pentru 

jgheabul de admisie care punea în mişcare 
roata morii, o alta prin care apa de pe ierugă 
era dirijată printr-un canal de fugă în albia 
râului atunci când instalaţia nu funcţiona şi 
cea de a treia gură de alimentare era utili- 
zată pentru o vâltoare care funcţiona lângă 
moară (Fig. 57). Jgheabul de admisie a fost 
scobit dintr-un trunchi gros de copac. 


2. Moara lui Dărăban 

Ea se afla pe malul drept al râului Bela- 
reca, lângă gospodăria familiei Dărăban. 
Văiala aflată lângă moară, alimentată din 
aceeaşi acumulare cu apă este printre puţi- 
nele instalaţii de acest fel care au supravie- 
ţuit. Planimetria morii are o structură sim- 
plă, arhaică cu plan patrulater ce măsoară 
3,29/3,40 m (Pl. 45). Moara şi văiala au 
structură identică cu cea întâlnită la Moara 
Popeştilor. Construcţia morii se sprijină pe 
un mal înalt al râului şi o pilă de zid fără 
liant ridicat în malul albiei (Fig.58; Pl. 45). 
Spaţiul inferior cu instalaţia hidraulică, 
amenajat în vecinătatea râului a fost pro- 
tejat cu zid de piatră fără mortar. Roata şi 
fusul sunt construcţii metalice recente, la fel 
şi ridicătorul care au înlocuit vechea insta- 
laţie din lemn. Modernizări a suferit şi acu- 
mularea din capătul canalului de aducțiune 
care alimenta moara şi văiala. Un zid din 
beton prevăzut cu trei guri pentru dirija- 
rea apei, fiecare cu un stăvilar a înlocuit şi 
aici vechile amenajări cu blăni de scânduri. 
Una din guri deservea conducta ce alimenta 
instalaţia morii, cealaltă deservea văiala, iar 
cea de a treia se afla în faţa unui canal de 
fugă către albia râului Belareca, atunci când 
nu funcţiona nici moara nici văiala (Fig. 
58). În fond, întâlnim aici aceeaşi soluţie 
tehnică de amenajare pe care am găsit-o în 
această privinţă la moara Popeştilor. Nivelul 
inferior al morii cu acelaşi plan rectangular, 
deschis la unul din capetele pentru refugiul 
apei, cu o adâncime de -1,75 m, este deli- 
mitat de un zid sec pe care se sprijină casa 
morii. Acesta din urmă are o înălţime de 
3,85 m, din care pereţii măsoară doar 1,70 
m. Acoperişul în două ape are învelitori din 
plăci de azbociment, iar frontoanele au fost 
închise cu scânduri dispuse vertical (Fig. 58; 
Pl. 45; 46). Talpa casei morii a fost lucrată 

din patru trunchiuri de copac, cioplite rudi- 
mentar, peste care s-a aşezat o podea din 
scânduri, care delimitează cele două nive- 
luri ale morii. Peste acest planşeu din lemn 
s-au ridicat pereţii din lemn. Structura peri- 
metrală a casei morii este realizată de cinci 
blăni de scânduri, încheiate la colţuri în 
stâlpi verticali fixaţi în talpă şi cunună (Fig. 
92; Pl. 45). O grindă transversală, sprijinită 
pe cosoroabă, are rostul de a susţine coşul 
de la instalaţia de măcinat (Fig. 92; Pl. 45). 
Coşul din lemn, care are forma unui trunchi 
de piramidă răsturnată, măsoară la bază 
72/73 cm. Piatra alergătoare are diametrul 
de 0,75 m (Fig. 92). Ocolii din jurul instala- 
ţiei de măcinat sunt din tablă. 


DOLINA 


Cătunul Dolina face parte din structura 
administrativă a comunei Cornereva. El este 
situat la nord-est de localitatea Cornereva 
pe valea Camăna, pe hotar cu cătunele Topla 
şi Zoina. 


1. Moara lui Andrei 

Instalaţia a fost amenajată pe pârâul 
Camăna, lângă şcoala din acest cătun. Pla- 
nimetria monumentului este simplă, cu o 
singură încăpere ce măsoară 3,20/3,80 m. 
Nivelul inferior are o adâncime de -1,66, 
în timp ce înălţimea morii nu depăşeşte 
3,31 m. Pereţii au înălţimea de 1,41 şi sunt 
aşezaţi pe talpă. O cunună din blăni late, 
încheiate în cheotoare, formează structura 
perimetrală a casei morii. Accesul se face 
printr-o uşă aşezată în colţul de nord-est, 
unde s-au utilizat doi căţei de colţ (Fig. 16; 
Pl. 47). Acoperişul în trei ape are învelitoa- 
rea din şindrilă (Fig. 16; Pl. 48). Instalaţia 
hidrotehnică este amplasată într-o groapă ai 
cărei pereţi laterali au fost placați cu zid sec, 
din blocuri de piatră cioplite şi amestecate 
cu piatră măruntă din zonă. Structura aces- 
tei instalaţii prezintă un amestec eterogen 
de tradiţional şi modern. Jgheabul de admi- 
sie este dintr-un trunchi de copac scobit în 
interior, roata şi fusul sunt din metal. S-a 
apelat la o jantă de maşină de teren în jurul 
căreia s-au sudat aripi din tablă subţire. O 
sârmă groasă s-a sudat în jurul aripilor, 

aidoma roţilor din lemn, cu rostul evident 
de a mări rezistenţa roții la forţa apei. Ridi- 
cătorul este dintr-o ţeavă de metal ca şi axul 
roții (Fig. 16; Pl. 48). Instalaţia de măcinat 
este aşezată pe o podină înaltă de circa 0,70 
m, ce ocupă în întregime o parte a interioru- 
lui casei morii (Fig. 16). Piatra alergătoare 
are diametrul de 0,75 m. 


EFTIMIE MURGU 


Comuna Eftimie Murgu, mai cunoscută 
odinioară sub denumirea de Rudăria, se 
regăseşte pe rama de sud-est a Depresiunii 
Almăjului. Pârâul Rudăria, pe care se afla 
cea mai mare concentrare de mori păstrate 
în Banat, coboară din Munţii Almăjului, de 
sub Svinecea Mare (1224 m). De-a lungul 
unui traseu de 22 km, până la vărsarea în 
Nera, el străbate o vale adâncă şi sălbatecă; 
la ieşirea din munte a tăiat un spectaculos 
sector de chei (Sencu, 1976, p. 66). 


1. Moara de la Tunel 

Moara se află la intrarea în Cheile Rudă- 
riei, canalul de aducțiune a apei din pârâul 
Rudăria a fost săpat în rocă de şist cristalin, 
de unde şi denumirea de Moara de la tunel. 
Canalul, lat de 1,10 m cu o înălţime de 1,60 
m, are traseul unei bucle de la priza de apă 
până la vărsare, din nou în apa Rudăriei. La 
gura acestei bucle, în versantul stâncos al 
văii Rudăriei, a fost săpată o groapă deasu- 
pra căreia a fost aşezată Moara de la tunel. 
Privită din această perspectivă a efortului 
uman de a străpunge, fie şi pe o distanţă 
scurtă, peretele muntelui de a săpa o căldare 
în aceeaşi stâncă pentru amplasarea morii, 
în opinia mea, mi se pare una din cele mai 
frumoase şi spectaculoase amenajări muli- 
nologice din Banat. Abandonată acum şi în 
stare de ruină, Moara de la tunel, asemenea 
tuturor monumentelor istorice ruinate, pro- 
voacă admiraţie şi tristeţe. 

Construcţia din lemn a avut un plan 
patrulater cu dimensiunile de 3,78/3,50 m 
(Pl. 87; Fig. 29). Pereţii din blăni de scân- 
duri, înalţi de 1,70 m sunt îmbrăcaţi în exte- 
rior într-o învelitoare din şindrilă. Acest 
mod de protejare a peretelui, ce poate oferi 
şi un confort termic, se întâlneşte frecvent 

la sălaşe din hotarul Rudăriei, dar şi la con- 
strucţii gospodăreşti din lemn situate în 
intravilan. Cele două frontoane ale acoperi- 
şului în două ape au fost închise cu perete 
din şindrilă (Fig. 29; Pl. 86,87). Un planşeu 
din bârne aşezate pe grinzi separă cele două 
niveluri (Fig. 29; Pl. 86). Casa morii a fost 
aşezată cu talpa pe patru piloni din lemn, 
încastraţi în stâncă, pe care s-au fixat grin- 
zile ce susţin planşeul. 

Instalaţia hidrotehnică a suferit modifi- 
cări sub impactul civilizaţiei moderne. S-a 
păstrat furca din lemn, peste care s-a aşezat 
broasca din piatră. Roata cu axul vertical 
sunt din metal (Fig. 29). Instalaţia de măci- 
nat a fost dezafectată în parte. Piatra aler- 
gătoare are diametrul de 1,00 m. Grosimea 
pietrelor este remarcabilă, cea stătătoare 
are grosimea de 18 cm, iar cea alergătoare 
are 15 cm. Moara a avut o instalaţie de ridi- 
care a pietrelor asemănătoare celor întâlnite 
la Răcăşdia şi Vrăniuţ, bunăoară. 


2. Moara Roşoanea 

Construcţia instalaţiei s-a făcut în ace- 
laşi sector de chei, fiind situată în aval de 
Moara de la tunel, sub drumul ce străbate 
Cheile Rudăriei. Amenajarea locului de 
moară s-a făcut pe versantul stâng al văii, 
care a fost uşor terasat, moara fiind uşor 
aşezată, în parte, pe acest terasament al 
peretelui stâncos şi, în parte, pe doi piloni 
masivi din salcâm înfipţi în albia râului. 
Cei doi piloni sunt dispuşi asimetric în 
malul râului (Fig. 30; Pl. 89). Planimetria 
morii prezintă un patrulater cu laturile de 
3,00/3,10 m. Pereţii morii aşezaţi pe talpă 
sunt din blăni de scânduri foarte late, pre- 
lucrate mecanic. Acoperişul în patru ape are 
învelitoarea din şindrilă (Fig. 30; Pl. 89). 
Coama acoperişului ce ajunge la cota de 3,41 
m este abia vizibilă la nivelul drumului prin 
chei, sub care este amplasată moara. Un iaz 
din trunchiuri de copac a fost amenajat în 
amonte, foarte aproape de moară (Fig. 30). 
Jgheabul de admisie, dintr-o ţeavă de metal 
secţionată, preia apa de la marginea iazului. 
Roata şi axul acesteia sunt din metal, aşe- 
zate însă pe o talpă din lemn. Axul ridicăto- 
rului încastrat în furcă este o ţeavă subţire 
din metal. 

3. Moara Viloanea 

Se situează între drumul prin chei şi 
albia râului, având o topografie asemănă- 
toare Morii Roşoanea. Structuri din betoane 
la nivelul camerei inferioare au modificat 
starea iniţială a monumentului (Fig. 31; 107; 
Pl. 90). 

Casa morii are pereţii înalţi de 1,89 m, 
din cununi de bârne orizontale îmbinate 
în cheotoare. Acoperişul în trei ape ajunge 
până la cota +3,85 m. Soluţia pentru înve- 
litoare a fost şindrila. Moara a fost poziţi- 
onată la o cotă de +2,28 m faţă de nivelul 
albiei, iar pentru această soluţie s-a ales 
un amplasament pe terenul în pantă şi pe 
piloni din lemn (Fig. 107; Pl. 90). Iazul s-a 
construit din trunchiuri de copac în cununi 
orizontale peste care s-a ridicat un parapet 
de grinzi scurte ce au rostul, asemenea unei 
streaşini, să împiedice eroziunea la baza 
stăvilarului. Jgheabul de admisie a apei la 
roată este din tablă cu secţiune dreptun- 
ghiulară deschisă (PL. 90; Fig. 31; 107). 


4. Moara Îndărătnica dintre Râuri 

Amplasamentul morii între două braţe 
ale râului şi cu sens de rotire a roții invers 
acelor ceasornicului explică numele acestei 
mori. Planul este un patrulater cu dimen- 
siunile de 4,00/3,10 m (Pl. 91). Pereţii din 
cununi de bârne orizontale, cu o înălţime de 
1,49 m sunt aşezaţi pe talpă (Fig. 32). Aco- 
perişul din trei ape are învelitoarea din şin- 
drilă. Planşeul care separă cele două nive- 
luri a fost construit din bârne, o parte a sa 
fiind aşezată pe o talpă, iar cealaltă jumă- 
tate a planşeului fiind supraînălţată peste o 
bârnă (Fig. 99; Pl. 91). Pereţii se închid în 
cheotoare, doar la uşă, amplasată într-unul 
din colţuri, s-au folosit montanţi încastraţi 
în talpă şi în coardă. Casa morii se află la o 
cotă de +2,04 m de la nivelul apei, ea fiind 
înălţată pe piloni de lemn şi pe o pilă de 
zidărie uscată la unul din colţuri (Fig. 99; Pl. 
91). Unul din pilonii de lemn, fixaţi iniţial, a 
fost înlocuit cu o ţeavă de metal. Instalaţia 
hidrotehnică este în bună parte din metal. 
Roata şi axul vertical al acesteia sunt din 
ţeavă şi tablă. Jgheabul care aduce apa din 
bazinul de acumulare a fost făcut din tablă. 
Instalaţia de măcinat este simplă, aşezată 

direct pe planşeul din bârne. Coşul stă pe un 
cadru de lemn susţinut pe patru braţe prinse 
cu coliere de metal de patul morii. 


5. Moara Îndărătnica de la Perete 

Se află pe malul stâng al albiei râului 
Rudăria, abandonată şi cu instalaţia hidro- 
tehnică dezafectată. Moara a fost construită 
din cununi de bârne orizontale încheiate în 
cheotoare. Pereţii au înălţimea de 1,56 m. 
Acoperişul din trei ape are învelitoarea din 
şindrilă (Fig. 33; Pl. 92). Întreaga construc- 
ţie se susţine pe peretele stâncos al văii şi 
pe doi piloni dubli, din lemn, fixaţi în albia 
râului. Iazul a fost distrus, ceea ce a atras 
după sine şi abandonarea morii. Jgheabul 
care aduce apa la roată a fost făcut din trei 
scânduri groase. Se păstrează încă furca şi 
broasca din piatră. Roata cu axul vertical din 
metal sunt căzute (Pl. 92; Fig. 100). Planul 
patrulater al construcţiei a avut dimensiu- 
nile de 3,50/2,90 m. Instalaţia de măcinat 
era amplasată pe planşeul uşor supraînălţat. 
Soluţiile pentru coş, susţinut pe patru braţe, 
postăviţa şi lada de făină sunt aidoma celor 
de la morile din vecinătate. 


6. Moara Trăiloanea 

Moara are un plan patrulater cu dimen- 
siunile de 3,00/3,60 m. Pereţii din cununi 
de bârne sunt izolaţi la exterior cu un strat 
de şindrilă. Acoperişul în trei ape şi cele 
două timpane au folosit şindrila pentru 
învelitoare (Pl. 93; Fig. 34; 94). Înălţi- 
mea pereţilor este de 1,62 m, iar acoperişul 
ajunge la cota +3,45 m. Intervenţii recente 
cu betoane se văd agresiv folosite la conso- 
lidarea malului văii, sub care este amplasată 
moara, la substrucţia morii şi a jgheabului 
de aducțiune, turnat din betoane (Fig. 93; 
94; Pl. 93). Construcţia morii s-a sprijinit 
iniţial pe piloni din lemn şi pe malul stân- 
cos al văii Rudăriei. Într-o etapă ulterioară 
a fost turnată o pilă de zidărie din betoane, 
lângă pilonii din lemn (Fig. 34; 94; Pl. 93). 
Roata şi axul vertical sunt din metal. 


7. Moara Băţolea 

Moara are o planimetrie simplă, patru- 
lateră, cu dimensiunile de 2,70/3,40 m. 
Pereţii au fost ridicaţi din cununi de bârne 
orizontale din lemn rotund, încheiaţi în 

cheotoare (Fig. 35; 95; Pl. 94). Acoperişul 
din trei ape are învelitoarea din şindrilă. În 
spiritul tradiţiei locale a construcţiilor din 
lemn s-a apelat la şindrilă pentru o izolaţie 
exterioară a casei morii. Pereţii morii aveau 
înălţimea de 1,75 m, coama acoperişului 
ajungând la cota de +3,50 m. Acoperişul era 
aşezat pe grinzi fixate pe cunună, care au 
creat la intrare şi pe margini o streaşină lată 
(Fig. 35; 95). Se remarcă la construcţia pere- 
ţilor utilizarea unor bârne rotunde, iar pen- 
tru planşeul ce separa cele două niveluri ale 
morii s-au utilizat bârne mai groase sumar 
prelucrate. Bârnele de la planşeu erau fixate 
pe talpa casei morii, peste care s-au ridi- 
cat mai apoi pereţii perimetrali (Fig. 95; Pl. 
94). Întreaga construcţie a morii era aşezată 
pe piloni masivi din lemn, pe care s-a aşe- 
zat talpa. Nivelul subteran avea forma unei 
gropi ovale deschise, care a fost la rându-i 
îmbrăcată în zid uscat fără liant. De remar- 
cat că o parte din cei trei piloni pe care era 
aşezată talpa erau fixaţi în structura zidu- 
lui sec al încăperii subterane al morii, care 
cobora până la cota -1,80 m (Pl. 94; Fig. 95, 
96). 


8. Moara Păţoanea 

Moara se află în valea mai largă a pârâ- 
ului Rudăria, sub drumul de acces în sat 
(Fig. 36; Pl. 95). Casa morii, în întregime 
din lemn, a fost lucrată din bârne fasonate, 
bine încheiate. Planimetric, are forma unui 
patrulater cu dimensiunile de 3,80/3,00 m. 
Pereţii se ridică până la cota de +2,06 m, iar 
acoperişul în trei ape ajunge la cota +4,11 
m (Pl. 95). Învelitoarea acoperişului în trei 
ape este din şindrilă. Structural, construc- 
ţia Morii Păţoanea este foarte apropiată de 
cea a Morii Băţolea, care se află în amonte. 
Planşeul din grinzi fasonate este aşezat pe 
talpa casei morii. Întreaga construcţie a fost 
aşezată pe trei piloni masivi din lemn şi pe 
o margine a peretelui văii Rudăriei (Pl. 95). 
Groapa ovală, larg deschisă, săpată în malul 
râului, a fost placată cu zid uscat. 

Instalaţia hidrotehnică reflectă influenţa 
civilizaţiei industriale moderne, care a utili- 
zat din plin fierul şi betonul. Roata cu axul 
vertical este din metal, iar jgheabul stator, 
care aduce apa, este din betoane. Constatăm 

recursul la materialele recente, din tablă şi 
beton şi în cazul instalaţiei de măcinat. 


9. Moara de la Firiz 

Întreaga instalaţie a suferit refaceri con- 
sistente în anul 1993, canalul de aducțiune, 
jgheabul, instalaţia hidrotehnică fiind con- 
struite din betoane şi metal. Casa morii este 
din bârne prelucrate mecanic, îmbinate prin 
tăietură în formă de „coadă de rândunică” 
(Fig. 37; 105; 106). Pereţii sunt anvelopaţi 
în şindrilă. Dimensiunile planului patru- 
later sunt de 3,30/3,60 m. Acoperişul în 
două ape are învelitoarea din ţiglă (Pl. 96; 
Fig.105; 106). 


10. Moara Hămbăroanea 

Moara Hămbăroanea se află în intravi- 
lan, pe un canal de aducțiune din apa Rudă- 
riei amenajat cu borduri în betoane (Fig. 38; 
103). Ea are o construcţie îngrijită din bârne 
încheiate în cheotoare cu acoperişul în 
patru ape şi învelitoarea din şindrilă. Planul 
patrulater, cu dimensiunile de 3,20/3,20 m, 
încalecă un canal de aducțiune lărgit. Pere- 
ţii au fost înălţaţi până la 1,58 m, iar aco- 
perişul nu depăşeşte +3,26 m înălţime (PL. 
97; Fig.103). Un tavan din scânduri aşezate 
pe grinzi delimitează casa morii la interior. 
Planşeul care separă cele două niveluri ale 
morii este uşor înălţat în spaţiul pe care-l 
ocupă instalaţia de măcinat. Apelul la mate- 
riale din metal, la coşul de măcinat, la bra- 
ţele care-l susţin, sunt evidente în arhitec- 
tura interioară a morii. De altfel, acest lucru 
este vizibil şi la instalaţia hidrotehnică, 
unde roata cu axul vertical al ridicătorului 
este de asemenea din metal. Nivelul subte- 
ran păstrează aspectul iniţial al unei gropi 
săpate în sol până la -1,69 m, cu zid uscat 
fără liant (Pl. 97; Fig.38; 103). 


11. Moara Firizoanea 

Moara trebuie căutată în intravilan, 
pe acelaşi canal de aducțiune. Construcţia 
a fost recent renovată, după cum denotă 
aspectul exterior al morii. Are un plan 
patrulater cu dimensiunile de 3,40/3,10 m 
(Pl. 98; Fig.39; 101). Pereţii înalţi de 1,51 m 
au fost anvelopaţi în şindrilă, o tehnică tra- 
diţională în zonă, întâlnită şi la construc- 

ţii de şuri, hambare, cocini din gospodăria 
rurală a zonei. 

Moara Firizoanea este o construcţie aşe- 
zată în întregime pe piloni din lemn masiv 
(Pl. 98; Fig.101; 102). Talpa este fixată în 
cei patru piloni, peste care s-a aşezat plan- 
şeul din bârne prelucrate pe două feţe. Aco- 
perişul în patru ape ajunge la cota +3,40 m. 
Soluţia amplasării morii pe piloni s-a impus 
datorită terenului plan din lunca râului 
Rudăria (Fig. 102). 


12. Moara Micloşoanea 

Se identifică pe un canal de aducțiune 
făcut pe celălalt mal al pârâului Rudăria. 
Ea are o arhitectură din lemn deosebită, în 
opinia mea, care conferă un aspect specta- 
culos monumentului (Pl. 99; Fig.40; 104). 
Terenul jos, de luncă, a impus şi în acest caz 
o construcţie susţinută pe piloni. Ea are un 
pridvor şi o pasarelă din lemn ceea ce-i con- 
feră personalitate morii (Fig. 40; 104; PL. 
99). Planul morii se înscrie într-un pătrat cu 
latura de 2,90 m. Pridvorul amenajat de-a 
lungul laturii cu uşa de acces în moară este 
lat de 0,80 m. Bârnele peretelui închid, în 
parte, capătul acestei tinde. Pasarela de care 
aminteam mai înainte continuă pe aceeaşi 
lăţime cu pridvorul până la bazinul de acu- 
mulare ( Pl. 99). Acoperişul în două ape, cu 
învelitoarea din şindrilă, acoperă şi pridvo- 
rul (Fig. 40; Pl. 99). Instalaţia hidrotehnică, 
cu roata şi arborele motor din metal, con- 
ducta de admisie din tablă, denotă impactul 
civilizaţiei industriale actuale. 


13. Moara Brusoanea 

Monumentul are o arhitectură identică 
cu cea a Morii Micloşoanea, în vecinătatea 
căreia, de altminteri, se şi află pe acelaşi 
canal de aducțiune. 

Planul patrulater al construcţiei are 
dimensiunile de 3,26/3,06 m. Pereţii sunt 
din bârne cioplite încheiate în cheotoare, 
numită şi aici în Almăj „în ţopi”. Înălţimea 
pereţilor este de 1,60 m (PL. 100; Fig. 41). 
Un pridvor fără balustradă este amenajat 
de-a lungul laturii cu uşa de acces. Această 
tindă acoperită are lăţimea de 1 m. Acoperi- 
şul în patru ape se răsfrânge şi peste şi prid- 
vorul morii (Fig. 98). Întreaga construcţie 

este aşezată pe piloni de lemn. O talpă din 
bârne a fost fixată pe pilonii masivi, deasu- 
pra căreia a fost prins un planşeu din bârne 
prelucrate pe două feţe (Fig. 98; Pl. 100). 
Instalaţia hidrotehnică a fost construită din 
ţeavă şi tablă de metal. 


14. Moara din Țarină 

Construcţie din lemn cu plan patrula- 
ter măsoară 3,86/3,76 m. Pereţii din bârne 
cioplite au înălţimea de 1,80 m. Tehnica 
de îmbinare a pereţilor este cea uzuală în 
zonă, în cheotoare (Pl. 100; Fig. 42). Aco- 
perişul în două ape are învelitoarea din şin- 
drilă. Instalaţia hidrotehnică, construită 
în întregime din tablă şi ţevi de metal, este 
amplasată într-o încăpere subterană. S-a 
săpat o groapă patrulateră în terenul din 
luncă adâncă de -1,72 m (Pl. 1041; Fig. 42). 
Ea a fost placată cu zid din piatră uscat, fără 
lianţi. 


FENEŞ 


Pârâul Feneş este un afluent al Timişu- 
lui cu care îşi uneşte apele în apropiere de 
Armeniş. Împreună cu afluentul său, Pârâul 
Alb, el îşi adună apele pe versanţii vestici 
ai Munţilor Ţarcu, pe un parcurs de 24 km 
(Sencu, 1976, p. 60). Morile de pe Feneş odi- 
nioară în număr impresionant, astăzi păs- 
trate doar trei în stare de ruină, au exploatat 
potenţialul hidroenergetic al apelor. 


1. Moara Boereştilor 

Moara a fost construită din zid având la 
bază un patrulater cu laturile de 4,35/4,25 
m. Pereţii din zid tencuiți au înălţime de 
1,74 m. Acoperişul în două ape, cu înălțimea 
la coamă de 3,90 m, are învelitoarea din 
țiglă. Un planşeu turnat separă cele două 
structuri ale morii. Instalaţia de măcinat a 
fost amplasată pe un pat lucrat din trunchi 
de copac cu plan prismatic în secţiune. Ea 
măsoară 1,47 m/1,10 m. Diametrul pietrei 
alergătoare este de 0,90 m. Instalaţia de 
încălzit, sub forma unei vetre cu horn din 
cărămidă, a fost amplasată într-un colţ al 
morii. Instalaţia hidrotehnică este complet 
dezafectată, aşa încât nu se pot face apre- 
cieri asupra ei. Moara fiind abandonată cu 

aproape două decenii în urmă, canalul de 
aducțiune şi camera inferioară a morii sunt 
puternic colmatate. 


2. Moara Lăzăreştilor 

Moară construită din zid, având planul 
unui patrulater cu laturile de 4/4 m. Pereţii 
au înălţimea de 1,64 m, iar coama acoperi- 
şului ajunge la cota de 3,47 m, măsurată de 
pe nivelul de călcare din interior. Camera 
superioară cu instalaţia de măcinat măsoară 
la interior 3,50/3,50 m. Patul pe care a 
fost fixată instalaţia de măcinat a fost con- 
struit din grinzi prelucrate dintr-o singură 
bucată a unui trunchi de copac. Ea măsoară 
1,44/1,16 m. Diametrul pietrei alergătoare 
este de 0,90 m. Aducţiunea apei se face 
pe ierugă săpată pe malul stâng al pârâu- 
lui Feneş. Moara a fost abandonată cu mai 
bine de un deceniu în urmă, ca urmare a 
colmatării canalului de aducțiune a apei de 
la priza din Feneş. Instalaţia hidraulică din 
lemn a putrezit şi a dispărut. 


GÂRLIŞTE 


Satul Gârlişte este situat pe valea Cara- 
şului, la hotar cu Caraşova şi Goruia. El 
aparţine de altfel de structura administra- 
tivă a comunei Goruia. Pârâul Gârlişte, cu 
obârşia în Munţii Aninei, străbate un tra- 
seu orientat sud-est-nord-vest până la con- 
fluenţa cu Caraşul. Ansamblul de opt mori, 
situate la extremitatea sud-estică a satului, 
până la intrarea în chei, sunt încă înscrise şi 
astăzi, în anul 2012, în lista oficială a monu- 
mentelor istorice din România, deşi ele au 
dispărut cu ani în urmă. Se păstrează în 
stare de ruină doar Moara aflată în apropi- 
erea caselor de la marginea satului. Moara 
Branilor a fost şi ea modificată şi transfor- 
mată, conectată la energia electrică, dar 
am crezut de cuviinţă semnalarea ei numai 
din perspectiva arhitecturii monumentului. 
Morile dispărute dar înscrise în Lista monu- 
mentelor istorice sunt următoarele: 


1. Moara Branilor 

A fost o construcţie simplă, dar ele- 
gantă, realizată în stilul arhitecturii rurale 
din Banatul montan sau mai degrabă al Văii 


1069 


Caraşului de la sfârşitul secolului al XIX- 
lea. Pereţii erau din zid de piatră, tencuiți, 
cu acoperiş în două ape cu învelitoarea din 
ţiglă. Întreaga construcţie era aşezată pe o 
boltă semicilindrică din piatră sub care se 
afla instalaţia hidrotehnică (Fig. 108). 

Planimetric monumentul se înscrie 
într-un plan dreptunghiular. O piatră de 
moară mai veche a fost aşezată treaptă de 
intrare (Fig. 108). Arhitectura subterană 
are forma unei încăperi din zid, susținută 
pe laturile lungi de două bolți semicilindrice 
din piatră. Instalaţia hidraulică a fost modi- 
ficată introducându-se o roată din metal cu 
axul vertical din ţeavă (Fig. 108). 


GÂRNIC 


Satul de cehi Gârnic este aşezat în zona 
carstică la circa 20 km nord-est de Moldova 
Nouă. Valea Cameniţei, de-a lungul căreia 
se află şi satele Sichieviţa şi Gornea, îşi are 
obârşia în această zonă. Din această frămân- 
tată zonă calcaroasă porneşte spre sud-st şi 
valea Gramesca. În Gârnic se mai păstrează, 
unele în funcţiune încă, un număr de şase 
mori, din care două sunt amenajate în intra- 
vilan. 


1. Moara Țilindar 

Este situată într-o zonă deosebit de 
pitorească pe valea Gramesca unde a fost 
amenajat în cascadă un complex de patru 
mori, extrem de pitoreşti şi de interesante. 
Accesul este dificil, se ajunge aici cu căruţa 
ori maşina, fiind situate la circa 5 km depăr- 
tare de Gârnic. Distanţa mare faţă de sat a 
determinat de altfel şi structura construc- 
tivă a morilor, fiecare având un comparti- 
ment mic, în fapt un grajd pentru animale. 
La fiecare din mori, acest grajd ataşat morii 
a fost construit din rocă de tuf calcaros cu o 
mică iesle înlăuntru. Construcţia din tuf cal- 
caros asigura iarna şi vara un confort termic 
sporit. Moara în sine era ridicată din lemn, 
la rându-i cu o instalaţie de încălzit. 

Moara Țilindar este o construcţie drept- 
unghiulară cu două compartimente, unul al 
morii, celălalt un adăpost pentru animale, 
din care, moara în sine, măsura 3,72/4,02 
m (PL. 110). Acoperişul în două ape are înve- 

litoarea din plăci de azbociment. Grajdul 
adosat morii a fost construit din tuf calca- 
ros şi are înlăuntru doar ieslea pentru hrana 
cailor (Fig. 62; 110; Pl. 110). Moara a fost 
construită din lemn, din cununi de bârne 
orizontale încheiate în cheotoare. Un perete 
din bârne desparte moara de grajdul adosat 
acesteia, din această cauză una din laturile 
lungi ale construcţiei din lemn a fost prevă- 
zută cu două uşi, una pentru acces în moară, 
cealaltă pentru accesul animalelor în spatele 
morii (Fig. 49; Pl. 110). Numai uşa de acces 
în moară este fixată între cei doi montanțţi 
(fig. 49). Moara avea o vatră pentru foc şi 
din acest motiv prin învelitoare a fost scos 
un coş (Fig. 62). 

Instalaţia de măcinat este amplasată 
pe un podium din blăni de scânduri groase 
construit de-a lungul întregii încăperi (Fig. 
110; Pl. 110). Coşul de măcinat se sprijină 
pe un perete al morii şi pe un jug fixat în 
perete şi în patul morii (Fig. 110). Ocolii 
foarte înalţi sunt din tablă. Piatra alergă- 
toare a avut diametrul de 0,90 m. Uşa are 
un sistem de închidere ingenios în între- 
gime din lemn. Instalaţia hidraulică se află 
într-un spaţiu subteran, o groapă adâncă de 
-2,12 m care a fost îmbucată în zidărie de 
piatră cioplită (Fig. 49; PL. 110). Roata şi 
axul vertical al acesteia sunt din metal, doar 
axul de la ridicător şi furca pe care este aşe- 
zată roata sunt încă din lemn (Fig. 62; 110). 
Conducta forţată este din ţeavă de metal 
cu o găleţea montată în gura acesteia (Fig. 
78). Ridicătorul are un sistem de pârghie cu 
pene (Fig. 110). 


2. Moara Cotârlaica 

Moara este amplasată în aval pe firul 
de apă firav ce curge prin valea calcaroasă 
şi foarte abruptă. Structural întreaga insta- 
laţie este identică cu cea de la Moara Țilin- 
dăr. Întâlnim şi aici două compartimente 
în structura construcţiei (Fig. 62; 50; PL. 
111). Pereţii încăperii secundare din calcar 
au o înălţime de 1,20 m, iar cei din lemn 
au înălțimea de 1,61 m. Acoperişul în două 
ape ar învelitoarea din şindrilă (Fig. 50; Pl. 
111). Un coş din şindrilă încoronează aco- 
perişul din moară, unde se afla de altmin- 
teri o vatră din piatră de calcar. Pereţii din 

lemn se fixează în tocurile uşilor prin sis- 
temul lamelă şi uluc (Fig. 63). Instalaţia de 
măcinat şi în acest caz este amplasată pe o 
podină din bârne. Cele două compartimente 
ale morii sunt separate de un planşeu din 
bârne aşezat pe o talpă. Instalaţia hidroteh- 
nică a fost amplasată într-o groapă semio- 
vală, săpată în peretele de calcar. Talpa care 
susține construcţia din lemn se sprijină pe 
terenul solid din jurul camerei subterane, 
iar unul din colţurile construcţiei se sprijină 
pe o furcă masivă din lemn (Fig. 111). Insta- 
laţia hidraulică are caracteristici identice, la 
roată, la axul acesteia cât şi la conducta for- 
ţată cu găleţea (Fig. 50; 63; Pl. 111). 


3. Moara Berana 

Amplasamentul acesteia este în aval 
de Moara Cotârlaica. Ea este construită în 
panta dealului şi din această cauză peretele 
din calcar de la grajdul morii a fost foarte 
puţin înălţat deasupra solului (Fig. 61; 109). 
Planul este un dreptunghi cu două compar- 
timente ce măsoară pe laturi 6,70/3,70 m 
din care grajdul are 3,70/3,10 m (Fig. 61). 
Acoperişul din două ape are o învelitoare 
din şindrilă. Un coş de fum din şindrilă se 
ridică peste coama acoperişului. Pereţii din 
bârne se leagă în cheotoare. De remarcat, la 
peretele cu cele două uşi de acces în moară 
şi în grajd, sistemul de îmbinare a bârnelor 
în nut şi feder între cele două uşi. Un perete 
din cununi de bârne desparte cele două 
încăperi. Ieslea din lemn atrage atenţia prin 
sistemul simplu de legare al cuielor. Insta- 
laţia de măcinat şi în acest caz este ampla- 
sată pe un podium înălţat cu circa 0,70 m. 
Coşul stă sprijinit pe două juguri paralele 
fixate în perete şi în patul morii (Fig. 109). 
Instalaţia hidrotehnică are roata şi axul ver- 
tical din metal. Conducta forţată are găle- 
ţea. Totul este amplasat în groapa săpată 
în peretele de calcar până la adâncimea de 
-2 m. Întreaga construcţie de lemn a morii 
se sprijină pe peretele calcaros al încăperii 
subterane şi pe doi piloni de lemn. 


4. Moara Maştalic 

Moara are plan dreptunghiular cu 
două compartimente, ce măsoară pe laturi 
6,50/3,70 m. Încăperea adosată, construită 

din tuf calcaros, era adăpostul pentru cai. 
Acoperişul în două ape, cu o înălţime de 
2,80 m, are învelitoarea din plăci ondulate 
de azbociment. Pereţii morii de 1,70 m sunt 
încheiaţi în cheotoare, tăiată în coadă de 
rândunică. Întreaga construcţie a fost aban- 
donată şi se află în stare de ruină. Ocolii din 
tablă care a început să ruginească accen- 
tuează starea de ruină a morii. Instalaţia 
hidrotehnică amplasată în nivelul subteran 
al morii are caracteristicile tehnice invocate 
mai înainte la celelalte mori. 


5. Moara din sat (1) 

O instalaţie micuță din lemn a fost 
amplasată sub marginea drumului ce şer- 
puieşte prin sat (Fig. 59). Planul rectangu- 
lar măsoară pe laturi 3/2,30 m. Pereţii din 
cununi de bare, înalţi de 1,60 m, se încheie 
în cheotoare. Acoperişul, înalt de 3,20 m, 
în două ape, are învelitoarea din ţiglă. O 
talpă dintr-o bârnă cu secţiune pătrată sus- 
ţine micuța amenajare de la Gârnic din sat. 
Instalaţia hidrotehnică a fost amplasată 
într-o groapă adâncă de -1,70 m, îmbrăcată 
într-un zid sec, de protecţie. Construcţia 
morii este aşezată pe doi piloni din lemn şi 
pe zidul sec. Roata şi axul vertical au fost 
făcute din metal. Jgheabul de aducţie din- 
tr-o ţeavă de beton rotundă, are montat 
un dop de lemn îngăurit, o găleţea rudi- 
mentară. Instalaţia de ridicat a păstrat for- 
mele arhaice cu pârghia din pene de lemn 
(Fig. 59). 


6. Moara din sat (2) 

Moara se regăseşte în marginea din 
vale a satului, în intravilan. Regăsim şi aici 
aceeaşi modestă înjghebare din lemn ce 
măsoară 3,30/3,30 m (Fig. 60). Pereţii din 
lemn, încheiaţi în cheotoare au înălţimea 
de +1,80 m (Fig. 60). Acoperişul în două 
ape are învelitoarea din ţiglă. Frontoanele 
sunt din scânduri bătute pe verticală. Uşa a 
fost montată pe latura îngustă a morii între 
doi montanțţi fixaţi în talpă şi cunună (Fig. 
60). Camera subterană cu instalaţia hidrau- 
lică are o adâncime de -1,90 m. Instalaţia 
hidraulică are aceleaşi caracteristici din 
betoane şi metal la roată şi ax, pe care le-am 

invocat la această moară din sat (Fig. 60). 
Se remarcă în acest caz arhitectura camerei 
subterane, placată în zid legat cu betoane. 


GLOBURĂU 


Satul Globurău este situat pe cursul râu- 
lui Belareca, la ieşirea acesteia din strâm- 
tura cheilor, mărginit de culmile Munţilor 
Cernei. Din cele cinci mori ce funcționau 
de-a lungul râului Belareca se păstrează 
acum numai două, din care una este dezac- 
tivată şi abandonată. 


Moara 1 

Amenajarea are la bază un plan rectan- 
gular, care măsoară 2,70/2,82 m şi a cărei 
înălţime nu depăşeşte 3,26 m (Pl. 76-77). 
Construcţia s-a făcut din cununi de bârne 
orizontale aşezate pe o talpă mai groasă. 
Pereţii au o înălţime de 1,87 m, fiind înche- 
iaţi la margini în cheotoare. Bârnele mai 
poartă însemnele cu linii incizate făcute de 
constructori (Fig. 28). Acoperişul în două 
ape are învelitoare din ţiglă. Două grinzi 
care străpung pereţii laterali susţin instala- 
ţia de măcinat (Pl. 76; Fig. 28). 

Constructorii au săpat o groapă rotundă 
adâncă de -2 m, care adăposteşte insta- 
laţia hidraulică (Pl. 76). Piatra de calcar, 
abundentă în zonă, a fost utilizată pentru a 
îmbrăca pereţii subterani cu un zid sec fără 
lianţi. Canalul de fugă al apei este prote- 
jat în acelaşi fel de un zid din bolovani fără 
lianţi. Roata şi fusul sunt din lemn masiv 
cioplit (Fig. 28). Butucul roții are palete din 
lemn, drepte extrem de primitive (Fig. 28). 


Moara 2 

Moara abandonată, aflată în stare de 
degradare, este o construcţie mai recentă. 
Se află pe acelaşi canal de aducțiune care 
preia apa din Belareca, fiind situată la circa 
200 m de moara 1 (Pl. 77-78). Talpa este 
din bârne peste care s-au ridicat pereţii din 
blăni de scânduri prelucrate mecanic (PL. 
78). Construcţia are un plan patrulater cu 
laturile de 3,00/3,00 m. Înălţimea pereţi- 
lor ajunge la cota de +1,50 m, iar a coamei 
acoperişului la +3,15 m (Pl. 78). Nivelul 
subteran al morii are un plan patrulater, ce 

coboară până la -2,00 m. Un zid din rocă de 
râu fără lianţi delimitează acest spaţiu sub- 
teran al morii (Pl. 78). Pereţii sunt încheiaţi 
la margini, în montanțţi fixaţi în talpă şi în 
cunună. Acoperişul este în două ape cu înve- 
litoarea din ţiglă. Planşeul care separă cele 
două instalaţii este din bârne. Două grinzi 
care străpung pereţii laterali susţin instala- 
ţia de măcinat. Amenajarea acesteia are un 
aspect neîngrijit (Fig. 112). Piatra alergă- 
toare, cu diametrul de 0,70 m, este masivă 
(Fig. 112). Instalaţia hidraulică se află într-o 
groapă cu adâncimea de -1,76 m, protejată 
de un zid sec, fără lianţi din piatră de râu 
(Pl. 78; Fig. 112). Fusul şi roata, aşezate pe o 
crăcană din lemn, au fost confecţionate din 
metal (Fig. 112). 


ILIDIA 


Satul se află la poalele Munţilor Aninei, 
între culmile prelungi ce coboară în Depre- 
siunea Oraviţei (alt. 400-500 m). Pârul 
Vicinic îşi are izvorul între cleanţurile cal- 
caroase la circa 4 km răsărit de sat, unde 
străbate un sector spectaculos de chei. De-a 
lungul cursului său la Ilidia, Macovişte, Ciu- 
chici, Nicolinţ şi Rusca au funcţionat un 
număr important de mori cu roată orizon- 
tală ce utilizau energia râului. 


Morile ale Două 

La extremitatea de răsărit a satului, pe 
malul drept al pârâului Vicinic, care în sat 
se numeşte Valea Mare, se află lângă un 
corp răzleţ de case cele două mori cunoscute 
în toponimia locală Morile de Două. Accesul 
se face la ele peste un pod cu boltă din pia- 
tră. Una din cele două mori a fost constru- 
ită din zid de piatră iar cealaltă din lemn. 
Captarea s-a făcut la circa 300 m spre răsă- 
rit din albia pârâului Valea Mare, apa fiind 
adusă pe curba de nivel printr-un canal de 
aducțiune. 


1. Moara din zid 

A fost amplasată pe terenul în pantă, 
sub moara din lemn, către albia pârâului. 
Construcţia, aidoma unei căsuțe din sat, 
s-a realizat în întregime din piatră de cal- 
car abundentă în zonă. Acoperişul în două 

ape are învelitoare din ţiglă. Ea are un plan 
dreptunghiular cu dimensiunile de 4,11/5,13 
m. Accesul pe terenul uşor în pantă se face 
pe două trepte. Pereţii sunt din zid de pia- 
tră de calcar cioplită, fiind utilizată inclu- 
siv pentru închiderea celor două frontoane. 
Instalaţia hidraulică este adăpostită în încă- 
perea zidită, acoperită cu o boltă semicilin- 
drică din roca calcaroasă cioplită (Pl. 10). 
Roata, fusul şi ridicătorul fixate pe talpa 
care susţine întreaga instalaţie hidraulică 
sunt din lemn. Apa adusă prin ierugă se 
opreşte într-un bazin, de unde este dirijată 
printr-un jgheab de lemn spre roata hidrau- 
lică. Bazinul are prevăzut în lateral o fantă 
prin care apa este dirijată într-un canal 
de deviere, atunci când se doreşte oprirea 
morii. Cele două vane din bazin se deschid 
cu ajutorul unei stavile din lemn. Instala- 
ţia de măcinat este aşezată pe două grinzi 
masive, cioplite, peste care s-au aşezat alte 
două grinzi mai scurte. Întreaga suprafaţă 
ocupată este de 2/1 m. Piatra alergătoare 
are diametrul de 0,80 m. Coşul din lemn, 
de forma unui trunchi de piramidă are la 
bază 84/87 cm, este fixat într-un cadru for- 
mat din patru montanţi fixaţi în patul morii 
(Fig.5; Pl. 9). 


2. Moara din lemn 

Am denumit convenţional această 
moară care a fost lucrată în întregime din 
bârne late îmbinate în cheotoare. Planul 
rectangular măsoară 4,02/3,14 m (Pl. 11). 
Acoperişul în patru ape, aşezat pe căpriori, 
are acum o învelitoare de tablă ce a înlocuit 
vechea învelitoare din şindrilă. Uşa de acces 
scundă măsurând doar 1,32 m în înălţime 
este fixată între doi stâlpi verticali (PL. 12; 
Fig. 114; 115). Pereţii laterali în acest colţ de 
acces sunt fixaţi în canelura practicată în cei 
doi montanţi care dublează usciorii. Plan- 
şeul actual din beton, care separă instalaţia 
mecanică de cea hidraulică este turnat peste 
podeaua din bârne. Instalaţia de măcinat 
are aceeaşi structură constructivă, dintr-un 
pat masiv, coş de lemn susţinut pe un cadru 
de patru stâlpi, pe care o întâlnim la fiecare 
moară din Ilidia. Camera care adăposteşte 
instalaţia hidraulică este subterană, săpată 
în pământul în pantă şi a fost rigidizată 

printr-un zid (Fig. 6; 114; 115). O grindă cio- 
plită, aşezată în apă, pe care a fost aşezată 
broasca susţine roata şi fusul (Fig. 6; 114; 
115; Pl. 12). Fusul, roata şi ridicătorul sunt 
din metal. 


3. Moara de la Muican 

Este situată la circa 150 m de Moara 
Bălanilor, cu frontul la strada principală. A 
fost o moară din lemn, acoperită iniţial cu 
şindrilă, aflată acum în stare de degradare 
(Pl. 15, 16; Fig. 118). A fost amplasată pe 
acelaşi canal de aducțiune cu moara Băla- 
nilor. Planul la bază al construcţiei avea 
o formă rectangulară cu dimensiunile de 
4,60/3,41 m (PL. 117). Construcţia era aşe- 
zată pe o talpă peste care s-au ridicat pere- 
ţii din blăni late, îmbinate la colţuri în che- 
otoare şi în montanţi pe la latura scurtă, 
unde s-a montat uşa de acces. S-au utilizat 
blăni scurte de circa 2,50 m, ceea ce a impus 
constructorului să apeleze, pentru laturile 
lungi, la montanţii încastraţi în talpă şi în 
coardă, în care mai apoi se fixau prin siste- 
mul nut şi feder blănile de lemn (Fig. 113; 
Pl. 16). Acoperişul era în patru ape cu înve- 
litoare din şindrilă, peste care s-a utilizat o 
nefericită acoperire cu tablă (Fig. 118). 

Terenul ales pentru amplasare prezintă 
o denivelare în pantă în care a fost săpată 
groapa de circa -2 m adâncime, în care a fost 
amplasată instalaţia hidrotehnică. Un zid de 
piatră cioplită fără lianţi a învelit groapa şi 
o parte a ierugii (Fig. 113; Pl. 15). Roata cu 
butucul şi fusul din lemn erau aşezate pe o 
grindă de lemn fixată în apă, ce avea la un 
capăt broasca în care se aşeza călcâiul fusu- 
lui, iar în celălalt capăt era tija ridicătoru- 
lui cu pene din lemn. Canalul de aducțiune 
se închidea cu un stăvilar prevăzut cu două 
deschideri, una pentru butoni, cealaltă pen- 
tru canalul de refugiu al apei, atunci când 
moara nu funcţiona. Butoniul era dintr-un 
trunchi de copac cioplit. 


4. Moara Bălanilor 

Moara este situată în intravilan şi are, 
prin urmare, un aspect îngrijit integrat arhi- 
tecturii satului Ilidia, în care casele erau 
lucrate din zid de piatră încă de la mijlocul 
secolului al XIX-lea. Construcţia cu plan 

dreptunghiular, ce măsoară 5,75/3,92 m, a 
fost făcută din piatră de calcar cioplită (PL. 
118; Fig. 7; 116). Zidurile din piatră cioplită 
sunt tencuite. Acoperişul în două ape are 
învelitoare din ţiglă. Camera inferioară cu 
roata de apă este acoperită cu o boltă semi- 
cilindrică înaltă de 1,39 m (PL. 13, 14). Un 
planşeu de beton separă cele două camere 
ale morii. Instalaţia mecanică este identică 
structural şi din punct de vedere al materi- 
alelor masive din lemn din care a fost rea- 
lizată cu cele descrise anterior la morile de 
la Ilidia (Fig. 7; 116). Piatra alergătoare are 
diametrul de 0,75 m. Postaviţa aşezată sub 
gura coşului, scobită dintr-o bucată de lemn, 
are inscripţionat anul 1941. 

Ceea ce atrage atenţia este canalul de 
aducțiune de-a lungul căruia se aflau patru 
mori, al cărui traseu era pe sub case prin 
curţile şi grădinile unor gospodării. El este 
anterior sistematizării satului în forma actu- 
ală a locuinţelor cu frontul la stradă, care 
datează înainte de mijlocul secolului al XIX- 
lea. 


5. Moara Mică 

Se găseşte în intravilan în centrul satu- 
lui Ilidia, pe acelaşi canal de aducțiune cu 
Moara Bălanilor, Moara de la Muican şi 
o altă moară dispărută de sub dealul Cucu- 
iova. Priza de apă pentru canalul de aduc- 
ţiune se află la iazul amenajat peste râu, 
lângă casa lui Adam Voica şi traversa satul 
cu drumul principal pentru a reveni în albia 
Vicinicului după Moara Mică. Tipologic 
este identică cu Moara Bălanilor fiind zidită 
din piatră calcaroasă cu frontoanele închise 
cu zid. Acoperiş în două ape cu învelitoarea 
din ţiglă. Planul este monocelular cu dimen- 
siunile de 6/4 m (Pl. 17-18). Camera inferi- 
oară cu instalaţia hidraulică amenajată este 
acoperită cu boltă semicilindrică (Fig. 8; 
PL.18). Canalul de aducțiune avea un bazin 
de acumulare cu două deschideri, una pen- 
tru butoni, cealaltă pentru devierea fluxului 
de apă pe canalul de refugiu când moara era 
oprită. Se constată aşadar la toate morile 
de la Ilidia utilizarea unui plan standard de 
amenajare a instalaţiei hidraulice cu butoni 
din trunchi de copac ori din scânduri, cu un 
canal de refugiu al apei, care face o buclă în 

jurul morii, pentru situaţiile când moara era 
oprită. Instalaţia de măcinat de la Moara 
Mică avea aceleaşi caracteristici tipolo- 
gice pe care le-am descris la celelalte mori 
din Ilidia, diferenţa fiind dată numai de 
dimensiuni. Piatra rotitoare avea diametrul 
de 0,80 m, identică în această privinţă cu 
dimensiunile de la Moara grop şi Morile ale 
două. 


6. Moara din Grop 

Moara este amplasată la extremitatea 
de apus a satului, sub dealul Obliţa. Apa 
era adusă printr-o ierugă ce capta apa râu- 
lui Vicinic în vecinătatea casei lui Gheorghe 
Roşianu, şerpuia printre case, după care 
făcea un ocol brusc spre sud până la moară. 
Construcţia morii este din lemn, dar ampla- 
sată pe o fundaţie din piatră. Ea are un plan 
dreptunghiular care măsoară 4,90/3,10 m 
(Pl. 7; Fig. 4; 117). Pereţii au fost ridicaţi 
din bârne cioplite aşezate în cununi până 
la înălţimea de 1,70 m. Bârnele se îmbinau 
la colţuri în cheotoare. Accesul în moară se 
făcea printr-o uşă amplasată în colţul de 
nord-est al morii, lucrată dintr-o singură 
bucată. Două perechi de montanţi fixaţi în 
talpă şi coardă au rezolvat amplasamentul 
uşii şi, pe de altă parte, legau bârnele aşe- 
zate în cununi pe acest colţ al morii. Acope- 
rişul în patru ape are o învelitoare recentă 
din tablă aşezată direct pe şarpantă. Inscrip- 
ţii incizate în uşă cu anii 1865 şi 1871 suge- 
rează repere din istoria Morii din grop de 
la Ilidia. O pardoseală din ciment, aşezată 
peste vechea structură din lemn, separă cele 
două compartimente ale morii. Instalaţia 
de măcinat şi-a păstrat în întregime struc- 
tura iniţială din lemn, doar coşul din tablă 
şi ridicătorul cu şurub constituie moderni- 
zări recente. Se remarcă şi în acest caz patul 
morii lucrat din grinzi masive cioplite, peste 
care s-au aşezat două grinzi mai scurte în 
care sunt aşezate cele două pietre (Fig. 4). 
Apa din bazinul de acumulare, situat la circa 
1 m mai sus faţă de cota +0,00 vine prin 
jgheab la roata morii, situată la rându-i la 
cota de -1,45 m (Pl. 7). 

Instalaţia hidraulică a morii a fost 
amplasată într-o groapă săpată în terenul în 
pantă care are o formă rectangulară. Groapa 

a fost îmbrăcată în zid şi acoperită cu o boltă 
semicilindrică (Pl. 8; Fig. 113, 117). Canalul 
de fugă a fost săpat la aceeaşi adâncime ca şi 
groapa de amplasare a instalaţiei hidraulice. 
E] se continuă, în acest caz, pe o lungime de 
mai multe sute de metri până la altă moară, 
situată în lunca de la Sălişte, acum abando- 
nată. 


LĂPUŞNICU MARE 


Satul Lăpuşnicu Mare se află în Depre- 
siunea Almăjului, în hotar cu Mocerişul şi 
Bozoviciul. Pârâul Lăpuşnic, un afluent de 
pe malul drept al Nerei, îşi are obârşia în 
Munţii Almăjului şi străbate satul dinspre 
nord spre sud, asemenea unei axe. 


1. Moara Luchii 

Se află în intravilan pe malul stâng 
al pârâului Lăpuşnic. Este o construcţie 
din cărămidă cu plan dreptunghiular ce 
măsoară 4,40/3,70 m. Acoperişul în două 
ape cu învelitoarea din ţiglă ajunge până la 
cota +4,20 m (Fig. 64; 119). Un planşeu de 
beton separă cele două încăperi ale morii. 
Instalaţia de măcinat a fost aşezată pe un 
pat de ciment amenajat odată cu planşeul. 
Modernizările au afectat şi instalaţia hidro- 
tehnică. Bazinul de acumulare are pereţii 
perimetrali din beton. Conducta forţată ce 
pleacă din bazinul de acumulare este o ţeavă 
metalică, ce are în gura ei o găleţea. Roata 
cu axul vertical sunt din metal. Moara are 
un sistem de oprire pe o scară ce coboară 
din camera de măcinat la roată (Fig. 119). 
Camera inferioară cu instalaţia hidroteh- 
nică are o formă dreptunghiulară, din zid cu 
beton ce măsoară 3,60/2,80 m. Canalul de 
refugiu lat de 1,70 m este îmbrăcat în zid pe 
cele două laturi (Fig. 64; 119). 


2. Moara Bălăcenilor 

Se află amplasată de-a lungul acele- 
iaşi ierugi pe care se situează şi Moara 
Luchii. Este o construcţie din zid de cără- 
midă cu planimetrie patrulateră, ce măsoară 
3,90/4,20 m. Uşa din lemn are dimensiu- 
nile de 1,60/0,80 m (Fig. 65). Acoperişul 
în patru ape are învelitoarea din tablă (Fig. 
65). Sistemul de aducțiune şi instalaţia 

hidrotehnică evidenţiază aceleaşi interfe- 
renţe de modernizare şi de utilizare a unor 
materiale de construcţie recentă. Bazinul de 
acumulare are structurile din beton cu două 
guri, una pentru conducta forțată cealaltă 
pentru canalul de refugiu când moara este 
oprită. Conducta forţată, adică butoniul, 
a fost turnată din beton, având în capătul 
inferior o găleţea. Roata şi axul motor aces- 
teia sunt din fier (Fig. 119). Camera inferi- 
oară măsoară 3,10/2,60 m fiind complet 
zidită, cu deschideri pentru butoni şi cana- 
lul de refugiu al apei, lat de 1,40 m. O boltă 
din cărămidă, înaltă de 1,80 m, delimitează 
accesul în camera inferioară a morii. Găle- 
ţeaua montată în gura butoniului are un dia- 
metru de 0,15 m (Fig. 64). Diametrul roții 
de metal este de 1,20 m. 


3. Moara Ghermăneştilor 

Este situată în aval de Moara Bălăceni- 
lor, pe acelaşi canal de aducțiune cu priză în 
apa Lăpuşnicului, dincolo de moara Luchii. 
Construcţia din zid de cărămidă are o pla- 
nimetrie simplă, rectangulară ce măsoară 
4,20/3,90 m. Casa morii este tăvănită, are 
acoperişul în două ape şi învelitoare din 
ţiglă. Modernizările tehnice recente au afec- 
tat atât instalaţia de măcinat, cât şi sistemul 
hidrotehnic. Astfel, roata şi axul au fost con- 
struite din metal, butoniul tradiţional din 
lemn a fost înlocuit cu o ţeavă din metal. Un 
planşeu din beton separă cele două niveluri 
ale morii. Instalaţia de măcinat este aşezată 
pe o construcţie din beton. 


LUNCA FLORII 


Satul Lunca Florii face parte din struc- 
tura administrativă a comunei Cornereva, 
fiind unul din cele 42 de cătune risipite în 
văile scurte, dar adânci, care brăzdează 
Munţii Cernei. El este aşezat la nord de 
cătunul Dolina, pe valea pârâului Camăna. 
Pârâul Camăna îşi are obârşia sub vârful 
Cozia (1450 m) având un curs orientat nord- 
vest spre sud-est. De-a lungul său se află 
satele Cornereva, Zmogotin, Zănogi, Lunca 
Zaicii şi Lunca Florii. Satul Lunca Florii se 
află în capătul sud-estic al văii Camăna. 

1. Moara lui Căpăţ 

Moara a fost recent refăcută din blăni 
late de fag aşezate peste o talpă dintr-o 
bârnă cu o secţiune patrulateră (Fig. 21). 
Planimetric se înscrie în coordonatele unui 
patrulater cu dimensiunile de 3,40/3 m (PL. 
57). Pereţii sunt încheiaţi în cheotoare, doar 
uşa poziționată într-o margine a fost fixată 
în doi montanțţi. Acoperişul în două ape are 
învelitoarea din tablă zincată. Pereţii au o 
înălţime de 1,27 m, iar acoperişul la coamă 
ajunge la cota +2,78 m. Coşul morii, dea- 
supra instalaţiei de măcinat, se sprijină pe 
o stinghie fixată în perete şi o alta fixată în 
patul morii. Piatra alergătoare are diametrul 
de 0,90 m ((Fig. 21; 120; Pl. 57). 

Instalaţia hidrotehnică a fost amplasată 
într-o groapă, nu foarte adâncă de -1,72 m 
(Fig. 21; Pl. 57). Un zid sec, ce se ridică uşor 
deasupra solului, protejează de eroziunea 
apei marginile gropii. Casa morii, de altfel, 
se sprijină pe acest zid fără liant făcut din 
rocă de râu. Roata morii a fost făcută dintr-o 
jantă de maşină pe care s-au sudat palete 
din tablă. Fusul şi ridicătorul sunt dintr-o 
ţeavă de metal. Bazinul de acumulare, de la 
capătul canalului de aducțiune, este sumar 
amenajat din câţiva bolovani de râu, lespezi 
mai lungi şi un gard de pari (Fig. 21). Jghea- 
bul de admisie a apei a fost făcut dintr-un 
trunchi gros de copac scobit la mijloc. 


LUNCA ZAICII 


Cătunul Lunca Zaicii face parte din 
structura comunei Cornereva, aşezat fiind 
la nord de Lunca Florii. Pârâul Camăna cur- 
gea de-a lungul satului cu case răsfirate de o 
parte şi de cealaltă a văii. 


1. Moara lui Vulpeş 

Construcţia are o planimetrie simplă, un 
patrulater cu laturi de 3,00/2,80 m (Fig. 22; 
Pl. 58). Moara a păstrat caracterul ei arhaic, 
unde totul a fost făcut din lemn. Pereţii 
morii, înalţi de 1,29 m, sunt din cununi de 
bârne orizontale legate în cheotoare. Aco- 
perişul este în patru ape cu învelitoarea din 
şindrilă (Fig. 22; 121; Pl. 58). Un planşeu 
rudimentar din bârne desparte nivelul infe- 
rior al morii de instalaţia de măcinat. 

Instalaţia hidrotehnică de la moara 
lui Vulpeş este în întregime din lemn, cu o 
structură şi formă arhaică. Fusul roții, ridi- 
cătorul, tălpoanea de sub călcâiul morii, 
toate sunt din lemn. Jgheabul de admisie 
a fost făcut dintr-un copac scobit. Roata, 
numită în zonă ciutură, are aripile din 
lemn. Se remarcă un fenomen de retardare 
în întreţinerea morii. Aripile vechi ale roții 
au forma unor linguri scobite, cele mai noi, 
care le-au înlocuit pe cele distruse, sunt 
simple bucăţi de scândură sumar prelucrate 
şi încastrate în butucul roții (Fig. 22; 121). 
Ridicătorul, cel care reglează distanţa dintre 
cele două pietre, este în întregime din lemn, 
acţionat cu ajutorul unor pene de lemn. Un 
zid sec protejează nivelul inferior al morii. 


MEHADICA 


Satul Mehadica este situat în Depresiu- 
nea Mehadica, parte integrantă a Depresiu- 
nii Caransebeş-Mehadica, un spaţiu depre- 
sionar intramontan bine delimitat (Sencu, 
1976, p. 44). Pârâul Mehadica, având o lun- 
gime de 42 km, îşi adună apele de pe ver- 
sanţii Semenicului, de unde primeşte aflu- 
enţi Verendinul şi Globul. Potenţialul hidro- 
energetic al râului a fost exploatat pe cursul 
râului inferior unde au existat un număr 
impresionant de mori la Mehadica şi Cup- 
toare. Astăzi din cele 12 mori de la Meha- 
dica se mai păstrează doar 4, iar cele din 
Cuptoare au fost abandonate şi distruse. 


1. Moara Orască 

Amplasată în intravilan, pe malul drept 
al pârâului Mehadica. Ea are un canal de 
aducțiune paralel cu cursul râului de-a 
lungul uliţei satului. Planimetria morii 
are forma unui patrulater cu laturile de 
3,55/3,35 m (Pl. 79, 80). Pereţii sunt din 
blăni late fasonate, fixate în montanţi verti- 
cali fixaţi în talpă şi cunună la colţuri. Înăl- 
ţimea peretelui ajunge la cota 1,53 m, iar a 
coamei acoperişului la +3,59 m (Pl. 80). 
Acoperişul în două ape are învelitoarea din 
ţiglă. De-a lungul peretelui moara are un 
pridvor (Fig. 68; Pl. 79). Instalaţia de măci- 
nat se remarcă pe două elemente specifice. 
Coşul este fixat pe un stâlp care se roteşte, el 

devenind în acest fel mobil. Ocolii din jurul 
pietrelor sunt din tablă (Fig. 68; Pl. 80). 

Instalaţia hidrotehnică se află la nivelul 
inferior, într-o groapă săpată în pământ la 
-1,76 m, dar ai cărei pereţi sunt îmbrăcaţi în 
zid de piatră fără liant. Impactul civilizaţiei 
moderne este evident şi la această moară, 
unde roata cu axul motor sunt din metal. 
Bazinul de acumulare cu stăvilar de beton 
are două jgheaburi din tablă, unul serveşte 
drept canal de refugiu atunci când moara nu 
funcţionează, iar celălalt, evident, are rolul 
conductei de admisie ce duce apa la roata 
hidraulică (Fig. 68). 


2. Moara de la Piatră 

Instalaţia este situată pe acelaşi mal 
drept al râului Mehadica, imediat la mar- 
ginea satului. Construcţia morii este rea- 
lizată în întregime din lemn, cu o planime- 
trie patrulateră ce măsoară 3,40/3,30 m 
(Pl. 81, 82). Talpa a fost lucrată din bârne 
masive, pătrate în secţiune, peste care s-au 
ridicat pereţii înalţi de 1,27 m, din blăni late 
fasonate. Îmbinarea pereţilor la colţuri s-a 
făcut pe sistemul „în montanţi” (Fig. 66; PL. 
81). Acoperişul în două ape, cu o înălțime 
la coamă de +3,25 m, are învelitoare din 
ţiglă. Întreaga construcţie a morii se spri- 
jină pe zidul fără liant de la groapa instala- 
ţiei hidrotehnice. EI a fost uşor supraînălţat 
la cele patru colţuri cu bolovani de râu (Fig. 
66). Instalaţia hidrotehnică, îngropată la 
-1,73 m, reflectă impactul adaptărilor teh- 
nice moderne. Roata din metal are o con- 
strucţie simplă cu palete din metal întărite 
pe un cerc (Fig. 66). Axul roții ca şi jgheabul 
de admisie a apei la roată sunt din metal. 


3. Moara Gherghinească 

Este situată în amonte de Moara de la 
piatră, pe malul drept al pârâului Meha- 
dica. Planimetria şi volumetria monumen- 
tului sunt întrutotul asemănătoare cu cele 
descrise mai sus (Pl. 83, 84). Construc- 
ţia a fost aşezată pe o talpă dintr-o grindă 
masivă, prelucrată în secţiune. Planul patru- 
later are laturile de 3,30/3,30 m. Peretele 
din bârnă se înalţă până la cota de 1,28 m. 
Instalaţia hidrotehnică este amplasată într-o 
groapă săpată până la -1,98 m (Pl. 83). S-a 

adoptat şi aici tehnica zidului uscat, care a 
îmbrăcat pereţii gropii (Pl. 84). Acoperişul 
în două ape are învelitoarea din plăci ondu- 
late de azbociment (Fig. 67). Frontoanele 
sunt din scânduri. Se remarcă şi în acest 
caz la instalaţia hidrotehnică impactul civi- 
lizaţiei moderne, ce a dus la introducerea 
roții de metal cu axul din ţeavă, jgheabul de 
admisie a roții este şi el din metal (Fig. 67). 


MOCERIŞ 


Satul Moceriş este o componentă a 
structurii administrative a comunei Lăpuş- 
nicu Mare din Depresiunea Almăjului. 
Pârâul Moceriş, un afluent al râului Nera, 
îşi are obârşia în Munţii Almăjului, cu un 
curs orientat nord-sud. De-a lungul pârâului 
Moceriş mai funcţionează acum patru mori. 


1. Moara Zăboane 

O construcţie cubică din zid de piatră, 
cu acoperiş în patru ape şi învelitoare din 
tablă. Dimensiunile patrulaterului de la 
bază au laturile de 4,41/3,56 m (PL. 121). Ea 
este situată la circa 1,5 km de satul Moceriş, 
pe pârâul cu acelaşi nume. Apa este adusă 
la moară printr-un canal îngust de la priza 
din amonte (Pl. 121). Un planşeu de beton 
separă cele două niveluri ale morii. Instala- 
ţia hidrotehnică se află într-o încăpere din 
zid amenajată în panta dealului a cărui înăl- 
ţime atinge cota de 1,5 m. Bazinul de acu- 
mulare este de mici dimensiuni, deoarece 
debitul de apă adusă pe canalul de aducţi- 
une are valori suficiente şi constante. Zidul 
de beton protejează o parte din canalul de 
aducțiune. Butoniul în cazul acestei mori 
este din beton. Instalaţia de măcinat a păs- 
trat formele iniţiale. Se remarcă ocolii din- 
tr-un cerc de metal şi forma postăviţei cu o 
gură rotundă foarte pronunţată. 


2. Moara din Piatră 

Se poziţionează în hotarul nordic al 
satului Moceriş, la intrarea pârâului în sat. 
Tipologic este întrutotul asemănătoare cu 
Moara Zăboane, cu acelaşi aspect cubic (Fig. 
122). Construcţia s-a făcut din zid de piatră 
cu tencuială, acoperişul în patru ape are 
învelitoarea din tablă. Intervenţii recente au 

modificat, în parte, aspectul camerei inferi- 
oare, reparată în parte cu betoane (Fig. 122). 
Camera inferioară din zid netencuit coboară 
până la cota de -1,70 m de la nivelul de căl- 
care al pardoselii. Instalaţia hidrotehnică se 
află într-un spaţiu complet din zid prevăzut 
cu guri pentru canalul de refugiu şi pentru 
conducta forţată. Ea are un bazin de acumu- 
lare lărgit şi modernizat cu zid din betoane 
(Fig. 122). De altminteri şi roata a fost con- 
struită din metal, doar axul ridicătorului şi 
furca sunt din lemn (Fig. 122). Instalaţia 
de măcinat este întrutotul identică cu cele 
descrise la morile anterioare din zonă. 


PÂRVOVA 


Satul Pârvova face parte din Craina, 
un ţinut de margine după cum sugerează şi 
numele, care leagă Depresiunea Almăjului de 
culoarul Cerna-Timiş. Au funcţionat odini- 
oară în Pârvova 12 mori, astăzi au rămas doar 
trei (Ţunea, 2009, p. 29; p. 132, fig. 7,8). 


1. Moara din Cheia 

Ridicată pe un plan dreptunghiular care 
măsoară 3,30/3,30m, cu pereţii din blană 
de scândură lată. Acoperişul în două ape are 
o învelitoare din plăci de azbociment (PL. 
102; Fig. 123). Frontoanele au fost închise 
cu scândură aşezată vertical. Pereţii înalţi 
de 1,33 m sunt aşezaţi pe o talpă ce încalecă 
camera inferioară a morii. Întreaga con- 
strucţie este încheiată în stâlpi, cu secţiune 
pătrată, încastraţi în talpă şi cunună (PL. 
102; Fig. 123). Arhitectura subterană a morii 
se înscrie într-un spaţiu zidit ce coboară 
până la cota -1,71 m. Aici, în acest spaţiu cu 
ziduri din piatră ecarisată, a fost montată o 
grindă pe care s-a aşezat broasca, lagărul ce 
susţine roata din metal şi ridicătorul. Axul 
ridicătorului şi axul roții sunt din ţeavă de 
metal. Jgheabul de admisie a apei la roată 
a fost confecţionat din tablă de metal (PL. 
102; Fig. 123). Roata modernă din metal 
are o arhitectură simplă, între două cercuri 
concentrice au fost fixate paletele roții. Axul 
motor vertical se fixează pe o tijă în cruce 
înscrisă în cercul mic al roții (Fig. 123). 

2. Moara de la Gura Osoinei 

Situată în vecinătatea Morii din Cheia, 
asemănătoare până la identitate cu arhi- 
tectura şi structurile funcţionale ale Morii 
din Cheia (Pl. 103; Fig. 124). Are acelaşi 
plan dreptunghiular cu dimensiunile de 
4/3,10 m. Pereţii din blană de lemn înche- 
iată „în căţei” au înălţimea de 1,53 m. (Fig. 
124). Acoperişul în două ape are învelitoa- 
rea din tablă. Moara are o arhitectură sub- 
terană identică cu cea descrisă la cealaltă 
moară de la Pârvova. Bazinul de acumulare 
de aici este prevăzut însă cu două jgheaburi 
din metal, unul conduce apa la roata morii, 
celălalt serveşte ca jgheab de refugiu al 
apei atunci când moara este oprită. Ambele 
jgheaburi deversează în camera subterană 
a morii, de unde apa pleacă prin canalul de 
fugă amenajat şi acesta cu zid fără liant (Fig. 
124; Pl. 103). 


PLAVIŞEVIŢA 


Aşezarea Plavişeviţa s-a aflat în zona 
Cazanelor din culoarul dunărean. Zona cal- 
caroasă a Munţilor Almăjului, ce delimi- 
tează valea Dunării, este fragmentată de 
numeroase văi (Cucu, 1980, p. 19). Cercetă- 
rile etnologice din anii 1968-1970, făcute de 
Gheorghe Dinuţă de la Muzeul Satului din 
Bucureşti, au inventariat 11 mori cu ciutură 
la Tisoviţa, Plavişeviţa şi Dubova (Dinuţă, 
1971, p. 67). Una din cele patru mori de la 
Plavişeviţa se află la Muzeul Satului din 
Bucureşti. 


1. Moara de la Păr 

Aceasta era denumirea locală a morii 
din Plavişeviţa strămutată la Muzeul din 
Bucureşti. Se afla amplasată la circa 1 km de 
la marginea satului. 

Construcţia morii era simplă, arhaică, 
din zid de piatră, cu acoperişul în două ape 
şi învelitoare din şindrilă (Fig. 69/1; 127/1). 
Planul patrulater al construcţiei monocelu- 
lare avea dimensiunile de 4/3 m. Peretele 
din zid era ridicat până la înălţimea de 1,80 
m (Dinuţă, 1971, p. 68). Instalaţia de măci- 
nat era aşezată pe un pat din trunchiuri de 
copac masive, după un sistem întâlnit în tot 
spaţiul bănăţean. Piatra stătătoare avea dia- 

metrul de 0,66 m şi grosimea de 0,26 m, iar 
piatra alergătoare avea diametrul de 0,65 m 
şi grosimea de 0,10 m. Ocolii morii erau din 
lemn. Lemnul legat de postăviţă era numit 
în zonă ciocat sau ciocăt. 

Instalaţia hidraulică era în întregime din 
lemn. Roata cu 14 linguri sau lopeţi, axul 
vertical şi ridicătorul erau din lemn. Aduc- 
ţiunea apei din stăvilar se făcea printr-un 
trunchi de copac lung de 5,60 m, care avea 
deschiderea de 0,50 m la unul din capete şi 
0,40 la ieşire. Acest mecanism al morii era 
numit butoni. Debitul redus de apă a impus 
utilizarea unui dop găurit numit găleţea, 
care mărea puterea jetului injectat de apă 
(Dinuţă, 1971, p. 09). 


PLUGOVA 


Satul Plugova este aşezat pe cursul infe- 
rior al râului Belareca, la extremitatea sud- 
estică a Depresiunii Mehadica. În zona joasă 
din lunca râului Belareca au fost amenajate 
iazuri pentru cele opt mori ce au funcţionat 
odinioară, acum a mai rămas una singură, 
Moara lui Alexe. 

Moara lui Alexe este refăcută com- 
plet din bolţari de ciment, cu acoperişul în 
două ape din tablă. Instalaţia hidrotehnică 
a suferit multiple transformări, în vremea 
din urmă fiind complet înlocuită cu una din 
metal. 

Pietrele de moară se ciopleau în sat 
de către un meşter zidar, Milă Bucur. El 
exploata roca locală pe care o prelucra în 
anotimpul rece, când nu avea lucrări de con- 
strucţie în zonă. El a avut în lunca Belarecăi, 
la Brănici, un sălaş pentru creşterea anima- 
lelor, care-i servea iarna şi ca atelier pentru 
prelucrarea rocii locale în piatră de moară. 
Cercetările noastre de teren, în toamna 
anului 2011, au identificat sălaşul lui Milă 
Bucur, pietre de moară rămase fiind folosite 
la scările de acces, iar rebuturi se găsesc în 
structura sălaşului. 

Pietrele de moară păstrate la sălaş au 
următoarele dimensiuni: diametrul 0,45 m, 
grosimea 0,18 m; diametrul 0,52 m, grosi- 
mea 0,20 m; diametrul 0,48 m, grosimea 
0,18 m. 

POGARA DE SUS 


Cătunul Pogara de Sus este situat la 
nord de Cornereva, din a cărei structură 
administrativă de altminteri face parte. El 
se află pe hotar cu satele Zbegu, Izvor şi 
Cireşul, toate situate pe valea Ohaba. 


1. Moara lui Cernescu 

Construcţie din lemn cu plan patrulater, 
ce măsoară 2,30/2,10 m. Pereţii din bârne 
sumar cioplite, aşezate în cununi orizon- 
tale, au o înălţime de 1,38 m. Acoperişul în 
două ape are învelitoarea din ţiglă. Înălţi- 
mea acoperişului de coamă este de +2,50 
m. Instalaţia de măcinat este aşezată pe un 
pat din grinzi cioplite, măsurând pe laturi 
0,80/0,65 m (Fig. 128). 

Instalaţia hidraulică a fost amplasată 
într-o groapă placată cu un zid sec. Dimen- 
siunile pe axe ale camerei inferioare sunt de 
2,28/1,50 m. Roata este din lemn, cu aripile 
sub forma unor cauce cioplite. Fusul şi ridi- 
cătorul sunt din lemn. Butucul roții măsoară 
în diametru 0,30 m, în timp ce roata are 
diametrul de 1,10 m (Fig. 128). 


PRIGOR 


Aşezarea Prigor se află în Depresiunea 
Almăjului, în marginea de răsărit a aces- 
teia, pe unde se comunică cu ţinutul Crai- 
nei. Pârâul Iablacina îşi are obârşia pe poa- 
lele sudice ale Munţilor Semenic. El are un 
curs orientat nord-sud. În aval de Borlove- 
nii Vechi primeşte apele pârâului Şumiţa şi 
ale pârâului Putna în apropiere de Prigor. În 
această zonă numită Gura Iablacinei se află 
două mori. Energia hidraulică a râului a fost 
folosită la salba de mori amenajate pe cursul 
său inferior, din care acum se mai păstrează 
doar patru, unele complet modernizate şi 
refăcute. 


Morile de la Gura Iablacinii 

1. Moară cu plan dreptunghiular ce 
măsoară pe laturi 3,90/3,20 m. Pereţii sunt 
din cununi de bârne orizontale, încheiaţi în 
cheotoare, cu o înălţime de 1,75 m (PL. 104; 
Fig. 45). Acoperişul în două ape are înveli- 
toarea din ţiglă. Frontoanele sunt închise cu 

scânduri aşezate rudimentar pe verticală. 
Înălţimea la coamă a acoperişului ajunge la 
cota de +3,97 m (Pl. 104; Fig. 45). Întreaga 
construcţie este aşezată pe o talpă dintr-o 
grindă masivă cu secţiune verticală, ce înca- 
lecă camera inferioară a morii cu instalaţia 
hidrotehnică. Două pile de zidărie, aşezate 
de o parte şi de cealaltă a firului de apă, 
înalte de 1,97 m, delimitează spaţiul subte- 
ran în care a fost instalată roata orizontală. 
Cota la care coboară spaţiul subteran este 
de -1,97 m (PL. 104; Fig. 45). Întreaga insta- 
laţie hidrotehnică a suferit influenţa tehnicii 
moderne. Bazinul de acumulare are pereţii 
din beton. Conducta forţată a fost constru- 
ită şi ea din beton (Fig. 45). Roata cu axul 
motor au fost construite din metal. Talpa pe 
care este aşezată instalaţia hidrotehnică este 
o şină metalică. Axul ridicătorului este din 
metal. Instalaţia de măcinat, cu inscripţii 
de la mijlocul secolului trecut a păstrat for- 
mele tradiţionale din lemn (Fig. 45). Moara 
a avut amenajat un coş şi o vatră din cără- 
midă într-un colţ. 


2. Moara pentru cocenii de porumb 

Este ridicată în imediata vecinătate. 
Tipologic este o construcţie identică cu 
moara prezentată mai înainte. Pereţii sunt 
din cununi de bârne, cu acoperiş în două 
ape şi învelitoare din ţiglă (Fig. 129; Pl. 
105). Dimensiunile planimetrice sunt urmă- 
toarele: înălţimea pereţilor 1,43, lungimea şi 
lăţimea 3,80/3,10, înălţimea acoperişului la 
coamă +3,22 m (PL. 105). Camera subterană 
ce adăpostea instalaţia hidrotehnică era din 
zid de piatră sec. Bazinul de acumulare creat 
era îmbrăcat în scândură (Fig. 129). Jghea- 
bul de admisie a apei la roată din bazinul de 
acumulare era din scândură. În preajma sa 
a fost creat din scândură un canal de refu- 
giu, îmbrăcat în parte în scândură. Roata şi 
la acest caz a fost făcută din metal cu axul 
vertical din ţeavă (Fig. 129). 

Instalaţia de măcinat se distinge în 
acest caz prin absenţa coşului pentru boabe 
şi prin masivitatea pietrelor de măcinat (Pl. 
105; Fig. 129). Ştiuleţii întregi erau intro- 
duşi şi zdrobiţi între cele două pietre. 

PRISĂCINA 


Cătunul Prisăcina se regăseşte în struc- 
tura administrativă a comunei Cornereva, 
alături de alte 42 de sate şi cătune. Pârâul 
Prisăcina este un afluent minor al râului 
Cerna ce-şi are obârşia în Munţii Cernei, 
într-o zonă de calcare cu forme de chei spec- 
taculoase. Două mori străjuiseră Cheile Pri- 
săcinei. 


1. Moara din Locul Golului este situată 
la ieşirea din canionul Cheilor Prisăcinei. 
Construită în întregime din lemn ea are un 
plan simplu dreptunghiular, cu pereţii din 
blăni scurte, prelucrate mecanic. Pereţii, 
aşezaţi pe o talpă masivă, au fost îmbinaţi 
la colţuri în cheotoare şi în montanţi verti- 
cali (Fig. 79). Montanţii verticali se află pe 
laturile lungi şi la uşă. Acoperişul în două 
ape are învelitoarea din tablă. Instalaţia de 
măcinat este aşezată pe două grinzi masive, 
fixate în pereţii laterali ai casei morii. Cele 
două frontoane au fost închise cu scândură 
verticală. 

Camera inferioară a morii, cu instala- 
ţia hidraulică, a fost amenajată pe coastă cu 
pereţii din zid uscat fără lianţi. Roca locală 
prelucrată în blocuri cioplite conferă un 
aspect îngrijit paramentelor zidului (Fig. 
79). Instalaţia hidrotehnică cât şi cea de 
ridicat sunt din lemn. 


2. Moara de la intrarea în Cheile 
Prisăcinei are o planimetrie întrutotul ase- 
mănătoare celei de la Locul Golului, amân- 
două străjuind Cheile Prisăcinei. S-a apelat 
la aceeaşi tehnică de îmbinare a pereţilor 
din lemn în cheotoare şi montanțţi (Fig. 70). 
Camera inferioară cu instalaţia hidrotehnică 
din lemn este adăpostită între pereţi înalţi 
pe terenul în pantă. Zidurile din blocuri 
masive din calcar au un aspect mai puţin 
îngrijit. 


PUTNA 


Sat cu nume celebru ce are însă aceeaşi 
etimologie slavă. Putna din Almăj trebuie 
căutată în extremitatea estică a depresiunii 
almăjene, în vecinătatea Prigorului. Se mai 

păstrează două mori pe apa pârâului Putna, 
în intravilan. 


1. Moara din Vale 

O construcţie modestă, frumos propor- 
ţionată, făcută în întregime din bârne (Fig. 
47; Pl. 106). Plan dreptunghiular cu dimen- 
siunile de 3,80/3,00 m. Pereţii au fost 
ridicaţi până la înălţimea de +1,72 m din 
cununi de bârne rotunde îmbinate în cheo- 
toare (Fig. 130). Acoperişul în două ape are 
învelitoarea din ţiglă. Timpanul este acope- 
rit cu scândură. Instalaţia de măcinat a fost 
lucrată din piese de lemn masiv. Se remarcă 
şi aici forma deosebită a postăviţei cu gură 
rotundă (Fig. 47). Casa morii se sprijină în 
întregime pe patru piloni de lemn, crestaţi 
în capăt, pe care a fost aşezată talpa (Fig. 
47; Pl. 106). Spaţiul subteran a fost prote- 
jat cu un zid sec, tradiţional de altminteri 
în zonă. Bazinul de acumulare şi roata au 
suferit impactul modernizării. Bazinul este 
delimitat de un zid de beton, iar roata a fost 
făcută din metal, cu axul motor vertical din 
ţeavă. Axul ridicătorului a fost făcut din- 
tr-o tijă metalică cu un şurub în capăt (Fig. 
130; Pl. 106). Butoniul a fost lucrat dintr-un 
trunchi de copac. 


2. Moara din Deal 

Moara este aşezată în extremitatea de 
sus a localităţii Putna. Amenajarea morii are 
forme şi structuri identice cu cele ale Morii 
din vale. Planul dreptunghiular măsoară 
3,00/4,00 m. Pereţii din cununi de bârne 
au o înălțime de +1,57 m (Pl. 107). Plan- 
şeul din bârne separă cele două niveluri ale 
morii. Ridicătorul are aceleaşi caracteristici 
mai înainte descrise. Moara din deal este 
aşezată deasupra unei gropi îmbrăcată în 
zid sec (Fig. 71; Pl. 107). Această dispunere 
a fost determinată de geografia locului unde 
este amplasată. Bazinul şi roata au suferit 
aceleaşi contaminări ale tehnicii recente, 
fiind lucrate din betoane şi metal (Fig. 71; 
P],107), 


RĂCĂŞDIA 


Răcăşdia este situată în Depresiunea 
Oraviţa, între dealurile joase ce leagă Câm- 

pia Caraşului de Munţii Aninei. Cele două 
mori existente sunt amplasate pe apa pârâu- 
lui Ciclova. Obârşia pârâului Ciclova este în 
zona calcaroasă la nord-est de satul Ciclova 
Montană şi străbate câmpurile înalte ori- 
entate vest-est, iar la Răcăşdia cursul râu- 
lui face o buclă schimbând direcţia spre 
vest şi nord-vest. Un iaz pe cursul râului 
abate apa pe un canal lung de câteva sute 
de metri până la moară. Canalul are o tra- 
iectorie paralelă cu cursul pârâului Ciclova. 
Este situată pe rama nordică a intravilanu- 
lui Răcăşdiei. 


1. Moara din Sat 

Moara este o construcţie monocelulară, 
cu plan dreptunghiular, care măsoară la 
exterior 3,79/5,63 m. Pereţii au fost ridi- 
caţi din bârne, care acum sunt tencuite atât 
la interior cât şi la exterior. Talpa dintr-o 
bârnă cioplită susţine pereţii şi acoperişul 
morii. Podeaua care separă instalaţia de 
măcinat de instalaţia hidro a morii a fost 
iniţial din bârne cioplite, peste care s-a tur- 
nat un strat de ciment. Întreaga construcţie 
a morii este aşezată pe cinci grinzi de lemn 
fixate la un capăt pe pământ, iar la celălalt 
pe o pilă de zidărie. Acoperişul este în două 
ape cu învelitoare din ţiglă. Tavanul este 
aşezat pe grinzi. Cele două frontoane care 
închid podul au fost bătute din scânduri (PL. 
1; Fig. 131). 

Instalaţia de măcinat este aşezată pe un 
pat din patru trunchiuri de copac masive 
menite să susţină greutatea pietrelor, a 
coşului cu măciniş şi, în egală măsură, să 
asigure stabilitate la trepidaţiile şi şocu- 
rile pietrei alergătoare (Fig. 132). Întreaga 
instalaţie de măcinat are înălţimea de 1,60 
m. Coşul din lemn de forma unui trunchi 
de piramidă, cu baza deasupra, a fost fixat 
pe un cadru din lemn care, prin patru mon- 
tanţi, se sprijină pe patul morii. Instalaţia 
de măcinat are un dispozitiv pentru ridica- 
rea pietrelor. Dispozitivul are un stâlp ver- 
tical între patul morii şi tavan, fixat într-un 
lagăr, ceea ce permite rotirea acestuia în 
jurul propriului ax. Pe acest stâlp este fixat 
un braţ scurt din lemn, în capătul căruia 
sunt două gheare de metal în care se prinde 
piatra pentru a fi coborâtă din instalaţie 

(Fig. 131). De remarcat şi aspectul zoomorf 
care a fost dat lemnului care mişcă postăviţa 
(Fig. 132). 

Instalaţia hidrotehnică a morii este 
amenajată într-o groapă săpată în terenul în 
pantă adâncă de -2,50 m de la nivelul actual 
de călcare (Pl. 2; Fig. 131). Ea a primit o 
formă regulată, iar pereţii gropii, pe trei 
din cele patru laturi, au fost placați cu zid 
de piatră, pentru ca întreaga încăpere sub- 
terană să aibă stabilitate şi să nu fie expusă 
pericolului eroziunii apei. Axul motor ver- 
tical din lemn a fost înlocuit cu o ţeavă de 
metal, la fel şi roata a fost confecţionată 
din metal. O conductă de metal secţionată a 
înlocuit jgheabul de lemn. Volumul redus de 
apă şi panta uşoară pe care o are terenul au 
determinat constructorii să amenajeze un 
bazin de acumulare lărgit, ce măsoară circa 
5/6 m, care are o latură de numai 0,92 m în 
faţa conductei de admisie (Pl. 2; Fig. 131). 


2. Moara din Vârtop 

Moara este amplasată pe malul drept 
al pârâului Ciclova, la nord de moara din 
sat. Aducţiunea apei se face printr-o ierugă 
care preia apa din pârâul Ciclova. Elemen- 
tul de modernizare a intervenit şi la această 
moară, iniţial făcută în întregime din lemn. 
Ea are planul unui dreptunghi cu laturile de 
6,88/4,38 m. Constructorii au apelat iniţial, 
la ridicarea pereţilor, la bârne scurte îmbi- 
nate în montanţi după sistemul nut şi feder. 
Era o tehnică adecvată având în vedere 
lungimea mare, de aproape 7 m a pereţilor 
morii. Ulterior, în perioada recentă, s-a păs- 
trat doar scheletul pe montanţi a morii, iar 
golurile au fost umplute cu zidărie din cără- 
midă. În acelaşi moment de refacere a morii 
a fost dezafectată şi podeaua din bârne, fiind 
înlocuită cu o podea turnată din betoane. 
S-a păstrat tavanul din scânduri, aşezat la 
cota de +2,19 pe grinzi. Instalaţia de măci- 
nat are structura iniţială arhaică, din lemn. 
Regăsim şi aici sistemul de ridicare a pietre- 
lor cu ajutorul a două braţe de metal mon- 
tate pe un stâlp care se roteşte, fixat rigid în 
grinda tavanului şi patul morii (Fig. 133). 
Acoperişul este în două ape cu învelitoare 
din ţiglă, cele două frontoane fiind închise 
cu scândură. Patul pe care este aşezată 

instalaţia de măcinat a fost lucrat din două 
trunchiuri masive cioplite dreptunghiular. 
Piatra alergătoare are un diametru de 0,90 
m, fiind închisă de ocoli din lemn. Instalaţia 
hidrotehnică a morii este amenajată într-o 
groapă adâncă de -2,65, de formă rectan- 
gulară cu dimensiunile de 3/3,65 m (PL. 4; 
Fig. 133). Refaceri cu metal şi betoane s-au 
făcut şi la acest compartiment al morii. Un 
jgheab din metal a înlocuit butoniul din 
lemn. Fusul şi roata morii sunt lucrate din 
metal. Bazinul de acumulare a apei a fost 
amenajat cu piatră şi betoane. Sistemul de 
oprire se face cu un par care blochează roata 
morii, după oprirea apei din stăvilarul ame- 
najat la gura jgheabului de admisie cu apă. 
Treptele amenajate pe una din laturile lungi 
au menirea de a facilita accesul la instalaţia 
hidro, la momentul opririi acesteia. Groapa 
care adăposteşte roata, fusul şi ridicătorul 
au fost îmbrăcate în zid din piatră şi ciment 


(Fig. 133). 


SICHEVIŢA 


1. Moara de la Deal 

Amenajată pe râul Camenița în cătunul 
cu acelaşi nume ce formează comuna Siche- 
viţa. Canalul de aducțiune a rămas fără apă 
şi moara a fost abandonată. A fost construită 
pe panta dealului, cu laturile lungi aşezate 
de-a lungul coastei de deal (Fig. 72). Planul 
dreptunghiular are dimensiunile de 6,80/3 
m. Acoperiş în două ape cu învelitoare din 
ţiglă (Fig. 72). Talpa morii lucrată dintr-un 
buştean gros, cioplit, cu secţiune pătrată 
se sprijină pe coasta dealului şi un pat de 
bolovani masivi (Fig. 72). Pereţii înalţi de 
1,90 m, din bârne orizontale, sunt fixaţi pe 
laturile lungi în montanţi verticali, fixaţi în 
talpă şi cunună (Fig. 72). Pereţii se îmbină 
la colţuri în cheotoare, iar în montanţi prin 
sistemul de îmbinare lambă şi uluc. Lungi- 
mea neobişnuit de mare a construcţiei se 
explică prin faptul că o jumătate din spa- 
ţiu 2,50/3 m era folosit ca adăpost pentru 
cai. O iesle simplă era montată de-a lungul 
peretelui scurt al morii. Animalele treceau 
peste pardoseala din bârne şi erau legate la 
iesle. Instalaţia de măcinat este dezafectată 
în parte, ocolii din tablă sunt ruginiţi. Con- 

ducta de admisie pentru apă era din ţeavă 
de beton, ce avea montată o găleată la capă- 
tul inferior (Fig. 72). Roata şi axul vertical 
al acesteia sunt din metal la -1,80 m. Ridi- 
cătorul a rămas din lemn manevrat fiind cu 
ajutorul penelor. 


2. Moara Raia 

Se află în vecinătatea Morii de la deal, 
amenajată însă în apropierea albiei pârâului 
Camenița. Planimetric şi tipologic se apro- 
pie de Moara de la Deal. Planul dreptun- 
ghiular al construcţiei are dimensiunile de 
3,40/6,12 m (Pl. 112; Fig. 136). Pereţii înalţi 
de 1,61 m sunt din bârne, fixate în tehnica 
nut şi feder pe laturile lungi şi în cheotoare 
la colţuri. Acoperişul în două ape înalt de 
4,12 m are învelitoarea din şindrilă. Un coş 
din şindrilă a fost construit pe una din latu- 
rile acoperişului (Fig. 136). De altfel, la inte- 
rior, unde se află o vatră deschisă, coşul are 
o amenajare din nuiele împletite aşezate pe 
un cadru de lemn (Pl. 112). Lungimea foarte 
mare a construcţiei se explică prin adăposti- 
rea animalelor în timpul iernii. Un şopron, 
sprijinit în furci şi într-un perete al morii, 
oferă soluţia adăpostirii căruţelor (Fig. 136). 
Canalul de aducțiune avea un traseu para- 
lel cu al pârâului Camenița, de la locul pri- 
zei de apă şi până la moară. Butoniul a fost 
amenajat dintr-o conductă de beton ce avea 
un dop găurit, o găleţea în capăt (Fig. 136). 
Roata cu axul său vertical sunt din metal, 
doar furca, pe care era aşezată broasca din 
piatră, a rămas din lemn (Fig. 136). Întreaga 
instalaţie hidrotehnică era amenajată în 
camera subterană a morii la -1,80 m, îmbră- 
cată în zid de piatră fără liant. Talpa con- 
strucţiei era sprijinită în această zonă pe doi 
stâlpi din lemn (Fig. 136). 


3. Moara de la Stupă 

A fost recent refăcută cu vechile mate- 
riale recondiţionate şi altele noi, păstrând 
însă planul şi formele iniţiale (Fig. 73; 135). 
Construcţia are acelaşi plan lung, dreptun- 
ghiular ce măsoară 7,60/3,50 m (Fig. 73). 
Jumătate din spaţiu, circa 3,40/3,50 m, 
avea destinaţia de adăpost pentru animale, 
cu o iesle montată la nivelul solului (Fig. 
73). Pereţii din bârne aveau o înălţime de 

2,20 m, cu acoperiş în două ape din plăci 
de azbociment ondulate. Construcţia era 
ridicată în paiantă, sistem impus de pereţii 
lungi ai morii. Instalaţia hidrotehnică se afla 
în încăperea subterană a morii, o groapă cu 
plan rectangular de 2,50/1,90 m, adâncă 
de 1,90 m îmbrăcată în zidărie. La reface- 
rea morii zidul a fost legat cu betoane. De 
altminteri s-au utilizat betoane şi la bazinul 
de acumulare, conducta forţată este o ţeavă 
din beton. S-a menţinut utilizarea dopului 
de lemn găurit, la butoni. 

Roata cu axul său vertical sunt din 
metal. Furca pe care se aşeza roata şi ridică- 
torul cu sistemul său de pârghii cu pene au 
rămas din lemn (Fig. 135). 


4. Moara de la Botu Cracului 

Moară refăcută şi modernizată, în parte, 
la instalaţia hidrotehnică. Întreaga ame- 
najare mulinologică, în acest caz, se com- 
pune din două corpuri distincte: cel dintâi 
al morii, al doilea în imediata vecinătate 
un adăpost închis şi un şopru pentru adă- 
postirea animalelor (Fig. 134). Distanţa de 
circa 3 km din sat a impus construirea aces- 
tui adăpost pentru animale şi oameni, care, 
într-o altă formă, îl găsim la toate morile de 
la Sicheviţa şi de la Gârnic, situate la o oare- 
care depărtare de sat. Moara are acelaşi plan 
dreptunghiular, fiind construită în aceeaşi 
tehnică a paiantei pe care am întâlnit-o şi la 
celelalte mori din zonă. Acoperişul în două 
ape are învelitoarea din ţiglă. Adăpostul 
pentru animale a fost făcut în aceeaşi teh- 
nică utilizată la construcţia morii (Fig. 134). 
Camera inferioară a morii şi pardoseala din 
moară au fost refăcute din betoane. Roata, 
axul roții şi al ridicătorului cu şurub sunt 
confecţionate din metal (Fig. 134). Butoniul, 
construit dintr-o conductă de betoane, uti- 
lizează însă vechea adaptare tehnologică a 
găleţelei (Fig. 134). 


SOCOLARI 


1. Moara de la Sultana 

Satul este aşezat pe panta dealurilor ce 
închid Depresiunea Oraviţei şi mărginesc 
în acelaşi timp poalele Munţilor Aninei. O 
vale îngustă străbătută de la est spre vest de 


183 


un fir de apă adăposteşte satul. Moara de la 
Sultana este situată pe acest fir de apă cu un 
debit mic numit Apa Socolariului, un afluent 
de pe malul stâng al pârâului Vicinic. 

O vână de apă, puţin consistentă, stră- 
bate de la un capăt la altul Socolariul, aşe- 
zat pe un teren calcaros. Două mori se aflau 
pe Apa Satului, din care una, Moara de la 
Sultana, se mai păstrează în ruină. Este 
situată în intravilan, cu frontul la strada ce 
coboară pe terenul în pantă. Construcţia are 
un plan dreptunghiular cu dimensiunile de 
4,13/3,10 m. Zidurile din bârne, înalte de 
1,57 m, au fost acoperite cu tencuială (Pl. 10, 
20). Acoperişul în două ape are învelitoarea 
din tablă. Instalaţia mecanică este în bună 
parte distrusă, ori dezafectată (Fig. 137). 
S-a păstrat patul morii, care era lucrat din 
două truchiuri de buşteni masivi, peste care 
erau aşezate pietrele cu ocolii din lemn (Fig. 
137; Pl. 19). Acest segment al instalaţiei de 
măcinat a avut înălţimea de 0,67 m. Piatra 
stătătoare şi părpăriţa se păstrează, în timp 
ce piatra alergătoare a fost dezafectată (Fig. 
137). Planşeul din bârne separa cele două 
compartimente al morii. Întreaga construc- 
ţie era aşezată pe o pilă din zid şi un zid 
care flanca malul văii (Pl. 20; Fig. 137). Pila 
din zid de piatră de calcar legată cu mortar 
avea înălţimea de 2,25 m şi lată de 0,80 m. 
Fluxul de apă inconsistent a impus amena- 
jarea unui bazin de captare a apei, care să 
asigure funcţionarea morii o perioadă deter- 
minată. Acest inconvenient al fluxului de 
apă a determinat şi adaptarea unor soluţii 
tehnice compensatorii la instalaţia hidro- 
tehnică. Iniţial moara de la Sultana a avut 
un butoni din lemn cu găleţea în capăt (Fig. 
1). Acesta a fost înlocuit cu o ţeavă de metal 
care are terminalul inferior de formă tron- 
conică menit să mărească puterea jetului de 
apă (Fig. 137; Pl. 20). Se aplică în fond ace- 
laşi principiu al reglării secţiunii de evacu- 
are a apei, făcut iniţial rudimentar din lemn, 
acum mai eficient cu ţevi din metal. Roata 
din lemn nu se mai păstrează. Se regăseşte 
încă fusul din lemn şi talpa pe care era aşe- 
zat. Fusul din lemn, grinda din lemn pe care 
era fixat lagărul în care se învârtea călcâiul 
se păstrează dezafectate (Fig. 137). 


https://biblioteca-digitala.ro 


SVINIŢA 


Satul vechi era aşezat pe culoarul Dună- 
rii de unde a fost strămutat mai sus, pe tera- 
sele înalte. Una din morile ce funcționau aici 
pe firul unei ape a fost transferată în anul 
1967 la Muzeul Tehnicii Populare din Sibiu. 
Moara Novana a fost reconstruită la Muzeul 
din Sibiu (Bucur, 2007, p. 143). 


1. Moara Novana 

Construcţia are un plan dreptunghiular 
cu dimensiunile de 72,6/3,48. Pereţii au fost 
zidiţi din rocă locală cioplită şi au o înălţime 
de 3,96 (Pl. 115/2; Fig. 76). Acoperişul în 
două ape are învelitoarea din şindrilă. Insta- 
laţia de măcinat este aşezată pe un podium 
lucrat din trunchi de copac prelucrate. 
Moara avea mai multe pietre alergătoare, 
de grosimi diferite, care erau schimbate în 
funcţie de debitul apei (Bucur, 2007,p. 144). 
Instalaţia hidrotehnică era confecţionată 
din lemn. Butoniul era dintr-un trunchi de 
copac găurit. Moara păstrează mai multe 
găleţele, dopuri din lemn găurite, cu dia- 
metrul diferit înlocuite în funcţie de debitul 
apei. Instalaţia hidrotehnică se afla într-o 
cameră subterană din zid sec. Un planşeu 
din bârne separa cele două compartimente 
ale morii. 


ŞOPOTU NOU 


Satul Şopotu Nou este aşezat în extre- 
mitatea de sud-vest a Depresiunii Almăju- 
lui. Nera, care străbate asemenea unei axe 
depresiunea intramontană a Almăjului, face 
aici o întoarcere bruscă către vest, de unde 
intră în sectorul de chei până către Sasca 
Montană. Pârâul Buceaua este un afluent 
firav al Nergănului, cum este cunoscută 
Nera în toponimia locală. De-a lungul cur- 
sului pârâului Buceaua, în sat, se aflau două 
mori. 


1. Moara de Sus 

O construcţie din lemn aşezată pe o fun- 
daţie din zid turnat în beton conferă aces- 
teia un aspect stingher. Are planul unui 
dreptunghi cu dimensiunile 4/3 m. Pereţii 
sunt din cununi de bârne orizontale înche- 

iate în cheotoare, având o înălţime de 1,80 
m. O talpă dintr-o bârnă cioplită, cu secţi- 
une patrulateră susţine pereţii. Un planşeu 
din bârne late este aşezat direct pe talpa 
construcţiei, peste care s-au aşezat apoi 
cununile de bârne. Acoperişul în două ape 
are învelitoare din ţiglă (Fig. 75). Înălţi- 
mea acoperişului la coamă ajunge la cota de 
+3,00 m. O piatră de moară abandonată are 
rostul unei trepte la intrarea în moară. Tim- 
panul este din scânduri (Fig. 75). Instalaţia 
de măcinat este simplă, arhaică, făcută din 
lemn (Fig. 75). Coşul se susţine pe un jug 
din lemn şi peretele morii. Ocolii cu aspect 
primitiv sunt din lemn (Fig. 75). Piatra aler- 
gătoare are diametrul de 0,55 m. 

Instalaţia hidrotehnică se află în încăpe- 
rea din piatră şi beton ridicată de la nivelul 
solului până la cota de +1,70 m. Construc- 
ţia nivelului inferior, pe terenul în pantă, 
s-a ridicat până la această cotă pentru a 
asigura montarea axului vertical al roții. 
Bazinul de acumulare amenajat la capătul 
canalului de aducțiune are pereţii laterali şi 
stăvilarul din beton. Conducta forţată care 
duce apa la roată a fost făcută din tuburi de 
beton. Ea are montată în capătul inferior o 
găleţea (Fig. 75). Roata şi axul acesteia sunt 
din metal. Ridicătorul a păstrat forma arha- 
ică cu pene din lemn (Fig. 75). Se remarcă 
în construcţia interioară montarea instala- 
ţiei de măcinat şi a ridicătorului cu pene pe 
două grinzi masive aşezate peste planşeul 
morii. 

2. Moara de Jos 

Amplasată pe pârâul Buceaua în centrul 
satului. Construcţia morii este amplasată 
pe furci şi piloni din lemn (Fig. 74;138). 
Dimensiunile exterioare ale morii sunt de 
4/3 m. Moara are pereţii din bârne rotunde 
aşezate în cununi orizontale. Pereţii se 
închid în cheotoare. Construcţia a fost înăl- 
ţată pe furci şi piloni masivi din lemn, peste 
care s-a aşezat o talpă dintr-o grindă sumar 
cioplită (Fig. 138). Acoperişul în două ape 
are învelitoarea din ţiglă. Pereţii din bârne 
sunt înveliţi la exterior cu şindrilă dispusă 
în două şiruri (Fig. 74). Înălţimea la coamă 
a acoperişului are cota de +3 m. Pereţii 
măsoară în înălţime 1,80 m. Roata cu axul 

vertical sunt din metal. Butoniul a fost făcut 
dintr-o ţeavă de metal cu diametrul la bazi- 
nul de acumulare de 0,60 m şi 0,40 m la 
capătul inferior. El are montat un dop de 
lemn cu o deschidere mică pentru a mări 
forţa jetului de apă. Bazinul de acumulare 
are amenajări din ciment (Fig. 74; 138). 
Instalaţia de măcinat este amplasată într-un 
colţ al camerei de sus a morii. Coşul este 
sprijinit într-un jgheab prins de perete şi 
patul morii (Fig. 74; 138). Obada de la ocoli 
este din metal. Piatra alergătoare are diame- 
trul de 0,55 m. Ridicătorul cu pene din lemn 
a păstrat formele iniţiale (Fig. 74). 


ŞOPOTU VECHI 


Satul este aşezat pe rama nordică a 
Depresiunii Almăjului pe hotar cu satele 
Dalboşeţ şi Gârbovăţ. Pârâul Şopot, aflu- 
ent de pe malul stâng al Nerei, are un curs 
orientat nord-sud. Actualmente se mai păs- 
trează zece mori de-a lungul pârâului, unele 
în stare avansată de ruină (Rancu, 1996, 


p. 4-5). 


1. Moara Ursuliţa 

Construcţia din zid de piatră cu plan 
dreptunghiular are dimensiunile pe laturi 
4,89m/3,63 m (Pl. 21,22). Acoperişul în 
două ape cu învelitoare din ţiglă este în 
bună parte degradat. Înălţimea pereţilor 
nu depăşeşte 1,94 m. Un planşeu de beton 
separă cele două încăperi ale morii, având 
în el o deschidere de 1,20/0,75 m prin care 
se coboară pe o scară la roată pentru a se 
schimba sau monta găleţeaua (Pl. 21). Insta- 
laţia de măcinat este în bună parte dezafec- 
tată, având coşul prăbuşit. Patul instalaţiei 
era făcut din trunchiuri masive de lemn 
cioplit. Ocolii din jurul pietrelor de măci- 
nat erau din tablă. Piatra alergătoare are 
diametrul de 0,73 m. Camera inferioară a 
morii cu instalaţia hidrotehnică avea pereţii 
din zid de piatră cioplită. Adâncimea nive- 
lului inferior al morii era de -2,05 m (PL. 
22). Întreaga instalaţie hidrotehnică a fost 
realizată din lemn. Furca pe care se aşeza 
broasca, ridicătorul şi axul vertical erau din 
lemn. Roata cu lingurile scobite, lucrată din 
lemn, aveau un cerc de metal, asemenea 

roții de căruţe ce confereau mai mare stabi- 
litate şi rezistenţa roții la sarcinile curentu- 
lui de apă. 


2. Moara din Piatră 

Instalaţia este abandonată şi în stare de 
ruină (Fig. 9; 139). Moara a fost construită 
din piatră cioplită, legată cu mortar. Aco- 
perişul în patru ape a avut învelitoarea din 
şindrilă. Planul patrulater al morii măsoară 
5,05/4,05 m (Pl. 23, 24). Pereţii nu depă- 
şeau înălţimea de 1,62 m, în timp ce înăl- 
ţimea la coamă a acoperişului era de +3,95 
m. Un planşeu din buşteni separă cele două 
niveluri ale morii. Instalaţia de măcinat a 
fost lucrată dintr-un trunchi masiv. Coşul 
se sprijină pe patru stâlpi montați în patul 
instalaţiei de măcinat (Pl. 23; Fig. 139). 
Ocolii erau lucraţi din lemn. Diametrul pie- 
trei alergătoare este de 0,70 m. Instalaţia 
hidrotehnică este în întregime din lemn. 
Cota subterană a acestei încăperi coboară 
la -2,05 m (Pl. 24). Dispozitivul de ridicare 
a pietrelor este arhaic, realizat din pene de 
lemn. 


3. Moara Țigănească 

Construcţie din zid de piatră cu acoperi- 
şul în patru ape (Pl. 25-27). Zidurile perime- 
trale ajung la cota 1,77 m, iar acoperişul are 
cota 3,85 m. Învelitoarea este din tablă (Fig. 
10). Planşeul care separă cele două încăperi 
este din bârne. Un chepeng de 0,50/0,70 m, 
plasat în spatele instalaţiei de măcinat, asi- 
gura coborârea în camera inferioară (Fig. 
10; 142). Coşul se sprijină pe două cadre 
fixate în patul instalaţiei de măcinat. Ocolii 
sunt din tablă. Piatra alergătoare are diame- 
trul de 0,75 m (Pl. 25). Camera subterană 
cu instalaţia hidrotehnică este din zid de 
piatră având un patrulater. Roata din lemn, 
cu paletele scobite şi strânse într-un cerc, 
este aşezată pe o furcă din lemn. Instalaţia 
de ridicat cu pene păstrează formele arhaice 
(Pl. 25). Canalul de aducțiune şi bazinul de 
acumulare au fost construite din beton (Fig. 
10; 142). Stăvilarul de la bazinul de acumu- 
lare este prevăzut cu două deschideri, una 
pentru conducta forţată, cealaltă pentru 
canalul de refugiu atunci când instalaţia nu 

funcţionează (Pl. 27; Fig. 10; 142). Diame- 
trul pietrei alergătoare este de 0,75 m. 


4. Moara Nouă 

Moara are o construcţie din zid de pia- 
tră. Planul patrulater are dimensiunile de 
5,30/4,00 m (Pl. 28, 29). Pereţii au fost 
ridicaţi până la înălţimea de 1,78 m. Acope- 
rişul în două ape are învelitoarea din tablă. 
Instalaţia de măcinat are tipologia şi carac- 
teristici identice cu cele descrise la morile 
prezentate la Şopotu Vechi. Bazinul de acu- 
mulare a fost lucrat din beton. Roata şi axul 
vertical al acesteia sunt din lemn. Dispoziti- 
vul de ridicare a fost modernizat fiind pre- 
văzut acum cu şurub (Pl. 28). Piatra alergă- 
toare are diametrul de 0,70 m. 


5. Moara Ghetera 

Construcţie monocelulară din lemn aşe- 
zată pe o fundaţie din zid sec. Planul patru- 
later al morii are dimensiunile de 4,79/3,74 
m (Pl. 30, 31; Fig. 11; 140). Pereţii sunt din 
cununi de bârne orizontale încheiaţi în che- 
otoare (Pl. 31). Acoperişul în patru ape s-a 
ridicat până la cota +3,56 m. Învelitoarea 
este din tablă plană. Instalaţia hidroteh- 
nică a păstrat, în parte, caracterul ei arhaic 
având roata, fusul, furca şi dispozitivul de 
ridicare cu pârghii din lemn (Fig. 11; 140; 
Pl. 30). Bazinul de acumulare şi conducta 
forţată sunt din beton. 


6. Moara Bădească 

Moară situată în intravilan integrată în 
structura satului (Pl. 32, 33; Fig. 12). Con- 
strucţia din zid de piatră, cu frontoane din 
zid, este alipită unei gospodării. Acoperi- 
şul în două ape are învelitoarea din ţiglă. 
Dimensiunile planului patrulater al con- 
strucţiei sunt de 5,56 m/4,90 m. 

Instalaţia de măcinat a fost refăcută 
după modelul iniţial (Fig. 12). Instalaţia 
hidrotehnică şi-a păstrat forma arhaică cu 
roată din lemn (Pl. 33; Fig. 12). Ea este adă- 
postită în încăperea subterană din zid, ce 
coboară până la cota -2,16 m (Pl. 32). Acce- 
sul la roata morii, se face şi aici printr-un 
chepeng practicat în pardoseala din lemn. 
Piatra stătătoare are diametrul de 0,90 m. 

7. Moara Băltoniţa 

Construcţie din zid de piatră tencuită 
cu acoperişul în două ape. Pereţii din piatră 
au fost ridicaţi până la cota +1,65 m. Înve- 
litoarea este din ţiglă profilată (Pl. 35, 36). 
Planul dreptunghiular al construcţiei are 
dimensiunile de 3,40/4,24 m (Pl. 35). Un 
planşeu de betoane separă cele două încă- 
peri ale morii. Timpanul este din zid de 
cărămidă. Instalaţia de măcinat şi-a păstrat 
formele şi caracteristicile iniţiale, arhaice 
din lemn. 

Instalaţia hidrotehnică cu roata, axul 
acesteia şi dispozitivul de ridicare prin pâr- 
ghii din lemn a conservat structurile con- 
structive iniţiale. Bazinul de acumulare a 
suferit modificări neesenţiale prin utilizarea 
betoanelor. Diametrul pietrei alergătoare 
este de 0,60 m. 


8. Moara Pleşoanea 

O construcţie arhaică făcută în parte din 
lemn (Fig. 13; Pl. 37, 38). Acoperişul în două 
ape are acum o învelitoare din plăci ondu- 
late de azbociment. Timpanele sunt închise 
acum cu o soluţie improvizată din plăci de 
azbociment. Dimensiunile planimetriei de 
bază sunt de 4,60/3,30 m (Pl. 37). Pereţii 
din cununi de bârne orizontale au o înăl- 
ţime de 1,55 m. Ei sunt încheiaţi în cheo- 
toare doar la uşă, montată într-un colţ. S-au 
folosit montanţi unde pereţii se îmbină în 
nuturi (Fig. 13). Instalaţia de măcinat a păs- 
trat toate elementele arhaice din lemn întâl- 
nite şi la celelalte mori din Şopotu Vechi. 
Întreaga casă a morii este aşezată pe o con- 
strucţie din zid sec fără liant. Această struc- 
tură îngrijit lucrată, din piatră cioplită, are 
o parte subterană unde se află roata morii 
şi o parte, ce măsoară 1,15 m, ridicată dea- 
supra nivelului solului (Pl. 38; Fig. 13). Se 
remarcă la acest zid sec buiandrugul dintr-o 
lespede mare aşezată deasupra spaţiului gol 
pentru accesul butoniului (Fig. 13). 


9. Moara Mică 

Moara din zid de cărămidă tencuită cu 
plan patrulater ce măsoară 4,18/3,15 m (PL. 
39, 40). O pardoseală din beton separă cele 
două niveluri ale construcţiei. Acoperişul 
în două ape are învelitoarea din ţiglă. Cota 

de la coama acoperişului este de +3,94 m. 
Instalaţia hidrotehnică a fost modernizată 
prin utilizarea unor materiale moderne. 
Bazinul de acumulare este lucrat din 
betoane. La fel s-a procedat şi pentru con- 
ducta forţată (Pl. 309; Fig. 14; 141). Roata din 
lemn cu axul şi ridicătorul cu pârghii din 
lemn au păstrat caracteristicile arhaice ale 
instalaţiilor hidrotehnice din zonă (PL. 39; 
Fig. 14; 141). Diametrul pietrei alergătoare 
este de 0,70 m. 


10. Moara Glimeica 

Constructorii au utilizat piatra pentru 
zidurile înălțate până la cota +2,06 m (PL. 
41). Acoperişul în două ape are învelitoa- 
rea din tablă vopsită. Frontoanele au fost 
închise cu şindrilă. Dimensiunile planului 
dreptunghiular sunt de 6,20/3,70 m. Înăl- 
ţimea peretelui din zid ajunge la cota 2,06 
m. Camera inferioară a morii are pereţii 
din zid sec. S-au utilizat soluţii cu betoane 
pentru bazinul de acumulare, pentru con- 
ducta forţată şi gura canalului de refugiu. 
S-a menţinut la conducta forţată, care aduce 
apa la roată, o soluţie tradiţională cu găle- 
ţeaua. Roata şi axul acesteia sunt din lemn 
(Fig. 14). 


TEREGOVA 


Comuna amplasată de-a lungul văii 
superioare a Timişului, la poalele Munţi- 
lor Semenic, a avut la momentul anchetei 
din anul 1957 un număr de 36 de mori din- 
tre morile ce funcționau pe apa Timişului şi 
a pârâului Teregova. A rămas la momentul 
actual o singură instalaţie, iar o altă moară a 
fost dusă în anul 1961 la Muzeul Satului din 
Bucureşti (Lazăr, Dinuţă, 1974, p. 37). 


1. Moara de la Muzeul Satului (Fig. 
69/2) 

Instalaţia transferată are un plan rec- 
tangular de dimensiuni modeste. Pereţii 
au fost lucraţi din blăni de lemn prelucrate 
mecanic, încheiate în cheotoare. Înălţimea 
pereţilor nu depăşeşte 1,50 m. Acoperişul 
în patru ape are învelitoarea din şindrilă. 
Talpa morii este aşezată pe două pile de zid 
uscat fără liant. Admisia apei s-a făcut prin- 


187 


tr-un butoni iar reglarea secţiunii acesteia 
se făcea cu găleţeaua (Fig. 69/2). 


TOPLA 


Pârâul Topla îşi are obârşia la sud de 
Cornereva şi are un curs orientat de la sud 
către nord, iar după întâlnirea cu pârâul 
Studena coteşte brusc către vest până la 
confluenţa cu Belareca. Cătunul Topla este 
situat pe cursul pârâului cu acelaşi nume 
având hotar cu satele Dolina şi Zoina. 


1. Moara Vâlculeştilor 

Întreaga instalaţie este o amenajare sim- 
plă, arhaică, în integralitate făcută din lemn 
(P1.49, 50). Ea are planul unui patrulater cu 
laturile de 3,50/3,50 m. Talpa dintr-o bârnă 
cioplită este aşezată pe zidul sec care pla- 
chează camera inferioară. Pereţii sunt din 
bârne aşezate în cununi orizontale încheiaţi 
în cheotoare, ridicându-se până la înălțimea 
de +1,33 m (Fig. 17; Pl. 50). Şarpanta susţine 
un acoperiş în două ape cu învelitoarea din 
ţiglă. Un planşeu din bârne separă cele două 
camere ale morii. Să remarcăm că instalaţia 
de măcinat, cât şi ridicătorul se află montate 
pe o podină înaltă de circa 0,70 m (Fig. 149; 
Pl. 49). Instalaţia de ridicat simplă şi inge- 
nioasă este în întregime din lemn (Fig. 149). 
Coşul este fixat într-un cadru din doi stâlpi, 
având dimensiunile bazei de 0,70/0,65 m. 
Obada ocolilor este în întregime din lemn 
(Fig. 149). Piatra alergătoare are diametrul 
de 0,68 m. 

Alimentarea cu apă se face printr-o 
ierugă mică în capătul căreia a fost realizată 
o acumulare pentru apă, primitivă, din scân- 
dură fixată cu pari, care plachează atât fun- 
dul ierugii cât şi zonele laterale. Un trunchi 
de copac decupat la interior duce apa din 
bazinul de acumulare la instalaţia hidroteh- 
nică (Fig. 147-148). Roata morii este foarte 
simplă, arhaică, care utilizează paletele sub 
forma unor bucăţi de scânduri drepte fixate 
în butucul roții (Fig. 147). Furca pe care este 
aşezată broasca cu călcâiul din capătul axu- 
lui roții este din lemn (Fig. 148). Privită prin 
perspectiva soluţiilor tehnice utilizate atât la 
instalaţia hidrotehnică cât şi la cea de măci- 
nat, moara Vălculeştilor apare drept una din 

cele mai simple amenajări de mori cu roată 
orizontală din spaţiul Banatului. 


2. Moara Drimească 

Instalaţia este amplasată pe pârâul 
Topla, la de vest de moara lui Broască, în 
apropierea căreia de altfel se şi află. Topla 
curge pe direcţia sud-nord, iar moara cu 
canalul de aducțiune se află pe malul estic. 
Planul construcţiei monocelulare este patru- 
later cu dimensiunile de 3,70/2,96 m (PL. 
55, 56). Construcţia s-a făcut integral din 
lemn, pereţii având o înălţime de 1,41 m, iar 
acoperişul în două ape ajunge până la cota 
de +3,24 m. Învelitoarea este din ţiglă. Pere- 
ţii, din patru bârne late cioplite, sunt aşezaţi 
pe o talpă lucrată dintr-un trunchi de copac 
(Pl. 56; Fig. 20; 143). Închiderea pereţilor 
s-a făcut în sistemul de cheotoare, doar pen- 
tru colţul în care se află uşa s-au folosit doi 
stâlpi de colţ (Pl. 56; Fig. 20; 143). Instala- 
ţia de măcinat este aşezată pe un pat format 
din patru trunchiuri de copac cioplite, care 
la rândul lor stau pe două grinzi transver- 
sale masive fixate pe talpa casei morii şi în 
pereţii laterali. Piatra alergătoare are dia- 
metrul de 0,55 m. Obada din jurul pietrelor 
este din lemn, prelucrat sumar (Fig. 20; 143; 
Pl. 55). Camera inferioară care adăposteşte 
instalaţia hidrotehnică este extrem de îngri- 
jit lucrată dintr-un zid de piatră fără liant. 
Pe laturile lungi, pe cea sudică prin care 
coboară conducta forţată şi pe cea nordică 
prin care iese canalul de fugă al apei, s-au 
practicat în ziduri două deschideri. Ceea ce 
este interesant la aceste goluri practicate în 
zidul sec este utilizarea unei lespezi lungi de 
piatră cu rosturi de grindă buiandrug (Fig. 
20; 143; Pl. 56). Roata este din metal reali- 
zată tehnic în concepţia invocată la celelalte 
mori de pe râul Topla. 


3. Moara Adămeştilor 

Moara este ridicată lângă gospodăria 
lui Ion Adam, pe cursul superior al Toplei. 
Are un plan rectangular cu dimensiunile 
de 3,36/2,80 m (PL. 53, 54). Moara a fost 
construită în întregime din lemn, cu acope- 
rişul în două ape ce se ridică până la +3,31 
m, învelită cu ţiglă. Camera inferioară are o 
adâncime de -1,98 m. Talpa construcţiei a 

fost făcută dintr-un trunchi de copac foarte 
gros, peste care s-au aşezat cinci blăni late 
de scânduri până la înălţimea de 1,51 m. 
Pereţii din bârnă se încheie în cheotoare, 
doar pentru uşă s-a apelat la doi stâlpi 
încastraţi în talpă şi cunună (PL. 54; Fig. 19; 
144). Coşul înalt este sprijinit pe un cadru 
simplu din doi stâlpi fixaţi pe patul morii 
(Fig. 19; 145). Piatra alergătoare are diame- 
trul de 0,60 m. 

Instalaţia hidrotehnică prezintă acelaşi 
amestec de arhaic şi elemente din metal 
sesizate şi la celelalte mori de pe Topla. 
Roata de lemn a fost înlocuită de o roată 
dintr-o jantă a unei roţi de la o maşină de 
teren, pe care s-au sudat aripi din tablă. 
Două cercuri din sârmă sudate pe paletele 
roții au menirea de a conferi stabilitate roții. 
Fusul şi ridicătorul sunt din ţeavă de metal. 
Jgheabul de admisie este făcut din tablă, 
în timp ce bazinul de acumulare a păs- 
trat o amenajare primitivă din scânduri şi 
betoane. EI are două guri, una pentru jghea- 
bul de aducțiune la roată, celălalt pentru 
evacuarea într-un canal lateral, de refugiu, 
atunci când moara nu funcţionează. Groapa 
care adăposteşte instalaţia hidrotehnică are 
o anvelopă din zid sec (Fig. 19; 144; Pl. 54). 


4. Moara lui Boaşcă 

Moara este amplasată pe cursul supe- 
rior al pârâului Topla, fiind o construcţie 
rectangulară, de 2,87/2,30 m, în întregime 
din lemn (Fig. 18; Pl. 51, 52). Pereţii din 
blăni late, aşezate în cunună orizontală ce 
se închid la colţuri în cheotoare, au o înăl- 
ţime de 1,41 m. Uşa amplasată în colţ a fost 
fixată între doi montanţi încastraţi în talpă 
şi cunună (Pl. 51). Acoperişul în două ape 
susţinut de patru perechi de căpriori ajunge 
până la +3,11 m înălţime. Învelitoarea este 
din ţiglă. Instalaţia de măcinat are o struc- 
tură identică cu a morilor ridicate pe Topla. 
Două grinzi transversale care străpung pere- 
ţii laterali susţin o podină înaltă de 0,70 m, 
în care a fost aşezată instalaţia de măcinat. 
Atrage atenţia modul de realizare a coşului 
sub forma a două trunchiuri de piramidă 
alipite (Fig. 146; Pl. 52). Postăviţa este sco- 
bită dintr-un trunchi mic de copac cu gură 
rotundă (Fig. 146). S-a găsit şi în acest caz 

un mod ingenios, aparte, de fixare printr-o 
stinghie. Totul este prins în cuie de lemn. 
Un lemn crestat în trepte stabileşte gradul 
de înclinare a postăviţei, reglând în acest fel 
cantitatea de boabe ce curge din coş. Regla- 
rea distanţei dintre pietre cu ajutorul ridică- 
torului este o instalaţie arhaică cu ajutorul 
penelor din lemn (Pl. 51; Fig. 146). 

Instalaţia hidrotehnică prezintă un 
amestec de elemente arhaice şi structuri 
moderne din metal, roata, fusul şi ridică- 
torul din metal reprezintă elementele de 
noutate introduse. Roata a fost lucrată din 
janta unei roţi de la o maşină de teren, pe 
care s-au sudat palete din tablă, totul fixat 
pe un ax vertical din metal. Toate acestea 
sunt elemente uşoare din metal menite să 
mărească randamentul. Bazinul de acumu- 
lare din capătul canalului de aducțiune este 
amenajat din scânduri şi pari cu două guri, 
ce au montate stăvilare din lemn. EI se regă- 
seşte structural identic la multe din morile 
din bazinul Belareca. Conducta forţată este 
din lemn (Fig. 18; Pl. 52). Întreaga instalaţie 
hidrotehnică este amplasată subteran, într-o 
groapă delimitată de o pilă şi zidul sec, fără 
liant, de cealaltă parte. 


TOPLEŢ 


Satul sistematizat cu case din piatră 
este aşezat pe malul stâng al văii Cernei nu 
departe de Băile Herculane şi Pecinişca. 
Relieful zonei este fragmentat de văi cu ape 
cu debit mic aşa cum este şi Apa Izvorului, 
cunoscută în toponimia locală şi sub numele 
de Bigăr sau Pârâul Morilor (Ţăranu, 1977, 
p. 62). Apa Izvorului îşi are obârşia între 
cleanţurile calcaroase la nord de sat, pe 
care-l străbate până la vărsarea în Cerna. 
De-a lungul acestui pârâu cu apă puţină s-au 
ridicat odinioară circa 20 de mori cu ciutură 
din care astăzi se mai păstrează doar şapte, 
una în stare de ruină avansată. 


1. Moara de la Pod 

Moara se află la extremitatea sud-ves- 
tică a cursului Bigărului, la confluenţa aces- 
tuia cu Cerna. A fost abandonată şi acope- 
rită în parte cu vegetaţie şi gunoaie. Moara 

are un plan rectangular cu acoperiş în două 
ape având învelitoarea din ţiglă. Pereţii din 
cununi de bârne orizontale au fost înche- 
iaţi în cheotoare drepte. Talpa dintr-o bârnă 
cioplită în secţiune pătrată a fost aşezată pe 
doi pilaştri din zid cu mortar. Jgheabul de 
aducțiune şi roata erau din metal (Taban, 
1988, p. 17 fig.1). 


2. Moara lui Damşescu 

Moara se află în intravilan la circa 100 
m amonte de Moara de la Pod. Construcţia 
morii s-a făcut din zid de cărămidă tencuită, 
cu acoperişul în două ape. Cele două fron- 
toane sunt din zidărie cu tencuială. Nivelul 
superior al morii cu instalaţia de măcinat 
sunt aşezate pe doi pilaştri de zidărie înalţi. 
Planşeul din grinzi masive de şină de metal 
şi betoane aşezat pe doi pilaştri este aşezat 
pe două pile de zidărie. Accesul în moară se 
face printr-o scară de metal (Taban, 1988, p. 
17, fig. 3). 


3. Moara lui Haşcă 

Construcţia este integrată ansamblului 
urbanistic al aşezării, cu o arhitectură uni- 
tară, din zid de cărămidă, cu a gospodăriei 
de care este legată organic (Pl. 64, 65). A 
fost ridicată într-un spaţiu restrâns, ceea ce 
a impus dezvoltarea ei pe verticală până la 
înălţimea de 4,52 m. Planşeul din beton care 
separa cele două niveluri ale morii se află la 
o cotă +2,10 m faţă de nivelul de călcare (PI. 
64). Accesul în moară se face pe trepte din 
zid, din stradă, aflate la -1,42 m. 

Planimetria morii a fost adaptată spa- 
ţiului restrâns între două clădiri, ea având 
aşadar planului unui poligon neregulat, ce 
măsura la interior 2,65/2,55/2,80/3,03 m 
(Pl. 65). 

Instalaţia hidrotehnică este amplasată 
într-o încăpere zidită învelită cu o boltă 
semicilindrică din cărămidă. Arcada bolţii 
din zidărie de cărămidă distinge de altfel 
clădirea în peisajul arhitectural al zonei (Fig. 
24; Pl. 65). Conducta forţată a fost constru- 
ită din tablă, în secţiune pătrată, având în 
gura ei o găleţea din metal (Pl. 66; Fig. 24). 
Axul roții este dintr-o ţeavă de metal ca şi 
ridicătorul de altfel (Fig. 24). Roata de lemn 

a fost înlocuită cu una din metal. Construc- 
ţia este simplă beneficiind de împrumuturi 
ale tehnologiei recente (Fig. 24). 

Instalaţia de măcinat a păstrat în bună 
parte structurile arhaice pe care s-au brodat 
însă inovaţii tehnice recente. Remarcăm în 
această privință un dispozitiv de reglare şi 
închidere a boabelor de la coş, un dispozitiv 
de închidere a apei pe conducta forţată acţi- 
onat din casa morii. Ridicătorul este moder- 
nizat cu un şurub modern (Fig. 24). Piatra 
alergătoare are diametrul de 0,80 m. 


4. Moara lui Şandru 

Este construită pe Pârâul morilor sau 
Bigăr în amonte de Moara lui Haşcă. Ado- 
sată la zidul din cărămidă al unor gospodă- 
rii, pe care de altminteri se sprijină în parte 
(Fig. 25; Pl. 67, 68). Moara este amplasată 
pe o pilă de zidărie şi zidul de piatră al unei 
gospodării, ea încalecă în acest fel cur- 
sul firav de apă al Bigărului (Fig. 25; 151). 
Casa morii este în întregime din lemn. Pere- 
ţii înalţi de 1,64 m sunt din bârne rotunde, 
uşor fasonate îmbinate în cheotoare. Un 
planşeu din bârne a fost aşezat pe pilastru 
şi zid, deasupra căruia s-a ridicat construc- 
ţia morii, fixată pe o talpă din bârne groase 
cioplite (Fig. 25; 152; Pl. 68). Planul morii 
este dreptunghiular, măsurând pe laturi 
2,96/3,76 m. Latura de nord, prin care se 
face de altfel şi accesul în moară, are bârnele 
planşeului cu o extensie în afara peretelui 
morii lată de circa 1 m, ceea ce a dat naştere 
în acest fel la un pridvor de-a lungul unuia 
din pereţii morii (Fig. 25; 151-152; Pl. 68). 
Instalaţia de măcinat se remarcă cu piatra 
alergătoare, ce are diametru de 0,95 m (Fig. 
25). Coşul morii este fixat doar într-un stâlp 
adosat peretelui. Obada de la ocolii morii 
este din lemn cioplit. 

Conducta forţată, numită la Topleţ 
butoni, a fost modernizată, fiind turnată 
din betoane. Debitul redus a impus ampla- 
sarea în gura butoniului a unei ţevi cu dia- 
metrul de 0,10 m ce joacă rolul de găleţea 
(Fig. 151; Pl. 67). Butoniul are în plan forma 
unui trunchi de piramidă. Modernizările 
aduse instalaţiei hidrotehnice au vizat roata 

construită din tablă, axul vertical al acesteia 
făcut dintr-o ţeavă cât şi axul de la ridicător 
făcut din metal. 


5. Moara lui Jărgea 

Este situată în imediata vecinătate a 
Morii lui Şandru, la capătul uneia din uli- 
ţele Topleţului (Fig. 26). Moară cu prid- 
vor sau cindă, ridicată pe două pile, are o 
siluetă distinctă, fiind integrată armonios 
în peisajul unui sat de munte sistematizat 
(Pl. 69, 70). Planimetric s-a adoptat forma 
unui patrulater ce măsoară 2,90/2,94 m (PL. 
69). Pereţii sunt din cununi de bârne cio- 
plite încheiate în cheotoare (Fig. 26). Ei au 
o înălțime de 1,69 m, iar acoperişul în două 
ape ajunge până la cota +3,71 m (Pl. 70). 
Planşeul din bârne cioplite este aşezat peste 
talpa fixată pe cele două pile. Construite din 
rocă locală legată cu mortar, pilele au o înăl- 
ţime de 1,44 m (Pl. 70). Accesul în moară se 
face pe trepte de ciment, care au înlocuit 
scara din lemn până la pridvorul din faţa 
uşii. 

Instalaţia hidrotehnică, amplasată între 
cele două pile de zidărie, denotă modifi- 
cările recente aduse morii. Bazinul de acu- 
mulare este din beton, la fel cum s-a con- 
struit din beton şi butoniul ce are forma 
unui trunchi de piramidă. O ţeavă de metal 
cu diametrul de 0,10 m, cu rostul de a mări 
presiunea jetului de apă a fost montată în 
gura conductei de aducțiune din beton (Fig. 
26; Pl. 69). Roata şi fusul acesteia sunt din 
metal. 


6. Moara lui Chige 

Se află la circa cincizeci de paşi în 
amonte pe apa Bigărului. Arhitectura monu- 
mentului şi structura sa mecanică şi hidro- 
tehnică sunt identice cu cea de la Moara lui 
Jărgea din aval cât şi cu cea din amonte. 
Este o construcţie amplasată pe doi stâlpi şi 
o pilă de zidărie, cu casa morii în întregime 
din lemn (Fig. 77; Pl. 71, 72). Accesul în 
moară de pe terenul în pantă se face direct. 
Acoperişul în două ape, pe una din laturi a 
fost mult coborât creând în acest fel o polată 
(Fig. 77; Pl. 72). Dimensiunile casei morii cu 
plan patrulater sunt de 3,44/2,94 m. Pereţii 

aşezaţi pe o talpă au înălţimea de 1,70 m, iar 
coama acoperişului se ridică până la +3,58 
m (Pl. 72). 

Instalaţia de măcinat se remarcă prin 
câteva elemente structurale ce o definesc în 
raport cu celelalte mori. Întreaga instalaţie 
de măcinat este amplasată pe un podium 
(Fig. 77). Coşul pentru măciniş este fixat pe 
un stâlp vertical fixat pe unul din căpriori 
şi în podină. Se remarcă la această moară 
instalaţia de ridicat pietrele, o macara fixă 
din lemn care are montat pe un braţ un 
şurub, aşa cum am întâlnit la morile de la 
Răcăşdia, Vrăniuţ şi Bogodinţ. Piatra aler- 
gătoare are diametrul de 0,90 m. 

Instalaţia hidrotehnică a suferit adap- 
tări, elemente tradiţionale din lemn fiind 
înlocuite cu metal. Roata şi axul vertical al 
acesteia sunt din metal la fel s-a procedat 
şi la construcţia jgheabului de aducțiune 
(Fig. 77). 


7. Moara lui Cunicel 

Amplasată la extremitatea nordică a 
satului, în amonte de Moara lui Chige ea 
constituie punctul extrem de conservare 
a morilor ridicate pe Pârâul Morilor din 
Topleţ. Are o construcţie identică cu cea 
de la Moara lui Chige. Este ridicată pe doi 
stâlpi şi o pilă din zidărie, ceea ce-i conferă 
o siluetă zveltă în arhitectura satului (Fig. 
27; Pl. 73, 74). Planul pătrat cu dimensiu- 
nile 3/3 m şi o înălţime la coamă a acoperi- 
şului de 3,39 m o apropie şi din această per- 
spectivă a planului şi volumelor de Moara 
lui Chige din aval. Abandonată în acest 
moment, ea păstrează încă urmele impac- 
tului civilizaţiei industriale la instalaţia 
hidrotehnică. Conducta forţată care aducea 
apa din bazinul de acumulare la roată este 
o ţeavă din metal cu găleţea. Roata cu axul 
vertical sunt din metal (Fig. 27; 150; Pl. 73). 

Se remarcă faptul că Moara lui Cunicel 
păstrează lângă unul din stâlpii de zidărie 
un pilon de lemn. Moara s-a ridicat iniţial 
pe piloni de lemn, aşa cum o dovedeşte pilo- 
nul rămas, iar ulterior aceştia au fost înlo- 
cuiţi prin stâlpi de zidărie, ori pile de zidă- 
rie ridicate de-a lungul unui perete al morii 
(Pl. 74). 

8. Moara de la Muzeul Civilizației 
Populare Tradiţionale „Astra” din Sibiu 

Moara a fost transferată de la Topleţ la 
Muzeul din Sibiu în anul 1966 (Bucur, 2007, 
p. 141). Construcţia este ridicată pe patru 
stâlpi de zidărie care delimitează camera 
inferioară a morii cu roata din lemn, cu 
axul şi ridicătorul cu pârghie din acelaşi 
material. Pereţii morii sunt din cununi de 
bârne încheiate în cheotoare. Acoperişul în 
patru ape este din şindrilă, aşa cum era în 
forma iniţială (Bucur, 2007, p. 141). Accesul 
se face pe o scară, prin pridvorul cu balus- 
tradă, amenajat prin prelungirea planşeu- 
lui de lemn ce separă cele două niveluri ale 
construcţiei. 


VRĂNIUȚ — Moara Ghitera 


Satul Vrăniuţ este situat în Câmpia 
Caraşului, la circa 6 km vest de Răcăşdia. 
Pârâul Ciclova, care delimitează rama nord- 
vestică a satului Răcăşdia, îşi continuă cur- 
sul spre Vrăniuţ, lertof până la confluenţa cu 
râul Caraş la marginea satului Vrani. Pârâul 
are apă puţină. Vrani, care vine din hotarul 
comunei Ciclova Română, îşi uneşte apele 
cu pârâul Ciclova în extremitatea estică a 
satului Vrăniuţ. Se păstrează în momentul 
actual dezafectate două mori în Vrăniuţ, 
situate pe marginea sudică a satului. Un 
iaz, rupt acum, dirijează apa către cele două 
mori aflate pe malul pârâului Ciclova. 

Moara Ghitera atrage atenţia prin pla- 
nimetria aparte, ce o detaşează în rândul 
morilor cu ciutură din Banat. Ea este o con- 
strucţie cu trei compartimente aşezate în L, 
moara propriu-zisă fiind flancată pe două 
din laturi cu câte o încăpere (Pl. 5, 6). Una 
din ele, dotată cu băncuţă, era destinată 
pentru odihna rândaşilor, cealaltă adăpos- 
teşte două instalaţii de scripeţi cu tambur 
care acționau stăvilarele pentru apă (Fig. 3). 

Întreaga construcţie s-a realizat din 
bârne de lemn prinse în montanţi. Pereţii 
au fost acoperiţi cu nuiele, la interior şi la 
exterior, peste care s-a aplicat un strat de 
lutuială. Frontoanele sunt din nuiele împle- 
tite acoperite cu lutuială. Acoperişul con- 

strucţiei este în două ape cu învelitoare din 
ţiglă. Încăperea care adăposteşte instalaţia 
de măcinat măsoară la interior 3,10/3,38 m, 
camera pentru odihna rândaşilor are dimen- 
siunile de 3,38/2,44 m, iar camera pentru 
acţionarea stăvilarelor măsoară 2,52/3,01 
m (Pl. 5). Instalaţia de măcinat este simplă, 
având în unele privinţe asemănări cu morile 
de la Răcăşdia, care denotă un transfer de 
tehnologie în privinţa ridicării pietrelor. 
Piatra morii are la bază două trunchiuri aşe- 
zate paralel, suprapuse de alte două trun- 
chiuri mai scurte, dispuse transversal şi sus- 
ţin pietrele de moară şi coşul. Coşul este 

fixat pe un cadru de lemn, format din doi 
montanţi încastraţi în patul morii, şi două 
braţe încastrate în perete şi în montanţi 
(Fig. 3). O bârnă cioplită fixată în podea şi 
tavan, care se roteşte în jurul axului pro- 
priu, are un braţ cu două gheare cu ajuto- 
rul cărora se poate ridica piatra alergătoare 
pentru reparaţii. 

Instalaţia hidrotehnică este amplasată 
în spaţiul subpământean anume amenajat, 
în forma unei gropi dreptunghiulare adânci 
de -2,45 m. Jgheabul de aducțiune a apei 
la roata morii este amplasat într-un canal 
săpat în pantă (Pl. 6). 

Fig. 29. Eftimie Murgu. Moara de la Tunel 


196 


https://biblioteca-digitala.ro 


«SECTIUNE 1-1 


+3,41 
dh 





RUDARICA 





riul 














*PLAN COTA «PLAN MOARA 


PASARELA METALICA 
PROFIL | 





TREAPTA DINTR-O PIATRA 





ACCES 
DE MOARA UZATA 
< 
Su 
IN ACEASTA MOARA NU A 58 
FOST POSIBIL ACCESUL, ă x 
MOTIV PENTRU CARE LL —— - 
MECANISMUL INTERIOR 
NU ESTE FIGURAT. 
O 1 2 3m 43 
= 


Pl. 89. Eftimie Murgu. Moara Roşoanea 


197 


https://biblioteca-digitala.ro 





Moara Roşoanea 


Murgu. 


1mile 


Fig. 30. Eft 


198 


https://biblioteca-digitala.ro 


*PLAN COTA —2,28 








up 
k 








IA 
< : 
O zi o 
iz Î ş 
< ii 
OD EN 
=) [i 
n a : i | 
_— E 0 | 
.3 i 
PI ÎL: CC), atata aațasaa pe li kr 
L ] 
[] 
L] 
Y PODINA DIN 
SCINDURA 


PLACA TURNATA 
BETON 


















(ASIILP DINTR—UN_ TRUNCHI 
DE COPAC DECOJIT, NEFASONAT 


PILA DIN BETON CICLOPIAN 





riul | 


PS 





*ePLAN MOARA 


POTECA 
ZID DE _SPRIJIN_DIN_ PIATRA 
TALUZ INIERBAT 


DRUM JUDETEAN ASFALTAT 


POTECA ACCES 





SECTIUNE 1-1 „a 


JUDETEAN 
ASFALTAT 
. 





4 
| 
- 
] 














o i NOTA 


IZID DE SPRIJIN PIATRA 
ZID DE SPRIJIN BETON CICLOPIAN 


IN ACEASTA MOARA NU A 


FOST POSIBIL ACCESUL, 
MOTIV PENTRU CARE 


MECANISMUL INTERIOR 
NU ESTE FIGURAT. 











Pl. 90. Eftimie Murgu. Moara Viloanea 


199 


https://biblioteca-digitala.ro 





Fig. 31. Eftimie Murgu. Moara Viloanea 

Fig. 32. Eftimie Murgu. Moara Îndărătnica dintre Râuri 

Fig. 33. Eftimie Murgu. Moara Îndărătnica de la Perete 

Fig. 34. Eftimie Murgu. Moara Trăiloanea 

Pl. 95. Eftimie Murgu. Moara Păţoanea 

Fig. 36. Eftimie Murgu. Moara Păţoanea 

Fig. 37. Eftimie Murgu. Moara de la Firiz 

Fig. 38. Eftimie Murgu. Moara Hămbăroanea 

Pl. 100. Eftimie Murgu. Moara Brusoanea 

Fig. 41. Eftimie Murgu. Moara Brusoanea 

Pl. 101. Eftimie Murgu. Moara din Ţarină 

Fig. 42. Eftimie Murgu. Moara din Ţarină 

Pl. 102. Pârvova. Moara din Cheia 

Fig. 44. Pârvova. Moara Osoina 

Fig. 45. Prigor. Morile de la Gura Ibâlcinii 

Fig. 46. Prigor. Morile de la Gura Ibâlcinii 

Fig. 47. Putna. Moara din Vale 

Pl. 107. Putna. Moara din Deal 

Fig. 48. Putna. Moara din Deal 

Pl. 108. Borlovenii Vechi. Moara Boldeasca Bătrână 

Pl. 110. Gârnic. Moara Ţilindar 

Fig. 49. Gârnic. Moara Ţilindar 

Pl. 111. Gârnic. Moara Cotârlaica 

Fig. 50. Gârnic. Moara Cotârlaica 

Pl. 112. Sicheviţa. Moara Raia 

Fig. 51. Bogodinţ. Moara din Vale 

Fig. 52. Borlovenii Vechi. Moara Boldeasca Bătrână 

Fig. 53. Borlovenii Vechi. Moara Boldeasca Nouă 

Fig. 54. Bogâltin. Moara lui Pălean 

Fig. 55. Bozovici. Moara Mică 

Fig. 56. Bozovici. Moara Neamţului 

Fig. 57. Cornereva Moara Popeştilor 

Fig. 58. Cornereva. Moara lui Dărăban 

Fig. 59. Gârnic. Moara din Sat 

Fig. 60. Gârnic. Moara din Sat 

Fig. 62. Gârnic. Moara Țilindăr 

Fig. 64. Lăpuşnicu Mare. Moara Luchii 

Fig. 65. Lăpuşnicu Mare. Moara Bălăcenilor 

Fig. 66. Mehadica. Moara de la Piatră 

Fig. 67. Mehadica. Moara Gherghinească 

Fig. 68. Mehadica. Moara Orască 

Fig. 69. 1. Plavişeviţa; 2. Teregova. Morile aduse la Muzeul Satului, Bucureşti 

Fig. 70. Prisăcina. 1. Moara din Locul Golului; 2. Moara de la intrarea în Cheile Prisăcinei 

Fig. 71. Putna. Moara din Deal 

Fig. 72. Sichieviţa. Moara din Deal; butoniul cu ciutura şi roata. 

Fig. 73. Sichieviţa. Moara de la Stupă 

Fig. 74. Şopotu Nou. Moara de Jos 

Fig. 75. Şopotu Nou. Moara de Sus 

Fig. 76. Sviniţa. Moara Novana adusă în Muzeul „Astra” Sibiu 

Fig. 77. Topleţ. Moara lui Chige 

Fig. 78. Butoni cu ciutură şi găleţea de la Sichieviţa, Socolari şi Gârnic. 

Fig. 70. Mori plutitoare de la Lugoj, Periam, Arad. 

Fig. 80. Planuri de mori din 1906 de la Armeniş, Lăpuşnicu Mare şi Gârlişte 

Pl. 113. Caraşova. Moară. Plan din anul 1908 (după Cs. Sebestyen) 

Pl. 114. A. Teregova. B. Topleţ (după V. Butură; C. Bucur) 

Pl. 115. A. Teregova. B. Sviniţa. Vedere şi secţiuni de la mori. 

Pl. 116. Borlovenii Vechi. Plan de amplasament al morilor 

Pl. 117. Ilidia. Planul de amplasament al Morii de la Muican 

Pl. 118. Ilidia. Planul de amplasament al Morii Bălanilor 

Pl. 119. Bârz. Plan de amplasament al Morii Marineasca 

Pl. 120. Bârz. Planul de amplasament Moara Mică 

Pl. 121. Moceriş. Plan de amplasamnet. Moara Zăboane 


280 


https://biblioteca-digitala.ro 








„987: Pozp coma 








în. 800tttne sees ie 
“en... 


. 
... 





. 
eat se ate? Ai 





-arpre Bora ap 





aLpoăx 339 INgădang 





ii din anul 1751 cu amplasamentul morilor 


ăţii 


Planul localii 


Pl. 122. Mehadia. 

Pl. 123. Poeni. Moara cu roată verticală (după N. Tăranu) 

Pl. 124. Eftimie Murgu. Structura unei mori 

Pl. 125. Granic. Instalaţie pentru ridicat pietrele 

Pl. 126. Topleţ. Instalaţia hidrotehnică a unei mori 

Pl. 127. Instalaţia de măcinat. Plan şi vederi 

Pl. 128. 1. Roata hidraulică; 2. Roata-turbină de la moara cu roata orizontală (după D. Pavel) 

Pl. 129. Sichieviţa. Furca sau cobila din instalaţia hidrotehnică 

Pl. 131. Ilidia. Linguri de la roa 

Pl. 132. Ilidia. Linguri de la roata morii 

Pl. 133. Ilidia. Linguri de la roata morii 

Fig. 81. Bârz. Moara Marinească 

Fig. 82. Bârz. Moara Mică 

Fig. 83. Bogâltin. Moara lui Pălean 

Fig. 84. Bogâltin. Moara lui Bădâni 

Fig. 85. Bogâltin. Moara lui Bădâni 

Fig. 86. Bogodinţi. Moara din Vale 

Fig. 87. Borlovenii Vechi. Moara Boldeasca Bătrână 

Fig. 88. Borlovenii Vechi. Moara Boldeasca Nouă 

Fig. 89. Bozovici. Moara Mică 

Fig. 90. Bozovici. Moara Neamţului 

Fig. 91. Cornereva. Moara Popeştilor 

Fig. 92. Cornereva. Moara lui Dărăban 

Fig. 93. Eftimie Murgu. Moara Trăiloanea. Iaz pe apa Rudăriei. 

Fig. 04. Eftimie Murgu. Moara Trăiloanea 

Fig. 95. Eftimie Murgu. Moara Băţolea 

Fig. 96. Eftimie Murgu. Moara Băţolea 

Fig. 97. Eftimie Murgu. Moara Brusoanea 

Fig. 08. Eftimie Murgu. Moara Brusoanea 

Fig. 99. Eftimie Murgu. Moara Îndărătnica dintre Râuri 

Fig. 100. Eftimie Murgu. Moara Îndărătnica de la Perete 

Fig. 101. Eftimie Murgu. Moara Firizoanea 

Fig. 102. Eftimie Murgu. Moara Firizoanea 

Fig. 103. Eftimie Murgu. Moara Hămbăroanea. Detalii cu broasca dezafectată 

Fig. 104. Eftimie Murgu. Moara Micloşoanea 

Fig. 105. Eftimie Murgu. Moara de la Firiz 

Fig. 106. Eftimie Murgu. Moara de la Firiz 

Fig. 107. Eftimie Murgu. Moara Viloanea 

Fig. 108. Gârlişte. Moara Branilor 

Fig. 110. Gârnic. Moara Țilindar 

Fig. 111. Gârnic. Moara Cotârlaica 

Fig. 112. Globurău. Moara 2 

Fig. 113. Ilidia. Moara din Grop, Moara Muicanilor, Moara Bălanilor. 
Camera subterană cu instalaţie hidrotehnică 

Fig. 114. Ilidia. Morile ale Două 


326 


https://biblioteca-digitala.ro 





Fig. 115. Ilidia. Morile ale Două; Moara din lemn 

Fig. 116. Ilidia. Moara Bălanilor 

Fig. 117. Ilidia. Moara din Grop 

Fig. 118. Ilidia. Moara de la Muican; Ruinată în 2011 

Fig. 119. Lăpuşnicu Mare. Moara Luchii 

Fig. 120. Lunca Florii. Moara lui Căpaţ 

Fig. 121. Lunca Zaicii. Moara lui Vulpeş 

Fig. 122. Moceriş. Moara din Piatră 

Fig. 123. Pârvova. Moara din Cheia 

Fig. 124. Pârvova. Moara Osoina 


336 


https://biblioteca-digitala.ro 





Fig. 125. Ilidia. Linguri de la roata morilor 

Fig. 126. Sichieviţa. Furca sau cobila de la instalaţia hidrotehnică a morii 

Fig. 127. 1. Plavişeviţa; 2. Teregova. Mori aduse în Muzeul Satului, Bucureşti 

Fig. 128. Pogara. Moara lui Cernescu 

Fig. 129. Prigor. Moara de la Gura Ibălcinii 

Fig. 130. Putna. Moara din Vale 

Fig. 131. Răcăşdia. Moara din Sat 

Fig. 132. Răcăşdia. Moara din Sat 

Fig. 133. Răcăşdia. Moara din Vârtop 

Fig. 134. Sichieviţa. Moara de la Botul Cracului 

Fig. 135. Sichieviţa. Moara de la Stupă 

Fig. 136. Sichieviţa. Moara Raia; Detaliu cu butoni, ciutură şi găleţea. 

Fig. 137. Socolari. Moara de la Sultana. Ruinată 2011 

Fig. 138. Şopotu Nou. Moara de Jos 

Fig. 139. Şopotu Vechi. Moara din Piatră 

Fig. 140. Şopotu Vechi. Moara Ghetera 

Fig. 141. Şopotu Vechi. Moara Mică 

Fig. 142. Şopotu Vechi. Moara Țigănească 

Fig. 143. Topla. Moara Drimească 

Fig. 144. Topla. Moara Adămeştilor 

Fig. 145. Topla. Moara Adămeştilor 

Fig. 146. Topla. Moara lui Boască 

Fig. 147. Topla. Moara Vâlculeştilor 

Fig. 148. Topla. Moara Vâlculeştilor 

Fig. 149. Topla. Moara Vâlculeştilor 

Fig. 150. Topleţ. Moara lui Cunicel 

Fig. 151. Topleţ. Moara Şăndreştilor 

Fig. 152. Topleţ. Moara Şăndreştilor 

Fig. 153. Roată, linguri, fus, găleţea de la Socolari şi Ilidia. 1986 

Fig. 154. Ilidia. Moara Vesonilor. Ruină anul 1985 

Fig. 155. Ilidia. Moara de la Muican în anul 1990 

Fig. 156. Ilidia. Morile ale Două 

Fig. 157. Ilidia. Moara din Grop 

Fig. 158. Moceriş. Moara 

Fig. 159. Timişoara. Stampă sec. XVII. Amplasamentul morilor din oraş 

8. 


ISTORIA MORII DE APĂ ÎN BANAT 


1. REPERE ALE UNEI ISTORII 
EUROPENE 


Istoriografia morii de apă este marcată 
de preocupări de lungă durată în care au 
fost angrenaţi istorici, etnologi, arheologi şi 
lingvişti. S-au căutat răspunsuri la întrebări 
privind originea acestei tehnologii, momen- 
tul genezei şi al difuziunii ei în spaţiul euro- 
pean din antichitate în Evul Mediu. Abor- 
dările s-au construit pe informaţii istorice 
diverse, pe mărturii ale scriitorilor antichi- 
tăţii, pe codicele de legi, pe izvoarele diplo- 
matice, pe cele iconografice şi dintr-o peri- 
oadă recentă sursele arheologice au nuanţat 
orizontul cunoaşterii:%. 

Moara de apă se regăseşte plasată între 
izbânzile tehnice remarcabile ale epocii 
medievale şi este înscrisă de Jacques Le 
Goff între elementele definitorii ale maşinis- 
mului medieval'”. Acelaşi istoric preciza că 
difuziunea morii de apă a conferit acesteia 
stindardul izbânzii. El reitera astfel o con- 
statare mai veche a lui Marc Bloch publicată 
într-un studiu din revista Annales'%. Inven- 
ţie a antichităţi, moara de apă aparţine Evu- 
lui Mediu, în opinia istoricului de la Anna- 
les, numai în privinţa difuziunii ei în spaţiul 
european'%. 

Drumul morii de apă porneşte în veacul 
al treilea a.Ch. din lumea grecească a ori- 
entului elenistic, ajungând până în secolul 
I a.Ch. în Italia romană. Originea morii cu 
roată orizontală trebuie căutată, după opinia 
istoricului M. J. T. Levis, în lumea grecească 
a coloniei Bizantium, în prima jumătate a 
secolului al III-lea a.Ch., iar a morii cu roată 


1% Bloch, 1959, p. 85-87 cu bibliografia diversă a 
problemei. 

1 Le Goff, 1970, p. 303. 

'% Bloch, 1935, p. 538-563. 

1% Bloch, 1959, p. 59. 

verticală în Alexandria din aceeaşi vreme a 
secolului al III-lea a.Ch.:%. Adoptată treptat 
în lumea romană, moara cu roată verticală 
suferă îmbunătăţiri la sistemul de admisie 
şi la cel de transmisie, aşa cum o confirmă 
surse romane din secolul I a.Ch. Documente 
arheologice din secolele II-III din lumea 
Imperiului Roman relevă acumulările teh- 
nice în privinţa morii de apă, dar şi difuza- 
rea acesteia în lumea romană. S-au conturat 
încă din antichitate două clase de mori de 
apă după poziţia axului şi a roții. Moara cu 
roată orizontală şi axul vertical, numită ade- 
seori şi moara grecească, şi moară cu roată 
verticală şi axul orizontal numită şi moară 
romană. Ele au coexistat pe toată durata 
antichităţii şi s-au răspândit în acelaşi timp 
în spaţiul european în epoca migraţiilor şi la 
începuturile Evului Mediu, după cum suge- 
rează documentaţia arheologică acumulată 
în această privinţă'%. 

Moara de apă a cunoscut o difuzi- 
une lentă din antichitatea târzie şi până în 
preajma Anului O Mie într-o Europă bulver- 
sată de migrații, cu o agricultură de subzis- 
tenţă, cu totul dependentă de evoluţia clima- 
tului, cu utilaj tehnic rudimentar!*. Atestă- 
rile documentare pentru secolele V-VI sunt 
rare şi vin de regulă din documentele juri- 
dice care au început să reglementeze condi- 
ţia morii. De altminteri şi pentru epoca ulte- 
rioară a secolelor VIII-IX sursele nu abundă 
în informaţii. Au fost invocate momente din 
anii 732, 770-775, care jalonează pătrun- 
derea morii de apă în spaţiul Germaniei de 
sud, sau anul 838 pentru spaţiul britanic:%. 

Orizontul cunoaşterii structurii morii de 
apă, dar şi al difuziunii acesteia în secolele 


19 Wilson, 2001, p. 234 nota 18. 

'% Ibidem, p. 235. 

:% Duby, 1973, p. 14-15, 23; Sebesto, 1977, p. 101. 
1% Bloch, 1959, p. 50-51. 

VIII-X în Europa de vest au cunoscut o pro- 
fundă deschidere datorită arheologiei medi- 
evale. Este evidentă o cristalizare a unei 
direcţii de cercetare a morii medievale în 
cadrul arheologiei medievale imediat după 
anul 1950. Cercetările cu privire la moara 
cu roată orizontală din Irlanda apărute în 
această perioadă au dat un impuls în această 
direcţie:*%. O moară cu roată verticală din 
secolul al VI-lea a fost identificată la Kilote- 
ran, în Islanda, o alta datată în jurul anului 
630 a fost cercetată la Little Island. Moara 
cu roată orizontală de la Cloontycarthy a 
fost construită în jurul anului 833:%. Extrem 
de spectaculoase s-au dovedit cercetările de 
arheologie medievală prin centrul monahal 
de la Nendrum, unde au identificat structuri 
ale unei mori cu roată orizontală din anul 
787, ce a conservat şi piese din lemn de la 
instalaţia hidrotehnică2%. 

Ritmul răspândirii morii de apă a cres- 
cut vertiginos după Anul O Mie ca urmare 
a progresului tehnic din agricultură şi din 
economia medievală. Metalurgia fierului a 
cunoscut acumulări semnificative după mij- 
locul secolului al XII-lea, ceea ce s-a răs- 
frânt fără doar şi poate şi asupra construc- 
ţiilor de mori. Piesele de metal necesare la 
funcţionarea unei mori, la prelucrarea pie- 
trei şi lemnului, reprezentau pentru această 
perioadă de la începutul mileniului al II-lea 
o investiţie importantă?*. Mutaţiile suferite 
în ceea ce priveşte atelajul medieval, siste- 
mul de tracţiune la cal au avut repercursiuni 
şi în economia medievală de pe domeniile 
feudale din apusul continentului. Utilizarea 
masivă a calului, constatată frecvent după 
mijlocul secolului al XIII-lea în muncile 
agricole, schimbarea sistemului de tracţiune 
la cai au avut urmări în agricultura epocii?%?. 
Statistica morilor în diferitele regiuni euro- 
pene reflectă acest avânt al economiei medi- 


'% Rynne, 1989, p. 21-23. 

'% http: //en.wichipendia.org/wiki/wattermil 
30.10.2010. 

2% http: //www.nendrum.utvinternet.com/tmill/index. 
htm 

22 Duby, 1973, p. 212. 

202 Noets, 1930, p. 183; Duby, 1973, p. 218-219; Haudri- 
court, 1986, p. 155. 


evale. În Picardia de la mijlocul secolului al 
IX-lea şi până la 1080 erau înregistrate 49 
de mori, o jumătate de secol mai târziu, la 
1125, sunt funcţionale alte 40 de mori pen- 
tru ca în anul 1165 să fie cuantificate un 
număr de 245 de mori?%. Se poate invoca 
din spaţiul francez evoluţia morilor de pe 
un afluent al Senei, de lângă Rouen, unde 
funcționau două mori în secolul al X-lea, 
patru mori în secolul al XI-lea şi zece mori 
în secolul al XIII-lea. Cea mai cunoscută 
şi mult invocată statistică a acestei perioade 
o reprezintă Domesday Book, o impresio- 
nantă lucrare cadastrală începută în anul 
1086 în Anglia lui Wilhelm Cuceritorul, care 
a înscris la acel moment un număr de 5624 
de mori. Anglia avea la momentul invocat 
mai sus în medie o moară la 50 de cămine, 
dar erau comitate unde o moară deservea 
26 de familii şi alte comitate unde o moară 
revenea la 96 de familii”. S-a estimat că 
numărul morilor în Anglia, la anul 1300, 
ajungea la o cifră cuprinsă între 10-15000. 
Două chestiuni nu pot fi omise din isto- 
ria morii de apă din spaţiul central şi vest 
european: monopolul morii în economia 
medievală şi rolul abaţiilor din secolele XI- 
XIII în difuziunea acestei tehnologii până pe 
frontiera de răsărit a lumii creştine medie- 
vale. Moara a reprezentat o sursă de venit în 
societatea feudală, deoarece ea se regăseşte 
între monopolurile instituite în lumea rurală 
occidentală după secolul al X-lea2%. 
Amploarea fenomenului monopolului 
morii n-a fost aceeaşi peste tot în lumea 
feudală apuseană. Cercetările profesorului 
Gautier Dalch€ cu privire la moara de apă 
în economia medievală a Spaniei de nord 
în secolele IX-XII au demonstrat existenţa 
unei realităţi diferite în această privinţă?”. 
Difuziunea morii de apă, atât în interio- 
rul spaţiului vest european cât şi spre fron- 
tiera de răsărit a lumii creştine, a fost mereu 
asociată cu prezenţa mănăstirilor catolice. 
Călugării benedictini, dar îndeosebi cis- 


2% Duby, 1973, p. 212. 

204 Gimpel, 1983, p. 15. 

205 Ibidem, p. 16. 

2% Bloch, 1959, p. 73; Duby, 1962, II, p.72. 
27 Gautier Dalche, 1982, p. 342-349. 

tercienii, au fost cei ce au vehiculat de-a 
lungul continentului invențiile „revoluţiei 
industriale” medievale:%. Discursul istoric 
despre munca, despre acumulările tehnice 
şi promovarea acestora de către călugări în 
lumea medievală a evidenţiat rolul hotărâ- 
tor al abaţiilor în această privinţă”. Munca 
normală, fizică într-o societate structurată 
în cele trei ordine, ale celor ce se roagă, ce 
luptă şi celor ce muncesc, deşi era regle- 
mentată prin regulile ordinelor pentru călu- 
gări, se regăsea în obligaţiile colaterale ale 
acestora2:0. Construcţia unei mori de către 
călugări a reprezentat iniţial o curiozitate, 
un spectacol, treptat în secolele XII-XIII a 
devenit o amenajare obligatorie, firească în 
peisajul fiecărei abaţii. 


2. ISTORIA MORII DE APĂ DIN 
BANAT 


Moara de apă din Banat este consemnată 
în actele de cancelarie ale veacului al XIII- 
lea. O ştire răzleaţă, dintr-un izvor hagio- 
grafic mult invocat pentru istoria Banatului 
la începutul veacului al XI-lea, Viaţa Sfân- 
tului Gerard de Cenad, pomeneşte o roabă 
care măcina grâul cu râşniţa pentru că nu 
se aflau mori în ţinutul Cenadului în vre- 
mea aceea=". Informaţia este complexă şi 
nuanţată pentru că ea a consemnat, pe de o 
parte, raritatea morilor la momentul acela, 
utilizarea râşniţei manuale şi a celei trase de 
cai2'2. Cele dintâi ştiri au consemnat morile 
de pe domeniile puternicei familii a nobili- 
lor de Cenad cu prilejul împărţirii domeni- 
ilor în anul 1256. Documentul de partaj din 
17 decembrie 1256 a consemnat „satul Cia- 
vos cu două locuri de moară şi jumătate de 
vamă; apoi jumătate din satul Kalanthelwk, 
lângă Bârzava, cu o roată de moară” . Cele 


208 Sebesta, 1977, p. 103; Gimpel, 1983, p. 10. 

>09 Gaudillac, 1968, p. 43-45. 

210 Le Goff, 1986, p.1, p. 185-186, 197. 

= Suciu, Constantinescu, 1980, p. 50. 

2 Ibidem, p. 50 lucrează „cu meşteşugul şi truda, fără 
vreun cal care s-o tragă, ci învârtind-o numai cu 
mâna ei”. 

=:3 DIR, C, XIII, II, 1251-1300, p. 21. 

două mori de pe râul Timiş, cea de la Ciavoş 
şi moara de pe Bârzava din satul Kalante- 
luc, se regăsesc înscrise în privilegiul rege- 
lui Ladislau din anul 1285, care a confirmat 
o nouă împărţire a domeniilor între nobilii 
din familia de Cenad24. Moara de pe râul 
Bârzava de la Mezensumlow se regăseşte 
consemnată într-un act din anul 127025. Pe 
cursul mijlociu al Bârzavei, în Câmpia Găta- 
iei s-a ridicat în secolul al XII-lea un centru 
de putere al Regatului arpadian, nucleu al 
Comitatului Caraş, care se identifică în hota- 
rul actual al aşezării de la Şemlacu Mare. 
Actul înainte invocat din 1270 a înscris în 
topografia zonei o moară regală pe Bârzava, 
exploatată de călugării din Mezensumlow*'6. 

Odată cu veacul al XIV-lea incidenţa 
morii de apă în viaţa cotidiană din Banat 
devine mai frecventă. Însă cunoaşterea iti- 
nerarelor parcurse de moara de apă este 
legată de documentele de arhivă păstrate. 
De aceea informaţiile privilegiază anumite 
zone ale provinciei, valea Bârzavei şi a Cara- 
şului, bunăoară, unde au avut stăpâniri 
nobilii din puternica familie Himfy, care 
a jucat un rol extrem de important în viaţa 
politică a provinciei şi a Regatului maghiar 
în veacul al XIV-lea. Documentele familiei 
Himfy, care au avut şansa conservării în 
arhive, oglindesc, dintr-o anume perspec- 
tivă, şi viaţa economică a Banatului la cum- 
păna secolelor XIV-XV. Moara de la Cia- 
voş, de pe râul Timiş, este înscrisă în actul 
de partaj al moşiilor din comitatele Timiş 
şi Cenad ale nobililor de Cenad. Documen- 
tele din 11 iunie 1337 precizează că „o moşie 
numită Ciavoş, aflătoare în comitatul Timiş, 
cu toate foloasele şi folosinţele sale, adică 
morile şi darea de vamă au împărţit-o în 
două părți”>”. 

Informaţiile din actele de danie din a 
doua jumătate a veacului al XIV-lea fixează 
în geografia istorică a provinciei morile 
de pe Timişul Mic de la Recaş şi Chizătău. 
Actul de donaţie al regelui Ludovic I din 


214 DIR, C, XIII, II, 1251-1300, p. 275. 
25 Kaunz, I, 1870, p. 583. 
=:5 Kaunz, I, 1870, p. 583. 
27 DIR, C, XIV, III, 1331-1340, p. 416. 

29 august 1359 prin care răsplăteşte pen- 
tru serviciile credincioase pe boierii trans- 
fugi din Ţara Românească, „credincioşii 
noştri români Karapeh, Stanislau, Neagu, 
Wlanijk, Nicolae şi Ladislau, fii ai lui Ladis- 
lau ... le-au dat ca nouă danie a noastră, o 
moşie numită Recaş, aflătoare lângă râul 
numit Timişul Mic...., precum şi cu morile şi 
cu vama ce ţin de acea moşie Recaş, şi, de 
asemenea, moşia Chisătău, cu satele numite 
Estephanfolna şi Tynkfalu, de asemenea 
cu morile şi vama ce ţin de numita moşie 
Chizătău”25. Cele două moşii împreună cu 
pertinenţele au fost confiscate pentru acte 
de trădare şi dăruite cu titlul de nova dona- 
tio boierilor fugari, acte frecvente în vre- 
mea lui Ludovic I. Un act din 30 iulie 1364 
înregistrează existenţa unei mori de apă pe 
râul Nera, în Depresiunea Almăjului. Râul 
Nera era înscris în documentul medieval 
sub forma Narad, apropiată de denumirea 
Nergăni şi Nergana, utilizată de populaţia 
românească a zonei”. Moara atestată în 
actul din 1364 era pe moşia Cuieşti (Kuesd), 
ce aparţinea nobilului Petru Himfy şi a fost 
distrusă de iobagii din satul Halmaş, ce era 
în stăpânirea arhiepiscopului de Kalocea:2. 
Satul dispărut Halmas şi moşia Kuesd (pos- 
sessio Kuesd) s-au identificat în extremi- 
tatea sud-estică a Depresiunii Bozovici, în 
hotarul satului Şopotu Nou2*. Morile de apă 
de pe cursul mijlociu al Bârzavei, unde s-a 
constituit un mare domeniu feudal al fami- 
liei nobiliare Himfy, încep să fie consemnate 
în documente din a doua jumătate a secolu- 
lui al XIV-lea. Şoşdea, care se afla pe hotar 
cu domeniul nobililor Himfy de la Remetea, 
avea mai multe mori pe apa Bârzavei. Actul 
de zălogire din 25 august 1369 a consfințit 
o înţelegere între Ioan, fiul lui Hench din 
Şoşdea, şi Petru, fiul lui Egidiu din Şoşdea. 
Părţile de posesiune la morile de pe râul 
Bârzava ale lui Ioan, fiul lui Hench, au fost 
zălogite pentru patruzeci de florini**2. Avem 


5 DRH, C, XI, 1981, p. 408. 

= Ioniţă, 1982, p. 206. 

>: DRH, C, XII, 1985, p. 310. 

informaţii din aceeaşi perioadă despre con- 
cesiunea unei mori şi valoarea acesteia 
într-un proces mai complicat de vânzare a 
unei proprietăţi către Petru Himfy. Nobi- 
lul Himfy a obţinut, în condiţii nu tocmai 
transparente, moşia Ciornovăţ de la Nicolae 
de Oslow Halimba pentru care s-a obligat 
să plătească, după obţinerea donaţiei regale, 
suma de o sută de florini şi dreptul de folo- 
sinţă asupra unei mori ale sale de pe Bâr- 
zava. Actul din 14 septembrie 1364, care a 
înscris termenii acestei înțelegeri, stipula că 
dreptul de folosinţă asupra morii cu o roată 
de pe râul Bârzava a fost cedat pentru o 
perioadă de şapte ani*%. Retragerea dreptu- 
lui de folosinţă înaintea termenului cuvenit 
îl obliga pe nobilul Petru Himfy să plătească 
o despăgubire de zece mărci. Documen- 
tele cu titlul de nouă donaţie din vremea 
lui Ludovic înscrie în geografia provinciei 
morile din spaţiul nord-estic al provinciei 
bănăţene, de la izvoarele râului Bega, unde 
familia boierilor Karapciu obţine domeniul 
Icuş. Actul din 22 septembrie 1365 a înscris 
donația regală a domeniului Icuş cu satele 
Padushauasa, Margina,  Wechepataka, 
Eudredhpataka „cu pământurile, moşiile, 
munţii, dealurile, pădurile şi cu celelalte ale 
lor aducătoare de foloase” pentru Carapciu 
şi fraţii săi, ce erau astfel răsplătiți pentru 
serviciile de credinţă”. 

Existenţa morilor pe râul Timiş, în 
districtul Caran, în veacul al XIV-lea, se 
cunoaşte doar în măsura în care acestea au 
făcut obiect al unui conflict consemnat în 
acte. Oaspeţii stabiliţi în nucleul urban al 
Caranului, localizat pe hotarul aşezării de 
astăzi a Căvăranului, au intrat adeseori în 
conflicte violente cu nobilii de Mâtnic, al 
căror domeniu l-au încălcat frecvent. Actul 
din 19 iunie 1376 a consemnat înţelegerea 
nobililor de Mâtnic, pe de o parte, şi cetă- 
ţeni şi oaspeţii din Caran, pe de alta, în 
privinţa iazurilor pentru morile de pe apa 
Timişului35. 


223 DRH, C, XII, p. 333. 

Documentele din arhiva familiei Himfy 
oferă o imagine mai nuanţată a geografiei 
istorice a râului Bârzava în a doua jumă- 
tate a secolului al XIV-lea şi cursul secolului 
următor, în care regăsim informaţii utile cu 
privire la administrarea unui mare domeniu 
feudal, la economia acestuia, în care moara 
se regăseşte mereu între sursele aducătoare 
de venit. Domeniul familiei Himfy se delimi- 
tează pe malul nordic al Bârzavei, din hota- 
rul actual al oraşului Bocşa şi până la vest 
de Şoşdea. EI ocupa şi o parte a văii Pogăni- 
şului de la Ersig la Izgar. 

Nucleele rezidenţiale ale domeniului 
s-au aflat la Remetea, Berzovia de astăzi, 
pe valea Bârzavei, şi Ersig, pe valea Pogă- 
nişului*:6. Morile de pe valea Bârzavei şi 
cele de pe valea Pogănişului au fost mereu 
obiect conflictual cu domeniile învecinate 
de la Gherteniş, sau cu castelanii cetăţii 
regale de la Cuieşti şi, în egală măsură, au 
fost obiect de litigii patrimoniale în sânul 
familiei Himfy. Un act redactat, probabil, în 
jurul anului 1372 a înscris suma de 5 florini 
încasată din veniturile aduse de morile de 
pe moşia Remetea şi jumătate de florini de 
la alte mori?” . 

Cunoaştem hotarele şi topografia dome- 
niului Remetea Ersig din actele de partaj 
din anii 1369, 1377 şi cel din 1389. Cele din 
urmă două acte au avut înscrise şi situa- 
ţia morilor pe domeniul familiei Himfy, cu 
dispunerea lor pe râurile Bârzava şi Pogă- 
niş. Documentul, prin care banul Benedict 
Himfy, fratele său Nicolae şi nepotul lor de 
frate, Petru, au decis să-şi împartă dome- 
niul de pe Bârzava şi Pogăniş, a fost datat 
de editori cândva în perioada 1369-13772%. 
Morile de apă au fost obiect de partaj pri- 
oritar, ceea ce sugerează importanţa con- 
ferită acestora în economia domenială: 
„Item primo et principaliter fecimus sortes 
super molendina nostra” a înscris în deci- 
zia nobililor Himfy2%. Au fost consemnate 
la momentul 1377 un număr de patru mori 


26 'Țeicu, 1998, p. 325, 367-368. 

pe râul Bârzava şi alte trei pe râul Pogăniş. 
Moara din satul Golonia a revenit banului 
Benedict Himfy, cea din satul Lybur şi aceea 
de lângă curtea sa au fost atribuite de sorţi 
nobilului Ştefan, iar morile din villa Nico- 
lai filii Prebyl şi din villa Moyan au reve- 
nit nobilului Nicolae Himfy5. Satul pustiit 
Golonia se localizează pe malul Bârzavei, 
lângă Ramna, unde numele de loc Goloanea 
şi materialul arheologic descoperit îngăduie 
identificarea aşezării. Pe acelaşi fond topo- 
nimic satul dispărut Lybur se identifică în 
hotarul Berzoviei, în locul numit Ibor, pe 
malul Bârzavei: . Morile de pe râul Pogă- 
niş au revenit lui Benedict banul, cele din 
satul Dobrotă şi din satul lui Luca, iar una, 
cea din satul lui Mihail, a rămas în folo- 
sinţă comună?%?. O plângere a cnezilor de pe 
domeniul Remetea, scrisă soţiei lui Bene- 
dict Himfy, unde-l regăsim pe Nicolaus que- 
nessius filius Pribill, menţionează o moară a 
cneazului Ioan33. Actul este datat de editor 
către anul 1380. Documentul din 12 august 
1389 a consimţit o nouă rearanjare a pro- 
prietăţilor domeniului Remetea Ersig în 
urma morții lui Nicolae Himfy, între Mar- 
gareta, fiica acestuia şi Basilius, fiul acelu- 
iaşi Nicolae şi Ştefan de Remetea?3. Satul 
Ersig avea la momentul partajului trei mori, 
o curte pustiită şi douăzeci de gospodării 
cu iobagi?3. Satul Moyan, de pe valea Bâr- 
zavei, este consemnat şi acum, la momentul 
1389, cu moară, la fel şi satul lui Pribil, cu o 
moară pe râul Bârzava?5. 

Aceeaşi familie de mari feudali avea în 
a doua jumătate a secolului al XIV-lea stă- 
pâniri în câmpia joasă a Caraşului. Moşia 
Valea „locum sessionalem Patak, qui alio 
nomine Woya nominaretur” a fost o stăpâ- 
nire cnezială, care prin deposedare a ajuns 
în anul 1363 în stăpânirea nobililor Himfy. 

Actul de punere în stăpânire din 22 mar- 
tie 1363 înscria în hotarele moşiei Valea 
o biserică, parte din zid, parte din lemn, 
păduri, păşuni, fânețe şi o moară pe râul 
Caraş. Aceasta aparţinea clasei morilor cu 
roată verticală, „unum molendinum inferius 
pellens”2%7. Iazul morii din satul Woia a fost 
distrus în conflictele în care au fost angre- 
nate domeniile învecinate ale familiei nobi- 
liare Jaank şi Himfy din valea Caraşului. O 
plângere din 6 martie 1383 a avut ca obiect 
tocmai o astfel de acţiune de schimbare a 
cursului râului Caraş? „clausuram cuisdam 
molendini sui in fluvio Crassow decurren- 
tis permattari destrui et anichilari fecisset”. 
Existenţa altor mori pe râul Caraş, în veacul 
al XIV-lea, se regăseşte confirmată în actele 
din anii 1388 şi 138925. Satele Lawreuch şi 
Teers din comitatul Caraş aveau două mori 
pe apa Caraşului. Un act din 10 mai 1382 
a fost emis într-o speţă legată de conflictul 
dintre un slujbaş al nobilului Ştefan Himfy 
şi nobilii de Jaank24. Moşia Nadraz, aparţi- 
nând nobililor Jaank, avea o moară pe râul 
Caraş. Intenţia de a ridica o altă construcţie 
în apropiere, care ar fi afectat funcţionarea 
morii din Nadraz, a fost blocată şi a deter- 
minat plângerea făcută de Ştefan Himfy. 
Moşia Nadraz de pe valea Caraşului se afla 
pe hotar cu moşia Woia, stăpânită de nobi- 
lii Himfy. Ea se localizează, probabil undeva 
lângă Broşteni şi Mercina, unde toponi- 
mia i-a păstrat memoria2+. Documentele 
din veacul al XIV-lea, cu informaţii despre 
geografia morii de apă, au înscris mori pe 
cursul râului Caraş, pe moşiile Nadraz şi 
Woia, pe cele de pe Bârzava şi Pogăniş şi 
morile de pe râul Timiş, din vecinătatea târ- 
gului medieval al Caranului. Un act din 1 
iunie 1397 răsplătea cu moşia regală Pogă- 
niş pe Ladislau, zis Românul, fiul lui Petru 
de Wazylowa?%2. Morile de pe râul Pogăniş 
au fost înscrise în actul de donaţie, între 


237 Pesty, Krass6, III, p. 147. 

alte utilităţi de pe pertinenţele moşiei Pogă- 
niş. Informaţia din documentele păstrate 
ale veacului al XV-lea nu modifică imaginea 
despre moara de apă din Banat. Arhivele 
mai bine păstrate ale familiei Himfy oferă 
documentaţia consistentă despre economia 
văii Bârzavei şi Pogănişului în veacul al XV- 
lea, unde moara deţine o pondere însem- 
nată. Conflictele între marele domeniu de pe 
malul nordic al Bârzavei al nobililor Himfy 
de Remetea şi vecinii lor de pe malul sudic, 
cu domenii la Gherteniş şi Halimba, au fost 
provocate de gestionarea apei pentru morile 
de pe Bârzava. Nobilii Himfy de la Reme- 
tea au avut ridicate, la momentul 1408, un 
număr de 24 de mori pe râul Bârzava, ceea 
ce spune multe despre rostul şi ponde- 
rea morii în economia unui mare domeniu 
feudal. Înțelegerea, confirmată în scris în 
20 martie 1406, cu privire la utilizarea în 
comun a apei Bârzavei pentru mori, denotă 
existenţa anterioară a unei stări conflictu- 
ale între nobilii Himfy şi cei de la Gherteniş. 
Ştefan, fiul lui Petre de Remetea, se obligă 
alături de Iacob, Andrei şi Nicolae de Gher- 
teniş să administreze în mod echitabil pen- 
tru ambele părţi apa Bârzavei „flumen Bor- 
zoua vocata sub certis obligacionibus... cer- 
tis signis et distinccionibus divisonem fecis- 
set... super predicta aqua positum”24. Încăl- 
carea acestei înţelegeri atrăgea după sine o 
amendă de 200 de florini în monedă nouă. 
Documentele păstrate din anii 1407 şi 1408 
relevă încălcarea acestei înţelegeri. Ştefan 
de Remetea, într-o plângere împotriva nobi- 
lilor de pe domeniul învecinat de la Gherte- 
niş, arată că aceştia au distrus iazurile sale 
de pe Bârzava şi au adus apa pe domeniul 
de la Gherteniş. Nobilul de Remetea a avut 
o pierdere de o mie de florini aur, deoarece 
cele 24 de mori au rămas fără apă2%. Docu- 
mentele din anul 1415 reflectă aceeaşi stare 
conflictuală în gestionarea în comun a râului 
Bârzava. Nobilii de Gherteniş sunt acuzaţi 
că „fluvium Borza vocatum de teritorio dicte 
possessionis Remethe... suo videlicet vero et 
antiquo cursu excipiendo in alium novum 

meatum versus predictam possessionem 
Gertyanues transmitti procurasset”24%. Un 
act din 16 iunie 1418 confirmă aceleaşi vechi 
neînţelegeri între cele două domenii de la 
Remetea şi Gherteniş în privinţa morilor de 
pe Bârzava, al cărei curs este dirijat către 
domeniul Gherteniş?4€. Clivaje au apărut şi 
în interiorul familiei Himfy în administrarea 
şi stăpânirea morilor de pe Bârzava. Un act 
din 21 decembrie 1409 îl arată pe Ştefan de 
Remetea ridicând opoziții în privinţa părţi- 
lor de moară şi a veniturilor aduse de moara 
de la Golonia*7. Acelaşi Ştefan de Remetea 
ridică în 1421 obiecţii în privinţa intenţiilor 
unor membri ai familiei de a ridica iazuri pe 
Bârzava (Ortvay, p. 566). 

Documentul din 20 mai 1424 a înscris o 
înţelegere punctuală în utilizarea în comun 
a apei pentru mori între nobilii de Reme- 
tea şi cei de la Halimba cu care se învecina 
domeniul lor la Şoşdea*+. Iazul ridicat pe un 
braţ al Bârzavei era administrat pe jumătate 
pentru morile moşiei Halimba, iar cealaltă 
jumătate dinspre moşia Şoşdea aducea apa 
pentru morile nobililor din Şoşdea. S-a con- 
venit ca părţile să se anunţe cu cincispre- 
zece zile înaintea oricărei opriri a apei sau 
la modificări a iazului?%. Informaţia cu pri- 
vire la mori şi locurile de moară din a doua 
jumătate a secolului al XV-lea este vagă şi 
apare în contextul confirmării unor stăpâ- 
niri de moşii din districtul Sebeşului. Actele 
de punere în stăpânire din anii 1465 men- 
ţionează locurile de moară şi morile de pe 
moşiile Jupa, Tincova?5. Aceleaşi informaţii 
generale se regăsesc în documentele din anii 
1480 şi 1487%:. Moara de pe moşia Jebel, 
consemnată în 1424, avea trei roţi şi siste- 
mul de admisie era pe curentul apei „suptus 
pelens”252. 


245 Ortvay, 1896, p. 511. 

246 Ibidem, p. 543-544. 

25 Feneşan, Documente, 1978, p. 45. 

=5: Pesty, Szoreny, III, p. 88-89; idem, Krass6, III, 
p. 461. 

25 Zichy. Okm., VIII, p. 150-152. 


Un act din 1478, publicat de Pesty 
Fr., prezintă o plângere a nobilului român 
Kopaz din Vad împotriva lui George, fiul lui 
Ladislau Găman de Bizere, care i-a distrus 
o moară de pe Bistra. Acesta din urmă a 
incendiat moara de pe Bistra „more Turco- 
rum”, cum precizează actul, ceea ce i-a adus 
un prejudiciu de 60 flori aur?53. 

Documentele veacului al XVI-lea re- 
strâng aria de informaţii în spaţiul Caran- 
sebeşului şi al Lugojului, pe de o parte, 
şi consemnează, pe de alta, de regulă în 
hotarul unei moşii, doar locurile de moară. 
Actele din 1500 şi 1505, care confirmă moşii 
din districtul Mehadia şi districtul Comiat, 
menţionează vag doar morile şi locurile de 
moară?54. Moşiile Bolvaşniţa şi Henzerova 
din districtul Caransebeşului erau înscrise 
în 1515 cu locuri de moară?%. Confirma- 
rea unor posesiuni din Clisura Dunării, la 
Tisoviţa în 1596, sau în districtul Bârzava, 
la Bratova, Târnova, Ţerova, Văliug, unde 
în 1597 au fost menţionate mori şi locuri de 
moară?5. Documentul din 18 martie 1518 
aduce informaţii despre topografia Caran- 
sebeşului. Moara lui Nicolae şi George Gâr- 
lişteanul a constituit un reper în delimitarea 
unor proprietăţi: „quatrum terras arabi- 
les quarum tres sunt transfluvium Sebeş in 
directione molendini Egregiorum Nicolay 
necnon Georgy Gherlisthey”257. O altă moară 
se afla în 1591 în Caransebeş „în cuprinsul 
şi la capătul pieţei... în strada numită cea 
de jos pe pârâul şi râul curgător Sebeş”. 
Primăvara anului 1599 a adus ape mari pe 
râul Timiş care au distrus sau dărâmat iazu- 
rile, canalul de aducțiune din Timiş pentru 
morile din satul Prisaca. Întreţinerea iazu- 
rilor şi a canalului de aducțiune pentru cele 
două mori de la Prisaca se făcea în comun 
de cei doi nobili Iacob Gârleşteanu şi Şte- 
fan Nyakazo. Morile din Caransebeş şi topo- 
grafia oraşului se regăsesc într-un docu- 
ment din 25 martie 1622. Pe ieruga oraşu- 

lui se aflau moara oraşului, moara banului 
şi moara Maciova stăpânită în devălmă- 
şie de Sigismund Fiat, membri ai familiei 
Gămanss. 

Restituirea istoriei morii medievale în 
Banat se face numai prin recursul la docu- 
mentele de cancelarie, ceea ce restrânge 
mult câmpul investigaţiei. Documentaţia 
arheologică provenind din arheologia aşe- 
zărilor nu oferă nici incidental informaţii 
în această privinţă. Statistica morilor medi- 
evale consemnate în documente a înscris 
pentru perioada secolelor XIII-XVII un 
număr de 58 de mori din care 15 mori în 
secolul al XIV-lea, 29 de mori în secolul al 
XV şi 6 mori în secolul al XVI:%. Geografia 
morii medievale relevă o dispersie inegală a 
acestora pe cursurile de apă ale provinciei. 
Regăsim în secolele XIII-XVII mori care au 
funcţionat pe cursul Timişului, în zona mon- 
tană la Caransebeş, dar şi în spaţiul de câm- 
pie la Ciavoş, în secolul al XIII-lea, pe aflu- 
enţii acestuia pe Sebeş, pe Timişul Mic (Bâr- 
zava), pe Pogăniş şi Caraş. Cele mai nume- 
roase mori medievale se cunosc pe cursul 
râului Bârzava în veacul al XV-lea. Hazar- 
dul păstrării arhivelor medievale se reflectă 
direct în statistica morii medievale pe de o 
parte, cât şi în restituirea difuziunii acesteia 
în Banat, pe de alta. Stabilirea unor com- 
paraţii evolutive cu alte regiuni europene 
în ceea ce priveşte numărul morilor, rapor- 
tarea acestora la numărul de gospodării 
care utilizau o moară, nu pot fi concludente 
deoarece se operează cu o documentaţie 
fragmentată şi sumară, în care zone întregi 
ale provinciei au rămas în afara conului de 
lumină al documentelor medievale. Lacu- 
nele de informaţii nu îngăduie formularea 
unor observaţii cu privire la moara cu roată 
orizontală, la momentul apariţiei acesteia, a 
direcţiei din care a venit impulsul. Această 
clasă a morii de apă din Banat o cunoaştem 
numai din sursele etnologice. De o vechime 
comparabilă cu aceea a morii cu roată verti- 
cală, atestată şi arheologic în cursul Evului 
Mediu pentru alte spaţii ale Europei de vest, 

moara cu roată orizontală, frecvent întâlnită 
în epoca modernă şi recentă, aşteaptă încă 
răspunsuri privind începuturile funcţiunii 
ei Banat. Mori cu roată hidraulică, cu admi- 
sie inferioară, au fost consemnate pe râul 
Caraş, pe cursul din câmpie al acestuia, pe 
moşia Voia şi o altă moară la Jebel. Actul 
din 1378 menţiona explicit, întâia oară în 
spaţiul Banatului, funcţionarea morii cu 
roată verticală cu admisie inferioară. Moara 
de la Jebel, ce funcţiona în anul 1424, avea 
trei roţi cu admisie inferioară. Nu există 
indicii pentru a face precizări ori supoziţii 
cu privire la morile de pe Bârzava şi Timiş 
bunăoară, râuri care oferă condiţii funcţio- 
nării morilor cu roată verticală. 

Puţine informaţii din documente suge- 
rează veniturile aduse de mori, valoarea de 
piaţă a acestora şi despăgubirile percepute 
pentru daune la mori. Actul din 14 septem- 
brie 1364 stipula o valoare de 10 mărci pen- 
tru răscumpărarea unei mori cu roată pe 
Bârzava. Pagubele estimate pentru oprirea 
celor 24 de mori pe Bârzava, în anul 1408, 
se ridicau la suma de 1000 flori aur. Refa- 
cerea unei mori incendiate pe Bistra în anul 
1478 a necesitat 60 de florini de aur. Invo- 
carea unor valori imobiliare sau bunuri de 
consum din aceeaşi vreme, credem că ar fi 
sugestivă pentru comparare cu preţurile 
percepute la morile medievale. 

Moşiile Hideg şi Timişel din districtul 
Mehadia erau vândute în anul 1392 pen- 
tru suma de 200 florini, 300 de oi şi 100 de 
boi26. O vie de la Recaş era vândută în anul 
1447 pentru 32 florini aur, dar în aceeaşi 
vreme, la 1406, Ştefan de Remethe a cum- 
părat cu 40 de florini două vase cu vin?%. 

Morile de apă din Banat, consemnate 
documentar din secolul al XIII-lea şi până 
la începutul secolului al XVII-lea, erau stă- 
pâniri nobiliare. Ele aparţineau unor mari 
feudali laici sau  ecleziastici. Domeniile 
regale din Banat aveau ridicate mori de apă 
ce erau cedate odată cu donația regală. O 
moară regală funcţiona în anul 1372 în dis- 

trictul Temesku. Moşia Veytzeh din comita- 
tul Timiş era o stăpânire regală, unde func- 
ţionau două mori în anul 1410 „quasdam 
possessiones nostram regales Weytheh, 
cum duobus Molendinis in fluvio Themes 
decurrentibus”2*. Majoritatea covârşitoare 
a morilor medievale au aparţinut nobililor 
din provincie, unor mari feudali precum 
cei ai familiilor de Cenad, Himfy, Mâtnic, 
Gârlişte, Bizerea şi Armeniş. Se remarcă de 
departe familia nobiliară Himfy cu stăpâ- 
nirile de mori, 25 numai pe Bârzava, altele 
pe Pogăniş şi Caraş, la finele secolului al 
XIV-lea şi în prima jumătate a secolului al 
XV-lea. Nobilii de la Gherteniş, Halimba, 
Jank au stăpânit un număr de mori mai 
restrâns. Morile au fost în stăpânire cne- 
zială moştenite în virtutea dreptului cutu- 
miar românesc, unele menţinându-se şi în 
veacul al XIV-lea. Moara de pe moşia Voia 
a fost o stăpânire cnezială la mijlocul seco- 
lului al XIV-lea, ajunsă prin deposedări în 
stăpânirea nobililor Himfy în anul 1361268. O 
moară cnezială funcţiona încă în anul 1380 
pe domeniul Himfy la Remethe şi aparţinea 
cneazului Ioan, de unde slujbaşii domeniu- 
lui au luat cu forţa 13 florini26%. 

Chestiunea monopolului morii în eco- 
nomia medievală a regatului maghiar a fost 
abordată în studiile consacrate morii medie- 
vale. Moara era o sursă importantă de veni- 
turi pentru domeniul feudal, fie el laic sau 
ecleziastic, şi ca atare era înscrisă în actele 
de donaţie în primele elemente de propri- 
etate ale unui domeniu. L. Makkay, discu- 
tând problema monopolului morii pentru 
perioada arpadiană, constată o exercitare 
moderată a acestui drept seniorial, în raport 
cu exigenţele cu care era aplicat pe marile 
domenii din vestul Europei?%. Proprietarii 
de terenuri care aveau şi drepturi asupra 
apei şi, prin urmare, îşi puteau ridica mori. 
Exercitarea dreptului de monopol la morile 
de apă din districtul Temeskuz, care erau 
proprietate regală, este semnalată în actul 

regelui Ludovic I din 1372, prin care obliga 
iobagii să macine exclusiv la moara regală. 
Încălcarea acestui drept atrăgea penali- 
tăţi”*6. Numărul impresionant de 25 de mori 
pe domeniul Remetea al nobililor Himfy ce 
funcționau la începutul secolului al XV-lea, 
nu poate fi decât o ilustrare a dreptului de 
monopol al morii exercitat pentru iobagii 
din satele domeniale. 

Documentele din secolul al XV-lea şi al 
XVI-lea din Principatele române, de la răsă- 
rit şi de la sud de Carpaţi, dovedesc o exer- 
citare a monopolului feudal al morii de către 
boieri2%. 

Veacul al XVIII-lea a adus modificări 
profunde de fond în privinţa provinciei 
bănăţene, care va fi întregită politic şi admi- 
nistrativ în urma războaielor turco-austriece 
din anii 1716-1718. Banatul a intrat în struc- 
turile politice, administrative şi militare ale 
Imperiului habsburgic, devenind astfel o 
provincie imperială în perioada 1716-1778. 

Devenită un domeniu al Coroanei şi 
Camerei imperiale, ea a fost direct admi- 
nistrată de autorităţile centrale imperiale 
din Viena?68. Statutul special al provinciei 
de frontieră a imperiului s-a reflectat şi în 
domeniul economic şi social pe tot parcur- 
sul veacului al XVIII-lea, beneficiind de 
o politică economică şi demografică coe- 
rentă. Politica agrară din Banat, imediat 
după pacea din 1718 va fi urmată de măsuri 
de regularizare a cursurilor râurilor, dese- 
cări, măsuri de cultivare intensă şi exploa- 
tare a terenurilor, introducerea sistematică 
a culturilor de grâu, orz şi ovăz?%. Cultura 
porumbului a fost restrânsă la zonele de 
deal şi munte dar ea s-a bucurat de susţi- 
nerea populaţiei autohtone cât şi a coloniş- 
tilor=70. Creşterea animalelor s-a bucurat 
de aceeaşi politică coerentă de practicare a 
unei economii animaliere performante cu 
animale de rasă colonizate aici din ţinuturile 

alpine austriece. Rolul coloniştilor germani 
cu experienţe în agricultură dar şi cu utilaje 
performante nu poate fi neglijat în modifi- 
cările structurale profunde aduse economiei 
agricole a Banatului în veacul al XVIII. Un 
alt element care trebuie menţionat în acest 
context al dezvoltării provinciei îl constituie 
sporul demografic înregistrat de la finele 
veacului al XVIII-lea şi pe parcursul celui 
următor”. Creşterea demografică ca urmare 
a sporului natural, pe de o parte, şi a colo- 
nizărilor în provincie, pe de altă parte, au 
avut efecte directe în creşterea suprafeţelor 
agricole şi în exploatarea agricolă modernă 
a Banatului. Factorul demografic se reflectă 
şi în creşterea numărului morilor din pro- 
vincie. Din această perspectivă, dorim să 
invocăm doar câteva repere demografice 
din lumea rurală bănăţeană a secolului al 
XIX-lea. Astfel, satul Ilidia a avut în 1890 
un număr de 2230 locuitori, Răcăşdia din 
vecinătatea sa avea 2941, Sicheviţa din Cli- 
sură avea o populaţie de 2972 de locuitori, 
Lăpuşnicul şi Rudăria au avut în aceeaşi 
perioadă 2247 şi respectiv 2741 locuitori?%. 
Numărul mare de mori din Banat, recen- 
zate în secolul al XIX-lea până la mijlocul 
secolului al XX-lea, a fost o consecinţă a 
demografiei provinciei şi a economiei rurale 
cu o agricultură şi o creştere a animalelor 
bine organizate în spaţiul de deal şi munte 
al acesteia. Conscripția din anul 1828 oferă 
informaţii despre meşteşugarii înscrişi din 
satele provinciei, unde regăsim şi numărul 
morarilor din sate. Satele din zona montană 
şi de deal a provinciei au avut cu siguranţă 
mori cu roată orizontală, care nu au nevoie 
de un morar şi, cu siguranţă, cifrele înscrise 
reflectă de fapt numărul morilor din sate. 
Găsim în conscripția invocată din anul 1828 
un număr de 340 mori în comitatul Caraş, 
care este o zonă eminamente montană şi 
deluroasă şi unde au funcţionat cu prepon- 
derență morile cu roată orizontală. Comi- 
tatul Timiş avea un număr de 367 mori. 
Statistica morarilor din satele comitatului 

Caraş reflectă următoarea situaţie de fapt 
a morilor: la Ilidia au funcţionat un număr 
de 12 mori, la Răcăşdia 7 mori, la Socolari 
erau înscrise 9 mori, la Maidan funcționau 
16 mori274. 

Construcţia şi amplasamentul morii, 
pe cursul apelor a fost reglementat legisla- 
tiv uniform în a doua jumătate a secolului 
al XIX-lea, prin regimul legii apelor impus 
în monarhia austro-ungară. Autorizaţiile 
de construcţie pentru mori din anii 1905- 
1906, păstrate în arhive, reflectă parcurge- 
rea etapelor birocratice absolut necesare. 
Amplasamentul morilor plutitoare era regle- 
mentat în acelaşi spirit al legii, autorizat în 
fiecare an. 

Statistica morii de apă din anul 1957 a 
înscris un număr de 74 mori cu roată verti- 
cală şi un număr de 500 mori cu roată ori- 
zontală în Banat. Dispunerea acestei clase 
a morii de apă era inegală în spaţiul pro- 
vinciei: în bazinul râului Cerna se aflau în 
exploatare 231 de mori, pe Nera şi afluenții 
acestuia 150 de mori, pe Timiş erau 90, în 
timp ce pe Caraş mai funcționau doar 31 de 
mori. Aşezări din bazinul Cernei, bunăoară, 
cele de la Cornereva, cu 36 de mori, Plu- 
gova, cu 26 de mori, şi Mehadia, cu 19 mori, 
relevă amploarea difuziunii şi persistenţei 
acestei industrii rurale în spaţiul Banatului 
Montan. Aceeaşi zonă la momentul inves- 
tigaţiei noastre în anul 2011 relevă şi pier- 
derile masive de monumente. Satele Globul 
Craiovei cu un număr de 15 mori, Domaş- 
nea cu 19 mori, Cuptoare cu 10 mori pot fi 
înscrise cu pierderi totale şi definitive ale 
morilor de apă. Statistica actuală a morii cu 
roată orizontală la nivelul provinciei bănă- 
ţene numără astăzi cu puţin peste 100 de 
instalaţii păstrate. 

Momentul a marcat începutul sfârşitu- 
lui pentru moara de apă din Banat. Lumea 
rurală a suferit un impact major după anul 
1962, odată cu încheierea colectivizării agri- 
culturii. Schimbările radicale în privinţa 
proprietăţii funciare care au dus la dispa- 
riția micilor proprietăţi au avut un impact 


27 Kovăch, 1998, p. 245, 249-250. 

devastator şi asupra morilor de apă din 
Banat. Industrializarea forţată din deceniul 
al şaptelea şi al optulea ale secolului tre- 
cut, urmată de exodul populaţiei rurale spre 
urban s-au resimţit profund şi în zonele 
puţine şi restrânse din spaţiul Banatului 
unde s-a mai păstrat încă proprietatea indi- 
viduală. 


3. ORIGINEA MORII DE APĂ 
ÎN ROMÂNIA. O FALSĂ PROBLEMĂ 
ISTORIOGRAFICĂ 


Problema vechimii morii de apă la 
români a început să cunoască conotaţii spe- 
ciale în scrisul istoric în anii 1973-1974 prin 
studiile publicate de C. C. Giurescu şi C. 
Bucur?7%. S-a acreditat atunci ideea apariţiei 
morii de apă în epoca romană şi a persisten- 
ţei neîntrerupte a acesteia pe durata peri- 
oadei migraţiilor până în veacul al XIII-lea, 
când o găsim menţionată în documentele de 
cancelarie. Moara de apă din Dacia a fost 
înscrisă în istoriografia anterioară anului 
1989 între elementele definitorii ale autoh- 
tonismului şi protocronismului românesc. A 
devenit un subiect mitologic în scrisul isto- 
ric, unul care a găsit puţină aderenţă atunci 
sau mai târziu. Istoricul C. C. Giurescu a fost 
cel ce a încercat să înscrie moara între jaloa- 
nele continuității medievale româneşti. Cel 
ce a adus moara de apă între vectorii proto- 
cronismului a fost etnologul Cornel Bucur. 
Fenomenul protocronist şi autohtonismul, 
expresie a ingerinţei factorului ideologic în 
scrisul istoric, au trezit un fenomen de res- 
pingere şi delimitare a celor ce practicau 
meseria de istoric cu onestitate27* 

Istoricii medievişti ce au zăbovit asupra 
acestui aspect al chestiunii în Transilva- 
nia ori la sud de Carpaţi au fixat începutu- 
rile difuziunii morii de apă odată cu veacul 
al XII-lea27. Moara era un monopol feudal 
pentru care boierii aveau beneficii*75. Moara 


27 Giurescu, 1973, p. 134-142; Bucur, 1977, p. 43-61; 
Bucur, 1979, p. 197-198. 

275 Boia, 2000, p. 124. 

277 Pascu, 1962, p. 60; 225. 

273 Ştefănescu, 1962, p. 313. 

de apă a fost introdusă în Dacia în secolele 
II-III de către romani şi, în opinia lui Giu- 
rescu, nu există motive să avem dubii că 
odată adoptată în Dacia ea a continuat să 
fie utilizată şi după retragerea aureliană din 
anul 271%. El invocă „în sensul continuită- 
ţii acestei mori de apă şi anume terminolo- 
gia esenţială a ei, terminologie care este de 
origine latină *8. 

Alături de câteva elemente generale din 
terminologia de origine latină Giurescu a 
făcut apel la toponimie, la nume de locuri 
de felul Râu de mori din Haţeg, Argeş şi 
alte zone:8:. Opinia sa în privinţa originii 
morii de apă era fermă: moara de apă este 
o moştenire din perioada daco-romană cu 
o continuitate neîntreruptă?. Argumentul 
lingvistic pentru vechimea morii de apă la 
români se regăseşte şi în studii de onomas- 
tică. Toponimul râu pentru canale de aduc- 
ţiunea apei la moară la Streisângeorz a fost 
invocat între argumentele pentru susţinerea 
unei permanenţe din antichitate a morii de 
apă în această regiune?s3. 

Apariţia morii de apă pe teritoriul 
României l-a preocupat pe Corneliu Bucur, 
chestiune căreia i-a consacrat două studii 
contradictorii, în care momentul apariţiei 
era fixat în secolul al IX-lea şi începutul 
secolului al X-lea. Regăsim în dezbaterea 
propusă în anul 1974 apelul la informaţii 
din sursele istorice, arheologice, lingvistice 
şi etnologice. Absența documentaţiei arhe- 
ologice cu privire la moara de apă în Dacia 
era considerată un argument ferm pentru 
a respinge introducerea acesteia în seco- 
lele II-III d. Hr şi a formula critici la adresa 
istoriografiei ce susţinea pe temeiuri ling- 
vistice ori analogii aceste idei25. Argumen- 
tul lingvistic constituie elementul definito- 
riu, cu care a operat într-un studiu extrem 
de stufos, pentru fixarea momentului apa- 
riției morii de apă şi a impulsului sub care 


27 Giurescu, 1973, p. 139. 

250 Ibidem, p. 139. 

>5 Ibidem, p. 141. 

252 Ibidem, p. 142. 

5 Homorodean, 1977, p. 61-62. 
254 Bucur, 1977, p. 52-53. 

s-a propagat. El contrazice pe bună dreptate 
argumentaţia lui Giurescu ce apelase formal 
la terminologia latină a morii de apă. Ter- 
menii proveniţi din limba latină clasică care 
se regăsesc atât la moara de apă cât şi la 
moara manuală, la râşniţă, vizează instalaţia 
mecanică adică cele două pietre şi axul ce le 
uneşte, care a rămas neschimbată. Păstrarea 
lor pe durata întregului mileniu al migraţii- 
lor dovedeşte doar permanenţa morii manu- 
ale, a elementelor străvechi ale acesteia?. 
Doi termeni specifici numai morii de apă, 
părpărița şi crângul pentru moara cu roată 
verticală, a căror origine slavă este incon- 
testabilă, oferă argumentul demonstraţiei 
propuse de Bucur pentru adoptarea morii 
de apă, după momentul slav al veacului al 
VIII-lea25. Principial el are dreptate în ceea 
ce susține în privinţa utilizării elemente- 
lor lingvistice în această discuţie. Opinia 
sa fixează momentul apariţiei morii de apă 
cândva în veacul al IX-lea până în jumătatea 
secolului al X-lea2%7. Fără argumente, în ace- 
laşi context respinge o posibilă direcţie de 
pătrundere a morii de apă din lumea slavă. 
Argumentul etnologic din secolul al XX-lea, 
adică răspândirea morii de apă cu roată ori- 
zontală cu preponderență în Banat şi Olte- 
nia şi a celei cu roată verticală în Transilva- 
nia, sunt elementele prin care Cornel Bucur 
sugerează pătrunderea acesteia în secolele 
IX-X la nordul Dunării. Impulsul difuziu- 
nii morii cu roată orizontală vine dinspre 
sud, din Bizanţ, prin Serbia şi Bulgaria, pe 
căi de comunicaţie ce au avut şi rolul unor 
coridoare culturale iar originea morii cu 
roată verticală trebuie căutat în civilizaţia 
occidentală de unde s-a difuzat în Transil- 
vania?58. Argumentul etnologic este utilizat 
nefondat atâta vreme cât nu există circum- 
scrieri cronologice exacte ale sale pentru 
fixarea unui fenomen istoric major de la 
începuturile Evului Mediu. Utilizarea izvoa- 
relor etnologice recente într-o reconstituire 
istorică regresivă pe o durată lungă a istoriei 


255 Ibidem, p. 56. 
25 Ibidem, p. 61. 
257 Ibidem, p. 68. 
>55 Ibidem, p. 69-71. 


383 


reclamă foarte multă prudenţă. Proiectarea 
unor realități din secolele XIX-XX asupra 
unui trecut îndepărtat din secolele IX-X nu 
poate oferi garanţia unei restituiri veridice, 
având în vedere influenţele multiple şi repe- 
tate pe care le-au suferit în decursul epocii 
moderne. 

Originea morii de apă şi difuziunea 
acesteia în Dacia romană au fost reluate 
punctual de Corneliu Bucur într-un studiu 
ulterior, din anul 1979. Reanalizând pietre 
de moară din depozitele muzeelor transilvă- 
nene, el ajunge la concluzia apariţiei şi difu- 
ziunii acesteia în provincia Dacia în seco- 
lele II-III d. Hr.25. Acest al doilea demers 
al lui Bucur adoptă astfel momentul crono- 
logic propus de Giurescu, pe care tocmai îl 
criticase în studiul din anul 1974 cu privire 
la apariţia instalaţiilor hidraulice pe terito- 
riul României. Discursul său marcat evident 
de limbajul şi ideologia perioadei a căpătat 
nuanţe protocroniste: „devansăm astfel ter- 
menul stabilit de alţi istorici pentru feno- 
menul difuziunii morii de apă: sec. IV-V 
e.n. fiind încă o dovadă convingătoare pri- 
vind rapida romanizare a vieţii în Dacia2%. 
El vorbea în acelaşi context despre o limi- 
tare a folosirii morii de apă pe durata epocii 
migraţiilor şi a generalizării morii de apă la 
sfârşitul mileniului I, momentul de vârf al 
procesului fiind înregistrat în secolele XII- 
XIII2*. Secvenţele din discursul istoriogra- 
fic invocat mai înainte se înscriu în curen- 
tul protocronist românesc care a marcat, 
în parte, şi abordări ale civilizaţiei medi- 
evale2%. Reflexe ale acestui mod de abor- 
dare a vechimii morii de apă se regăsesc şi 
în scrieri mai recente cu privire la moara de 
apă din Banat?%. 

Moara de apă, o descoperire a lumii an- 
tice, a parcurs o lungă cale, cu paşi mărunți, 
până la difuziunea europeană după Anul O 
Mie. Istoria morii de apă din România este 
parte a unui proces general european în care 


259 Bucur, 1979, p. 183-195. 
2% Jbidem, p. 197. 

= Ibidem, p. 198. 

2% Boia, 2000, p. 122. 

2% Răuţ, 1993, p. 25-26. 

a fost integrat spaţiul nord Dunărea după 
căderea lumii romane şi geneza societăţii 
feudale. Difuziunea morii se leagă intrinsec 
de naşterea societăţii feudale la români, de 
geneza feudalităţii, a clasei nobiliare. Moara, 
aşa cum apare în documentele medievale de 
la începutul Evului Mediu, era o stăpânire 
cnezială şi nobiliară. Aportul slav la origi- 
nea feudalităţii româneşti a lăsat urme şi în 
viaţa economică*%4. Studiile lui Panaitescu 
relevă influenţa slavă exercitată asupra 
românilor şi în ceea ce priveşte agricultura, 
uneltele ce aparţineau unei clase stăpâni- 
toare au terminologia slavă, în timp ce pro- 
dusele muncii şerbilor au denumiri roma- 
nice?%. Agricultura la începuturile Evului 
Mediu era una de subzistență, dependentă 
de capriciile vremii chiar şi pentru regiuni 
ale Europei ce dispun de o anume documen- 
taţie în această privinţă şi cu atât mai firesc 
pentru spaţiile noastre unde suntem privaţi 
de o minimă informaţie în această privinţă. 
Starea primitivă a agriculturii ce continua 


2% Panaitescu, 1994, p. 47. 
2% Ibidem, p. 47. 

să folosească forme arhaice ale plugului pe 
parcursul Evului Mediu nu poate constitui 
o premisă a folosirii intense şi generalizate 
a morii de apă. Documente invocate pentru 
spaţiile de la sud şi răsărit de Carpaţi suge- 
rează utilizarea morii manuale, a râşniţei, 
până târziu în epoca feudală?%. Difuziunea 
morii de apă se poate reconstitui doar pe 
informaţiile documentelor de cancelarie. 
Spaţiul Banatului şi Transilvaniei, privilegi- 
ate în această privinţă a resurselor, a cunos- 
cut utilizarea morii de apă începând cu vea- 
cul al XII-lea. Prezenţa ordinelor călugăreşti 
apusene pe culoarul Mureşului delimitează 
cu certitudine şi un culoar de difuziune ale 
acumulărilor tehnice în care moara de apă 
şi-a găsit cu certitudine loc în secolele XII- 
XIII. Impulsul în difuziunea morii de apă 
dinspre lumea bizantină, a cărei frontieră 
ajunge la începutul secolului al XI-lea pe 
Dunăre, rămâne în stadiul actual al cunoaş- 
terii o ipoteză de lucru, fără o susţinere 
documentară. 


2% Panaitescu, 2000, p. 136-137. 

